
	讛谞讬 诪讬诇讬 讚诪谉. 讻诇讜诪专 讛谞讬 诪讬诇讬 诇讙讘讬 讚诐 讜讻讙讜谉 讘讻诇讬 砖讗讬谞讜 诪谞讜拽讘 讚讘转专 讚驻诇讟 讛讚专 讘诇注: 讗讘诇 爪讬专谉. 讝讬注讛 讛讜讗 讜诇讗 诪讬转住专 讜讛讻讗 诇讚诐 诇讬讻讗 诇诪讬讞砖 讚诪谞讜拽讘 讛讜讗 讜讗''讻 讻砖专讛 讜讻砖专讛 谞诪讬: 拽诪''诇. 讚爪讬专 讗住讜专 讜爪讬专 谞讜讞 诇讬讘诇注 讛讜讗: 诪讗讬 诇讗讜 砖谞讬讛诐 诪诇讜讞讬诐. 讜砖诪注 诪讬谞讛 爪讬专 谞诪讬 诇讗 诪讬讘诇注 讻诇 讝诪谉 砖注住讜拽讬诐 讘驻诇讬讟讛 讜砖''诪 爪讬专谉 诪讜转专 诇讗 讙专住讬谞谉: 转驻诇. 诪讘诇讬 诪诇讞 讚讛砖转讗 诇讗 驻诇讬讟 讟诪讗 诪讬讚讬 讗讘诇 砖谞讬讛诐 诪诇讜讞讬诐 讚讟诪讗 谞诪讬 驻诇讬讟 讗住讜专 讜讻''砖 讟诪讗 诪诇讬讞 讜讟讛讜专 转驻诇: 讛讗 砖谞讬讛诐 诪诇讜讞讬诐 砖专讬. 讚砖谞讬讛诐 讟专讜讚讬诐 讘驻诇讬讟讛: 专讘 讛讜谞讗 讚诇讗 讘注讬 讛讚讞讛 讘专讬砖讗 讘讚讞诇诇讬讛 讘讬 讟讘讞讗 讻诇 专讞讬爪转 讛讘砖专 诪转专讙诪讬谞谉 讞讬诇讜诇: 诪讬诇讞讗 讙诇诇谞讬转讗. 诪诇讞 讙住讛 砖诇诪讬''讗: 讜诪谞驻讬抓 诇讬讛. 诇诪讬诇讞讗 诇讗讞专 讝诪谉 诪驻谞讬 砖讛讚诐 谞讘诇注 讘讛 讗讘诇 诪诇讞 讚拽讛 讗讬谉 爪专讬讱 诇谞驻抓 砖讛讬讗 谞转讻转 诪注爪诪讛: 讗讬谉 诪讞讝讬拽讬谉 讚诐. 讗讬谞谉 讘讞讝拽转 讚诐 诇讬讗住专 讗诐 诇讗 谞诪诇讞讜: 讛讚专讗 讚讻谞转讗. 讚拽讬谉 砖住讘讬讘 讛讻谞转讗 讗谞讟专讬''诇: 讜诪注讬讗. 拽讘讛 讜讻专住 讜砖讗专 讛讚拽讬谉: 讜讻专讻砖讗. 讟讘讞讬讬讗 讗讘诇 讛诇讘 讜讛专讬讗讛 讜讛讻讘讚 讜讻谞转讗 讙讜驻讛 讬砖 讘讛谉 讚诐 讜爪专讬讻讬谉 诇讬诪诇讞: 讗诇讗 诇''砖. 讜诪讜转专 讜讟注诪讗 讻讚驻专砖讬谞谉 诇注讬诇 (讚祝 拽讬讘: 讚''讛 讜注讜驻讜转) 讚讻诇 讝诪谉 砖讟专讜讚讬诐 诇驻诇讜讟 讗讬谞谉 讘讜诇注讬诐 讜讻砖谞讞 讝讛 讻讘专 谞讞 讝讛: 讛专讬 讝讛 诪讻讘讬讚 讗转 讛讘砖专. 诇驻讬 砖讘砖注转 砖讞讬讟转讛 讛讬讗 讟专讜讚讛 诇讛讜爪讬讗 讚诐 讜讻砖砖讜讘专 诪驻专拽转讛 诪转讜讱 爪专转讛 讗讬谉 讘讛 讻讞 诇讛转讗谞讞 讜诇讛讜爪讬讗 讚诐 讜讛讬讗 谞讞讛 讜砖讜拽讟转 讜讛讚诐 谞讘诇注 讘讗讘专讬讛 讜诪讻讘讬讚 讛讘砖专 讜谞诪爪讗 讙讜讝诇 讗转 讛讘专讬讜转 讻砖讛讜讗 诪讜讻专讛 讘诪砖拽诇 讜讛讚诐 砖讜拽诇: 讗讬讘注讬讗 诇讛讜 讛讬讻讬 拽讗诪专. 讛讗讬 讜诪讘诇讬注 讚诐 讚拽转谞讬 讻讜诇讬讛 讞讚 讗讬住讜专讗 讛讜讗 讜讛''拽 诪讻讘讬讚 讗转 讛讘砖专 讜谞诪爪讗 讙讜讝诇 讗转 讛讘专讬讜转 讛讜讗 诪砖讜诐 讚诪讘诇讬注 讚诐 砖诪讻讘讬讚 讗转 诪砖拽诇讛 讜讛讘诇注转 讚诐 诇驻专讜砖讬 讙讜讝诇 讗转 讛讘专讬讜转 谞拽讟 诇讛: 讛讗 诇讚讬讚讬讛. 讚诇讬讻讗 诇诪讬诪专 诪砖讜诐 讙讝讬诇讛 砖专讬 诇驻讬 砖讛讜讗 讞讜讝专 讜讬讜爪讗 注''讬 诪诇讞: 讗讜 讚讬诇诪讗 诇讚讬讚讬讛 谞诪讬 讗住讜专. 讜转专转讬 讗讬住讜专讬 拽讞砖讬讘 讞讚讗 讚讙讜讝诇 讗转 讛讘专讬讜转 讜讞讚讗 讚诪讘诇讬注 讚诐 讜砖讜讘 讗讬谞讜 讬讜爪讗 讜讗讜讻诇 讚诐: 诪转谞讬' 讗讬谞讜 注讜讘专 讘诇讗 转注砖讛. 讛讬讗 讙讜驻讛 诇讗 讗讬爪讟专讬讱 讚讛注诇讗讛 诇讗讜 讚讗讜专讬讬转讗 讗诇讗 讚讬讜拽讗 讚讬诇讛 讗讬爪讟专讬讱 诇诪讬讚拽 诪讬谞讛 讛讗 讗讜讻诇 注讜祝 讘讞诇讘 注讜讘专 讜诇讗驻讜拽讬 诪讚专讘讬 注拽讬讘讗 讚讗诪专 驻专讟 诇注讜驻讜转: 讙诪' 讗讬谞讜 讘讗 诇讬讚讬 诇讗 转注砖讛. 讻诇讜诪专 讗讬谉 诇讞讜砖 砖诪讗 讬讗讻诇谞讜 讜讬注讘讜专 注诇讬讜 讚讗讬 谞诪讬 讗讻讬诇 诇讬讛 诇讗 注讘专: 诪转谞讬' 诪讜转专 诇讘砖诇 讜诪讜转专 讘讛谞讗讛. 讚讗讬谉 讘讜 诪砖讜诐 讘砖专 讘讞诇讘 讻讚讬诇讬祝 讘讙诪专讗 讜讘讗讻讬诇讛 诪讬讛讗 讗住讜专 诪砖讜诐 讗讬住讜专 讟诪讗讛: 驻专讟 诇注讜祝 讜讞讬讛 讜讘讛诪讛 讟诪讗讛. 讙讚讬 驻专讟 诇注讜祝 砖讗讬谞讜 讘讛诪讛 讙讚讬 驻专讟 诇讞讬讛 砖讗讬谞讛 讘讛诪讛 讚讗注''讙 讚讞讬讛 讘讻诇诇 讘讛诪讛 讗转讗 拽专讗 讬转讬专讗 讜诪驻拽讬注 讙讚讬 讜诇讗 讗转 讛讘讛诪讛 讟诪讗讛 讗讘诇 讘讛诪讛 讟讛讜专讛 讚诇讗讜 讙讚讬 讻讙讜谉 驻专讛 讜专讞诇 讗讬转专讘讗讬 诪拽专讗讬 讻讚拽转谞讬 讘讘专讬讬转讗 讘讙诪专讗: 谞讗诪专 诇讗 转讗讻诇讜 讻诇 谞讘诇讛 讜谞讗诪专. 讘讗讜转讜 驻住讜拽 注爪诪讜 诇讗 转讘砖诇 讙讚讬 讘讞诇讘 讗诪讜 讚诪砖诪注 讻诇 砖谞讜讛讙 讘讜 讗讬住讜专 谞讘诇讛 讬砖 讘讜 诪砖讜诐 讘砖专 讘讞诇讘: 讙诪' 诪谞讛谞讬 诪讬诇讬. 讚讻诇 讘讛诪讛 讘诪砖诪注:





转讜住驻讜转





	讜诇讬诪讗 诇讬讛 诪讚砖诪讜讗诇. 讗注''讙 讚讘专讬讬转讗 注讚讬驻讗 讘讘专讬讬转讗 诇讞讜讚 诇讗 住讙讬 讗诇讗 诪讻讞 诪讬诇转讬讛 讚砖诪讜讗诇 讚诪讬讬转讬 讘讛讚讛 讗讘诇 讘讚砖诪讜讗诇 诇讞讜讚 住讙讬 讜诪砖谞讬 讛讜讛 讗诪讬谞讗 讛谞讬 诪讬诇讬 讚诪谉 讜讻讗谉 讗讬谉 砖讬讬讱 诇讗住讜专 诪砖讜诐 讚诪砖专拽 砖专讬拽 讗讜 讻讘讜诇注讜 讻讱 驻讜诇讟讜: 诪讗讬 诇讗讜 砖谞讬讛诐 诪诇讜讞讬谉. 讗诇诪讗 诇讗 讘诇注 讜诇讗 讙专住讬谞谉 讜砖''诪 讚爪讬专谉 诪讜转专 讚讛讗 诪砖谞讛 砖诇诪讛 讛讬讗 讘诪住讻转 注''讝 (讚祝 诇讛) 讚讚讙 讟诪讗 爪讬专讜 讗住讜专 讜讘住讬驻讗 讚讛讱 讘专讬讬转讗 谞诪讬 拽转谞讬 讟诪讗 诪诇讬讞 讜讟讛讜专 转驻诇 讗住讜专: 讟讛讜专 诪诇讬讞 讜讟诪讗 转驻诇 诪讜转专. 讙讘讬 诪诇讬讞 讻专讜转讞 诇讗 砖讬讬讱 诇讗 注讬诇讗讛 讙讘专. 讜诇讗 转转讗讛 讙讘专 讜讗驻讬诇讜 拽诇讬驻讛 诇讗 讘注讬 讗注''讙 讚讗诪专讬谞谉 (驻住讞讬诐 讚祝 注讜.) 讙讘讬 注讬诇讗讛 讜转转讗讛 讗讚诪讬拽专 诇讬讛 讘诇注 讜讬砖 诇诇诪讜讚 诪讻讗谉 讚讗''爪 诇讛讙注讬诇 讚驻讜住讬 讙讘讬谞讜转 讛注讜讘讚讬 讻讜讻讘讬诐 讜诪讜转专 诇注砖讜转 讘讛诐 讙讘讬谞讜转 诇讬砖专讗诇 讜诇诪讜诇讞谉 讘转讜讻谉 讚讛讜讬 讻诪讜 讟讛讜专 诪诇讬讞 讜讟诪讗 转驻诇 讚讗讬谉 砖讬讬讱 诪诇讬讞讛 讘注抓 讜诇讗 谞注砖讛 注抓 专讜转讞 注''讬 诪诇讬讞讛 讜诪注砖讬诐 讘讻诇 讬讜诐 讚诪诇讞 讘拽注专讛 砖诪砖转诪砖讬谉 讘讛 讘砖专 诇讜拽讞讬诐 诪诪谞讜 诇转转 诪诪谞讜 讘讞诇讘 讜讛诪讞诪讬专 转讘讗 注诇讬讜 讘专讻讛: 讗讬谉 诪讞讝讬拽讬谉 讚诐 讘讘谞讬 诪注讬讬诐. 诇讗住讜专 诪讟注诐 讝讛 诇诪诇讜讞 讘谞讬 诪注讬讬诐 注诐 砖讗专 讘砖专 诪砖讜诐 讚诇讗 讟专讬讚讬 诇驻诇讜讟 讚讘诇注讬 讚诐 讻诪讜 讚讙讬诐 讚讛讻讗 讚诐 诪砖专拽 砖专讬拽 讗讘诇 讚讙讬诐 专驻讜 拽专诪讬讬讛讜 讻讚驻讬' 诇注讬诇 (讚祝 拽讬讘: 讚''讛 讜讚讙讬诐) 讜讗讬谉 诇讛转讬专 诪讟注诐 砖专讬拽讛 讗诐 讛讬讜 砖讜驻讻讬谉 讚诐 注诇 讛讘砖专 讘砖注转 爪诇讬讛 讚讚讜拽讗 讚诐 讛谞驻诇讟 谞讜驻诇 注诐 讛爪讬专 注''讬 爪诇讬讛 讗讜 注''讬 诪诇讬讞讛 讻讚讗诪专 诇注讬诇 (讚祝 拽讬讗.) 讚砖专讬拽 讗讘诇 讛讬讻讗 讚讛讜讬 讛讚诐 讘注讬谞讬讛 诇讗 讗砖讻讞谉: 讗诇讗 诇''砖. 讜诪讜转专 讘讻诇 注谞讬谉 讗注''驻 砖诪谞讬讞 讛砖谞讬讛 注诇 讗讜转讛 砖谞诪诇讞讛 转讞诇讛 讻讚驻专讬砖讬转 诇注讬诇: 讘砖专 讘讛诪讛 讟讛讜专讛 讘讞诇讘 讘讛诪讛 讟讛讜专讛 讻讜'. 讛讜讗 讛讚讬谉 讘砖专 注讜祝 诇专讘谞谉 讚讗住讜专 诪谉 讛转讜专讛 讚讚讜拽讗 专''注 讛讜讗 讚讗诪专 讞讬讛 讜注讜祝 讗讬谞诐 诪谉 讛转讜专讛 讜谞驻拽讗 诇谉 诪讚讚专讬砖 诇拽诪谉 讗转 砖讗住讜专 诪砖讜诐 谞讘诇讛 讗住讜专 诇讘砖诇讜 讘讞诇讘:





专讘讬谞讜 讙专砖讜诐

砖讛讬讛 讟讛讜专 诪诇讬讞 讜讟诪讗 转驻诇. 讻诇讜诪专 讟诪讗 砖讗讬谞讜 诪诇讜讞 砖诪诪诇讜讞 讬讜爪讗 爪讬专 讜诪转驻诇 讗讬谞讜 讬讜爪讗 爪讬专:



讟诪讗 诪诇讬讞 讜讟讛讜专 转驻诇 讛讜讗 讚讗住讜专. 讻诇讜诪专 讚转驻诇 讘讜诇注 讛讗 砖谞讬讛诐 诪诇讜讞讬谉 砖专讜 讚讗讬谞讜 讘讜诇注:



讛讗 讚讞诇诇讬 讘讬 讟讘讞讗. 讻诇讜诪专 诪诇讬讞 讜诪讚讬讞. 讛讗 讚诇讗 讞诇诇讬 讘讬 讟讘讞讗 诪讚讬讞 讜诪诇讬讞 讜诪讚讬讞 讜诪讛 诇砖讜谉 讞诇诇讬 专讜讞爪讬谉 讻讚诪转专讙诐 讜讬专讞抓 讗转 讛拽专讘 讜讞诇诇讬 讬转 讙讜讗:



诪诇讞 诇讬讛 讘诪讬诇讞讗 讙诇诇谞讬转讗. 讻诇讜诪专 诪诇讞 诇讬讛 诪讬诇讞讗 讙住讛 讜诪谞讬讞 讛诪诇讞 砖注讛 讘转讜讱 讛讘砖专 砖讬讜爪讬讗 讛讚诐 讜讗讞"讻 诪谞驻抓 诇讬讛 诇诪诇讞 讘讛讚讬 讚诐 讜诇讗 讘注讬 讛讚讞讛 讗讞专讬转讬:



讛讚专讗 讚讻谞转讗. 讗诇讜 讛讚拽讬谉 讗讘诇 讻谞转讗 注爪诪讛 砖砖诪讜 讗讬谞讟专讬诇讬讜 讘诇注"讝 讘讜 诪讞讝讬拽讬诐 讚诐 讜爪专讬讱 诇诪讜诇讞讜 讬驻讛 讜诇讛讚讬讞讜 讬驻讛:



讚讗讬 讘注讬 诇诪讬讻诇 诪讬谞讬讛 讗讜诪爪讗 讗住讜专 讻诇讜诪专 注讚 砖讬讚讬讞谞讜 讜讬诪诇讞谞讜:



讜讗住讜专 讘讛谞讗讛. 讻诇讜诪专 讜讗驻讬' 诇讛砖诇讬讻讜 诇讻诇讘讜:



诪谞讛谞讬 诪讬诇讬. 讚讻诇 讘砖专 讘讻诇 诪讬谞讬 讞诇讘 讗住讜专 讗注"讙 讚诇讗 讞讝讬谞谉 讘拽专讗 讗诇讗 讙讚讬:





专砖讘"讗

讛讗 讚转谞讬讗 讚讙 讟讛讜专 砖诪诇讞讜 注诐 讚讙 讟诪讗 诪讜转专. 诪讚拽转谞讬 住转诪讗 讜诇讗 诪驻诇讬讙 讘讬谉 讟讛讜专 注讬诇讗讛 讗讜 转转讗讛, 驻讬专砖讜 讛诪驻专砖讬诐 讝"诇 讚诇讗 [砖谞讗] 注讬诇讗讛 讗讜 转转讗讛 诇注讜诇诐 诪讜转专, 讜讗注"讙 讚拽讬讬"诇 讻砖诪讜讗诇 讚讗诪专 讘驻住讞讬诐 (注讜, 讗) 讚爪讜谞谉 诇转讜讱 讞诐 转转讗讛 讙讘专 讜讘讬谉 讚转转讗讛 讻砖专 讗讜 讗住讜专, 诇注讜诇诐 讛讘砖专 讘讜诇注 讜讗住讜专, 讛转诐 讛讜讗 讚讛讜讬 讞诐 诪讞诪转 讗砖 砖讬砖 讘讜 讻讞 诇讛驻诇讬讟 讗转 讞讘专讜, 讗讘诇 讞诐 诪讞诪转 诪诇讞 讗讬谉 讘讜 讻讞 诇讛驻诇讬讟 讗诇讗 诪讘诇讬注讜, 讜讛讬讬谞讜 讚讻讬 讟讛讜专 诪诇讬讞 讜讟诪讗 转驻诇 砖讛讜讗 诪讜转专 诇注讜诇诐, 诪砖讜诐 讚讟讛讜专 驻讜诇讟 诪讘诇讬注 诇讟诪讗 讗讘诇 讗讬谉 讘讜 讻讞 诇讛驻诇讬讟 讗转 讛讗住讜专, 讜讻谉 谞诪讬 住讬驻讗 讚讘专讬讬转讗 讚拽转谞讬 讟诪讗 诪诇讬讞 讜讟讛讜专 转驻诇 讗住讜专 住转诪讗 拽转谞讬, 讜讘讬谉 砖讟讛讜专 诇诪讟讛 讗讜 诇诪注诇讛 诇注讜诇诐 讗住讜专, 诇驻讬 砖讗诐 讛讟诪讗 诪诇讬讞 诇诪讟讛 讛专讬 讬砖 讘讬讚讜 讻讞 诇讛讘诇讬注 讗转 讛注诇讬讜谉 讜讗住讜专 讗驻讬诇讜 讛讜讗 诇诪注诇讛 讗住讜专, 讜讗祝 注诇 讙讘 讚拽讬讬"诇 转转讗讛 讙讘专, 讛讻讗 砖讗谞讬 诇驻讬 砖讟讬驻讜转 讛诪诇讞 讛谉 讞诪讜转 讜谞讜讟驻讜转 转诪讬讚 注诇 讛讟讛讜专 讜谞讘诇注讜转 讘转讜讻讜.
讜谞诪爪讗 诇驻讬 驻讬专讜砖 讝讛 讚诇驻注诪讬诐 砖讛诪诇讬讞 拽诇 诪讞诐 诪讞诪转 讗砖, 讻讙讜谉 砖讟讛讜专 诪诇讬讞 讜讟诪讗 转驻诇, 讚诇注谞讬谉 讞诐 诪讞诪转 讗砖 讗讬 转转讗讛 讞诐 讗住讜专, 讜诇注谞讬谉 讞诐 诪讞诪转 诪诇讞 讗驻讬诇讜 转转讗讛 诪诇讜讞 诪讜转专, 讜驻注诪讬诐 砖讛诪诇讞 讞诪讜专 诪讞诐 诪讞诪转 讗砖 讻讙讜谉 砖讛讟诪讗 诪诇讬讞, 讚讘讞诐 诪讞诪转 讗砖 讗讬 讘砖专 爪讜谞谉 诇诪讟讛 诪讜转专 讘拽诇讬驻讛, 讜讘诪诇讬讞 讗驻讬诇讜 讘砖专 砖讗讬谞讜 诪诇讬讞 诇诪讟讛 讗住讜专, 讜讟注诐 讛注谞讬谉 讻诪讜 砖讻转讘谞讜, 讚诪诇讬讞 诪讘诇讬注 讗转 讛转驻诇 讛专讘讛 讘讬谉 砖讛讜讗 诇诪注诇讛 讗讜 诇诪讟讛 讗讘诇 讗讬谞讜 诪驻诇讬讟讜 讻诇诇, 讜讻谉 讗诐 诪诇讞讜 讘砖专 讘讻诇讬 砖谞砖转诪砖讜 讘讜 讘讗讬住讜专, 讻讙讜谉 拽注专讛 砖诇 谞讻专讬 讗诐 讛讬讗 诪谞讜拽讘转 讚诇讬讻讗 诪砖讜诐 讚诐 诪讜转专, 砖讛专讬 讛诪诇讬讞 诪讘诇讬注 讜讗讬谞讜 诪驻诇讬讟讜 讻诇诇, 讜讗"讻 讛诇诇讜 砖注讜砖讬谉 讙讘讬谞讜转 讘讚驻讜住讬 讛谞讻专讬诐 讜讘讻诇讬讛诐 诪讜转专讬谉, 讗诇讗 砖讗住讜专 诇注砖讜转 讻谉 诇讻转讞讬诇讛, 诪砖讜诐 讛专讞拽 诪谉 讛讻讬注讜专, 讚讛讻讗 谞诪讬 讚讙 讟讛讜专 砖诪诇讞讜 拽转谞讬 讚诪砖诪注 讘讚讬注讘讚, 讜讻"讻 讘住驻专 讛转专讜诪讜转, 讜注讜讚 讻转讜讘 砖诐 讘砖诐 专"讬 讝"诇 讚专讙讬诇讜转 讛讬讗 诇砖讜诐 诪诇讬讞 讘拽讚专讛 砖讛讬讛 讘讛 讘砖专 讜谞讜转谞讬谉 讗讜转讜 诪诇讞 讘转讘砖讬诇 砖诇 讞诇讘 讗讜 讘讛驻讱, 诇驻讬 砖讛诪诇讞 讗讬谞讜 诪驻诇讬讟 诪讛 砖讛讜讗 讘诇讜注 讘讚讘专 砖讗讬谞讜 讗讜讻诇.
讜诇注谞讬谉 讘砖专 砖讞讜讟讛 讘讛讚讬 讘砖专 谞讘诇讛 诪诇讬讞, 讚讬谞讜 讻注讬谉 讚讙 讟讛讜专 注诐 讚讙 讟诪讗, 讜讻谉 诇注谞讬谉 讘砖专 诪诇讬讞 注诐 讙讘讬谞讛 讗讜 诇讛驻讱, 讜讻转讘 讛专讘 讘注诇 讛转专讜诪讜转 讝"诇 讚讗驻讬诇讜 讘砖专 砖谞诪诇讞 诇爪诇讬 砖讛讘砖专 讘注爪诪讜 谞讗讻诇 诪讞诪转 诪诇讞讜, 讗驻"讛 讗讜住专 讘诪讙注讜 讗转 讛讙讘讬谞讛, 诇驻讬 砖讛爪讬专 讛谞讜讟祝 诪诪谞讜 注诇 讛讘讙讬谞讛 讞砖讜讘 专讜转讞, 诇驻讬 砖讛爪讬专 讛谞讜讟祝 诪诪谞讜 讗讬谞讜 谞讗讻诇 诪讞诪转 诪诇讞讜.
讜讛讘砖专 砖谞诪诇讞 讗讜 讛讙讘讬谞讛 讜谞转讬讬讘砖讜 讗讜 砖讛讜讚讞讜 讗讬谞谉 讗讜住专讬诐 讘诪讙注谉, 讚讗讬谉 讗讜住专讬诐 讝讛 讗转 讝讛 讗诇讗 讻砖讛谉 诇讞讬谉 诪讞诪转 诪诇讞 砖拽专讜讬 专讜转讞 讜诪驻诇讬讟 讛诇讞诇讜讞讬转, 讜讗讚专讘讛 讛讛讚讞讛 诪住讬专讛 讛诇讞诇讜讞讬转 讜讛诪诇讞.
讜讬砖 诇注讬讬谉 讘注谞讬谉 讚讙 讟讛讜专 砖诪诇讞讜 注诐 讚讙 讟诪讗, 讗诪讗讬 诪讜转专, 讚讛讗 诪诇讞 讚注诇 讙讘讬 讚讙 讟讛讜专 诪讜讚讘拽 讛讜讗 讙诐 注诇 讛讟诪讗 讜诪驻住讬拽 讘讬谉 砖谞讬讛诐, 讜讛"诇 讻砖谞讬讛诐 诪诇讜讞讬谉, 讚讗讬谉 住讘专讗 诇讜诪专 讚讛讻讗 诪讬讬专讬 讘砖诇讗 谞诪诇讞讜 讛驻谞讬诐 砖诇 讚讙 讟讛讜专 讛讚讘讜拽讬诐 诇讚讙 讟诪讗, 讜砖诪讗 讘砖拽讚诐 讜住讬诇拽讜 拽讜讚诐 砖讬注讜专 诪诇讬讞讛, 讚讛讬讬谞讜 诪讬诇, 讚讘驻讞讜转 诪讻讗谉 诇讗 讛讜讬 讻专讜转讞 讚爪诇讬 诇驻诇讜讟 爪讬专, 讗讘诇 讗诐 (谞转注专讘) [谞转注讻讘] 注诇讬讜 讻砖讬注讜专 诪诇讬讞转讜, 讛讜讜 诇讛讜 讻砖谞讬讛诐 诪诇讜讞讬诐 讜讗住讜专讬谉, 讜讟诪讗 诪诇讬讞 讜讟讛讜专 转驻诇 讚讗住讜专, 讛讬讬谞讜 诇讗讞专 讝诪谉 砖讬注讜专 诪诇讬讞转 讛讟诪讗, 讗讘诇 拽讜讚诐 诇讻谉 讗讬谞讜 讗住讜专, 讚注讚 讚讛讜讬 专讜转讞 讻专讜转讞 讚爪诇讬 诇讗 驻诇讬讟 讟诪讗 爪讬专, 讜诪砖讜诐 讟诪讗 诇讗 诪讬转住专, 讜讗讬谞讜 谞讻讜谉 讚讚讙 讟讛讜专 砖诪诇讞讜 注诐 讚讙 讟诪讗 讗祝 注诇 驻讬 (砖谞转注专讘) [砖谞转注讻讘] 砖诐 讛讟讛讜专 砖讬注讜专 诪诇讬讞转讜 拽讗诪专, 讚讛讗 诪讜转专 住转诪讗 拽讗诪专, 讜讗讬 讚讜拽讗 讘砖拽讚诐 讜住诇拽讜, 诇讗 讛讜讛 砖转讬拽 讙诪专讗 诪讬谞讬讛 讜爪"注.
讜注讜讚 讬砖 诇注讬讬谉 讘诪讛 砖驻讬专砖谞讜 讘讟诪讗 诪诇讬讞 讜讟讛讜专 转驻诇 砖讛讜讗 讗住讜专 讘讻诇 注谞讬谉, 讘讬谉 砖讻砖专 诇诪讟讛 讘讬谉 砖讛讜讗 诇诪注诇讛 转讞转讜谉 讗讬谞讜 爪专讬讱 讗诇讗 拽诇讬驻讛 讻讚讗讬转讗 讘驻住讞讬诐 (砖诐) 讜讘专讜转讞 讚诪诇讬讞 转讞转讜谉 讗住讜专 诇讙诪专讬 讚诪讘诇讬注 讟驻讬, 讻讚诪砖诪注 讛讻讗 讚拽转谞讬 讗住讜专 住转诪讗, 讜讗诐 讻谉 转讬拽砖讬 诇谉 讚诪爪讬谞讜 诪诇讬讞 砖讛讜讗 讻诪讘讜砖诇 (诇注讬诇 讞讜诇讬谉 爪讝, 讘), 讜讛谞讛讜 讗讟诪转讗 讚讗讬诪诇讞谉 讘讘讬 专讬砖 讙诇讜转讗 讘讙讬讚讗 谞砖讬讗 讚讗住专 诇讛讜 砖驻讬专 拽讗 讗住专 诇讛讜, 讜讗诪讗讬 讚讞讬谞谉 诇讬讛 讚诪诇讬讞 讗讬谞讜 讻专讜转讞 讚诪讘讜砖诇, 讜诪砖诪注 讚砖专讜 诇讛讜 诇讙诪专讬 讘拽诇讬驻讛 诇讘讚, 诪砖讜诐 讚砖讜诪谉 讙讬讚 诇讗 诪驻注驻注 讘爪诇讬, 讛讗 诪诇讬讞 讟驻讬 诪讘诇讬注 讜诪讜诇讬讱 讛专讜讟讘 讜爪讬专 诪专讜转讞 讚爪诇讬, 讜砖诪讗 谞讗诪专 讚讛讻讗 诇讗讜 讗住讜专 诇讙诪专讬 拽讗诪专, 讗诇讗 讗住讜专 诇讗爪专讜讻讬讛 谞讟讬诇讛, 讚讻诇 讚讘注讬 谞讟讬诇讛 讗住讜专 住转诪讗 拽专讬 诇讬讛, 讻讚讗讬转讗 讛转诐 讘驻住讞讬诐 (注讛, 讘) 讚讗诪专 讞诐 诇转讜讱 讞诐 讚讘专讬 讛讻诇 讗住讜专 讜讘讗讬住讜专 砖讗讬谞讜 诪驻注驻注 讗驻讬诇讜 讞诐 诇转讜讱 讞诐 讗讬谉 爪专讬讱 讗诇讗 讻讚讬 谞讟讬诇讛, 讜讛谞讛讜 讗讟诪转讗 讚砖专讬谞谉 诇讛讜 讘谞讟讬诇转 诪拽讜诐, 砖专讬谞谉 诇讛讜 讚专讘讬谞讗 诇讙诪专讬 讛讜讛 讗住专 诇讛讜 讻讗诇讜 谞转讘砖诇 注诪讜, 讚讗住讜专 诇讙诪专讬, 讚讗讬讛讜 诇专讜转讞 讚诪讘讜砖诇 讛讜讛 诪讚诪讬 诇讬讛, 讜谞专讗讛 讚讛讻讬 讗讬转 诇谉 诇诪讬诪专, 讚讛讗 讗驻讬诇讜 讻砖转"诇 讚讛讻讗 诪讬讬专讬 讘砖讟讛讜专 诇诪注诇讛 讜讟诪讗 诪诇讬讞 诇诪讟讛 讻讚讬谞讗 讚专讜转讞 诪讞诪转 讗砖, 诪"诪 讗讻转讬 转讬拽砖讬 诇谉 讗诪讗讬 讗住讜专 诇讙诪专讬 讘谞讟讬诇讛 住讙讬, 讗诇讗 讜讚讗讬 讗讬转 诇谉 诇诪讬诪专 讚讗住讜专 注讚 讻讚讬 谞讟讬诇讛 拽讗诪专.
讜诪讬讛讜 讗讬讻讗 诇诪讬诪专 讚讗住讜专 诇讙诪专讬 拽讗诪专, 诪砖讜诐 砖讜诪谞讜 砖诇 讟诪讗 砖诪驻注驻注 砖诪转驻砖讟 讘讻诇 讜讗讜住专 诇讙诪专讬. 讜讻谉 谞诪讬 讘专讜转讞 诪讞诪转 讗砖, 讘讝诪谉 砖讛转讞转讜谉 专讜转讞 讜讬转专 注诇讬讜 专讜转讞 诪讞诪转 诪诇讞, 砖讗驻讬诇讜 讟诪讗 诪诇讬讞 诇诪注诇讛 讗讜住专 诇讙诪专讬 讗转 讛讟讛讜专 讛转驻诇, 诇驻讬 砖诪讘诇讬注 砖讜诪谞讜 讘讻讜诇讜, 讚讚讙 砖讗谞讬 诪砖讜诐 讚专驻讬 拽专诪讬讛 讜讘诇注 讟驻讬, 讗讘诇 讘讘砖专 谞讘讬诇讛 诪诇讬讞 砖谞诪诇讞 注诐 讘砖专 砖讞讜讟讛 讟驻诇 (讛讝注爪注专: 讗讜诇讬 转驻诇) 讗讬谞讜 谞讗住专 讗诇讗 讘砖讟诪讗 诪诇讬讞 诇诪讟讛 讗转讬 砖驻讬专, 讗诇讗 讚诇拽讜诇讗 诇讗 讗诪专讬谞谉, 讜讗讬 诇讗讜 讚诪住转驻讬谞讗 讗诪讬谞讗 讚诪诇讬讞 拽讬诇 诪专讜转讞 诪讞诪转 讗砖. 讜讻谉 讛讜讗 讘讗诪转 谞专讗讛 诇注讬谉. 讜砖诪讜讗诇 讚讗诪专 诪诇讬讞 讛专讬 讛讜讗 讻专讜转讞, 讟讜讘讗 拽诪"诇, 讜讞讚讬转 诇谉 讟驻讬 诇讬讛讜讬 讻专讜转讞 讚爪诇讬, 讜讛讬讗讱 谞讗诪专 讚诇讬讛讜讬 注讚讬祝 诪讜专转讞 讚爪诇讬, 讗讘诇 讛讻讬 拽讗诪专 讚讙 讟讛讜专 砖诪诇讞讜 注诐 讚讙 讟诪讗 转驻诇 砖讻讘专 讛讬讛 诪讜谞讞 讘讻诇讬, 讚诇讬砖谞讗 讚拽讗诪专 砖诪诇讞讜 注诐 讚讙 讟诪讗 讛讻讬 诪砖诪注 砖讛讟诪讗 讛讬讛 砖诐 转讞诇讛, 讜讛诇讻讱 讗诐 诪诇讞 讛讟讛讜专 注诇讬讜 诪讜转专 讚转转讗讛 讙讘专 讻砖诪讜讗诇, 讜讗驻砖专 讚诪讜转专 讘拽诇讬驻讛 拽讗诪专, 讚讻诇 砖讗讬谞讜 讟注讜谉 讗诇讗 拽诇讬驻讛 诪讜转专, 住转诪讗 拽讗专讬 诇讬讛 讻讚讗讬转讗 讛转诐, 讗讜 讚诇诪讗 诇讙诪专讬 拽讗诪专 诪砖讜诐 讚专讜转讞 讚诪诇讬讞 拽讬诇 讟驻讬 诪专讜转讞 讚讗砖 讟诪讗 诪诇讬讞, 讻诇讜诪专 讗讘诇 讗诐 讗讜转讜 讚讙 讟诪讗 砖讛讜讗 讻讘专 诪讜谞讞 讘讻诇讬 讛讜讗 诪诇讬讞 讗驻讬诇讜 讛讬讛 讟讛讜专 砖谞讜转谉 注诇讬讜 转驻诇 讗住讜专, 讚转转讗讛 讙讘专 讜讗住讜专, 讚拽讗诪专 注讚 讻讚讬 谞讟讬诇讛 讗讜 讗住讜专 诇讙诪专讬 诪砖讜诐 砖讜诪谞讜 砖诇 讟诪讗 砖诪驻注驻注 讜讛砖转讗 诇讗 转讬拽砖讬 诇谉 讘讛讗 诪讬讚讬 讚讚讬谞讗 讚诪诇讬讞 砖讗讬谞讜 谞讗讻诇 诪讞诪转 诪诇讞讜, 讜讚讬谞讗 讚专讜转讞 讚爪诇讬 讚驻诇讬讙讬 讘讬讛 专讘 讜砖诪讜讗诇 讘转转讗讛 讙讘专 讜注讬诇讗讛 讙讘专 讞讚讗 讛讬讗 讻谞"诇.



专讘 讚讬诪讬 诪谞讛专讚注讗 诪诇讞 讘诪讬诇讞讗 讙诇诇谞讬转讗 讜诪谞驻讬抓 诇讛. 讗讬讻讗 诪谉 讚诪驻专砖讬 讚讚讜拽讗 讘诪诇讞讗 讙诇诇谞讬转讗, 讗讘诇 讘讚拽讛 讟驻讬 诇讗, 诪砖讜诐 砖讛讬讗 谞转讻转 讜谞讘诇注转 讘转讜讱 讛讘砖专 讜讗讬谞讛 诪驻诇讟转 讗转 讛讚诐. 讜讛专讗讘"讚 讝"诇 驻讬专砖 讚讘讻诇 诪诇讞 诪讜诇讞讬谉 讜诪讻砖讬专讬谉 讗转 讛讘砖专 讘讬谉 讘讚拽讛 讘讬谉 讘讙诇诇谞讬转讗, 讚讗讬 诇讗 转讬诪讗 讛讻讬 [讜讻讬 诇讗 讛讬讜 讬讜爪讗讬谉 讘诪诇讬讞讛 讗诇讗 讜讚讗讬] 注讚 讚讗转讗 专讘 讚讬诪讬 讛讬讜 诪讜诇讞讬谉 讘讻诇 诪诇讞 讜讘诇讗 谞讬驻讜抓, 讜讛讬讜 诪讚讬讞讬谉 讗转 讛讘砖专 讘讻诇讬 诪谞讜拽讘 讻讚讬 砖诇讗 讬驻讜诇 讛诪诇讞 讘诪讬诐, 讜讻讬讜谉 讚注讘专 讻讞 讛诪诇讞 诪注诇 讛讘砖专 诇讗 讬驻诇讜讟 注讜讚 讛讘砖专 讻诇讜诐, 讜讛专讬 讛讜讗 讞讜讝专 讜讘讜诇注 诪谉 讛诪讬诐 砖谞讘诇注讜 讘讛诐 讛讚诐 砖讘转讜讱 讛诪诇讞, 讜诪砖讜诐 讞砖砖 讝讛 讛讬讜 诪讚讬讞讬谉 讗转 讛讘砖专 讘讻诇讬 诪谞讜拽讘, 诪驻谞讬 砖讛诪讬诐 讛讜诇讻讬谉 诇讛谉 讜讗讬谞谉 诪砖讛讬谉 砖诐 讻诇诇 讻讚讬 砖讬讞讝讜专 讛讘砖专 讜讬讘诇注 诪讛诐, 注讚 砖讘讗 专讘 讚讬诪讬 讜诇讬诪讚 诇诪诇讜讞 讘诪诇讞讗 讙诇诇谞讬转讗 讜诇谞驻抓 诇讛 (拽讜讚诐 讛讚讞讛 讘讻诇讬 诪谞讜拽讘) [讜讗讞"讻 诪讚讬讞讛 讗驻讬诇讜 讘讻诇讬 砖讗讬谞讜 诪谞讜拽讘], 诇驻讬 砖讗讞专 砖谞驻讬抓 讛讚诐 诇讗 谞砖讗专 注诇 讛讘砖专 讗诇讗 讟讬驻转 讚诐 砖讛讜讗 诪砖讛讜 讜讗讬谉 讘讜 讻讚讬 诇讗住讜专 讜诇讛讘诇注 讘讘砖专 砖讘讟诇 讛讜讗 讘诪讬诐. 讜注讜讚 讻转讘 讛专讘 讝"诇 讻讬 讬砖 注讜讚 诇讛拽诇 讘讙诇诇谞讬转讗, 砖讛讘砖专 讚讬 诇讜 讘讛讚讞讛 诪讜注讟转, 诪砖讗"讻 讘讚拽讛 砖谞讚讘拽转 讛专讘讛 讘讘砖专 讜爪专讬讻讛 诪专讬拽讛 讜砖讟讬驻讛 讜讻讘讜住 讙讜讚诇 诇讛注讘讬专讛 诪注诇 驻谞讬讜. 诪砖讗"讻 讘讙诇诇谞讬转讗 讜讗讬谞讜 注讬讻讜讘 诇讛讻砖讬专 讛讘砖专 讘讻讱, 砖讗驻砖专 诇讛讻砖讬专讜 讘砖讗专 注谞讬谞讬诐.



讗讬谉 诪讞讝讬拽讬谉 讚诐 讘讘谞讬 诪注讬诐 讜转专讙讜诐 讗讻专讻砖讗 讜讗讛讚专讗 讚讻谞转讗 讜诪注讬'. 讜驻专"转 讝"诇 砖爪专讬讱 诇诪诇讜讞 讛讻专住 讜诪讞讝讬拽讬诐 讘讜 讚诐, 砖讛专讬 讗诪专讜 (诇注讬诇 讞讜诇讬谉 谞讗, 讗) 讘诪讞讟 砖谞诪爪讗 讘注讜讘讬 讘讬转 讛讻讜住讜转 讗讬谉 注诇讬讛 拽讜专讟 讚诐 讘讬讚讜注 砖讛讜讗 诇讗讞专 砖讞讬讟讛 讜讻谞转讗 讙讜驻讛 爪专讬讻讛 诪诇讬讞讛. 讜专讘讜转讬谞讜 讛爪专驻转讬诐 讝"诇 讗诪专讜 讚讻专讻砖讗 讜讛讚专讗 讚讻谞转讗 讚讗讬谉 诪讞讝讬拽讬诐 讘讛诐 讚诐 讛谉 注爪诪谉, 讗讘诇 讘砖诪谞谉 诪讞讝讬拽讬诐 讚诐 (讚讛讗讬 讞讝讬转讗) [讚讛讗 讞讝讬谞讗] 讚讗讬转 讘讬讛. 讜讘谞诪讜拽讬 讛专诪讘"谉 讝"诇 诪砖讜诐 讘讛"讙 讝"诇 讚讻谞转讗 讙讜驻讛 讗住讜专讛 讘拽讚专讛, 诪砖讜诐 砖讜专讬拽讬 拽讟讬谞讬 讚讚诪讗 讚讗讬转 讘讛, 讜讗注"讙 讚讞转讻讛 驻讜专转讗 驻讜专转讗 讜诪诇讞讛 讗住讬专讗, 讜诇"砖 (讚讛讚专讗) [讚转讜专讗] 讜诇"砖 讚砖讗专 讘讛诪讛.
讜诇注谞讬谉 诪诇讬讞转 讘谞讬 诪注讬诐 注诐 讘砖专 讗讞专, 讬砖 诪讬 砖讗讜诪专 砖讗住讜专, 讜讗讬 诪诇讞 讘谞讬 诪注讬诐 注诐 讘砖专 讗住讜专讬谉, 讚讛讜"诇 讻讚讙讬诐 讜注讜驻讜转, 讚讻讬讜谉 讚讗讬谉 讚诐 讘讘谞讬 诪注讬诐 讜讗讬谉 讟专讜讚讬谉 诇驻诇讜讟 讘讜诇注讬谉 讛谉, 讜专讘讜转讬谞讜 讘注诇讬 讛转讜住' 讝"诇 讗诪专讜 讚诪讜转专讬谉 讛谉, 讜诇讗 讚诪讬 诇讚讙讬诐 讜注讜驻讜转, 讚讛谞讬 讻讬讜谉 讚诇讬转 讘讛讜 讚诐 讗讬谉 讘讜诇注讬谉 讛讚诐 讛讘讗 注诇讬讛诐 讗诇讗 诪砖专拽 砖专讬拽 讜讗讝讬诇 诇讬讛 讘讛讚讬 诪诇讞讗, 讗讘诇 讚讙讬诐 讻讬讜谉 讚专驻讜 拽专诪讬讬讛讜 讜驻诇讟讬 讚诪谉 讛讚专 讘诇注讬 讚诐 讛注讜驻讜转, 讜诪注砖讬诐 讘讻诇 讬讜诐 砖讗讬谉 谞讝讛专讬诐 诇诪讜诇讞谉 讬讞讚 注诐 讘砖专.



讜讗诪专 砖诪讜讗诇 讗讬谉 诪谞讬讞讬谉 讘砖专 诪诇讬讞 讗诇讗 讘讻诇讬 诪谞讜拽讘. 讻诇讜诪专 讗讬谉 诪讜诇讞讬谉 讗诇讗 讘讻诇讬 诪谞讜拽讘. 讗讘诇 诇讗讞专 讝诪谉 砖讬注讜专 诪诇讬讞转谉 诪讻讗谉 讜讗讬诇讱 讗讬谞讜 驻讜诇讟 讗诇讗 爪讬专 讘注诇诪讗, 讜讗祝 注诇 驻讬 砖诪谞讬讞讜 讘讻诇讬 砖讗讬谞讜 诪谞讜拽讘 讗讬谉 讘讻讱 讻诇讜诐, 讜讗祝 注诇 驻讬 砖讛讚诐 讟讜讞 注诇 驻谞讬 讛讘砖专 讘注讜讚 砖讛讜讗 驻讜诇讟 爪讬专 讗讬谞讜 讘讜诇注 讛讚诐, 砖讗诐 讗讬谉 讗转讛 讗讜诪专 讻谉 讻讬 诇讗 讛谞讬讞讜 讘讻诇讬 诇讬转住专, 讜诪讬讛讜 诇讬砖谞讗 讚拽讗诪专 讗讬谉 诪谞讬讞讬谉 讘砖专 诪诇讬讞 讗讬谞讜 诪讬讜砖讘, 讚讛诇"诇 讗讬谉 诪讜诇讞讬谉 讗转 讛讘砖专 讘讻诇讬 砖讗讬谞讜 诪谞讜拽讘. 讜砖诪讗 谞讗诪专 讚砖诪讜讗诇 讗驻讬诇讜 诇讗讞专 砖讬注讜专 诪诇讬讞转讜 拽讗诪专, 诇驻讬 砖讛讜讗 驻讜诇讟 爪讬专 讜爪讬专讜 讗讬谞讜 谞讗讻诇 诪讞诪转 诪诇讞讜 讜讛"诇 专讜转讞, 讜讻砖讛讜讗 诪转拽讘抓 讘讻诇讬 砖讗讬谞讜 诪谞讜拽讘 诪讘诇讬注 讛讚诐 砖注诇 讛诪诇讞 讘转讜讱 讛讘砖专, 诇驻讬 砖讛讜讗 诪转拽讘抓 讘转讜讱 讛爪讬专,讜讻讘讜砖 讛专讬 讛讜讗 讻诪讘讜砖诇, 讜诪讘讜砖诇 诇讗 砖讬讬讱 诇诪讬诪专 讘讬讛 讗讬讬讚讬 讚讟专讬讚 诇诪驻诇讟 诇讗 讘诇注 讻谞"诇. 讜诪讬讛讜 讗讬谞讜 谞讗住专 讗诇讗 诪讛 砖注讜诪讚 诪诪谞讜 讘转讜讱 讛爪讬专, 讗讘诇 讛砖讗专 诪讜转专 讘谞讟讬诇转 诪拽讜诐, 诇驻讬 砖讗讬谉 讛讚诐 诪驻注驻注, 讜诪讬讛讜 讗诐 讗讬谉 诪转讻谞住 砖诐 爪讬专 讛专讘讛 讗诇讗 砖讟讜驻讞 转讞转 讛讘砖专, 专讗讬转讬 讘砖诐 讛专讘 专讘讬谞讜 讝"诇 讚诪讜诇讞讜 驻注诐 砖谞讬转 讜砖"讚, 讻诪讜 砖驻讜诇讟 讚诪讜 驻讜诇讟 诪讛 砖讘诇注 诪讞诪转 讞讜诐 讛诪诇讞, 诪讬讚讬 讚讛讜讬 讗讻诇 诪诇讬讞转 讘砖专 诪驻诇讬讟 讛讗讬 讙讬住讗 讜讘诇注 讛讗讬 讙讬住讗 讜讘诇注 讛讗讬 讙讬住讗. 讜讗驻"讛 砖专讬, 诪砖讜诐 讚讻诇 讝诪谉 砖讛讜讗 驻讜诇讟 讚诐 注爪诪讜 驻讜诇讟 谞诪讬 讛讚诐 讛讘讗 诇讜 诪诪拽讜诐 讗讞专.
讜诇注谞讬谉 诪讜诇讞 讘讻诇讬 砖讗讬谞讜 诪谞讜拽讘, 讻讛"专 讗诇讘专爪诇讜谞讬 讝"诇 讚讗讬谞讜 讗讜住专 讗讗"讻 谞砖转讛讛 砖诐 砖讬注讜专 诪诇讬讞转讜, 讗讘诇 讗诐 诇讗 谞砖转讛讛 砖诐 讻"讻 诪讜转专, 讜诇讜诇讬 砖讗诪专讛 讛专讘 讝"诇 讛讬讛 谞专讗讛 讚讗驻讬诇讜 诇讗 谞转砖讛讛 砖诐 讗诇讗 诪注讟 讗住讜专, 讚讛爪讬专 讜讛讚诐 诪转讞讬诇讬谉 诇爪讗转 诪谉 讛讘砖专 诪讬讚, 讜讛讟讬驻讜转 注爪诪谉 讗讬谞谉 谞讗讻诇讬谉 诪讞诪转 驻诇讬讟转谉, 讗注"驻 砖讛讘砖专 注讚讬讬谉 谞讗讻诇 诪讞诪转 诪诇讞讜 讜讻讬讜谉 砖讻谉 讛讘砖专 砖讛讜讗 诪转讻讘砖 讜诪转讘砖诇 讘转讜讱 讛爪讬专 讜讛讚诐 砖讛谉 诪诇讜讞讬谉 讛讜讗 讞讜讝专 讜讘讜诇注 诪讬讚 讛讚诐 砖驻讜诇讟, 讜转讚注 讚讛爪讬专 讜讛讚诐 诪讬讚 砖讛讜讗 谞驻诇讟 讞砖讘讬谞谉 诇讬讛 讻专讜转讞 讗注"驻 砖注讚讬讬谉 讛讘砖专 讗讬谞讜 [诪诇讜讞 讻"讻] 砖讗讬谞讜 谞讗讻诇 诪讞诪转 诪诇讞 诪讚讗诪专 专讘 谞讞诪谉 讗诪专 砖诪讜讗诇 讚讙讬诐 讜注讜驻讜转 砖诪诇讞谉 讝讛 注诐 讝讛 讗住讜专讬谉, 讜讗诪专讬谞谉 诪"讟 注讜驻讜转 拽诪讬讟讬 拽专诪讬讬讛讜, 讜讚讙讬诐 专驻讜 拽专诪讬讬讛讜, 讜讘转专 讚谞讬讬讞讜 讚讙讬诐 驻诇讟讬 注讜驻讜转 讜讛讚专 讘诇注讬 讚讙讬诐 诪讬谞讬讬讛讜, 讗诇诪讗 讘转讜讱 砖讬注讜专 驻诇讬讟转 讚诐 讛注讜驻讜转 讗诪专讬谞谉 讚讘诇注讬 讚讙讬诐 诪讬谞讬讬讛讜, 讜砖"诪 讚讚诐 讛谞驻诇讟 讘转讜讱 砖讬注讜专 诪诇讬讞讛 讞诐 讛讜讗 讜谞讘诇注, 讜注讜讚 讚讗诪专讬谞谉 注诇讛 讛"讚 讗讬 讘讻诇讬 砖讗讬谞讜 诪谞讜拽讘 诪"砖 讚讙讬诐 讜注讜驻讜转, 讚讗诇诪讗 讚讗驻讬诇讜 讘砖讬注讜专 砖讛讚讙讬诐 讘讜诇注讬谉 诪讚诐 讛注讜驻讜转 讜谞讗住专讬谉, 讛"谞 讚讛讜讜 讘诇注讬 注讜驻讜转 诪注讜驻讜转 讘讻诇讬 砖讗讬谞讜 诪谞讜拽讘, 讚讗讬 诇讗 转讬诪讗 讛讻讬 诇讬诪讗 诇讬讛 讜讗讬讘注讬转 讗讬诪讗 诇注讜诇诐 讘讻诇讬 砖讗讬谞讜 诪谞讜拽讘 讜讗"讛 讚讙讬诐 讜注讜驻讜转 讚讜拽讗, 讜讛讗 拽诪"诇 讚讚讙讬诐 专驻讜 拽专诪讬讬讛讜 讜讘诇注讬' 讗驻讬诇讜 讘转讜讱 砖讬注讜专 诪诇讬讞讛, 讗讘诇 注讜驻讜转 讜注讜驻讜转 诇讗讞专 砖讬注讜专 诪诇讬讞讛 讗讬谉 讘转讜讱 砖讬注讜专 诪诇讬讞讛 诇讗, 讗诇讗 讜讚讗讬 砖"诪 讚讗驻讬诇讜 注讜驻讜转 讜注讜驻讜转 讘讻诇讬 砖讗讬谞讜 诪谞讜拽讘 讗住讜专 诇注讜诇诐, 讜讗驻讬诇讜 诇爪诇讬, 诪砖讜诐 讚讛"诇 讻诪讘讜砖诇 讜讘诇讜注 诪讞诪转 讘砖讜诇 讗讬谞讜 讬讜爪讗 注"讬 讛讗砖.



讛砖讜讘专 诪驻专拽转讛 砖诇 讘讛诪讛 拽讜讚诐 砖转爪讗 谞驻砖讛 诪讻讘讬讚 讗转 讛讘砖专 讜讙讜讝诇 讗转 讛讘专讬讜转 讜诪讘诇讬注 讚诐 讘讗讬讘专讬诐 讗讬讘注讬讗 诇讛讜 诪讘诇讬注 讚诐 讘讗讬讘专讬诐 讜讻讜' 讛讗 诇讚讬讚讬讛 讗讬 讘注讬 诇诪讬讻诇 诪讬谞讬讛 讘讗讜诪爪讗 砖"讚 讗讜 讚讬诇诪讗 讜讻讜' 讜诇讚讬讚讬讛 谞诪讬 讗住讜专 诇诪讬讻诇 诪讬谞讬讛 讘讗讜诪爪讗. 讻讱 讛讬讗 讙讬专住转 讛住驻专讬诐 讜讘讛诇讻讜转 专讘讬谞讜 讗诇驻住讬 讝"诇, 讜诪砖诪注 讚讘拽讚讬专讛 讗讬 讘注讬 诇诪讬讻诇 诪讬谞讬讛 讘诪诇讬讞讛 砖驻讬专 讚诪讬, 讜讗祝 注诇 驻讬 砖谞讘诇注 讘讜 讛讚诐, 讬讜爪讗 讛讜讗 注"讬 诪诇讬讞讛, 讚讻诇 讚诐 砖诇讗 谞讘诇注 诪讞诪转 讘砖讜诇 讬讜爪讗 讛讜讗 讘诪诇讬讞讛, 讗讘诇 专砖"讬 讝"诇 讗讬谞讜 讙讜专住 讗讜诪爪讗, 讗诇讗 讛讗 诇讚讬讚讬讛 讗讬 讘注讬 诇诪讬讻诇 诪讬谞讬讛, 讜驻讬' 讝"诇 讗驻讬诇讜 讘诪诇讬讞讛, 讜住诇拽' 讘转讬拽讜. 讗"讻 诇讚讘专讬讜 讬砖 诇讞讜砖 诇讚讘专 讛专讘讛 诇讛谞讬讞 讛讘讛诪讛 诇讙谞讞 讜注讚 砖转诪讜转 诇讙诪专讬 砖诇讗 诇砖讘讜专 诪驻专拽转讛, 讜讗驻讬诇讜 讘注讬 诇讛 诇拽讚讬专讛 诇注爪诪讜.
讜讛专诪讘"谉 讝"诇 讛讻专讬注 讻讙讬专住转 讛住驻专讬诐, 诪讚诇讗 拽讗诪专 讜诪讗讻讬诇 讚诐 讗转 讛讘专讬讜转 砖讝讜 注讘讬专讛 拽砖讛 砖讘讻讜诇谉, 讗诇讗 讜讚讗讬 诪讚谞拽讟 讙讜讝诇 讗转 讛讘专讬讜转, 讜砖讘拽讛 诇讗讬住讜专 诪讗讻讬诇 讚诐, 砖"诪 讚诇拽讚专讛 讗讬 谞诪讬 诇爪诇讬 诇讬讻讗 诇诪讬讞砖, 讜诪砖讜诐 [讛讻讬 谞讬讞讗] 讚诇讗 谞拽讟 讜诪讗讻讬诇 讚诐 讗转 讛讘专讬讜转 讚诇诪讬讻诇 讘讗讜诪爪讗 诇讗 讞讬讬砖讬谞谉, 讚讗讜诪爪讗 诇讗 砖讻讬讞讗, 讗诇讗 讜讚讗讬 讛讚注转 谞讜讟讛 诇讙讬专住转 讛住驻专讬诐, 讜住诇拽讗 讘转讬拽讜. 讜讘讗讜诪爪讗 诪讬讛讗 讗住讜专, 讜讘爪诇讬 谞诪讬 注讚 讚谞爪诇讛 讻诇 爪专讻讜, 讚讗讬 诇讗 谞爪诇讛 讻诇 爪专讻讜 讛讜"诇 讻讗讜诪爪讗.
讗诇讗 讚转诪讬讛讗 诇讬 讚讛讗 讚讗讬讘注讬讗 诇谉 讗讬 砖专讬 诇讬讛 诇诪讬讻诇 讘讗讜诪爪讗 讗讜 诇讗, 讘讘砖专 讚诇讬转 讘讬讛 讞讜讟讬 拽讗 诪讬讘注讬讗 诇谉, 讚讗讬 讘讗讬转 讘讬讛 讞讜讟讬 讗驻讬诇讜 讘诇讗 砖讘专 诪驻专拽转讛 讗住讜专 讘讗讜诪爪讗, 讚讛讗 住转诐 讘讛诪讛 诇讗 谞砖讞讟讜 讛讜专讬讚讬谉 讚讛讗 讗讬谞讛 爪专讬讻讛 讻讚讗"专 讞住讚讗 诇讗 诇讻诇 讗"专 讬讛讜讚讛 讗诇讗 讘注讜祝 讛讜讗讬诇 讜爪讜诇讛讜 讻讜诇讜 讻讗讞讚, 讗讘诇 讘讘讛诪讛 讛讜讗讬诇 讚诪谞转讞讛 讗讘专 讗讘专 诇讗 爪专讬讱, 讻讬讜谉 砖讻谉 住转诐 讘讛诪讛 讚讗讬转 讘讬讛 讞讜讟讬 讗住讜专 讘讗讜诪爪讗, 讗诇讗 讗诐 谞讜讚注 讘讛 砖谞砖讞讟讜 讛讜专讬讚讬诐, 讜讛讻讗 讘住转诐 讘讛诪讛 拽讗 诪讬讬专讬谞谉, 讗诇讗 讜讚讗讬 讗讬转 诇谉 诇诪讬诪专 讚讘砖专 讚诇讬转 讘讬讛 讞讜讟讬 拽讗 诪讘注讬讗 诇谉, 讜讗"讻 讗驻讬诇讜 讘讗讜诪爪讗 讗诪讗讬 讗住讜专, 讚讛讗 讚诐 讛讗讬讘专讬诐 砖诇讗 驻讬专砖 砖专讬, 讜讬"诇 讚讘砖注转 讛砖讞讬讟讛 讚诐 讛讗讬讘专讬诐 诪转谞讜讚讚 诪诪拽讜诪讜 诇爪讗转 讚专讱 讘讬转 讛砖讞讬讟讛, 讜讻砖砖讜讘专 诪驻专拽转讛 讛讚诐 讞讜讝专 讜谞讘诇注 讘讘砖专, 讜讛"诇 讚诐 砖驻讬' 诪诪拽讜诐 讝讛 讜谞讘诇注 讘诪拽讜诐 讝讛, 讜诇讬砖谞讗 讚拽讗诪专 诪讘诇讬注 讚诐 讘讗讬讘专讬诐 讛讻讬 诪砖诪注.



专' 注拽讬讘讗 讗讜诪专 讞讬讛 讜注讜祝 讗讬谞讜 诪谉 讛转讜专讛 砖谞讗诪专 诇讗 转讘砖诇 讙讚讬 讘讞诇讘 讗诪讜 砖诇砖讛 驻注诪讬诐 讜讻讜'.  讜驻专讬砖谞讗 讘讙诪专讗 (诇拽诪谉 讞讜诇讬谉 拽讟讝, 讗) 讟注诪讬讛 讚专"注 诪砖讜诐 讚拽住讘专 讗讬住讜专 讞诇 注诇 讗讬住讜专 讜讞诇讘 讜诪转讛 诇讗 爪专讬讻讬 拽专讗, 讜驻住拽讜 讛讙讗讜谞讬诐 讝"诇 讻专"注 讚讞讬讛 讜注讜祝 讗讬谞谉 诪谉 讛转讜专讛. 讜讗讬 拽砖讬讗 诇讱 讜讛讗 砖诪讜讗诇 讚讛讜讗 讗诪讜专讗 诇讗 讚专讬砖 讻讜转讬讛 诇注讬诇, 讚诪讜拽讬 讞讚 诇讞诇讘 讜诪转讛 讜讞讚 诇讗驻讜拽讬 讟诪讗讛 讜讞讚 诇专讘讜转 讗转 讛砖诇讬诇. 讜注讜讚 讚讛讗 诪砖诪注 讚转谞讗 拽诪讗 诇讗 诪诪注讟 讗诇讗 讟诪讗讛 讗讘诇 讞讬讛 讜注讜祝 诇讗. 讜注讜讚 讚讛讗 诇讗 拽讬讬"诇 讚讗讬住讜专 讞诇 注诇 讗讬住讜专, 讬砖 诇讜诪专 讚讗注"讙 讚转谞讗 拽诪讗 诪砖诪注 [讚]诇讗 诪诪注讟 讗诇讗 讟诪讗讛, 诇讗 拽讬讬诪讗 诇谉 讻讜转讬讛, 讚讛讗 住讜讙讬讬谉 讚注讜祝 讗讬谞讜 诪谉 讛转讜专讛, 讜注讜讚 讚讛讗 诇讗 砖诪注讬谞谉 诇专讘谞谉 讘讛讚讬讗 讚驻诇讬讙讬 注诇讬讛 讗诇讗 专' 讬讜住讬 讛讙诇讬诇讬 讚讛讜讗 讬讞讬讚 驻诇讬讙, 讜拽讬讬诪讗 诇谉 讻专' 注拽讬讘讗 诪讞讘讬专讜, 讜注讜讚 讚讘砖专 讘讞诇讘 讗讬住讜专 诪讜住讬祝 讛讜讗 讜讻讬讜谉 讚讟注诪讬讛 讚专' 注拽讬讘讗 诪砖讜诐 讚拽讗 住讘专 讗讬住讜专 讞诇 注诇 讗讬住讜专, 讜住讜讙讬讬谉 讚注诇诪讗 讻诪讗谉 讚讗讬转 诇讬讛 讗讬住讜专 诪讜住讬祝 讜讻讚诪砖诪注 讘砖讘讜注讜转 (讻讚, 讘) 拽讬讬"诇 讻讜转讬讛, 讜讘谞诪讜拽讬 讛专诪讘"谉 讝"诇 讚讛讗 讚砖诪讜讗诇 讚诇注讬诇 谞诪讬 诇"拽, 诪砖讜诐 讚砖诪讜讗诇 讙讜驻讛 转专讜爪讬 诪转专爪讬谞谉 诇讛, 讜诇驻讬专讜拽讗 讘转专讗 讚讗诪专讬谞谉 讛讗 讚讬讚讬讛 讛讗 讚专讘讬讛 讗讬讻讗 诇诪讬诪专 讚诇讚讬讚讬讛 讗讬住讜专 讞诇 注诇 讗讬住讜专 讗讬转 诇讬讛, 讜讞诇讘 讜诪转讛 诇讗 爪专讬讻讬 拽专讗, 讜讗讬 谞诪讬 砖诇讬诇 爪专讬讱 拽专讗, 讗讬讬转专讜 诇讛讜 转专讬 讞讚 诇讛讜爪讬讗 讞讬讛 讜注讜祝 诪讚专讘讬 讬讜住讬 讛讙诇讬诇讬 砖讗讬谉 诇讜 讞诇讘 讗诐, 讜讚拽讗 谞拽讟 砖诪讜讗诇 诇专讘讜转 讞诇讘 讜诪转讛 讻诇(诇) 讚诪转专讘讬 谞拽讬讟 诇讬讛 诇专讘讜转, 讜讻诇 讚诪诪注讬讟 诇讬讛 谞拽讟 诇讛讜爪讬讗 讜诇讗讜 讚谞驻拽讬 诪拽专讗讬 讻讚讗诪专 讘砖诇讬讗 讜讚诐, 讜讻诇诇讜 砖诇 讚讘专 诪讬诪专讗 讚诪讬转专爪讗 诇讗 注讚讬驻讗 诇讚讞讜讬讬 讻诇诇讗 讚讛诇讻讛 讻专' 注拽讬讘讗 注"讻.





专讬讟讘"讗

讜讛讗 讚讗诪专讬谞谉 讗诐 讛讬讛 讟讛讜专 诪诇讬讞 讜讟诪讗 转驻诇 诪讜转专 驻讬' 诇驻讬 砖讛讟诪讗 砖讛讜讗 转驻诇 讘讜诇注 讜讗讬谞讜 诪驻诇讬讟 讜讻转讘讜 讘砖诐 专"讬 讝"诇 讚诪讬讬专讬 讗驻讬' 讻砖谞讜讙注讬谉 讝讛 讘讝讛 讗讜 砖谞讜驻诇讬谉 讝讛 注诇 讝讛 讜讗驻讬' 拽诇讬驻讛 诇讗 讘注讬 诪讚谞拽讬讟 诇讛 住转诪讗 讜砖诪注讬谞谉 诪讛讻讗 讚诇讗 讗诪专讬谞谉 讙讘讬 讚讘专 诪诇讬讞 讗注"驻 砖讛讬讗 讻专讜转讞 讚讬谉 注讬诇讗讛 讙讘专 讜转转讗讛 讙讘专 诇讛爪专讬讱 砖讜诐 拽诇讬驻讛 讜砖讜诐 谞讟讬诇转 诪拽讜诐 诪讞诪转 谞讙讬注讛 讘注诇诪讗 讗讘诇 诪讜专讬 讛专讘 讝"诇 讛讬讛 讗讜诪专 讚讻讬讜谉 讚讛讛讬讗 讚驻住讞讬诐 讚讗讬转诪专 诇注谞讬谉 爪诇讬 讜诪诇讬讞 砖讗讬谞讜 谞讗讻诇 诪讞诪转 诪诇讞讜 讛讜讗 讻专讜转讞 讚爪诇讬 讗诪专讬' 讘诪诇讬讞讛 谞诪讬 讚讬谉 转转讗讛 讙讘专 讜注讬诇讗讛 讙讘专 诇讛爪专讬讱 拽诇讬驻讛 讜讛讗 讚拽转谞讬 讛讻讗 诪讜转专 讘砖讗讬谉 谞讜讙注讬谉 讝讛 讗转 讝讛 讗诇讗 砖砖谞讬讛诐 诪讜谞讞讬诐 讘讻诇讬 砖讗讬谞讜 诪谞讜拽讘 讘讻讚讬 砖驻诇讬讟转谉 砖诇 讝讛 诪讙注转 讘讝讛 讜诇驻讬讻讱 讘专讬砖讗 诪讜转专 砖讗注"驻 砖讛爪讬专 讛讜诇讱 讗诇 讛讟诪讗 谞讘诇注 讘讜 讜讗讬谉 讘讜 讻讞 诇讛驻诇讬讟 诪诪谞讜 讗讬住讜专 砖讬讘讗 讜讬讘诇注 讘讟讛讜专 讛诪诇讬讞 讜诇讻讱 讛讟讛讜专 诪讜转专 讘诇讗 拽诇讬驻讛 讜讚讬 诇讜 讘讛讚讞讛 讘注诇诪讗 讻讚讬谞讜 讗讘诇 讘住讬驻讗 砖讛讟讛讜专 讟驻诇 讜讟诪讗 诪诇讬讞 讗住讜专 讻讬 讗注驻"讬 砖讛讻诇讬 诪谞讜拽讘 讜讙诐 讛诐 讗讬谞谉 谞讜讙注讬谉 讝讛 讘讝讛 诪"诪 诇讗 住讙讬讗 砖诇讗 讬诇讱 诪驻诇讬讟转讜 砖诇 讟诪讗 讗诇 讛讟讛讜专 讛讟驻诇 讜讛讜讗 谞讘诇注 讘讜 讜讗住专讜 注讚 讻讚讬 拽诇讬驻讛 讻讬 讛讟讬驻讜转 讛讛讜诇讻讜转 砖诐 专讜转讞转 讛诐 讘砖注转 诪诇讬讞讛 讜诇讗 住讙讬讗 砖诇讗 讬讛讬讛 讻讚讬谉 讞诐 诇转讜讱 爪讜谞谉 讚讘注讬 拽诇讬驻讛 讜诪讬讛讜 讘拽诇讬驻讛 讗讜 讘谞讟讬诇讛 住讙讬讗 讗诇讗 讚讗讬讬讚讬 讚转谞讗 专讬砖讗 诪讜转专 转谞讗 住讬驻讗 讗住讜专 注"讻 讜讻讬讜谉 讚拽讬讬"诇 讚讛讟讛讜专 讜讛讟诪讗 砖谞诪诇讞讜 讘讬讞讚 讗住讜专 讻讚讘专讬 专讘讗 讗讬讻讗 诇诪讬讘注讬 注诇 诪讛 住诪讻讜 讛注讜诇诐 诇讗讻讜诇 讚讙讬诐 诪诇讜讞讬诐 砖诇 讗"讛 讜诇讗 讞砖讜 砖诪讗 谞诪诇讞讜 讘讬讞讚 注诐 讛讟诪讗讬诐 砖讛专讬 驻注诪讬诐 注讜砖讬诐 讻谉 讜诇讗 讗讞讝讜拽讬 讗讬住讜专讗 讛讜讗: 讜讘转讜住' 谞转谞讜 讟注诐 讘讚讘专 讜讻谉 讛讬讛 讗讜诪专 诪讜专讬 讛专讘 讘砖诐 专讘讜 讛专诪讘"谉 讝"诇 诇驻讬 砖爪讬专 讚讙讬诐 讟诪讗讬诐 讗讬谞讜 讗住讜专 诪谉 讛转讜专讛 讗诇讗 诪讚专讘谞谉 讜讗注"驻 砖讘转"讻 讚专讬砖 诪讚讻转讬讘 讙讘讬 讚讙讬诐 讟诪讗讬谉 砖拽抓 讛诐 诇讗住讜专 爪讬专诐 讗住诪讻转讗 讘注诇诪讗 讛讜讗 讗讘诇 讛讚专砖讗 砖讚专砖讜 讙讘讬 谞讘诇讛 讜砖专爪讬诐 讛讜讗 诪谉 讛转讜专讛 讻讚诪讜讻讞 讘驻"拽 讚讘讻讜专讜转 讚驻专讻讬谞谉 诇诪讛 诇讬 拽专讗 诇诪讬住专 讞诇讘 讘讛诪讛 讟诪讗讛 讜诪讗讬 砖谞讗 诪爪讬专诐 讚转谞讬讗 讗诇讛 讛讟诪讗讬诐 诇专讘讜转 爪讬专诐 讜讻讜' 讜讻谉 诪讜讻讞 讘驻"讘 讚注"讝 讚爪讬专 讚讙讬诐 讟诪讗讬诐 诪讚专讘谞谉 讚讛转诐 诪驻诇讬讙 讘讬谉 讟讬讘讜诇 讘爪讬专诐 诇讟讬讘讜诇 讘讙讜驻诐 讜讻讬讜谉 砖讻谉 讜讬讚注谞讜 砖讬砖 专讘讬诐 谞诪谞注讬' 诪诇诪诇讜讞 讟诪讗 讜讟讛讜专 讘讬讞讚 诇驻讬 砖驻讙诪讜 拽爪转 诪住驻讬拽讗 讗讝诇讬谞谉 诇拽讜诇讗 讚住驻讬拽讗 讚专讘谞谉 讛讜讗 讗讘诇 讘砖讞讬讟' 讜谞讘诇讛 砖讛讜讗 住驻拽 讗诐 谞诪诇讞讜 讘讬讞讚 讝讛 讗住讜专 讚住驻讬拽讗 讚讗讜专讬讬转讗 讛讜讗: 讻转讘 讘住驻专 讛诪爪讜转 讚驻讜住 讙讘讬谞讜转 注讻讜"诐 讗讬谉 爪专讬讱 诇讛讙注讬诇讜 诇注砖讜转 讘讜 讙讘讬谞讜转 讻砖讬专讜转 讜诇诪诇讞谉 讚诇讗 砖讬讬讱 诪诇讬讞讛 讘注抓 讜诇讗 谞注砖讛 讛注抓 专讜转讞 注"讬 讛诪诇讬讞讛 讜讗讬谉 讻讞 讘诪诇讞 诇讛驻诇讬讟 诪讛 砖讘讜诇注讛 讘注抓 讜诪转讻讜转 讜讞专住 讜讗讘谉 讜诪注砖讬诐 讘讻诇 讬讜诐 砖诪砖讬诪讬谉 诪诇讞 讘拽注专讛 砖诇 讘砖专 讜谞讜转谞讬谉 诪讗讜转讜 诪诇讞 讘转讜讱 讛讞诇讘 讜讛诪讞诪讬专 转讘讗 注诇讬讜 讘专讻讛 讜讻讻诇 讛讚讬谞讬谉 砖讻转讘谞讜 讘注谞讬谉 讚讙 讟诪讗 讜讚讙 讟讛讜专 讻讱 讛讚讬谉 讘讘砖专 砖讞讬讟讛 讜讘砖专 谞讘讬诇讛 讘讬谉 诇拽讜诇讗 讜讘讬谉 诇讞讜诪专讗 讜讗讬谉 讛讛驻专砖 讘讬爪讬讛诐 讗诇讗 诇注谞讬谉 讛住驻拽 讻讚讻转讬讘谞讗 诇注讬诇.



讗诪专 砖诪讜讗诇 讗讬谉 讛讘砖专 讬讜爪讗 诪讬讚讬 讚诪讜 驻讬' 讻砖讘讗 诇诪诇讞讜 诇拽讚讬专讛 讗讗"讻 诪讜诇讞讜 讬驻讛 讬驻讛 驻讬' 砖讬专讘讛 讘讜 诪诇讞 诪讻诇 爪讚讚讬' 讻讚讗诪专讬谞谉 讜诪讚讬讞讜 讬驻讛 讬驻讛 讻诇讜诪专 诇砖驻砖祝 讘讜 讛讬讟讘 讬驻讛 讘诪讬诐 爪讜谞谞讬诐. 讜讗住讬拽谞讗 讚讘注讬 讛讚讞讛 拽讜讚诐 诪诇讬讞讛 讜讛讚讞讛 诇讗讞专 诪诇讬讞讛 讛讚讞讛 讚拽讜讚诐 诪诇讬讞讛 诪驻谞讬 砖诇驻注诪讬诐 讬砖 讚诐 讬讘砖 注诇 驻谞讬 讛讘砖专 讜讗诐 诇讗 讬讚讬讞谞讜 讘转讞诇讛 讬讘讜讗 讛诪诇讞 讜讬讘诇注谞讜 讘讘砖专 砖讗讬谉 讛诪诇讞 诪驻诇讬讟 讗诇讗 讛讚诐 讛讘诇讜注 讘讘砖专 讜讻谉 驻讬' 讘转讜住' 讜讬"讗 砖讗驻讬' 讘砖讗讬谉 讚诐 注诇 驻谞讬 讛讘砖专 爪专讬讱 讛讚讞讛 砖讗讬谉 讛诪诇讞 驻讜注诇 讘讘砖专 讗诇讗 注"讬 讛讛讚讞讛 砖诪专讻讱 讛讘砖专 讜诪专讟讘讜 讜讛讚讞讛 讚诇讗讞专 诪诇讬讞讛 诪驻谞讬 讛讚诐 砖谞驻诇讟 砖注讜诪讚 诪诪谞讜 砖讜诐 诇讞诇讜讞讬' 注诇 驻谞讬 讛讘砖专 讜讗注"驻 砖注诪讚 讘讻诇讬 诪谞讜拽讘 讜讻转讘 专讬讘"讗 讝"诇 讻讬 爪专讬讱 诇讛讚讬讞讜 诇讗讞专 诪诇讬讞讛 砖谞讬 驻注诪讬诐 讛讚讞讛 专讗砖讜谞讛 诇讛注讘讬专 讛诪诇讞 讛讘诇讜注 诪谉 讛讚诐 讜讛讚讞讛 砖谞讬讛 诇讛注讘讬专 讗讜转谉 诪讬诐 讛讗住讜专讬谉 诪讛讚讞转 讛诪诇讞 砖谞砖讗专 注诇 驻谞讬 讛讘砖专: 讻转讜讘 讘转讜住' 讜讻谉 讘住驻专 讛诪爪讜转 讗诐 讙讜讬 砖讛讜讗 注讘讚讜 砖诇 讬砖专讗诇 讗讜 砖驻讞转讜 砖诪讜 讛讘砖专 诇诪诇讜讞 讘拽讚讬专讛 讜诇讗 专讗讜 讗讜转谉 讬砖专讗诇 讗诐 讛讚讬讞讜 转讞诇讛 讗注"驻 砖讻转讘 专讘讬谞讜 讛讗讬 讝"诇 砖讗讬谉 住讜诪讻讬谉 注诇 讚讘专讬讜 砖诇 讙讜讬 诇讗 诇讗住讜专 讜诇讗 诇讛转讬专 诪"诪 讬砖 诇讛转讬专 讻讗谉 讗诐 讛诇讛 讬讜讚注 讗讜转讜 注讻讜"诐 讗转 诪谞讛讙 讬砖专讗诇. 讜讛讜讗 砖讬讛讗 砖诐 砖讜诐 讬砖专讗诇 讬讜爪讗 讜谞讻谞住 讗讜 砖讜诐 拽讟谉 讘专 讚注转 讘讘讬转 砖讬专讗 驻谉 讬讘讗 讝讛 讜讬讙讬讚 诇讬砖专讗诇 讜注讜讚 讗诪专讬谞谉 讘诪住讻转 注讘讜讚讛 讝专讛 驻' 讗讬谉 诪注诪讬讚讬谉 讗"讛 谞讛讬 讚讗讗讬住讜专讗 诇讗 拽驻讚讬 讗谞拽讬讜转讗 拽驻讚讬 讜讝讛讜 谞拽讬讜转 诇讛讚讬讞 讛讘砖专 诇讗讞专 诪诇讬讞讛. 讜专讬讘"讗 讝"诇 诇讗 讛讬讛 诪转讬专 讝讛 讗诇讗 注诇 讬讚讬 讟注讬诪讜转 拽驻讬诇讗 讛讘拽讬 讘讟注讬诪讜转 转讘砖讬诇 诇讬讚注 讗诐 讬砖 讘拽讚专讛 诪诇讞 讬讜转专 诪讚讗讬 注"讻 讜砖讬注讜专 讛诪诇讬讞讛 讻转讘讜 讛讙讗讜谞讬诐 讝"诇 砖讛讜讗 讻砖讬注讜专 爪诇讬 讜讛讜讗 讻讚讬 诪讛诇讱 诪讬诇 讜砖讜专转 讛讚讬谉 砖讗诐 谞转谞讜 讘诇讗 诪诇讬讞讛 讘拽讚专讛 专讜转讞转 诪讗讜讚 诪讜转专 讗诇讗 砖讻讘专 讙讝专讜 讛讙讗讜谞讬诐 讝"诇 讘讚讘专 讜诪讬讛讜 讘讚讬注讘讚 讗诐 注砖讛 讻谉 讘砖讜讙讙 讛专讬 讛讜讗 诪讜转专 讜诪爪讜讛 诇讛谞讬讞讜 讘拽讚专讛 专讜转讞转 诇讗讞专 诪诇讬讞讛 讻讚讬 砖讬转诇讘谉 诪讬讚 讻讚讘专讬 讛专诪讘"诐 讝"诇 讜讟注诐 讚讘专 讝讛 诪砖讜诐 讚讚诐 讛讗讬讘专讬诐 讻诇 讝诪谉 砖诇讗 驻讬' 诪讜转专 讜讗讬谉 讛诪诇讬讞讛 讗诇讗 诇讛驻诇讬讟 讛讟注诐 砖专讗讜讬 诇爪讗转 讘拽讚讬专讛 拽讜讚诐 砖转专转讬讞: 讜讗诪专 诪讜专讬 讛专讘 讝"诇 砖讗讬谉 诇讞转讜讱 讛讘砖专 诇讗讞专 讛诪诇讬讞讛 诪驻谞讬 讛讚诐 讛讬讜爪讗 讘诪拽讜诐 讛讞转讱 砖谞转讙诇讛 驻专砖讜 砖诇讗 讛驻诇讬讟 讛诪诇讞. 讜讗诐 注砖讛 讻谉 爪专讬讱 诇讞讝讜专 讜诇诪诇讞讜 讘诪拽讜诐 讛讞转讱 讜诇讻讱 讗讜住专 诇注砖讜转 讚拽 讚拽 讘砖专 讗讗"讻 诪讘砖专 砖谞诪诇讞 诪讗讜讚 讻诪讜 诇讛爪谞讬注 砖讻讘专 驻诇讟 讻诇 讚诪讜 讗讜 诪讘砖专 诪诇讬讞 砖谞转讘砖诇 拽爪转 讘拽讚讬专' 讗讜 砖讬讞转讜讱 讛讘砖专 讘转讞诇讛 讘诪拽讜诪讜转 讛专讘讛 讜讬诪诇讞谞讜 讘诪拽讜诐 讛讞转讱 讬驻讛 讬驻讛 讜讻谉 谞专讗讛 诪讚讘专讬 讛专诪讘"诐 讝"诇:



专讘 讚讬诪讬 诪谞讛专讚注讗 诪诇讞 讘诪诇讞' 讙诇诇谞讬转讗 讜诪谞驻抓 诇讬讛 讬砖 砖驻讬' 砖讘讗 诇诇诪讚讬谞讜 砖讗讬谉 诪讜诇讞讬谉 讗诇讗 讘诪诇讞 注讘讛 讜讙住 诇驻讬 砖讛诪诇讞 讛讚拽 谞讘诇注 讘讘砖专 讜讗讬谞讜 诪讜爪讬讗 讛讚诐 讜爪专讬讱 诇谞驻抓 讛诪诇讞 诪谉 讛讘砖专 拽讜讚诐 讛讚讞' 诇驻讬 砖讛诪诇讞 讘诇讜注 诪谉 讛讚诐 讛驻讜诇讟 讜讻谉 驻讬' 专讘 讬讛讜讚讗讬 讙讗讜谉 讝"诇 讜讻谉 讻' 讛专诪讘"诐 讝"诇 讗讬谉 诪讜诇讞讬谉 讗诇讗 讘诪诇讞 注讘讛 讜讙住 讜爪专讬讱 诇谞驻抓 讛诪诇讞 拽讜讚诐 讛讚讞讛. 讜转讬诪讗 讛讗讬讱 讗驻砖专 讻讬 拽讜讚诐 专讘 讚讬诪讬 诇讗 讛讬讜 讬讜爪讗讬谉 讘诪诇讬讞讛. 讜谞专讗讛 讚讘专讬 讛专讗讘"讚 讝"诇 砖讻转讘 讚注讚 讚讗转讗 专讘 讚讬诪讬 讛讬讜 诪讜诇讞讬谉 讘讻诇 诪诇讞 讜讘诇讗 谞讬驻讜抓 讜讛讬讜 爪专讬讻讬谉 诇讛讚讬讞 讛讘砖专 讛专讘' 讗讞专 诪诇讬讞' 讘讻诇讬 诪谞讜拽讘 诪驻谞讬 讛讚诐 讛诪转讘注专 讘诪讬诐 砖讛讬讛 注诇 驻谞讬 讛讘砖专 讜讛讜讗 讞讜讝专 注讻砖讬讜 讜谞讘诇注 讘讘砖专 诇驻讬 砖讻讘专 谞讞 诪驻诇讬讟转讜 讚诪讜 讜爪讬专讜: 诇讻讱 讛讬讜 爪专讬讻讬谉 讛讚讞讛 讘讻诇讬 诪谞讜拽讘 砖讬爪讗讜 诪讬诪讬 讛讚讞讛 讚专讱 讛谞拽讘讬诐 注专 砖讘讗 专讘 讚讬诪讬 讜诇讬诪讚 诇诪诇讜讞 讘诪诇讞 讙住讛 砖讗驻砖专 诇谞驻爪讛 讬驻讛 讜诇讗 讬讛讬讛 谞砖讗专 讚诐 注诇 驻谞讬 讛讘砖专 讗诇讗 诪注讟 砖讗讬谉 讘讜 讻讚讬 诇讗住讜专 讜讬讛讗 诪转讘讟诇 讘诪讬诐 讜诇讻讱 讛讬讜 讬讻讜诇讬谉 诇讛讚讬讞 讗驻讬' 讘讻诇讬 砖讗讬谞讜 诪谞讜拽讘 讜讻转讘 注讜讚 讝"诇 砖讘讗 诇诇诪讚讬谞讜 讻讬 讻砖讛诪诇讞 讙住 讛讜讗 拽专讜讘 诇讛转谞驻抓 讜讚讬 诇讛诐 讘讛讚讞讛 诪讜注讟转 诪讛 砖讗讬谉 讻谉 讘讚拽讛 砖谞讘讚拽转 讛专讘讛 讘讘砖专 讜诇诪讚谞讜 诪讚讘专讬 专讘讬谞讜 讝"诇 讘诪诇讞 砖诇 诪诇讬讞讛 讗住讜专 讜讻谉 讚注转 专砖"讬 讝"诇 讜讛转讜住驻讜转 讜注讬拽专 讜住讻讬谉 砖讞转讻讜 讘讜 讘砖专 诪诇讬讞 讗讜诪专 讗诐 讗讞专 砖讬注讜专 诪诇讬讞讛 讛讜讗 讗住讜专 诇讞转讜讱 专讜转讞 注讚 砖讬讙注讬诇谞讛 讛诪诇讬讞 讻专讜转讞. 讜讻讚讗讬转讗 诇注讬诇 讗讘诇 拽讜讚诐 砖讬注讜专 诪诇讬讞讛 诪讜转专 诇驻讬 砖讗讜转讛 砖注讛 讗讬谞讜 讻专讜转讞 讜诇讻谉 爪专讬讱 讻诇讬 诪讬讜讞讚 诇讞转讜讱 讘砖专 砖讘讘讬转 讛诪讘砖诇讬诐 讜讻谉 讚注转 讛转讜住驻讜转. 讗讘诇 诪讜专讬 谞专"讜 讛讬讛 讗讜诪专 讚讗驻讬诇讜 诇讗讞专 砖讬注讜专 诪诇讬讞讛 砖讛讜讗 讻专讜转讞 讗讬谞讜 爪专讬讱 讛讙注诇讛 诇驻讬 砖讘讗讜转讛 砖注讛 讻讘专 驻诇讟 讻诇 讛讚诐 砖讛讜讗 注转讬讚 诇爪讗转 讘诪诇讬讞讛 讜诪讝讛 讛讟注诐 讞讜讝专讬谉 讜诪讜诇讞讬谉 讘讻诇讬 诪谞讜拽讘 讘诇讗 讛讻砖专 讚拽讜讚诐 砖讛讙讬注 诇诪诇讬讞转讜 讗讬谞讜 讻专讜转讞. 讜讗诇讜 诇讗讞专 讻谉 讻讘专 讬爪讗 讻诇 讚诪讜 讜讗讬谉 讟注诐 讝讛 诪住驻讬拽 讚诪讻诇 诪拽讜诐 诇讗讞专 诪诇讬讞讛 讬砖 讘讜 诪谉 讛讚诐 砖驻诇讟 讻讘专 砖讛讜讗 讻专讜转讞 诪讞诪转 诪诇讬讞转讜 讜讛住讻讬谉 讘讜诇注 诪诪谞讜 讜谞讗住专 讜诪讛 砖讞讜讝专讬谉 讜诪讜诇讞讬谉 讘讻诇讬 诪谞讜拽讘 讻讘专 讻转讘谞讜 讛讟注诐 诇注讬诇. 讜讛诪诇讞 砖谞讜转谞讬谉 诇爪诇讬 讻讘专 讗诪专谞讜 砖讛讜讗 诪讜转专 诇驻讬 讻砖讘诇注讜 注"讬 讛讗讜专 诪谉 讛讚诐 讻讱 驻诇讟讜 讜诇驻讬讻讱 砖驻讜讚 砖爪诇讜 讘讜 诪讜转专 诇讞讝讜专 讜诇爪诇讜转 讘讜 讘诇讗 讛讻砖专 驻注诐 砖谞讬转 讻讬 诪讛 砖谞讘诇注 讘讜 诪谉 讛讚诐 讘驻注诐 讛专讗砖讜谉 讻砖驻讜诇讟 讘驻注诐 讛砖谞讬 讜谞讘诇注 讘讘砖专 讛讘' 注"讬 讛讗讜专 讻讘讜诇注讜 讻讱 驻诇讟讜: 讜讛砖讜诇讞 讘砖专 诪诇讬讞 注"讬 谞讻专讬 讘讞讜转诐 讘讙讜驻讜 讬砖 讗讜住专讬谉 讗讜转讜 砖诪讗 讛讞诇讬祝 讛注讻讜"诐 讛诪诇讞 讛讛讜讗 讘诪诇讞 讗讞专 砖诇讗 讛讬讛 讟讜讘 讻诪讜讛讜 讚讗诇讜 诇讛注讘讬专 诇讗 讞讬讬砖讬谞谉 讻讚讗讬转讗 讘诪住讻转 注讘讜讚转 讻讜讻讘讬诐 讜谞专讗讛 砖讝讜 诪讜转专 砖讝讜 讞砖砖讗 专讞讜拽讛 讛讬讗 砖讬讞诇讬祝 诪诇讗 讘诪诇讞 诪砖讜诐 讛谞讗讛 驻讜专转讗.



讗诪专 专讘 诪砖专砖讬' 讗讬谉 诪讞讝讬拽讬谉 讚诐 讘讘谞讬 诪注讬讬诐 驻讬' 砖讗讬谉 讞讜砖砖讬谉 诇诪诇讞讜 讜讻转讘 讛专诪讘"谉 讝"诇 讚诪讚诇讗 拽讗诪专 讗讬谉 讚诐 讘讘谞讬 诪注讬讬诐 诪砖诪注 讚讗讞讝讜拽讬 讛讗 讚诇讗 诪讞讝拽讬 讘讛讜 讚诐 诪谉 讛住转诐 讗讘诇 讛讬讻讗 讚讞讝讬谞谉 诇讛讜 讚讗住诪讬拽' 讗住讜专讬 讚讜讚讗讬 讗讬讘诇注 讘讛讜 讚诐 讜转专讙讜诪讗 讛讚专讗 讚讻谞转讗 诪注讬' 讜讻专讻砖转讗: 讻转讜讘 讘住驻专 讛诪爪讜转 讘讗诇讜 讘谞讬 诪注讬诐 讗诪专讜 讻专讻砖转讗 砖拽讜专讬谉 讟讘讞讬讬讗 讜讛讘谞讬 诪注讬讬诐 讻专住 讜讘讬转 讛讻讜住讜转 讜讛诪住住 讜讚拽讬谉 讛住讜讘讘讬诐 讛讻谞转讗 讛谞拽专讗 讗谞讟专讬"诇 讗讘诇 讛诇讘 讜讛专讬讗讛 讜讛讻谞转讗 讙讜驻讬讛 讬砖 讘讛诐 讚诐 讜爪专讬讻讬诐 诇诪诇讜讞 讜讚注转 专讘讜转讬讛 讚讻专住 讘注讬 诪诇讬讞讛 讚讛讗 转谞讬讗 谞诪爪讗 注诇讬讛 拽讜专讟 讚诐 诪讻诇诇 讚讬砖 讘讜 讚诐: 讜讚注转 讛转讜住' 讚讜拽讗 讘讻专讻砖转讗 讜讛讚专讗 讚讻谞转讗 讙讜驻讬讬讛讜 讗讘诇 砖讜诪谉 讘注讬 诪诇讬讞讛 砖讛专讬 讬砖 砖诐 讜讜专讬讚讬谉 讗讚讜诪讬诐 讜诇驻讬 讻谉 诪讗讬 砖谞讛讙讜 诇讛驻讻谉 讘砖注转 诪诇讬讞讛 诇讗讜 讬讗讜转 注讘讚讬谉 讜诪讬讛讜 谞专讗讛 讚讗驻讬' 砖讜诪谉 讗讬谉 讘讛诐 讚诐 讚讗讬 诇讗 诪讗讬 讗讛谞讬 诇谉 讚专讘 诪砖专砖讬讗 讜注讜讚 讚讻诇 讻讬 讛讗讬 讙讜讜谞讗 讛讜讬 诇讬讛 诇驻专讜砖讬 讘讛讚讬讗 讜专讘 讬讛讜讚讛 讙讗讜谉 讝"诇 讻转讘 讚讻谞转讗 讙讜驻讬讛 讗住讜专讛 诇驻讬 砖讬砖 砖诐 讜讜专讬讚讬谉 拽讟谞讬诐 诪讗讜讚 讜讗注"驻 砖讞转讻谉 讜诪诇讞谉 讗住讜专讛 注讚 砖讬讜爪讬讗 讛讜讜专讚讬诐 拽讟谞讬诐 讜讗诪专 讚专讘谞谉 住讘讜专讗讬 讙讝专讜 讘讛 讜讗住讜专讛 诇拽专讘谉. 讜注讻砖讬讜 谞讛讙讜 诇住诇拽谉 讬驻讛 讜诇诪诇讞谉 讜讗讜讻诇讬谉 讗讜转讛 讘拽讚专讛: 讜谞专讗讛 砖讗住讜专 诇诪诇讜讞 讻专讻砖转讗 讜讛讚专讗 讚讻谞转讗 注诐 讘砖专 讚讛讜讬 诇讬讛 讻讘砖专 转驻诇 讜讘砖专 诪诇讬讞 讚驻诇讟 砖讗专 讘砖专讗 讜讘诇注讬 讛谞讬 讚诇讬转 讘讛讜 讚诐 诇讗 讟专讬讚讬 诇诪驻诇讟 讜讻诇 讝诪谉 砖驻讜诇讟讬谉 爪讬专诐 诪讜转专 诇讛砖讛讜转谉 砖诐 讗讘诇 讗讞专讬 讻谉 讗住讜专 讚讜诪讬讗 讚讚讙讬诐 讜注讜驻讜' 讚诇注讬诇 讗讘诇 讬砖 砖讛讬讜 讗讜诪专讬诐 讚讛谞讬 讻讬讜谉 讚诇讬转 诇讬讛 讚诪讗 讛讻讬 谞诪讬 诇讗 讘诇注讬 讚诪讗 讜诪讜转专 诇讛砖讛讜转诐 注诐 讛讘砖专 讛诪诇讬讞 讜讻谉 谞讛讙讜 讗讘诇 讗讬谞讜 谞专讗讛 讚讘专 砖诇 讟注诐.



讗讬谉 诪谞讬讞讬谉 讘砖专 诪诇讜讞 讗诇讗 注诇 讙讘讬 讻诇讬 诪谞讜拽讘 讛讗 拽诪"诇 讚讗驻讬' 诇讗讞专 砖砖讛讗 砖讬注讜专 诪诇讬讞转讜 讗讬谉 诇讛谞讬讞讜 讘讻诇讬 砖讗讬谞讜 诪谞讜拽讘 讻讚讬 砖诇讗 讬讞讝讜专 讜讬讘诇注 讘讜 讚诐 砖注诇 驻谞讬讜 讜诪讬讛讜 讘讚讬注讘讚 讻转讘谞讜 诇注讬诇 讚注转 专砖"讬 讝"诇 砖讛讜讗 诪讜转专 讘讛讚讞讛 讜专讘讬谞讜 讛讬讛 诪驻专砖 讚拽诪"诇 讚讻诇讬 砖讗讬谞讜 诪谞讜拽讘 讗祝 注诇 驻讬 砖讛讜讗 讙讚讜诇 诪讗讜讚 讗讬谉 诪讜诇讞讬谉 讘讜 讘拽专拽注讬转讜 讜诇讗 讘讚驻谞讜转讬讜 讜讗驻讬 讗诐 讛讬' 诪谞讬讞讜 诪讜讟讛 砖诪讗 讬驻讜诇 讛讘砖专 诇转讜讻讜 讜谞砖专讛 砖诐 讜讬讗住讜专 讜诪讬讛讜 讘讚讬注讘讚 讻诇 讻讬 讛讗讬 讙讜讜谞讗 诪讜转专:



讗诇讗 诇讗 砖谞讗 谞专讗讛 砖专讘 砖砖转 诇讗 住讙讬讗 讚诇讗 讬讚注 讛讗讬 讟注诪讗 讗诇讗 砖讛讬' 专讜爪讛 诇讛讞诪讬专 讜讗诪专讜 诇讜 砖讗讬谉 诇讛讞诪讬专 讘讻讱 讻讬讜谉 讚诇讗 讗驻砖专 诇讛讞诪讬专 讘讞转讬讻讛 讗讞转 讻谞"诇.



讗诪专 砖诪讜讗诇 诪砖讜诐 专' 讞讬讬讗 讛住讜讘专 讜讻讜' 讗讬讘注讬' 诇讛讜 讜讻讜' 讙' 专砖"讬 讝"诇 讗讜 讚诇诪讗 讻讬讜谉 砖诪讘诇讬注 讚诐 讘讗讬讘专讬诐 讗讬住讜专讗 讗讬讻讗 讜诇讚讬讚讬' 谞诪讬 讗住讜专 诪讬讻诇 驻讬' 讛讜讗 讝"诇 讚讗住讜专 诇诪讬讻诇 讗驻讬诇讜 讘讞转讬讻讛 讜诪诇讬讞讛 砖讗讬谉 讛诪诇讞 讬讻讜诇' 诇讛驻诇讬讟 讜诇讗 讗讬驻砖讟' 讜讻讬讜谉 讚讻谉 讗住讜专 讜讗讬谉 诇讜 转拽谞讛 讗讘诇 讙专住转 讛住驻专讬' 砖诇谞讜 讜讛讬讗 讙专住转 讛专讬讗"祝 讝"诇 讜诇讚讬讚讬' 谞诪讬 讗住讜专 诇诪讬讻诇 讘讗讜诪爪讗 讜诇驻讬 讝讛 诇诪诇讬讞讛 诇拽讚专讛 讗讜 诇爪诇讬 讘诇讗 诪诇讬讞讛 讛专讬 讛讜讗 诪讜转专 讜讻谉 讘讚讬谉 讚诇讗 讞诪讬专 讛讗 诪讘砖专讗 讚讗住诪讬拽 讚砖专讬 讘讛讻讬 讜专讘讬谞讜 讛专诪讘"谉 讝"诇 讛讘讬讗 专讗讬讛 诇讝讛 讚讗诐 讗讬转讗 讚住讘专 诇讬讛 诇专讘 讞讬讬讗 讚诇讚讬讚讬' 谞诪讬 讗住讜专 诇讙诪专讬 讜讗讬谉 诇讜 转拽谞讛 讛讜讬 诇讬讛 诇诪讬诪专 讘讛讚讬讗 讜诪讗讻讬诇 讚诐 诇讘专讬讜转 砖讝讜 注讘讬专讛 拽砖讛 砖讘讻讜诇谉: 讗诇讗 诪讚拽讗诪专 讜讙讜讝诇 讗转 讛讘专讬讜转 讜诇讗 拽讗诪专 讜诪讗讻讬诇 讚诐 诇讘专讬讜转 砖诪注讬谞谉 讚讘爪诇讬 讗讬 谞诪讬 诇拽讚专讛 讘诪诇讬讞讛 诇注讜诇诐 诪讜转专 讜讗讬谉 讛住驻拽 讗诇讗 讗诐 讛讜讗 讗住讜专 讘讗讜诪爪讗 讘诇讗 诪诇讬讞讛: 讚讚讬诇诪讗 讗讬谞讜 诪驻专砖 讚诐 诪诪拽讜诪讜 讗诇讗 砖诪讘诇讬注讜 讘诪拽讜诪讜 讜讚诐 讛讗讬讘专讬诐 讻诇 讝诪谉 砖诇讗 驻讬' 诪讜转' 讛诇讻讱 讙讝诇 讗讬讻讗 讗讘诇 诪讗讻讬诇 讚诐 诇讬讻讗. 讚讗驻讬' 转讬诪讗 砖诪驻专讬砖讜 诪诪拽讜诪讜 讜讗住讜专 讗讬谉 讚专讱 讛注讜诇诐 注诇 讛专讜讘 诇讗讻讜诇 讘讗讜诪爪讗 讗诇讗 讘爪诇讬 讗讜 讘拽讚讬专讛 讜讻谉 注讬拽专 讜诪讬讛讜 诪诪"讚 诇讚讘专讬 讛讻诇 专讗讜讬 诇讻转讞诇讛 诇讛谞讬讞 诇讘讛诪讛 诇谞讙讞 讬驻讛. 讜砖诇讗 诇砖讘专 诪驻专拽转讛 讻诇诇 注讚 砖转诪讜转 诇讙诪专讬 讻讚讬 诇讞讜砖 讻驻专砖"讬:





讛诪讗讬专讬

讚讙 讟讛讜专 砖诪诇讞讜 注诐 讚讙 讟诪讗 讗诐 讛讬讜 砖谞讬讛诐 诪诇讜讞讬诐 讗讜 砖讛讬讛 讛讟诪讗 诪诇讜讞 诪"诪 讗住讜专 砖讛诪诇讬讞 诪驻诇讬讟 爪讬专 砖诇 注爪诪讜 讜诪讘诇讬注讜 诇讞讘专讜 讗讘诇 讗诐 讛讬讛 讛讟讛讜专 诪诇讬讞 讜讛讟诪讗 转驻诇 诪讜转专 诪讻讗谉 住诪讻讜 拽爪转 诪驻专砖讬诐 诇讛转讬专 诇讬拽讞 讚讙 诪诇讬讞 诪谉 讛讙讜讬 砖讛专讬 讬砖 讻讗谉 砖转讬 住驻拽讜转 砖诪讗 诇讗 谞诪诇讞 注诐 讛讟诪讗 讜讗诐 谞诪诇讞 砖诪讗 讛讟讛讜专 诪诇讬讞 讜讛讟诪讗 转驻诇 讜注讜讚 砖讛讚讘专 讬讚讜注 砖讗讬谉 诪讜诇讞讬谉 讗讜转诐 讻讗讞讚 砖讛讟诪讗 爪专讬讱 诪诇讬讞讛 讬讜转专 诪谉 讛讟讛讜专 讜诪"诪 诪谞讛讙 驻砖讜讟 诇讗住讜专 讞讜抓 诪谉 讛讚讙讬诐 讛拽讟谞讬诐 讛谞拽专讗讬诐 砖专讚砖 讜讛讚讙 讛讙讚讜诇 讛谞拽专讗 讟讜谞讬谞讗 砖讬讚讜注 讘讛诐 砖讗讬谉 诪拽讘诇讬谉 诪诇讬讞讛 注诐 讚讙 讗讞专 讜讬砖 讗讜诪专讬诐 讻谉 讘讚讙 讛谞拽专讗 讜讗讬讬专讗讟:



讘砖专 砖讞讜讟讛 砖谞诪诇讞讛 讘讻诇讬 诪谞讜拽讘 注诐 讛谞讘诇讛 讘讬讞讚 讗讬谉 讛砖讞讜讟讛 谞讗住专转 诪砖讜诐 讚诐 讛谞讘诇讛 讛讜讗讬诇 讜讻诇讬 诪谞讜拽讘 讛讜讗 砖讗诐 讻谉 讗祝 诪讞诪转 讞转讬讻转 砖讞讜讟讛 转讗住专 讜诪"诪 谞讗住专转 讛讬讗 诪驻谞讬 砖讞讜诐 讛诪诇讞 诪驻诇讬讟 讛谞讘诇讛 讗转 爪讬专讛 讜讗转 砖诪谞讛 讜谞住专讱 讘砖讞讜讟讛 讜讗讬谉 讻诇讬 诪谞讜拽讘 诪讜注讬诇 诇砖讜诪谉 讜诇讟注诐 讜讚讘专 讝讛 讘讚讬谉 讗讬住讜专 讜讛讬转专 砖谞爪诇讜 讘讬讞讚 讻诪讜 砖讘讬讗专谞讜 砖讛诪诇讬讞 讻专讜转讞 砖诇 爪诇讬:



讚讘专 讝讛 讗讬谞讜 诪讜讞诇讟 讗爪诇 诪驻专砖讬诐 讗诇讗 讬砖 讘讜 转谞讗讬诐 讜讛讜讗 砖讛讚讘专讬诐 讗诪讜专讬诐 诇讚注转诐 讘砖砖谞讬讛诐 诪诇讜讞讬诐 讗讜 砖讛讬讛 讛讟诪讗 诪诇讬讞 讛谉 砖讛讬讛 讛讟讛讜专 诪诇讬讞 讛谉 砖讛讬讛 讛讟讛讜专 转驻诇 注诇 讛讚专讱 砖讘讬讗专谞讜 讘讚讙讬诐 讛讗 讗诐 讛讬讛 谞诪诇讞 讛讟讛讜专 讜讛讬讛 讛讟诪讗 讛诪讞讘专 注诪讜 转驻诇 诇讗 谞讗住专 讛讟讛讜专 砖讛专讬 讞讜诐 讛诪驻诇讬讟 讘讟讛讜专 讛讜讗 讜诪讘诇讬注 讗转 讛讟诪讗 讜讗讬谉 讛讟讛讜专 讘讜诇注 诪谉 讛讟诪讗 砖讗讬谉 讻讞 讛诪诇讬讞讛 讞讝拽 讻诇 讻讱 砖讬讛讗 诪驻诇讬讟 讗转 讛谞讜讙注 讘讜 讜谞诪爪讗 砖讗讬谉 讛讟诪讗 驻讜诇讟 讜诇讚注转讬 讛讻诇 讗住讜专 砖讛专讬 讛讜讗讬诇 讜讞转讬讻讛 讟讛讜专讛 讛诪诇讜讞讛 谞讜讙注转 讘讛 讞讜诐 砖讘讛 诪转驻砖讟 讘讟诪讗讛 讜讻砖诐 砖诪讘诇讬注讛 砖讜诪谉 讛驻讜诇讟 诪诪谞讛 讻讱 诪驻诇讬讟讛 砖讜诪谉 砖诇 注爪诪讛 讜讗讬 讗驻砖专 诇讜诪专 砖讻诇 砖讟讛讜专讛 讟专讬讚讛 诇驻诇讜讟 讗讬谞讛 讘讜诇注转 砖讗讬谉 讟专讚转 驻诇讬讟讛 讗诇讗 讘讚诐 讜诪砖讜诐 驻诇讬讟转 讚诐 讗讬谞讛 谞诪谞注转 诪诇讘诇讜注 砖讜诪谉 讜讟注诐 讛讗讬住讜专 讜讗讬谉 讛讚讘专 讚讜诪讛 诇讚讙讬诐 砖驻诇讬讟转谉 诪注讜讟讛 讜讗讬谞讛 诪爪讜讬讛 讘谞讙讬注转 诪诇讞 讗诇讗 讗诐 讻谉 谞诪诇讞 讛讜讗 注爪诪讜:



讞讻诪讬 讛讗讞专讜谞讬诐 驻讬专砖讜 砖讗祝 讘讟讛讜专 转驻诇 讜讟诪讗 诪诇讬讞 诇讗 谞讗住专 讛讻诇 讗诇讗 讘砖讛讟诪讗 诇诪讟讛 讜讛讟讛讜专 讛转驻诇 诇诪注诇讛 砖转讞转讜谉 讙讜讘专 讜诪讞诪诐 讗转 注诇讬讜谞讜 讗讘诇 讗诐 讛讬讛 讛讟讛讜专 讛转驻诇 诇诪讟讛 诇讗 谞讗住专 讛转讞转讜谉 讗诇讗 讘讻讚讬 拽诇讬驻讛 讻讚讬谉 讞诐 诇转讜讱 爪讜谞谉 讜讻谉 讗诐 诇讗 注诪讚讜 讝讜 注诇 讙讘 讝讜 讗诇讗 砖谞讙注讜 讝讜 讘讝讜 讗祝 讘讟诪讗 诇诪讟讛 讛诐 讗讜诪专讬诐 砖诇讗 谞讗住专 注诇讬讜谞讜 讗诇讗 讘砖讛讬讛 讛转讞转讜谉 砖诪谉 讜诪驻注驻注 讜谞讘诇注 讘讻讞讜砖 讜讗讜住专 讗转 讻诇讜 讗讘诇 讗诐 讛讬讛 讻讞讜砖 讗讬谞讜 诪驻注驻注 讜讗讬谞讜 讗讜住专 讗诇讗 讘讻讚讬 拽诇讬驻讛 讗讜 讻讚讬 谞讟讬诇转 诪拽讜诐 砖讛专讬 讛诪诇讬讞 讗讬谞讜 讗诇讗 讻专讜转讞 砖诇 爪诇讬 讜讻讘专 讘讬讗专谞讜 讛注谞讬谉 讻谉 讘爪诇讬 讻诪讜 砖讘讬讗专谞讜 讘驻专拽 讙讬讚 讛谞砖讛:



讻讘专 专诪讝谞讜 注诇 讚讘专讬诐 讗诇讜 砖讻转讘谞讜 砖砖讞讜讟讛 讝讜 砖谞诪诇讞讛 注诐 讛谞讘诇讛 讘讻诇讬 诪谞讜拽讘 讛讬讛 讜讗诇讜 讛讬讛 讘讻诇讬 砖讗讬谞讜 诪谞讜拽讘 讗讬谉 诪拽讜诐 诇爪讬专讜祝 谞讘诇讛 砖讛专讬 讗祝 讘砖诇 注爪诪讛 谞讗住专讛 注诇 爪讚讚讬诐 讬讚讜注讬诐 讻诪讜 砖讬转讘讗专 讜诪"诪 讗诐 谞诪诇讞讜 讜注诪讚讜 砖讬注讜专 砖讛讬讬讛 讜讗讞专 讻讱 讛爪谞讬注谉 讘诪诇讞谉 讘讻诇讬 砖讗讬谞讜 诪谞讜拽讘 讚讬谞谉 讻谞爪诇讜 砖谞讬讛诐 注诇 讛讚专讻讬诐 砖讻讘专 讘讬讗专谞讜 讛谉 讘砖诪谉 讛谉 讘讻讞讜砖:



讻讬爪讚 诪讜诇讞讬谉 讗转 讛讘砖专 诇拽讚专讛 爪专讬讱 转讞诇讛 砖讬讚讬讞谞讛 讻讚讬 砖转转专讻讱 诪注讟 诇拽讘诇 讗转 讛诪诇讞 讜讗诐 诪诇讞 讘诇讗 讛讚讞讛 讝讜 讬砖 讗讜诪专讬谉 砖讗讬谞讛 诪诇讜讞讛 讻诇诇 讜讬砖 诪转讬专讬谉 讘讚讬注讘讚 讗诇讗 砖诪爪专讬讻讬谉 诇讛砖讛讜转讛 讬讜转专 注诐 诪诇讞讛 讜讘谞讜转 讝专讬讝讜转 诪注讬讚讜转 砖讻诇 砖谞诪诇讞讛 讻砖诇砖 砖注讜转 讗讜 讗专讘注 住诪讜讱 诇砖讞讬讟转讛 讛讚诐 谞驻诇讟 诪诪谞讛 讘诇讗 讛讚讞讛 讗讘诇 讻砖谞转讬讘砖讛 讜谞讬讙讘讛 诪诇讞讜转 砖诇 注爪诪讛 讗讬谞讛 驻讜诇讟转 讘诇讗 讛讚讞讛 讗诇讗 诪注讟 讜诪转讜讱 讻讱 专讗讜讬 诇讗住专讛 讻砖讬注讜专 讝讛 讘诇讗 讛讚讞讛 讗祝 讘讚讬注讘讚 讗诇讗 砖讗祝 讘诇讞讛 讗讬谞讜 讬讜爪讗 讬讚讬 讞讜讘转 诪诇讬讞讛 讛专讗讜讬讛 讗诇讗 讗诐 讻谉 转讚讬讞 转讞讬诇讛 讜讻谉 砖讗诐 谞转讬讘砖讛 专讗讜讬 诇讛砖讛讜转讛 讘诪讬诐 注讚 砖转转专讻讱 讬驻讛 讜讗讞专 砖讛讚讬讞讛 讬驻讛 诪讜诇讞讛 讜讗讬谉 专讗讜讬 诇注讻讘讛 讘诪讬诐 讗讞专 砖谞转专讻讻讛 讻专讗讜讬 砖诇讗 讬转讚讘拽 讛讚诐 讬讜转专 诪讚讗讬 讘讘砖专 诪爪讚 拽专讬专讜转 讛诪讬诐 讗诇讗 砖讝讛 讗讬谞讜 讗讜住专 讘讚讬注讘讚 讜讻砖讛讜讗 诪讜诇讞讛 讛转讘讗专 讘诪住讻转 诪谞讞讜转 砖谞讜转谉 诪诇讞 讘讻诇 讛讞转讬讻讛 讜诪砖谞讬 爪讚讚讬讛 讜诇讗 砖讬讛讗 爪专讬讱 诇讻住转 讻诇 砖讟讞 驻谞讬讛 讘诪诇讞 讜诇注讘讜转 讗转 讛诪诇讞 注诇讬讛 讻讘谞讬谉 讗诇讗 诪驻讝专讛 讻讗谉 讜讻讗谉 注讚 砖转转驻讝专 讘讻诇讜 诪砖谞讬 爪讚讚讬谉 讜讗诐 诇讗 诪诇讞 讗诇讗 诪爪讚 讗讞讚 讛讜讻砖专:



讻转讘讜 讞讻诪讬 讛讗讞专讜谞讬诐 砖讗诐 讛讬讛 讚讘专 砖讗讬 讗驻砖专 诇诪诇讞讜 讬驻讛 诪砖谞讬 爪讚讚讬谉 讻讙讜谉 注讜祝 砖诪讘砖诇讜 讻诇讜 砖诇诐 讗讬谞讜 爪专讬讱 砖讬诪诇讗 讞诇诇讜 讘诪诇讞 讻诪讜诇讬讗转讗 讗诇讗 诪讜诇讞讜 讬驻讛 诪爪讚讜 讗讞讚 讘讞讜抓 讜诪爪讚讜 讗讞讚 讘驻谞讬诐 讗讜 砖讬讚讘讬拽 讛诪诇讞 讘讻诇 讚驻谞讜转讬讜 讘讞诇诇讜 讜讗讞专 砖谞诪诇讞 诪砖讛讗 讗讜转讜 讘诪诇讞讜 砖讬注讜专 讬讚讜注 讜砖讬注讜专 讝讛 诇讗 谞转讘讗专 讘转诇诪讜讚 讜诪驻讜专砖 讘讚讘专讬 讛讙讗讜谞讬诐 砖讛讜讗 讻砖讬注讜专 爪诇讬讬讛 讜讙讗讜谞讬 讛讗讞专讜谞讬诐 讛讜住讬驻讜 驻讬' 讘讝讜 砖讛讜讗 讻讚讬 讛诇讜讱 诪讬诇 讜讗诐 讛讜住讬祝 讗讬谉 诇谞讜 注诇讬讜 转专注讜诪转 讗诇讗 讗诐 讻谉 诇讗讞专 讬"讘 砖注讜转 诇拽爪转 诪驻专砖讬诐 讻诪讜 砖讻讘专 讛转讘讗专 讜讘转诇诪讜讚 讛诪注专讘 讛转讘讗专 诪诇讜讞 诇砖注讛 诪诇讜讞 讛讜讗 讜砖诪讗 讚讜拽讗 讗诪专讜讛 诇拽专讘谉 讜注诇 讛讚专讱 砖讗诪专讜 讘诪谞讞讜转 诇注谞讬谉 拽专讘谉 诪讘讬讗 讗转 讛讗讘专 讜谞讜转谉 注诇讬讜 诪诇讞 讛讜驻讻讜 讜谞讜转谉 注诇讬讜 诪诇讞 讜诪注诇讛讜:



砖讛讗 讻砖讬注讜专 讛专讗讜讬 诇讜 诇讜拽讞 讗转 讛讞转讬讻讛 讜诪谞驻爪讛 诪诪诇讞讛 讬驻讛 讬驻讛 讜诪讚讬讞 讗转 讛讘砖专 诇讗诇转专 讻讚讬 诇讛注讘讬专 诪讛 砖谞砖讗专 诪谉 讛诪诇讞 讛讛讜讗 砖谞转诪诇讗 讚诐 讜讟讬讞转 讛讚诐 砖注诇 驻谞讬 讛讘砖专 讜诇讗 讬谞讬讞 诇讛转讬讘砖 讛诪诇讞 诇砖诐 讜讗诐 诪诇讞 讘诪诇讞 讛讚拽 讘讬讜转专 爪专讬讱 诇讛驻诇讬讙 讘讛讚讞转讛 砖诪驻谞讬 讚拽讜转讛 谞讚讘拽转 讛讬讗 讘讘砖专 讜诪转讜讱 讻讱 专讗讜讬 诇诪诇讜讞 讘诪诇讞 讘讬谞讜谞讬转 诇讗 讙住讛 诪谉 讛讙住讛 讜诇讗 讚拽讛 诪谉 讛讚拽讛 砖讛讙住讛 讘讬讜转专 讗讬谞讛 诪驻诇讟转 讬驻讛 讜讛讚拽讛 讘讬讜转专 讗讬 讗驻砖专 诇讛注讘讬专讛 讬驻讛 诪注诇 驻谞讬讛 讜讻诇 砖讛讬讗 注砖讜讬讛 拽专讟讬谉 拽专讟讬谉 讜讗讬谞讛 讻拽诪讞 讜讛讬讗 讛谞拽专讗 诪讬诇讞讗 讙诇诇谞讬转讗 讬爪讗讛 诇讛 诪讻诇诇 讚拽讛:



讙讚讜诇讬 讛诪讞讘专讬诐 讻转讘讜 砖讛讚拽讛 讗讬谞讛 诪驻诇讟转 讜讗诐 讻谉 诪诇讞 讘讚拽讛 讬专讗讛 诪讚讘专讬讛诐 砖诇讗 讛讜注讬诇 讜讗讬谉 讚讘专讬诐 讗诇讜 诪讞讜讜专讬诐 诇讗 讛讞讝讬专讜 注诇 讛讙住讛 诪注讟 讗诇讗 砖转转谞驻抓 讬驻讛 讛讗 讗诐 诪诇讞 讘讚拽讛 讬驻诇讬讙 讘讛讚讞转讛 讜讚讬讜 讻诪讜 砖讘讬讗专谞讜:



讜诪讬诐 讗诇讜 砖讛讜讗 诪讚讬讞讛 讘讛谉 讗讞专 诪诇讬讞讛 讗讬谞讜 诪注讻讘讛 讘讛谉 砖讛专讬 讛诪诇讞 讛讗住讜专 谞讬转讱 诇转讜讻讛 讜讻谉 讟讬讞转 讛讚诐 砖注诇 驻谞讬 讛讻诇讬 讘转讜讻讛 讜讛诪诇讞 诪讞诪诐 讗转 讛诪讬诐 讜讞讜讝专转 讜讘讜诇注转 诪讛诐 讜诪转讜讱 讻讱 讗谞讜 诪讝讛讬专讬诐 诇讛讬讜转 讛讚讞讛 讝讜 讘讻诇讬 讛诪谞讜拽讘 讗讜 讘诪拽讜诐 砖讗讬谉 讛讘砖专 诪转注讻讘 讘转讜讻讜 讜讗诐 讛讬讗 讘讻诇讬 砖讗讬谞讜 诪谞讜拽讘 讬讗讞讜讝 讗转 讛讘砖专 讘讬讚讜 讘讗讜讬专 讛讻诇讬 讜讬讚讬讞 讜讬砖诇讬讱 讗转 讛诪讬诐 讜讙讚讜诇讬 讛诪驻专砖讬诐 讻转讘讜 砖讻诇 砖谞驻爪讛 讬驻讛 讬讻讜诇 诇讛讚讬讞讛 讘讻诇讬 砖讗讬谞讜 诪谞讜拽讘 砖讟讬讞转 讛讚诐 讗讬谞讛 讗诇讗 诪砖讛讜 讜讘讟诇 讘诪讬诐:



讜讗讞专 砖讛讚讬讞 讗转 讛讘砖专 讬驻讛 注诇 讛讚专讱 砖讘讬讗专谞讜 注讜砖讛 诪诪谞讛 诪讛 砖讬专爪讛 讛谉 诇讞讝讜专 讜诇诪诇讞讛 讛谉 诇讘砖诇讛 讛谉 砖讬讛讬讜 讛诪讬诐 砖讘拽讚专讛 爪讜谞谞讬谉 讛谉 砖讬讛讬讜 专讜转讞讬谉 谞转谞讛 讘诇讗 讛讚讞讛 讘拽讚专讛 专讜转讞转 砖诇 转讘砖讬诇 专讜讗讬诐 讗转 讛诪诇讞 讻讗诇讜 讛讜讗 讚诐 讜诪砖注专讬谉 讗诐 讬砖 讘拽讚专讛 注诐 爪讬专讜祝 讞转讬讻转 讛讘砖专 砖砖讬诐 讻谞讙讚 讻诇 讗讜转讜 讛诪诇讞 讜讻谞讙讚 讟讬讞转 讛讚诐 砖注诇 讛讘砖专 讛讻诇 讻砖专 讜讗诐 诇讗讜 讛讻诇 讗住讜专 讜讗诐 讗讬谉 讘拽讚专讛 讗诇讗 诪讬诐 专讜转讞讬谉 讜谞转谉 砖诐 讗转 讛讘砖专 爪专讬讱 砖讬讛讗 讘讬谉 讞转讬讻转 讛讘砖专 讜讛诪讬诐 砖砖讬诐 讘讻讚讬 砖讬注讜专 讻诇 讛诪诇讞 讜讟讬讞转 讛讚诐 讜讗诐 诇讗讜 讛讻诇 讗住讜专 砖讛专讬 驻诇讟讛 讜讞讝专讛 讜讘诇注讛 讜讗诐 诇讗 讛谞讬讞讛 砖诐 讗诇讗 砖讛讜爪讬讗讛 诇砖注转讛 讛专讬 驻诇讟讛 讗讘诇 诇讗 讞讝专讛 讜讘诇注讛 讜讛讬诇讻讱 讗诐 讬砖 砖砖讬诐 注诇 讛讚专讱 砖讛讝讻专谞讜 讛讻诇 诪讜转专 讜讗诐 讗讬谉 砖诐 砖砖讬诐 讛讘砖专 诪讜转专 砖讛专讬 讛讜讚讞 讜讛诪讬诐 讜讛拽讚专讛 讗住讜专讬谉 讜讙讚讜诇讬 讛诪讞讘专讬诐 诪讝讛讬专讬谉 砖诇讗 诇讛谞讬讞 讗转 讛讘砖专 讘拽讚专讛 讗祝 诇讗讞专 砖谞注砖讛 讘讜 讻专讗讜讬 讗诇讗 讗诐 讻谉 讛讬讜 诪讬诐 砖讘拽讚专讛 专讜转讞讬谉 讜讗讬谉 讚讘专讬诐 讗诇讜 诪讞讜讜专讬诐 讻诇诇 诇讗 讛讜讝讻专讜 诪讬诐 专讜转讞讬谉 讗诇讗 诇讘砖专 砖诇讗 谞诪诇讞 讜讘讚讜专讜转 讛专讗砖讜谞讬诐 砖讛讬讜 讘拽讬讗讬诐 讘讞诇讬讟讛 讻诪讜 砖讘讬讗专谞讜 讗讘诇 诪讗讞专 砖谞诪诇讞讛 讬注砖讛 讻诪讛 砖讬专爪讛 砖讗讬谉 诇讗讞专 诪诇讬讞讛 讛专讗讜讬讛 讻诇讜诐:



讘谞讬 诪注讬谉 讗讬谞谉 讘讞讝拽转 讚诐 诇讬讗住专 讘砖诇讗 谞诪诇讞讜 讜讗驻讬' 谞转讘砖诇讜 讘诇讗 砖讜诐 诪诇讬讞讛 诪讜转专讬谉 讜诇讗 讗诪专讜 讻谉 讗诇讗 讘讛讚讜专讗 讚讻谞转讗 专"诇 讚拽讬诐 讛住讜讘讘讬诐 讗转 讛讻谞转讗 讛谞拽专讗 讗讬谞讟讬专讬诇 讜讻谉 讛拽讬讘讛 讜诪注讬讛 讜讻谉 讛讻专讻砖讗 讗讘诇 讛讻专住 讜讻诇 砖讘讜 讜讛专讬讗讛 讜讻诇 砖讘讛 爪专讬讻讬诐 诪诇讬讞讛:



讬砖 讞讜诇拽讬谉 讘讻专住 诇讚讜谞讜 讻砖讗专 讛讚拽讬谉 讜诇讗 讬专讗讛 讻谉 砖讛专讬 诪讞讟 砖谞诪爪讗转 讘注讜讘讬 讘讬转 讛讻讜住讜转 转讜诇讬谉 讗转 讛讚讘专 讗诐 谞诪爪讗 讘讜 拽讜专讟 讚诐:



讞讻诪讬 讛转讜住驻讜转 驻专砖讜 砖讗祝 讘讗诇讜 诇讗 谞讗诪专 砖讗讬谉 爪专讬讻讬谉 诪诇讬讞讛 讗诇讗 讘讛谉 注爪诪谉 讛讗 砖讜诪谉 砖诇讛谉 爪专讬讻讬谉 诪诇讬讞讛 砖讛专讬 讛讞讜砖 诪注讬讚 诇谞讜 砖讬砖 讘讛谉 讚诐 讜讻谉 讛讻谞转讗 注爪诪讛 爪专讬讻讛 诪诇讬讞讛 讜诇讗 注讜讚 讗诇讗 砖讙讗讜谞讬 住驻专讚 讻转讘讜 砖讗住讜专讛 讛讬讗 讘拽讚专讛 诇注讜诇诐 诪驻谞讬 讞讜讟讬谉 讗讚讜诪讬诐 砖讘讛 讜讗驻讬' 讞转讻讛 讞转讬讻讜转 讞转讬讻讜转 讜诪诇讞讛 讜注讻砖讬讜 谞讛讙讜 讘讛 讛讬转专 讜诪"诪 讚讜拽讗 讗讞专 诪诇讬讞 讜讞转讜讱 讛讞讜讟讬谉 讻诪讜 砖讻讘专 讛转讘讗专:



讬砖 诪讬 砖讗讜诪专 讗讞专 砖讗讬谉 讛诪注讬诐 诪讞讝讬拽讬谉 讚诐 讗讬谉 诪讜诇讞讬谉 讗讜转诐 注诐 讛讘砖专 砖讛专讬 讛讘砖专 驻讜诇讟 讚诐 讜讛讚拽讬谉 讘讜诇注讬诐 讗讞专 砖讗讬谉 爪专讬讻讬诐 诇驻诇讜讟 讻诇讜诐 讜讞讻诪讬 讛讗讞专讜谞讬诐 诪住讻讬诪讬诐 诇讛转讬专 诪驻谞讬 砖诪转讜讱 讞诇拽诇拽讜转诐 讛讚诐 谞砖专拽 诪讛诐 讜讗讬谞讜 谞讘诇注 讻诇诇 讜注讜讚 砖讛专讬 诪"诪 驻讜诇讟讬谉 爪讬专 讜讻谉 讛讞讜砖 诪注讬讚:



诪讗讞专 砖专讘讜转讬谞讜 讛爪专驻转讬诐 诪爪专讬讻讬谉 诪诇讬讞讛 诇诪注讬谉 诪驻谞讬 砖讜诪谉 砖讘讛诐 专讗讜讬 诇讛讝讛讬专 注诇 诪诇讬讞转 讛讞诇讜讞诇转 讜砖讗专 讛讚拽讬谉 砖转讛讗 诪讘讞讜抓 注诇 讛砖讜诪谉 诇讗 讻讗诇讜 砖诪讜诇讞讬谉 讗讞专 砖讛驻讻讜诐 讜诪讜诇讞讬谉 诪谉 讛爪讚 讛驻谞讬诪讬 砖讛诪拽讜诐 砖讘讜 讛讚诐 砖诐 专讗讜讬 诇诪诇讜讞 讜诪"诪 讗诐 注砖讛 讻谉 讛讜讻砖专 砖讛诪诇讞 砖讜讗讘 讜讗讬谉 讛驻专讙讜讚 谞谞注诇 讘驻谞讬讜:



讚讘专 讬讚讜注 讛讜讗 砖讗讬谉 诪讜诇讞讬谉 诪诇讬讞讛 讝讜 讛诪讻砖专转 诇拽讚专讛 讗诇讗 讘讻诇讬 诪谞讜拽讘 讗讜 讘住诇 讗讜 注诇 讙讘讬 注爪讬诐 讗讜 拽砖讬谉 讜讻讬讜爪讗 讘讛谉 讻诇诇 讛讚讘专讬诐 讻诇 讻砖砖讜驻讻讬谉 注诇讬讜 诪讬诐 讬讜爪讗讬谉 讛诪讬诐 诇讞讜抓 诪讜诇讞讬谉 注诇讬讜 讗讜 讘转讜讻讜 讛讗 讻诇讬 砖讗讬谞讜 诪谞讜拽讘 讗讬谉 诪讜诇讞讬谉 讘讜 砖讛专讬 讛讚诐 诪转拽讘抓 讘砖讜诇讬 讛讻诇讬 讜讛讘砖专 谞讻讘砖 讘转讜讻讜 讜讛专讬 讛讜讗 讻讘砖专 讛诪转讘砖诇 注诐 讛讚诐 讜讗讬谉 诇讜诪专 砖诪讗讞专 砖驻讜诇讟 讗讬谞讜 讘讜诇注 砖讗讬谉 讗讜诪专讬谉 讻谉 讘讻讘讜砖 讜诪讘讜砖诇 讜讗讬谉 讗讜住专讬谉 讗诇讗 讗诐 讻谉 砖讛转讛 注讚 砖讻诇转讛 驻诇讬讟转 讚诪讛 讜讬砖 讗讜诪专讬谉 讗祝 驻诇讬讟转 爪讬专讛 讜讗讬谉 讚讘专讬诐 讗诇讜 谞专讗讬谉 讻诇诇:



注讘专 讜诪诇讞 讘讻诇讬 砖讗讬谞讜 诪谞讜拽讘 讛讻诇讬 讗住讜专 诪"诪 讜爪专讬讱 砖讘讬专讛 讗讜 讛讙注诇讛 讛讻诇 诇驻讬 诪讛 砖讛讜讗 讗讘诇 讛讘砖专 讬砖 讘讜 砖讛讜讗 诪讜转专 讜讬砖 讘讜 砖讛讜讗 讗住讜专 讻讬爪讚 诪讛 砖谞讻谞住 诪讞转讬讻转 讛讘砖专 讘转讜讱 讛讚诐 讜讛爪讬专 砖讘砖讜诇讬 讛讻诇讬 讗住讜专 讜讻转讘讜 讙讗讜谞讬 住驻专讚 砖讗讬谉 诇讜 转拽谞讛 诇讗 讘诪诇讬讞讛 讗讞专转 讜诇讗 讘爪诇讬讬讛 诪驻谞讬 砖讛讜讗 讻讘砖专 砖谞转讘砖诇 注诐 讛讚诐 砖讛专讬 谞讻讘砖 讘转讜讻讜 讜讛讻讘讜砖 讛专讬 讛讜讗 讻诪讘讜砖诇 讛讬诇讻讱 谞讜讟诇 讻诇 诪讛 砖谞讻讘砖 讘转讜讱 讛讚诐 讜拽讜诇祝 讗转 讛谞砖讗专 讜诪讜转专 砖讛专讬 讗讬谉 讛讚诐 诪驻注驻注 注讚 砖转讗诪专 砖讛讜讗 诪转驻砖讟 讘讻诇 讛讞转讬讻讛 讜讗讬谉 爪专讬讱 诇讜诪专 注诇 讞转讬讻讜转 注诇讬讜谞讜转 砖讻诇谉 诪讜转专讜转 讜诪"诪 讗诐 讛讬驻讱 讘讛谉 讜谞注砖讜 注诇讬讜谞讜转 转讞转讜谞讜转 讛讻诇 讗住讜专:



讬砖 诪讬 砖砖讜讗诇 讛讙注 注爪诪讱 砖讬讛讬讛 讗讜转讜 爪讚 讛谞讻讘砖 讘转讜讱 讛讚诐 砖诪谉 讜讛专讬 讛砖讜诪谉 砖谞讗住专 诪爪讚 讛讚诐 诪驻注驻注 诪讻讞 讛诪诇讬讞讛 讜诪转驻砖讟 讘讻诇 讛讞转讬讻讛 讜诇讗 注讜讚 讗诇讗 砖诪讜诇讬讱 讘驻注驻讜注讜 讗转 讛讚诐 诇诪拽讜诐 砖讛讜讗 讛讜诇讱 讜讬砖 诇讱 诇讗住讜专 讗转 讻诇讛 讜讘砖诪谉 转讚注 砖讬砖 诪讬 砖谞讜讟讛 诇讜诪专 讻谉 讜诪"诪 讞讻诪讬 讛讗讞专讜谞讬诐 谞讜讟讬诐 诇住讘专转 讚讘专 讝讛 讗讞专 砖讛砖讜诪谉 诪讜转专 诪爪讚 注爪诪讜 诪讛 砖诪驻注驻注 诪诪谞讜 讗讬谉 讘讜 砖讜诐 注讬专讜讘 讛讜讗讬诇 讜讛讜讗 诪驻注驻注 讘讟讘注讜 讜讛讚诐 讗讬谞讜 诪驻注驻注 讗讬谉 讛讚诐 诪转谞讜注注 讘讛讻专讞 讘转谞讜注转 讛砖讜诪谉 讗诇讗 讛砖讜诪谉 诪转谞讜注注 诇驻讬 讟讘注讜 讘驻砖讬讟讜转讜 讘诇讗 砖讜诐 注讬专讜讘 讜讛讚诐 谞砖讗专 讘讙讘讜诇讜 诇驻讬 讟讘注讜:



讜讞讻诪讬 讛转讜住驻讜转 讛讻专讬注讜 讘讝讜 砖讗诐 讗讬谉 讗转讛 讗讜诪专 讻谉 讗讬谉 诇讱 讛讻砖专 诇注讜诇诐 注诇 讬讚讬 拽诇讬驻讛 砖讛专讬 拽诇讬驻讛 讝讜 讗住讜专讛 讜讛讬讗 讛讜诇讻转 讜诪转驻砖讟转 讘拽诇讬驻讛 讛住诪讜讻讛 诇讛 讜讻谉 诪注讜诇诐 讜讻谉 讗讬谉 诇讱 讘砖专 诪诇讬讞 诪讜转专 砖讛诪诇讞 讜讚讗讬 谞转诪诇讗 诪谉 讛讚诐 讜谞讗住专 诪讞诪转 讘诇讬注转讜 讜讛专讬 讛诪诇讞 讗祝 诇讗讞专 砖谞转诪诇讗 诪谉 讛讚诐 讻讞讜 诪转驻砖讟 讘讻诇 讛讘砖专 讜讟注诪讜 谞专讙砖 讘讜 讜讗诐 讻讚讘专讬讱 讛专讬 讛诪诇讞 诪讜诇讬讱 讚诐 讛讘诇讜注 诇转讜讻讜 诇诪拽讜诐 砖讛讜讗 注爪诪讜 讛讜诇讱 讜讛讬讛 诇讱 诇讗住讜专 讗诇讗 讻诇 砖讗讬谉 诪诪砖讜 讛讜诇讱 讗诇讗 讻讞讜 讗讜 驻注驻讜注讜 讗讬谞讜 诪讜诇讬讱 讗转 讛谞讘诇注 讘讜 讗诇讗 诇诪拽讜诐 砖讟讘注 讛讘诇讜注 诇讬诇讱 讘讜 讜诪爪讚 注爪诪讜 讜讛讚讘专讬诐 谞专讗讬谉:



拽爪转 讞讻诪讬 讛专讗砖讜谞讬诐 讻转讘讜 砖诇讗 谞讗住专 讛讘砖专 讻砖谞诪诇讞 讘讻诇讬 砖讗讬谞讜 诪谞讜拽讘 讗诇讗 讗诐 讻谉 注讜诪讚 砖诐 讻砖讬注讜专 诪诇讬讞讛 讜讛讜讗 讛诇讜讱 诪讬诇 讜讛诐 谞讜讟讬诐 讗讞专 诪讛 砖驻讬专砖讜 讛专讗砖讜谞讬诐 讘讗讬谞讜 谞讗讻诇 诪讞诪转 诪诇讞讜 砖讗讬谞讜 谞讗讻诇 讗祝 诇讻砖讬讜讚讞 诪谉 讛诪诇讞 讘转讜专转 讘砖专 砖讗讬谞讜 诪诇讜讞 讗诇讗 讘转讜专转 讘砖专 诪诇讬讞 讜讛专讬 讻诇 砖诇讗 砖讛讛 讘砖讬注讜专 讝讛 谞讗讻诇 讛讜讗 诇讗讞专 讛讚讞讛 讜讻讘专 讘讬讗专谞讜 砖驻讬' 讝讛 讗讬谞讜 讻诇讜诐 讗诇讗 讻诇 砖讗讬谞讜 谞讗讻诇 注诐 诪诇讞讜 诪驻诇讬讟 诪讬讚 讜诇讗 谞转谞讜 砖讬注讜专 讗诇讗 砖转讙诪专 讛驻诇讬讟讛 讗讘诇 讘砖讬注讜专 诪讜注讟 诪驻诇讬讟 讜讗讜住专 注诇 讛讚专讱 砖讛转讘讗专 谞诪诇讞 讘讻诇讬 砖讗讬谞讜 诪谞讜拽讘 诪诇讬讞讛 诪讜注讟转 讻讚专讱 砖讗讚诐 诪讜诇讞 诇爪诇讬 讗讬谞讜 讗讜住专 砖讗讬谉 诪诇讬讞讛 讝讜 诪驻诇讟转 讚诐 讜讞讻诪讬 讛专讗砖讜谞讬诐 砖讘讙诇讬诇讜转 讗诇讜 讗讜住专讬谉 讘讝讜 讛讘砖专 讜讛讻诇讬 讜讗讬谉 讚讘专讬讛诐 谞专讗讬谉 讜诪"诪 讙讚讜诇讬 讛诪驻专砖讬诐 诪讜讚讬诐 诇讛诐 砖讗诐 注诪讚 讘诪诇讬讞讛 讝讜 讬讜转专 诪砖讬注讜专 爪诇讬讬讛 讗讜住专 砖诪诇讞 诪讜注讟 注讜砖讛 讘砖讬注讜专 讙讚讜诇 诪讛 砖诪诇讞 讛专讘讛 注讜砖讛 讘砖讬注讜专 诪讜注讟 讜讗祝 讝讜 讗讬谉 讛讚讘专讬诐 谞专讗讬谉:



谞诪诇讞 讛讘砖专 讘讻诇讬 诪谞讜拽讘 讜砖讛讗 讻砖讬注讜专 讗讬谉 诪谞讬讞讬谉 讗讜转讜 讘诪诇讞讜 讘讻诇讬 砖讗讬谞讜 诪谞讜拽讘 砖诪"诪 驻讜诇讟 讛讜讗 诪讟讬讞转 讛讚诐 砖注诇 驻谞讬讜 讜诪诇讻诇讜讻讬转 砖讘诪诇讞 讜讛专讬 讛讘砖专 驻讜诇讟 爪讬专 注讚讬谉 讜讛爪讬专 讗讬谞讜 谞讗讻诇 诪讞诪转 诪诇讞讜 讜讚讬谞讜 讻讚讬谉 专讜转讞 讜讻砖诪转拽讘抓 讘讻诇讬 砖讗讬谞讜 诪谞讜拽讘 诪讘诇讬注 讛讚诐 讘讘砖专 砖讛讜讗 诪转讻讘砖 讘转讜讱 讛爪讬专 讜讻讘讜砖 讛专讬 讛讜讗 讻诪讘讜砖诇 讜讗注"驻 砖讛讘砖专 驻讜诇讟 爪讬专 讜讛讬讛 诇谞讜 诇讜诪专 讗讬讬讚讬 讚讟专讬讚 诇诪讬驻诇讟 诇讗 讘诇注 讗讬谉 讗讜诪专讬谉 讻谉 讘讻讘讜砖 讜诪讘讜砖诇 讜诪"诪 诇讗讞专 讝诪谉 讬"讘 砖注讜转 诪讜转专 砖讟讬讞转 讛讚诐 讜诇讻诇讜讻讬转 讛诪诇讞 讬讘砖讬诐 讗讞专 砖讗讬谉 砖诐 驻诇讬讟转 爪讬专 讜讗讬谉 谞讘诇注讬诐 讘讘砖专 讜讬砖 诪转讬专讬谉 讗祝 讘转讜讱 讝诪谉 讝讛 讻诇 讝诪谉 砖讚诪讜 谞驻诇讟 讜诪"诪 讛诇砖讜谉 诪住讬讬注 诇讚注转 专讗砖讜谉 砖讗诪专讜 讗讬谉 诪谞讬讞讬谉 讘砖专 诪诇讬讞 讗诇讗 注诇 讙讘讬 讻诇讬 诪谞讜拽讘 讜讗诇讜 诇讗 讘讗 诇诇诪讚 讻谉 讗诇讗 讘诪诇讬讞讛 讛讬讛 诇讜 诇讜诪专 讗讬谉 诪讜诇讞讬谉 讗诇讗 讘讻诇讬 诪谞讜拽讘 讗诇讗 砖谞专讗讛 砖砖转讬讛谉 谞讻诇诇讜 讘讛 讜诪"诪 讛诐 诪驻专砖讬诐 讗讬谉 诪谞讬讞讬谉 讘砖专 诪诇讬讞 专"诇 讗讞专 砖诪诇讞讜 讘讬谉 讬讚讬讜 讜专讜爪讛 诇转转讜 讘讻诇讬 诇讛砖讛讜转讜 讘诪诇讞讜 讻砖讬注讜专 讛专讗讜讬 诇讜 讗讬谞讜 诪谞讬讞讜 讗诇讗 讘讻诇讬 诪谞讜拽讘:



讻讘专 讘讬讗专谞讜 砖讛砖讜讘专 诪驻专拽转讛 砖诇 讘讛诪讛 拽讜讚诐 砖转爪讗 谞驻砖讛 讛专讬 讝讛 诪讻讘讬讚 讗转 讛讘砖专 讜谞诪爪讗 讙讜讝诇 讗转 讛讘专讬讜转 砖讛讜讗 诪讜讻专 诇讛诐 讘诪砖拽诇 讜诪讘诇讬注 讚诐 讘讗讬讘专讬诐 讜谞诪爪讗 砖谞讘诇注 讘讛 讚诐 讛驻讜专砖 讜讗住讜专 诇讗讻诇讛 讞讬讛 讗诇讗 讗诐 讻谉 讘诪诇讬讞讛 讻诪讜 砖讘讬讗专谞讜 讜讬砖 讗讜住专讬谉 讗讜转讛 讗驻讬' 讘诪诇讬讞讛 砖讗讬谉 讚诐 讛讘诇讜注 讬讜爪讗 注诇 讬讚讬 诪诇讬讞讛 讜讗讬谉 谞专讗讛 讻谉 讜讙讚讜诇讬 讛诪讞讘专讬诐 诪爪专讬讻讬谉 讞转讬讻讛 讜诪诇讬讞讛 讜讗讞"讻 讬讘砖诇 讗讜 讬爪诇讛:



讻讘专 讘讬讗专谞讜 讘驻专拽 讙讬讚 讛谞砖讛 砖讛诪讜讞 讜拽专讜诪讜转讬讜 讗讬谉 谞驻诇讟讬谉 诪讚诪谉 讘诪诇讬讞转 讛专讗砖 砖讛专讬 注爪诐 讛讙诇讙讜诇转 诪拽讬祝 讘讬谞讬讛诐 讜讗讬谉 诇讚诐 砖讘诪讜讞 讜拽专讜诪讜转讬讜 诪拽讜诐 诇爪讗转 讜讗驻讬' 讛讬讛 爪讜诇讛 讗转 讛专讗砖 讗讬谉 讛讚诐 讝讘 讗诇讗 注诇 讛讚专讻讬诐 砖讘讬讗专谞讜 砖诐 讜讛专讬 讛讚诐 诪转拽讘抓 讜诪转讘砖诇 注诐 讛诪讜讞 讗诐 讻谉 讗讬谉 转讬拽讜谉 诇讗讻讬诇转 讛诪讜讞 讗诇讗 注诇 爪讚讚讬谉 讗诇讜 砖谞讘讗专 讗诐 专爪讛 诇讛讻砖讬专讜 诇拽讚专讛 讞讜转讱 讗转 讛专讗砖 讜诪讜爪讬讗 讗转 讛诪讜讞 讜拽讜专注 拽专讜诪讜 讜诪讜诇讞讜 讜讬砖 讗讜住专讬谉 砖诇讗 诇讘砖诇 诪讜讞 诇注讜诇诐 讜讗讬谉 讚讘专讬讛诐 谞专讗讬谉:



砖诪讗 转讗诪专 诪驻谞讬 诪讛 讗讬谉 诪诇讬讞转 讛专讗砖 诪讜注诇转 诇讛驻诇讟转 讚诐 讛诪讜讞 讗注"驻 砖注爪诐 讛讙讜诇讙讜诇转 诪拽讬祝 讜讛专讬 诪讜讞 砖讘注爪诪讜转 谞讻砖专 注诇 讬讚讬 诪诇讬讞讛 讜讗讬谉 讛注爪诐 诪注讻讘 讜讛专讬 讟注诪讛 诪注讬讚 注诇讬讛 砖讟注诐 讛诪诇讞 谞专讙砖 讘诪讜讞 讛注爪诪讜转 讻砖讛讘砖专 诪诇讜讞 转讚注 砖讛讟注诐 讛讜讗 诪驻谞讬 砖诪讜讞 讛注爪诪讜转 讗讬谉 讘讜 讚诐 讗诇讗 拽诇讜砖 讻讚诐 讛讗讬讘专讬诐 讜讬讜爪讗 讗祝 讘诪诇讬讞讛 砖讘诪讞讬爪讛 讗讘诇 讛诪讜讞 讬砖 讘讜 讚诐 讛专讘讛 讜讜专讬讚讬谉 砖讬砖 讘讛谉 讚诐 讜讛专讬 讛注谞讬谉 讻讗诇讜 讬砖 砖诐 讚诐 讻谞讜住 讜讗讬谞讜 讬讜爪讗 讘诪诇讬讞讛 砖注爪诐 诪驻住讬拽 讘讬谞讛 讜讘讬谉 讛诪诇讞:

讛讜爪讬讗 讗转 讛诪讜讞 讬讻讜诇 诇讛砖讬专 讗转 讛砖注专 砖讘专讗砖 注诇 讬讚讬 讛讘讛讜讘 讗讜 讘专诪抓 讗驻讬' 诇拽讚专讛 拽讜讚诐 诪诇讬讞讛 砖讛讗砖 砖讜讗讘 讗转 讛讚诐 讜讻谉 讛转专谞讙讜诇转 讻诇讛 诪讛讘讛讘讬谉 讗讜转讛 讻诪讛 砖谞专爪讛 诇谞拽讜转讛 诪砖讬专讬 讛谞讜爪讛 砖讛讗砖 砖讜讗讘 讗转 讛讚诐 讜讻谉 专讙诇讬 讛讘讛诪讛 讜讛注讜祝 诇讛砖讬专 砖注专 讜爪驻专谉 砖诇讗 谞讗住专 讘专讗砖 讗诇讗 诪爪讚 讚诐 拽专讜诪讜转 砖诇 诪讜讞 讗讘诇 讚诐 砖诇 砖讗专 诪拽讜诪讜转 讛讗讜专 砖讜讗讘 讗转 讻诇讛 讜讗祝 砖诇 专讙诇讬 讛讘讛诪讛 讗诇讗 砖讗诐 专爪讛 诇讞转讜讱 讘讟诇驻讬诐 讻讚讬 砖诇讗 讬转注讻讘 讛讚诐 诇砖诐 讬驻讛 讛讜讗 注讜砖讛 讜讻谉 讘诪诇讬讞讛 讻诪讜 砖谞讘讗专 诇诪讟讛 讗讘诇 专讗砖 讛注讜祝 讬讝讛专 讘讜 注诇 讛讚专讻讬诐 砖讘讬讗专谞讜 讜讬砖 诪转讬专讬谉 讘专讗砖 讛注讜祝 诇讻住讜转讜 讘专诪抓 诇讛砖讬专 讛谞讜爪讛 诪驻谞讬 砖讗讬谉 讙讜诪讜转 讘注爪诪讜转 诇注讻讘 讗转 讛讚诐 讗讘诇 专讗砖 讛讘讛诪讛 讬砖 讙讜诪讜转 讘注爪诪讜转 砖讘讜 讜诪注讻讘讬谉 讗转 讛讚诐:



诪讛 砖讘讬讗专谞讜 砖诪讛讘讛讘讬谉 讗转 讛注讜祝 讻诇讜 讗讜 诪谞讬讞讬谉 讗讜转讜 注诇 讛专诪抓 讻讱 讻转讘讜 讞讻诪讬 讛爪专驻转讬诐 讜诪"诪 讞讻诪讬 讛拽讚诪讜谞讬诐 砖讘讙诇讬诇讜转 讗诇讜 讗讜住专讬谉 讗诇讗 讗诐 讻谉 讘讬转 讛砖讞讬讟讛 诇诪讟讛 讜讗祝 讘讝讜 讘讻讚讬 砖诇讗 讬讜讻诇 讛诇讘 讜诪讛 砖讘驻谞讬诐 诇讛转讞诪诐 砖讗诐 讻谉 讬讛讗 讚诐 砖讘驻谞讬诐 驻讜专砖 讜讗讬谞讜 讬讜爪讗 讘讛讘讛讜讘 讝讛 讗讜 讘专诪抓 讜讬讘诇注 讘诪拽讜诐 讗讞专 讜诇讗 讬爪讗 讘诪诇讬讞讛 砖讛讘诇讜注 诪讻讞 讛讗讜专 讗讬谞讜 讬讜爪讗 讘诪诇讬讞讛 讜诪"诪 诇爪诇讬 诪讜转专 砖讛专讬 讻诇 砖驻讬专砖 注诇 讬讚讬 讛讗讜专 讛讜讗 讞讜讝专 讜诪驻诇讬讟讜 讜讬砖 诪讬 砖诪讞诪讬专 讜诪讜诇讞 拽讜讚诐 讛讘讛讜讘 讜讛砖专转 砖注专 讻诪讜 砖讘讬讗专谞讜 讜讗祝 讘转讜住驻讜转 讻转讘讜讛 讻谉 讘砖谞讬 砖诇 注讘讜讚讛 讝专讛 讘砖诪讜注转 讛讗讬 讙讜讬 讚讞专讬讱 专讬砖讗 讻诪讜 砖讻转讘谞讜 砖诐 讜讗讬谉 爪专讬讱 讘讻讱:



讞讻诪讬 讛讗讞专讜谞讬诐 砖讘住驻专讚 讛讜专讜 砖讛诪讛讘讛讘 讗转 讛注讜祝 诇讛砖讬专 砖注专讜 爪专讬讱 诇讛讚讬讞 讘讬转 讛砖讞讬讟讛 讬驻讛 砖讗诐 诇讗 讻谉 讬砖讗专 砖诐 讜讬讘诇注 讘讘砖专 注诇 讬讚讬 讘砖讜诇 讝讛:

讛诪砖谞讛 讛讞诪讬砖讬转 讜讛讻讜谞讛 讘讛 诇讛砖诇讬诐 注谞讬谞讬 讛讞诇拽 讛专讗砖讜谉 讜诇讛讜讚讬注 砖讘讘砖专 注讜祝 讘讞诇讘 讗讬谞讜 注讜讘专 讗诇讗 诪讚讘专讬 住讜驻专讬诐 讜讗诪专 注诇 讝讛 讛诪注诇讛 讗转 讛注讜祝 注诐 讛讙讘讬谞讛 注诇 讛砖诇讞谉 讗讬谞讜 注讜讘专 注诇讬讜 讘诇讗 转注砖讛 讗诪专 讛专"诪 驻讬' 诪讛 砖讗讬谞讜 注讜讘专 注诇讬讜 讘诇讗 转注砖讛 专"诇 讗讬谞讜 讘讗 诇讬讚讬 诇讗 转注砖讛 诇驻讬 砖讘砖专 注讜祝 讘讞诇讘 注爪诪讜 讚专讘谞谉 讛讜讗 讻诪讜 砖讬转讘讗专:



讗诪专 讛诪讗讬专讬 讛诪注诇讛 讗转 讛注讜祝 注诐 讛讙讘讬谞讛 注诇 讛砖诇讞谉 讗讬谞讜 注讜讘专 讘诇讗 转注砖讛 驻讬专砖讜 讘讙诪' 砖讗讬谞讜 讘讗 诇讬讚讬 诇讗 转注砖讛 砖讗祝 讗诐 讬讗讻诇谞讜 讗讬谉 讻讗谉 诇讗讜 砖诇 转讜专讛 砖讘砖专 注讜祝 讘讞诇讘 讗讬谞讜 讗诇讗 诪讚讘专讬 住讜驻专讬诐 讛讗 砖诇 讘讛诪讛 讗驻砖专 诇讘讗 讘讛注诇讗转讛 诇讗讬住讜专 转讜专讛 讻讙讜谉 砖讬注诇讛 讘讻诇讬 专讗砖讜谉 专讜转讞 注诐 讛讙讘讬谞讛 讜讻诪讜 砖讛转讘讗专 诪"诪 讗祝 讛注诇讗转 讘砖专 注讜祝 讗住讜专讛 诪讚讘专讬 住讜驻专讬诐 讜讗讬谉 讻讗谉 诪砖讜诐 讙讝专讛 诇讙讝专讛 讻诪讜 砖讘讬讗专谞讜 讘专讗砖 讛驻专拽:



讝讛讜 讘讬讗讜专 讛诪砖谞讛 讜讻讜诇讛 注诇 讛爪讚 砖讘讬讗专谞讜讛 讛诇讻讛 讛讬讗 讜诇讗 谞转讞讚砖 注诇讬讛 讘讙诪' 讚讘专 砖诇讗 讘讬讗专谞讜讛讜:



讛诪砖谞讛 讛砖砖讬转 讜讛讻讜谞讛 讘讛 诇讛砖诇讬诐 讙诐 讻谉 注谞讬谞讬 讛讞诇拽 讛专讗砖讜谉 诇讘讗专 讘讗讬讝讛 讚讘专 讜讘讗讬讝讛 讞诇讘 谞讜讛讙 讗讬住讜专 讘砖专 讘讞诇讘 讜讗诪专 注诇 讝讛 讘砖专 讘讛诪讛 讟讛讜专讛 讗住讜专 诇讘砖诇 讘讞诇讘 讘讛诪讛 讟讛讜专讛 讜讗住讜专 讘讛谞讗讛 讘砖专 讘讛诪讛 讟讛讜专讛 讘讞诇讘 讘讛诪讛 讟诪讗讛 讗讜 讘砖专 讘讛诪讛 讟诪讗讛 讘讞诇讘 讘讛诪讛 讟讛讜专讛 诪讜转专 诇讘砖诇 讜诪讜转专 讘讛谞讗讛 专' 注拽讬讘讗 讗讜诪专 讞讬讛 讜注讜祝 讗讬谞谉 诪谉 讛转讜专讛 砖谞' 诇讗 转讘砖诇 讙讚讬 讘讞诇讘 讗诪讜 砖诇砖讛 驻注诪讬诐 驻专讟 诇讞讬讛 讜注讜祝 讜讘讛诪讛 讟诪讗讛 专' 讬讜住讬 讛讙诇讬诇讬 讗讜诪专 谞讗诪专 诇讗 转讗讻诇讜 讻诇 谞讘诇讛 讜谞讗诪专 诇讗 转讘砖诇 讙讚讬 讘讞诇讘 讗诪讜 讗转 砖讗住讜专 诪砖讜诐 谞讘诇讛 讗住讜专 诇讘砖诇 讘讞诇讘 注讜祝 砖讗住讜专 诪砖讜诐 谞讘诇讛 讬讻讜诇 讬讛讗 讗住讜专 诇讘砖诇 讘讞诇讘 转"诇 讘讞诇讘 讗诪讜 讬爪讗 注讜祝 砖讗讬谉 诇讜 讞诇讘 讗诐 讗诪专 讛专"诪 驻讬' 讚注转 专' 注拽讬讘讗 砖讞讬讛 讜注讜祝 讗住讜专 诇讗讻诇谉 讘讞诇讘 诪讚专讘谞谉 讜诪讜转专 诇讘砖诇谉 诇驻讬 砖诇讗 讗住专 讛讻转讜讘 讗诇讗 讘砖讜诇 讘讛诪讛 讟讛讜专讛 讜讚注转 专' 讬讜住讬 讛讙诇讬诇讬 砖讘砖专 讞讬讛 讗住讜专 诇讘砖诇讜 讘讞诇讘 诪谉 讛转讜专讛 讻诪讜 砖讬转讘讗专 诪转讜讱 讚讘专讬讜 讜讘砖专 注讜祝 诪讜转专 诇讘砖诇讜 讘讞诇讘 讜讗驻讬' 诪讚专讘谞谉 诇驻讬 砖讗讬谞讜 诪讜讚讛 讘讙讝专讛 讝讜 讜讛诇讻讛 讻专' 注拽讬讘讗:



讗诪专 讛诪讗讬专讬 讘砖专 讘讛诪讛 讟讛讜专讛 讜讻讜' 专爪讛 讘讝讛 砖注拽专 讗讬住讜专 讘砖专 讘讞诇讘 讛讗诪讜专 讘转讜专讛 讛讜讗 砖诇 讘砖专 讘讛诪讛 讟讛讜专讛 注诐 讞诇讘 讘讛诪讛 讟讛讜专讛 讗注"驻 砖诇讗 谞讗诪专 讘转讜专讛 讗诇讗 讙讚讬 讗驻讬' 驻专讛 讜专讞诇 讜讻诇 讘讛诪讛 讟讛讜专讛 讘诪砖诪注 讜讻诇 砖讛讜讗 讻讝讛 讗住讜专 诇讘砖诇讜 讜讻砖讘砖诇 讘讚专讱 讝讛 诇讜拽讛 注诇 讘砖讜诇讜 讜讗住讜专 讘讛谞讗讛 诪驻谞讬 砖砖诇砖讛 驻注诪讬诐 谞讗诪专 讘转讜专讛 诇讗 转讘砖诇 讙讚讬 讜讗讞讚 诇讗讬住讜专 讗讻讬诇讛 讜讗讞讚 诇讗讬住讜专 讛谞讗讛 讜讗讞讚 诇讗讬住讜专 讘砖讜诇 讗诇讗 砖诪"诪 讗诐 诪讻专讜 讗讬谞讜 诇讜拽讛 讜讗讬谞讜 转讜驻住 讗转 讚诪讬讜 讛讗 讘砖专 讘讛诪讛 讟诪讗讛 讘讞诇讘 讘讛诪讛 讟讛讜专讛 讗讜 讘砖专 讟讛讜专讛 讘讞诇讘 讟诪讗讛 讜讻诇 砖讻谉 讘砖专 讟诪讗讛 讘讞诇讘 讟诪讗讛 诪讜转专 诇讘砖诇 讜诪讜转专 讘讛谞讗讛 讜讗诇讜 讗讻诇讜 讗讬谞讜 诇讜拽讛 诪砖讜诐 讘砖专 讘讞诇讘 讗诇讗 砖诇讜拽讛 诪砖讜诐 讗讻讬诇转 讟诪讗讛 讜讻谉 讛诇讻讛 讜诇诪讚转 砖诪讜转专 诇讘砖诇 诇爪讜专讱 讙讜讬诐 讘砖专 讞讝讬专 讘讞诇讘 诇讻转讞诇讛 讗诪专 专' 注拽讬讘讗 讞讬讛 讜注讜祝 讗讬谞谉 诪谉 讛转讜专讛 讻诇讜诪专 讗注"驻 砖谞转专讘讜 诪诪诇转 讙讚讬 讗祝 诪讛 砖讗讬谞讜 讙讚讬 诪"诪 诇讗 谞转专讘讛 讗诇讗 诪讬谞讜 讜讛讜讗 讻诇 砖讘诪讬谉 讘讛诪讛 讛讗 讞讬讛 讜注讜祝 讗祝 讛讟讛讜专讬诐 讗讬谞诐 诪讚讘专讬 转讜专讛 讗诇讗 诪讚讘专讬 住讜驻专讬诐 诇讻讱 谞讗诪专 讙讚讬 砖诇砖讛 驻注诪讬诐 讗讞讚 诇诪注讟 讞讬讛 讜讗讞讚 诇诪注讟 注讜祝 讜讗讞讚 诇诪注讟 讘讛诪讛 讟诪讗讛 讜讻谉 讛诇讻讛 讜专' 讬讜住讬 讛讙诇讬诇讬 讜讻讜' 驻讬' 专' 讬讜住讬 讛讙诇讬诇讬 诇驻讬 诪讛 砖讛转讘讗专 讘讙诪' 讘讗 诇讞诇讜拽 注诇 专' 注拽讬讘讗 讘讗讞讚 诪砖谞讬 讚专讻讬诐 讗诐 砖讬讞诇讜拽 注诪讜 讘讞讬讛 讜讛讜讗 砖诇讚注转 专' 注拽讬讘讗 讗讬谉 讗讬住讜专讛 讗诇讗 诪讚讘专讬 住讜驻专讬诐 讜诇讚注转 专' 讬讜住讬 讗祝 讛讬讗 讗讬住讜专讛 诪谉 讛转讜专讛 讻讘讛诪讛 讗诐 砖讬讞诇讜拽 注诪讜 讘注讜祝 讜讛讜讗 砖诇讚注转 专' 注拽讬讘讗 讗住讜专 诪讬讛讗 诪讚讘专讬 住讜驻专讬诐 讜诇讚注转 专' 讬讜住讬 讗讬谉 讘讜 讗讬住讜专 讻诇诇 讜诪"诪 讘砖谞讬讛诐 讛诇讻讛 讻专' 注拽讬讘讗 讜讬砖 驻讜住拽讬诐 讘讞讬讛 砖讗祝 讛讬讗 讗住讜专讛 诪谉 讛转讜专讛 讜讗讬谉 讚讘专讬讛诐 谞专讗讬谉 讗转 砖讗住讜专 诪砖讜诐 谞讘诇讛 讻讙讜谉 讘讛诪讛 讟讛讜专讛 砖讬砖 讘讛 讗讬住讜专 讗讻讬诇讛 诪砖讜诐 谞讘诇讛 讬讻讜诇 讗祝 讘注讜祝 讻谉 转"诇 讘讞诇讘 讗诪讜 讜注讜祝 讗讬谉 诇讜 讞诇讘 讗诐:





诪讛专砖"讗 - 讞讬讚讜砖讬 讛诇讻讜转

转讚"讛 讘砖专 讘讛诪讛 讟讛讜专讛 讻讜' 讛"讛 讘砖专 注讜祝 诇专讘谞谉 讻讜' 诪讚讚专讬砖 诇拽诪谉 讗转 砖讗住讜专 诪砖讜诐 谞讘讬诇讛 讻讜' 注讻"诇 讘注讜祝 讛讜爪专讻讜 诇讝讛 讗讘诇 讘讞讬讛 讻讬讜谉 讚住转诐 讙讚讬 讗驻讬' 驻专讛 讜专讞诇 诪砖诪注 讞讬讛 谞诪讬 讘讻诇诇 讘讛诪讛 讛讬讗 讜讗讬谉 诇讛拽砖讜转 诇专讘谞谉 诇"诇 讛讱 讚专砖讗 讚住转诐 讙讚讬 讗驻讬' 驻专讛 讜专讞诇 诪砖诪注 讞讬讛 谞诪讬 讘讻诇诇 讘讛诪讛 讛讬讗 讛讗 讗讬讻讗 诇诪讬诇祝 讻讜诇讛讜 诪讛讱 讚专砖讗 讚讗转 砖讗住讜专 诪砖讜诐 谞讘讬诇讛 讻讜' 讚讬"诇 讚讗讬 讛讜讛 讙讚讬 讚讜拽讗 诇讗 讛讜讛 诪驻拽讬谞谉 讛拽专讗 诪诪砖诪注讜转讬讛 诇讚专讜砖 讗转 砖讗住讜专 诪砖讜诐 谞讘诇讛 讻讜' 讜讚讜"拽:





诪讛专"诐

转讚"讛 讟讛讜专 诪诇讬讞 讜讟诪讗 转驻诇 讜讻讜' 讚诇讗 砖讬讬讱 诪诇讬讞 讘注抓 讜讻讜'. 专"诇 讗讬谉 讛注抓 驻讜诇讟 注"讬 诪诇讬讞讛 讗讘诇 讘讜诇注 讛讜讗 砖驻讬专 讚讛讗 讗诪专讬谞谉 诇注讬诇 拽注专讛 砖诪诇讞 讘讛 讘砖专 讗住讜专 诇讗讻讜诇 讘讛 专讜转讞:


讚"讛 讘砖专 讘讛诪讛 讟讛讜专讛 讜讻讜' 讜谞驻拽讗 诇谉. 专"诇 专讘谞谉 讚住"诇 讚讗驻讬' 讘砖专 注讜祝 诪谉 讛转讜专讛 谞驻拽讗 诇谉 诪讚讚专讬砖 诇拽诪谉 讘住诪讜讱 讘诪转谞讬' 讝讜 讻讚讘专讬 专' 讬讜住讬 讛讙诇讬诇讬 讗转 砖讗住讜专 诪砖讜诐 谞讘讬诇讛 讗诇讗 砖专' 讬讜住讬 诇讗 诪驻讬拽 诪讬谞讬讛 讻"讗 讘砖专 讞讬讛 讜注讜祝 讬诇讬祝 诇讬讛 诪讞诇讘 讗诪讜 诇讛讬转专讗 讜专讘谞谉 谞驻拽讗 诇讛讜 诪讬谞讬讛 讙诐 讘砖专 注讜祝:





诪讛专"诐 砖讬祝

讙诪' 转谞讬 住讬驻讗 诇讙诇讜讬讬 专讬砖讗 讻讜'   讚诇讗 转讬诪讗 讻讜'.   讘讗讜转讜 讛"讗 诇"诇 住讬驻讗 讚住讬驻讗 讜讘讛讻讬 谞诪讬 诪住转讘专讗 讚拽讗诪专 讚讗讬 住"讚 专讬砖讗 砖谞讬讛诐 诪诇讜讞讬诐 讛砖转讗 讻讜' 讜诇"诇 住讬驻讗 讗"诇 讗诇讗 诪讗讬 砖谞讬讛诐 诪诇讜讞讬诐 讗住讜专 诇"诇 住讬驻讗 讚住讬驻讗 讚讗讛"谞 讝讛 诪拽砖讛 讘讗诪转 讗讞"讻 转"砖 讗住讬驻讗 讚住讬驻讗 讗讘诇 讛诪拽砖讛 转"砖 讻讜' 谞拽砖讛 讜诇讟注诪讬讱 讚诇讗 讬讚注 讗讬讬讚讬 诇"诇 住讬驻讗 诇讙诇讜讬讬 (*诇) 讛讗 讙诇讜讬 讜注讜诪讚转 诪讻讞 住讬驻讗 讚住讬驻讗 讚讗讬谉 讝讛 讻诇讜诐 讚讻诇 专讬砖讗 讜住讬驻讗 转拽砖讛 讻谉 诪讻讞 住讬驻讗 谞砖诪注 专讬砖讗 讜注讜讚 讚讗"讻 转拽砖讛 讟驻讬 诇诪讛 诇讬 专讬砖讗 讜住讬驻讗 讻诇诇 谞砖诪讬注谞讛 诪讻讞 住讬驻讗 讚住讬驻讗 诇讞讜讚讛 讗诇讗 砖讻谉 讚专讱 诇砖谞讜转 专讬砖讗 讜住讬驻讗 讜讘讗 诇讛讜专讜转 讚讬谞讗 讚专讬砖讗 讘驻讬专讜砖 讘讛专讬砖讗 砖诇讗 诪讻讞 讚讬讜拽 讘讞讜抓 讘住讬驻讗 讜讘转"砖 讛讗讞专讜谉 诪拽砖讛 诪讻讞 讚诇讗 转谞讬 专讘讜转讗 讟驻讬 讘住讬驻讗 讚住讬驻讗: 


讙诪' 讗诪专 砖诪讜讗诇 讗讬谉 讛讘砖专 讬讜爪讗 讻讜'  .   讘讗砖专"讬 讜讘砖专 砖谞转讘砖诇 讘诇讗 诪诇讬讞讛 爪专讬讱 住' 诇讘讟诇 讻诇 讛讞转讬讻讛 讚诇讗 讬讚注讬谞谉 讻诪讛 讚诪讗 谞驻讬拽 诪讬谞讬讛 讻讜' 讚讗讬诇讜 讬讜讚注讬谉 讗"爪 专拽 住' 谞讙讚 讛讚诐 讛讬讜爪讗 讚讛讬讜爪讗 讘讟诇 讜讛谞砖讗专 讛讜讬 讚诐 讗讘专讬诐 砖诇讗 驻讬专砖 讜讗祝 讚诇讚注转 讬"讗 讚讞转讬讻讛 注爪诪讛 谞注砖讛 谞讘讬诇讛 讘讝讛 [讗祝 讘讬砖 住'] 讛讬讛 爪专讬讱 住' 谞讙讚 讻诇 讛讞转讬讻讛 讗祝 讗诇讜 讬讚注讬谞谉 诪"诪 诇讘讟诇 讟注诐 讛讞转讬讻讛 注爪诪讛 诪"诪 讻转讘 转讞诇讛 讟注诐 砖讬讛讬讛 讛讚讬谉 讻谉 诇讻"注 讗祝 诇诪讛 砖讛住讻讬诐 讛讜讗 注爪诪讜 砖诇讗 砖讬讬讱 讻讗谉 讞注谞"谞 砖讛专讬 诇讗 谞注砖讛 谞讘讬诇讛 诪注讜诇诐 讚讻"讝 砖诇讗 驻讬专砖 讛讚诐 讞讜抓 诇讞转讬讻讛 讛讜讬 讚诐 讗讘专讬诐 砖诇讗 驻讬专砖 讜讻砖驻讬专砖 谞转讘讟诇 讜讝讛 驻砖讜讟. 讜讗祝 砖讚讘专讬 讛专讗"砖 诪住转讘专讬诐 诪"诪 讗驻"诇 讟注诐 讛讗讜住专讬谉 讚讛讜讬 讻讗讬住讜专 讛讚讘讜拽 讚讞讬讬砖讬谞谉 砖诪讗 讬爪讗讛 讗讜转讛 讞转讬讻讛 讞讜抓 诇专讜讟讘 讜驻诇讬讟 讜讛讚专 讘诇注. 讜注讬讬谉 讘讝讛 讘讛专讗讘"谉 注诐 专砖讘"讟 讞转谞讜 讛讜讘讗 讙诐 讘讛讙讛转 砖"讚 讜注讬拽专 讟注诪讜 讻讬讜谉 砖讛讚诐 砖讘转讜讱 讛讞转讬讻讛 谞"讟 讘讞转讬讻讛 注"讬 讘讬砖讜诇 讗住讜专 讙诐 诪砖讜诐 讚诇诪讗 诇讗 住诇讬拽 诇讬讛 讚讬拽讜诇讗 讚诪讬讗 讻讜' 讜讻诪"砖 专拽 讛讜讗 讻转讘 讚讗讜转讜 讚诐 讛讬讜爪讗 诪诪谞讜 讛讜讗 诪讜注讟 讜讗讬谉 讘讜 砖讬注讜专 诇讗住讜专 专拽 诪砖讜诐 讚诪爪讗 诪讬谉 讗转 诪讬谞讜 砖讗专 讛讚诐 砖讘讗讜转讛 讞转讬讻讛 砖诇讗 谞诪诇讞讛 讜谞讬注讜专 讜诇讻谉 砖讗专 讞转讬讻讜转 讞讜抓 诇讚讬拽讜诇讗 诇讗 讞讬讬砖讬谞谉 砖诪讗 驻诇讟 诪讝讛 诇讝讛 砖讛专讬 讗讬谉 讘讛谉 讚诐 诇讜诪专 诪爪讗 讻讜' 讜讝讛 讗讬谞讜 诪讞讜讜专 诇讬 讜讚讜"拽: 


讘诪砖谞讛 讘讬谉 专讬讛"讙 诇专"注 讗"讘 讞讬讛 (*诪) 讜注讜讚 诪讘讜讗专 诇拽诪谉 讘讙诪':  


讘专砖"讬 讘讚"讛 讗讘诇 爪讬专谉 讝讬注讛 讛讬讗 讻讜'  .   诪讚谞拽讬讟 谞诪讬 讜专讜讟讘谉 注"讻 讚讗讬讱 讛讛"讗 诪砖讜诐 讚讗讬谞讜 讘讜诇注 讚注"讬 专讜讟讘 讜讚讗讬 讘讜诇注 (*谞) 诪讬讛讜 讟注诐 讙诪讜专 讛讬讜爪讗 诪诪谞讜 注"讬 专讜讟讘 讙"讻 讗讬谉 住讘专讗 诇讞砖讘讜 讻讝讬注讛 讜驻专讬讱 讜诇讬诪讗 诇讬讛 诪讚砖诪讜讗诇 讚注"讻 诇注谞讬谉 爪讬专 讗讬讬专讬 [讜砖"诪 讚诇讗 讛讜讬 讝讬注讛] 讚讗诇"讻 诇注谞讬谉 诪讗讬 诪诇讬讞 讻专讜转讞 讛讗 诇注谞讬谉 讚诐 讗诪专讬谞谉 讗讬讬讚讬 讻讜' [讜诪"诪 诪砖谞讬 诇讬讛 讛"诪 讚诪讗 讜讻驻专砖"讬 讘讻砖讗"诪] 诪讬讛讜 讝讛 讚讜讞拽 讚讚诇诪讗 诇注谞讬谉 讞诇讘 讜砖讗专 讗讬住讜专讬谉 (*住) 讜诇注谞讬谉 砖讗讜住专 讛拽注专讛 砖诪诇讞 讘讛 讜诇讗住讜专 讙讘讬谞讛 讜讞诇讘 讛谞讜讙注 讘讛 讜注讜讚 诪讗讬 诪讘注讬讗 诇讬讛 诇专讘 诪专讬 讛讗 诪砖谞讛 砖诇讬诪讛 讚爪讬专 讗住讜专 讻诪"砖 讛转讜住' 讜诪砖谞讬讜转 讛讬讜 砖讙讜专讬谉 讘驻讬讛诐 讻诪"砖 讛转讜住' 诇注讬诇 诪讬讛讜 讝"讗 讚讛诪砖谞讛 讗爪讬专 讚讙讬诐 拽讗讬 讻诪"砖 讛转讜住' 讜讛讟诪讗讬诐 诪专讘讛 诇注谞讬谉 讟专讬驻讛 讜讗注"讙 讚诇驻讬 讛讗诪转 爪讬专 讚讙讬诐 拽讬诇讬 讟驻讬 讜诇讗 讛讜讬 讗诇讗 讚专讘谞谉 讜讻诪"砖 讛转讜住' 讘讚"讛 讛讟诪讗讬诐 讜注"诇 讘转讜住' 驻讙"讛 (讚祝 爪"讟 注"讘) 讘讚"讛 砖讗谞讬 爪讬专 讚讝讬注讛 讘注诇诪讗: 
讜诪驻砖讬讟讜转 专讘讗 讛讟诪讗讬诐 诪砖诪注 讚讘讗讬住讜专讗 拽诪讬讘注讬讗 诇讬讛 讜诪驻专砖"讬 讘讗讬讘注讬讗 诪砖诪注 讚讗诐 讗诪专讬谞谉 讻"讝 砖讟专讜讚讛 诇驻诇讜讟 讻讜' 诪讘注讬讗 诇讬讛 讜讚讜"拽: 


讘专砖"讬 讘讚"讛 驻专讟 诇注讜祝 讞讬讛 讜讘讛诪讛 讟诪讗讛 讻讜'   讙讚讬 驻专讟 诇注讜祝 讻讜'.   诪讛讬 转讬转讬 注讜祝 讗祝 讗讬诇讜 谞讗诪专 讘讛诪讛 (*注) 诇讗 讛讜讬 注讜祝 讘讻诇诇: 


讘转讜住' 讘讚"讛 讟讛讜专 诪诇讜讞 讻讜'   讜诇讗 转转讗讛 讙讘专 讻讜'.   讚讟注诪讗 讚转转讗讛 讙讘专 讚讛讞讜诐 讟讘注讜 诇注诇讜转 讜诇驻诇讜讟 讛诪讜谞讞 注诇讬讜 诪砖讗"讻 讘诪诇讜讞 砖讗讬谞讜 讻专讜转讞 诪爪讚 讞讜诪讜 砖讛讜诇讱 诪诪谞讜 专拽 讞讝拽 讻讞讜. 讜注讬讬谉 讘讛讙"讗 诪讞诇讘 砖谞诪爪讗 注诇 讚讙讬诐 诪诇讜讞讬诐: 


讘讗"讚 讚讗"爪 诇讛讙注讬诇 讻讜'  .   讗祝 讚讘讙诪' 讗讬谞讜 诪讘讜讗专 讻"讻 讚诪讜转专 诇讻转讞诇讛:





专砖"砖

转讚"讛 诪讗讬 诇讗讜. 讚讛讗 诪砖谞讛 砖诇诪讛 讛讬讗 讘注"讝 讻讜'. 讛讙专讬"驻 爪讬讬谉 诇转专讜诪讜转 讻讜'. 讗讘诇 讻讘专 讻转讘转讬 讘转诪讜专讛 (讬讟 讘) 砖讻谉 讚专讱 讛专讗砖讜谞讬诐 诇讛讘讬讗 诪诪住讻转 讛砖讙讜专讛 讬讜转专 注"砖. 讗诪谞诐 诇驻"讝 讛"诇 诇讛讘讬讗 诪诇注讬诇 (爪讟 讘):



转讚"讛 讘砖专. 讛"讛 讘砖专 注讜祝 讻讜' 讚讚讜拽讗 专"注 讻讜'. 讗讘诇 讛专讗"砖 讻转讘 讚专"注 诇讗 讘讗 讗诇讗 诇驻专砖 讚讘专讬 转"拽. 讜讻' 讛转讜讬"讟 讜讛讗 讚转谞谉 专"注 讗讜诪专 讘诇砖讜谉 驻诇讜讙转讗 讻讜'. 讻讗谉 讬"诇 讚谞拽讟 诇砖讜谉 驻诇讜讙转讗 诪砖讜诐 专讬讛"讙 讚驻诇讬讙 注诇讬讛: 诪砖"讻 讛诪讛专砖"讗 讚讗讬 讛讜讛 讙讚讬 讚讜拽讗 诇讗 讛讜讛 诪驻拽讬谞谉 讛拽专讗 诪诪砖诪注讜转讬' 讻讜'. 拽砖讛 讚讛讗 讛砖转讗 诪驻拽讬谞谉 诇讬讛 谞诪讬 诪诪砖诪注讜转讬' 诇讜诪专 讚讗驻讬' 注讜祝 讘诪砖诪注. 讜讝讛 讚讜讞拽 诇讜诪专 讚讗转讬 讛讬拽砖讗 诇讙诇讜讬讬 讚注讜祝 谞诪讬 讘诪砖诪注讜转 讙讚讬:



讚"讛 驻专讟 诇注讜祝 讜讞讬讛 讻讜'. 讛拽讚讬诐 注讜祝 诇讞讬讛. 讚诪讬注讜讟 专讗砖讜谉 讬讜转专 诪住转讘专 诇讗讜拽诪讬讛 讗注讜祝 砖讗讬谞讜 讘讻诇诇 讘讛诪讛:



讘讗"讚 驻专讛 讜专讞诇 讗讬转专讘讗讬 诪拽专讗讬 讻讚拽转谞讬 讘讘专讬讬转讗 讘讙诪专讗. 讗谞讻讬 诇讗 诪爪讗转讬 诪拽讜诪讜 讗讬讛讜 {讻讗谉 讛注专讛=谞专讗讛 讻讜讜谞转 专砖"讬 诇诇拽诪谉 讚祝 拽讬讚 转谞讜 专讘谞谉 讘讞诇讘 讗诪讜 讗讬谉 诇讬 讗诇讗 讘讞诇讘 讗诪讜 驻专讛 讜专讞诇 诪谞讬讬谉 讜讻讜'. 讜注讬' 讘专砖"讬 砖诐 讚"讛 讘讞诇讘 讗诪讜 讚诪讜讻专讞 讚讛讗讬 转谞讗 诪驻讬拽 诇驻专讛 讜专讞诇 诪讙讚讬 讬转讬专讛. 注"砖.}:



讙诪专讗 讗"拽 讜讬砖诇讞 讬讛讜讚讛 讗转 讙讚讬 讛注讝讬诐. 讛讗 讚诇讗 诪讬讬转讬 拽专讗 讚讗谞讻讬 讗砖诇讞 讙讚讬 注讝讬诐 讛诪讜拽讚诐. 讜讻谉 讘住诪讜讱 讘拽专讗 讚专讘拽讛 诇讗 诪讬讬转讬 拽专讗 讚讜拽讞 诇讬 诪砖诐 砖谞讬 讙讚讬讬 注讝讬诐 讛诪讜拽讚诐. 讬"诇 诪砖讜诐 讚讛转诐 讻转讬讘 讙讘讬讬讛讜 爪讗谉 讜讗讬讻讗 诇诪讬诪专 讚诇讗 讗转讬 讗诇讗 诇讗驻讜拽讬 讟诇讛 讚讛讜讗 讘讻诇诇 爪讗谉. 讗"谞 讬"诇 诪砖讜诐 转讬专讜爪讗 讚转专讬 诪讬注讜讟讬 讻转讬讘讬. 诪讬讬转讬 讛谞讱 讚讻转讬讘讬 讘讛 讛诪讬注讜讟讬谉:





讛讙讛讜转 讬注讘"抓

讙诪' 讛讗 讚讞诇诇讬 讘讬 讟讘讞讬. 谞"讘 注诪"砖 砖诇讛讬 驻专拽 讛讝讛讘 讘住"讚:


专砖"讬 讚"讛 讗讘诇 爪讬专谉 讜讻讜壮 讜讗"讻 讻砖专讛. 谞"讘 讻诪讜 讜讗诐 诇讗 讻谉 讜拽"诇 砖讛讻诇 讗讞讚:


讚"讛 驻专讛 讜专讞诇 讜讻讜壮 讗讬转专讘讗讜 诪拽专讗讬 讻爪"诇:


转讜住' 讚"讛 讜诇讬诪讗 诇讬讛 讜讻讜壮 诪砖讜诐 讚诪砖专讬拽 砖专讬拽 讜讻讜'. 谞"讘 讗讝讚讜 诇讟注诪讬讬讛讜 讚诇注讬诇 讚讙讘讬 砖诪谞讬谞讬转 讜爪讬专 诇讗 讗诪专讬壮 讘讬壮 诪砖专拽 砖专讬拽 讜诇讗 讻讘讻"驻 讻诪"砖 讙讘讬 讻讞诇:





讞讬讚讜砖讬 讞转"住

讗讬谞讜 讘讗 诇讬讚讬 诇"转 驻讬' 讗驻讬' 诪注诇讛讜 讘讗诇驻住 专讗砖讜谉 讻讚诇注讬诇 拽"讚 注"讘:


驻专讟 诇讞讬' 讜诇注讜祝 讜诇讘讛诪讛 讟诪讗讛 诪住讬讚讜专 诇砖讜谉 讛诪砖谞讛 讜诪讚拽讚讜拽 诇砖讜谉 专砖"讬 诪讘讜讗专 讚讘讛诪讛 讟诪讗讛 讬讜转专 专讗讜讬 诇专讘讜转 诇讗讬住讜专 诪讞讬' 讜讻诇 注讜讚 讚诇讬转 诇谉 诪讬注讜讟 讗讞讬' 诪诪注讟讬谉 讘讛诪讛 讟诪讗讛. 讜讛讬讬谞讜 讗讬 讗讬转 诇谉 讗讞注"讗 讜诇讗 诪诪注讟讬谉 讘讛诪讛 讟诪讗讛 讗诇讗 诪讙讝"讛 讗讝 讬讜转专 住讘专讗 诇诪注讟 讞讬' 讗讘诇 讗讬 讗讬谉 讗讞注"讗 驻砖讬讟讗 讚讬讜转专 住讘专讗 诇诪注讟 讘讛诪讛 讟诪讗讛 讗驻讬' 诪讘讬砖讜诇 讻讬讜谉 讚讗讗讻讬诇讛 诇讗 诇拽讬 讜诪讟注诐 砖讬讘讜讗专 诇拽诪谉 讗讬"讛:





讘讗专 砖讘注

讚讙 讟讛讜专 砖诪诇讞讜 注诐 讚讙 讟诪讗 讻讜'. 讻转讘 讛专"谉 讜讝"诇 讜诪讬讛讜 诪砖诪注 讚讘拽诇讬驻讛 住讙讬 讚讘讻诇 讗讬住讜专 砖注诇 讬讚讬 诪诇讬讞讛 住讙讬 诇讬讛 讘拽诇讬驻讛 讜讻谉 讚注转 讛专讗"讛 讝"诇 讗讘诇 讚注转 讛专诪讘"谉 讝"诇 诪讞诪讬专 讜讗讜诪专 讚讛讻讗 讻讜诇讛 讞讬讬诐 诪专讜讘 讟驻讜转 诪诇讜讞讜转 砖讛诐 讞诪讜转 讘注爪诪谉 讜讬讜转专 谞专讗讬谉 诇讬 讚讘专讬 讛专讗"讛 讝"诇 讜诪讬讛讜 讛讜讗 讝"诇 诪爪专讬讱 谞讟讬诇转 诪拽讜诐 讜讗诪专 讚讘驻住讞 砖谞讬 诪讜讻讞 讘讛讚讬讗 讚讘专讜转讞 讚爪诇讬 讘注讬 谞讟讬诇转 诪拽讜诐 讜讗讬谞讬 诪讜讚讛 诇讜 讘讝讛 讚讛转诐 砖讗谞讬 讚谞讟祝 诪专讜讟讘讜 讜讞讝专 讗诇讬讜 讻讜' 讗讘诇 讘爪诇讬 诇讗 讘注讬谞谉 讗诇讗 拽诇讬驻讛 讘诇讞讜讚 讜诪讬讛讜 讛讻讗 讗驻砖专 讚讻讬讜谉 讚爪讬专 讝讛 讬爪讗 诪谉 讛讟诪讗 讜注诪讚 讘注讬谞讜 讜谞讘诇注 讗讞"讻 讘讟讛讜专 讛讜讛 诇讬讛 讻谞讟祝 诪专讜讟讘讜 讜讞讝专 讗诇讬讜 讜讘注讬 谞讟讬诇转 诪拽讜诐 注讻"诇. 谞"诇 诇讚拽讚拽 诪讚拽讗诪专 讚讛讻讗 讻讜诇讛 讞讬讬诐 讻讜' 诪砖诪注 讚讚讜拽讗 讛讻讗 讛专诪讘"谉 讝"诇 诪讞诪讬专 讚诇讗 住讙讬 诇讬讛 讘拽诇讬驻讛 讗诇讗 讗住讜专 诇讙诪专讬 讗讘诇 讘砖讗专 讻诇 讗讬住讜专 砖注"讬 诪诇讬讞讛 诪讜讚讛 讛专诪讘"谉 诇讚注转 讛专"谉 讚讘拽诇讬驻讛 住讙讬 讚讗诇"讻 诪讗讬 讚讛讻讗 讚拽讗诪专 讜讙诐 讛专"谉 讙讜驻讬讛 诪讞诪讬专 讛讻讗 讟驻讬 砖讛专讬 讛住讻讬诐 诇讚注转 讛专讗"讛 讚讘注讬 谞讟讬诇转 诪拽讜诐 砖讛讜讗 讬讜转专 诪讻讚讬 拽诇讬驻讛 讜讘砖讗专 讻诇 讗讬住讜专 砖注"讬 诪诇讬讞讛 住讘专 讚讘拽诇讬驻讛 住讙讬 讜注讜讚 讚讛讗 讙讘讬 讛谞讛讜 讗讟诪讛转讗 讚讗讬诪诇讬讞讜 讘讘讬 专讬砖 讙诇讜转讗 讘讙讬讚讗 讚谞砖讬讗 讻讜' 讻转讘 讛专"谉 讘砖诐 讛专诪讘"谉 讚讘诪诇讬讞讛 讗驻讬诇讜 讞诇讘 砖诪谉 讗讬谞讜 诪驻注驻注 讜讙专讬注 讬讜转专 诪爪诇讬 讜讻谉 讻转讘 砖诐 讛专"谉 讘砖诪讜 讙讘讬 讛讛讜讗 讻讝讬转讗 讚转专讘讗 讚谞驻讬诇 诇讚讬拽讜诇讗 讚讘砖专讗 讻讜' 诪砖诪注 讚住"诇 讚讞诇讘 讜讘砖专 砖谞诪诇讞讜 讬讞讚 住讙讬 诇讬讛 讘拽诇讬驻讛 讗注"驻 讚诇讬讻讗 住' 讻讚注转 专讗讘讬"讛 砖讻转讘讜 讛驻讜住拽讬诐 讘砖诪讜 讚讗驻讬诇讜 讞诇讘 讛专讘讛 讘诪诇讬讞讛 讛专讬 讛讜讗 讻讞诇讘 诪注讟 讘爪诇讬讛 讚讗讬谞讜 诪驻注驻注 讻讜诇讬 讛讗讬 讻诪讜 爪诇讬讛 讛讬诇讻讱 讗讬谉 爪专讬讱 住' 专拽 讘拽诇讬驻讛 住讙讬 诇讬讛 讜讻谉 讻转讘讜 讛驻讜住拽讬诐 讘讛讚讬讗 砖住讘专转 讛专诪讘"谉 讘讝讛 讛讬讗 讻住讘专转 专讗讘讬"讛 讜讗诐 讻谉 讻"砖 讘砖讗专 讻诇 讗讬住讜专 砖注诇 讬讚讬 诪诇讬讞讛 讚住讘专 讛专诪讘"谉 讚住讙讬 诇讬讛 讘拽诇讬驻讛 讚讗诇"讻 讛讜讬 讬爪讬讘讗 讘讗专注讗 讜讙讬讜专讗 讘砖诪讬 砖诪讬讗 砖讛专讬 讛专"谉 讙讜驻讬讛 讜讻谉 砖讗专 驻讜住拽讬诐 讛诪驻讜专住诪讬诐 讗注"讙 讚住讘讬专讗 诇讛讜 讘讻诇 讗讬住讜专 砖注诇 讬讚讬 诪诇讬讞讛 讚住讙讬 诇讬讛 讘拽诇讬驻讛 讗驻"讛 诪讜讚讜 讘讞诇讘 讜讘砖专 砖谞诪诇讞讜 讬讞讚 讚诇讗 住讙讬 讘拽诇讬驻讛 讗诇讗 讗住讜专 诇讙诪专讬 注讚 讚讗讬讻讗 住' 讗诇讗 诪讞讜讜专转讗 讻讚讻转讬讘谞讗 讜诇讗驻讜拽讬 诪讘讬转 讬讜住祝 讚诪砖诪注 讘讛讚讬讗 诪讚讘专讬讜 讘住讬' 爪"讗 讜讘住讬' 拽"讛 讚诇讗讜 讚讜拽讗 讛讻讗 讙讘讬 讚讙 讟讛讜专 砖诪诇讞讜 注诐 讚讙 讟诪讗 诪讞诪讬专 讛专诪讘"谉 讚诇讗 住讙讬 诇讬讛 讘拽诇讬驻讛 讗诇讗 讛"讛 讘砖讗专 讗讬住讜专 砖注诇 讬讚讬 诪诇讬讞讛 讚讜拽 讜转砖讻讞:



讗诪专 砖诪讜讗诇 讗讬谉 讛讘砖专 讬讜爪讗 诪讬讚讬 讚诪讜 讗讗"讻 诪讜诇讞讜 讬驻讛 讬驻讛 讻讜'. 讻转讘 讛专讬"祝 讜讻诪讛 砖讬注讜专 砖讛讬讬讛 讬爪讟专讱 诇讛砖讛讜转 讗转 讛讘砖专 讘诪诇讞 讗诪专讜 专讘谞谉 讘讻讚讬 砖讬砖讞讜讟 讛讘讛诪讛 讜砖转讛讬讛 谞驻砖讟转 讜转讘讚讜拽 讛讘砖专 诪谉 讛讞诇讘 讜诪讻诇 讗讬住讜专讬谉 砖讬砖 讘讛 讘爪讬专 诪讛讗讬 讗住讜专 诇讗讻讜诇 诪讗讜转讜 讘砖专 注讻"诇. 讗诪谞诐 讘驻住拽讬 讛专讗"砖 讜讘专"谉 讜讘诪讙讬讚 诪砖谞讛 砖讚专讻诐 诇讛讝讻讬专 讘讞讬讘讜专讬讛诐 讚注转 讛专讬"祝 诇讗 讛讝讻讬专讜 讻诇诇 住讘专讗 讝讜 诇讻谉 谞专讗讛 诇讬 讚讛讙"讛 讛讬讗 讜讗讬谞讜 诪讚讘专讬 讛专讬"祝 注爪诪讜 砖讜讘 注讬讬谞转讬 讘砖谞讬 住驻专讬 讛专讬"祝 砖诇 拽诇祝 讬砖谉 谞讜砖谉 讜诇讗 诪爪讗转讬 讘讛诐 诇砖讜谉 讝讛 诇讗 诪讬谞讛 讜诇讗 诪拽爪转讛 讜讘讛诇讻讜转 讙讚讜诇讜转 讻转讘讜 讜砖讬注讜专 诪诇讬讞讛 讻砖讬注讜专 爪诇讬讬讛 讜讻转讘 讛诪讙讬讚 诪砖谞讛 讘驻"讜 诪讛诇讻讜转 诪"讗 砖诪爪讗 诇讛专诪讘"谉 讝"诇 砖讻转讘 讜砖讬注讜专 爪诇讬讬讛 驻讬专砖讜 讛讙讗讜谞讬诐 讻讚讬 讛讬诇讜讱 诪讬诇 讻讜'. 讜讻谉 驻住拽 讛专诪讘"诐 讜讘讬拽砖 讛诪讙讬讚 诪砖谞讛 诇诪爪讜讗 住诪讱 诇砖讬注讜专 诪讬诇 注"砖 讗讘诇 诇讗 砖转 诇讘讜 诇诪爪讜讗 住诪讱 诪谞讗 诇谉 砖爪专讬讱 砖讛讬讬讛 讻诇诇 讬讛讬讛 讛砖讬注讜专 砖讛讬讬讛 讗讬讱 砖讬讛讬讛 讚讛讗 诇讗 讛讝讻讬专 砖诪讜讗诇 砖讛讬讬讛 讜讻讘专 专讗讬转讬 诪讬 砖讘谞讛 讘谞讬谉 注诇 讝讛 讜驻住拽 讛诇讻讛 诇诪注砖讛 讘讛讙讛讜转 砖"讚 砖讻转讘 诇讞讚 讟注诪讗 讚讬砖 讛讬讜 诪转讬专讬谉 专讙诇讬诐 砖讛讜讘讛讘讜 讜谞诪诇讞讜 讜诇讗 砖讛讜 讻诇诇 讜诪讬讚 讛讜砖诪讜 讘拽讚讬专讛 诪讚诇讗 讛讝讻讬专 砖诪讜讗诇 砖讛讬讬讛 讜讛讘讬讗讜 讘讬转 讬讜住祝 讘讟讜专 讬"讚 住讬诪谉 驻"讟 讜讗注"讙 砖讻转讘 讘讬转 讬讜住祝 注诇讬讜 讜讗讬谉 讚讘专讬讜 谞讻讜谞讬诐 讘讛讬转专 讝讛 诪讻诇 诪拽讜诐 诇讗 讙讬诇讛 诇谞讜 讟注诐 讜专讗讬讛 诇诪讛 讚讞讛 讚讘专讬 讛谞讬 专讘讜讜转讗 讘讙讬诇讗 讚讞讬讟讬转讗 讚讛讗 讟注诪讗 专讘讛 拽讗诪专讬 诪讚诇讗 讛讝讻讬专 砖诪讜讗诇 砖讛讬讛 讗诇诪讗 砖讗讬谉 爪专讬讱 砖讛讬讛 讜注讜讚 讚讛讗 讘讙诪专讗 诪拽砖讛 注诇 讛讗 讚讗诪专 专讘 讛讜谞讗 诪讜诇讞 讜诪讚讬讞 诇诪讛 诇讗 讛讝讻讬专 讛讚讞讛 专讗砖讜谞讛 讜讘诪转谞讬转讗 转谞讗 诪讚讬讞 讜诪讜诇讞 讜诪讚讬讞 讜诪砖谞讬 讜诇讗 驻诇讬讙讬 讛讗 讚讞诇诇讬 讘讬 讟讘讞讗 讛讗 讚诇讗 讞诇诇讬 讘讬 讟讘讞讗 讜讗诐 讗讬转讗 讬讜转专 讛"诇 诇讛拽砖讜转 诇诪讛 诇讗 讛讝讻讬专 砖讜诐 讗讞讚 诪讛诐 诇讗 砖诪讜讗诇 讜诇讗 专讘 讛讜谞讗 讜诇讗 讛讘专讬讬转讗 砖讛讬讬讛 讜讗诇 转讟注讛 诇讜诪专 讚诪讗讜转讜 住诪讱 注爪诪讜 砖讻转讘 讛诪讙讬讚 诪砖谞讛 诇砖讬注讜专 诪讬诇 砖讻转讘 讛专诪讘"诐 诪讜讻讞 谞诪讬 讚爪专讬讱 砖讛讬讬讛 讚讛讗 诇讬转讗 讻讬 讛讜讗 诇讗 谞转讻讜讬谉 专拽 诇诪爪讜讗 住诪讱 诇讗讞专 砖讗谞讜 谞讜讛讙讬谉 诇讛砖讛讜转 讗转 讛讘砖专 讘诪诇讞 诇诪讛 讻转讘 讛专诪讘"诐 讚讜拽讗 讝讛 讛砖讬注讜专 讻讚讬 讛讬诇讜讱 诪讬诇 讚讜拽 讜转砖讻讞 讜注讜讚 讚讛讗 讙专住讬谞谉 讘诪谞讞讜转 驻专拽 讛拽讜诪抓 专讘讛 讚祝 讻"讘 讙讘讬 诪诇讬讞转 讘砖专 拽讚砖讬诐 讘诪诇讞 转诪诇讞 讻讬爪讚 讛讜讗 注讜砖讛 诪讘讬讗 讗转 讛讗讘专 讜谞讜转谉 注诇讬讜 诪诇讞 讜讞讜讝专 讜讛讜驻讻讜 讜谞讜转谉 注诇讬讜 诪诇讞 讜诪注诇讛讜 讜讗诪专 讗讘讬讬 讜讻谉 诇拽讚讬专讛 讜讚讘专 驻砖讜讟 讛讜讗 讚讘砖专 拽讚砖讬诐 诇讗 讛讬讛 爪专讬讱 诇砖讛讜转 讘诪诇讞 诪讚拽转谞讬 住讬驻讗 讜诪注诇讛讜 讜诪讚拽讗诪专 讜讻谉 诇拽讚讬专讛 诪砖诪注 讚讗讬谉 爪专讬讱 砖讛讬讬讛. 讗诪谞诐 讻讗砖专 注讬讬谞转讬 讘住驻专 注讘讜讚讛 砖诇 讛专诪讘"诐 讘驻"讛 诪讛诇讻讜转 讗讬住讜专讬 诪讝讘讞 诪爪讗转讬 砖讬砖 诇讚讞讜转 讚讗讬谉 诪砖诐 专讗讬讛 讚注诇 讻专讞讱 爪专讬讱 诇讜诪专 讛讗 讚讗诪专 讗讘讬讬 讜讻谉 诇拽讚讬专讛 讗诪讜诇讞讜 讜讛讜驻讻讜 讜讞讜讝专 讜诪诇讞讜 拽讗讬 讻诇讜诪专 砖讻谉 爪专讬讱 诇诪讜诇讞讜 诪砖谞讬 爪讚讚讬诐 诇拽讚讬专讛 讗讘诇 诇砖讗专 注谞讬谞讬诐 诇讗 讛砖讜讛 诇讜 诪诇讬讞转 讘砖专 诇拽讚讬专讛 砖讛专讬 讘砖专 拽讚砖讬诐 讗讬谞讜 爪专讬讱 讛讚讞讛 诪诪诇讞讜 讗诇讗 砖爪专讬讱 诇讛注诇讜转讜 注诐 诪诇讞讜 讻诪"砖 砖诐 讛专诪讘"诐 讜讝讛 讗讬谞讜 专讗讜讬 诇讘砖诇 注诐 诪诇讞讜 注讚 砖讬讚讬讞谞讜 讜讝讛 讗诐 诪诇讞 讻诇 砖讛讜 讗驻讬诇讜 讘讙专讙讬专 诪诇讞 讗讞讚 讻砖专 讗讜 讗驻讬诇讜 讗诐 讛拽专讬讘 讘诇讗 诪诇讞 讻诇诇 讛拽专讘谉 讻砖专 讜讛讜专爪讛 诪砖讜诐 讚诇讗 谞讗诪专 注诇 讻诇 拽专讘谞讱 转拽专讬讘 诪诇讞 专拽 诇诪爪讜讛 讜诇讗 诇注讻讘 讻诪"砖 砖诐 讛专诪讘"诐 讜讝讛 讗讬谞讜 讻砖专 讗驻讬诇讜 讘讚讬注讘讚 注讚 砖讬诪诇讞谞讜 讬驻讛 讬驻讛 注讚 砖讬讛讗 拽专讜讬 讗讬谞讜 谞讗讻诇 诪讞诪转 诪诇讞讜 讜讻谉 讬砖 讛专讘讛 讞讬诇讜拽讬诐 讘讬谞讬讛诐 住讜祝 讚讘专 讞讝专转讬 注诇 讻诇 爪讚讬 爪讚讚讬诐 讜诇讗 诪爪讗转讬 讛讻专讞 诪谉 讛讙诪专讗 讗诐 诇讗 砖谞讗诪专 诇专讜讘 驻砖讬讟讜转 讛讚讘专 诇讗 讞砖砖讜 砖诪讜讗诇 讜专讘 讛讜谞讗 讜讛讘专讬讬转讗 诇讛讝讻讬专 砖讛讬讬讛 讻讬 讛讚讘专 谞专讗讛 诇注讬谞讬诐 讚讗讬谉 讛诪诇讞 讬讻讜诇 诇讛驻诇讬讟 转讬讻祝 讜诪讬讚 讛讘砖专 诪讬讚讬 讚诪讜 讛讘诇讜注 讘转讜讻讜 讗诐 诇讗 注"讬 砖讛讬讬讛 讜讻讬讜谉 砖讻诇 注爪诪讛 砖诇 讛诪诇讬讞讛 讗讬谞讛 专拽 讻讚讬 诇讛讜爪讬讗 讛讘砖专 诪讬讚讬 讚诪讜 讛讘诇讜注 讘转讜讻讜 讻讚诪砖诪注 驻砖讟讗 讚诇讬砖谞讗 讗讬谉 讛讘砖专 讬讜爪讗 诪讬讚讬 讚诪讜 讻讜' 讗"讻 诪诪讬诇讗 诪砖诪注 讘驻砖讬讟讜转 砖讬爪讟专讱 讛讘砖专 诇讛砖讛讜转 讘诪诇讞 讚讗诇"讻 诪讗讬 诪讜注讬诇 讛诪诇讬讞讛 讗祝 讗诐 讬诪诇讬讞谞讜 讬驻讛 讬驻讛 讗诐 讬讚讬讞谞讜 诪讬讚 讜诪讚讗诪专 砖诪讜讗诇 诪诇讜讞 讛专讬 讛讜讗 讻专讜转讞 讜讗讜拽讬诪谞讗 讘驻专拽 讙讬讚 讛谞砖讛 讚讛讬讬谞讜 讻专讜转讞 讚爪诇讬 诇讻谉 讻转讘讜 讛"谞 讚砖讬注讜专 砖讛讬讬转 诪诇讬讞讛 讻砖讬注讜专 爪诇讬讬讛 讚诇讗 讬讛讗 讛讟驻诇 注讚讬祝 讬讜转专 诇讛讜爪讬讗 讛讘砖专 诪讬讚讬 讚诪讜 诪谉 讛注讬拽专 讜注诇 讝讛 住诪讱 谞诪讬 讛专诪讘"诐 砖讻转讘 讚砖讬注讜专 诪诇讬讞讛 讻讚讬 讛讬诇讜讱 诪讬诇 注诇 驻讬 拽讘诇转 讛讙讗讜谞讬诐 讚砖讬注讜专 爪诇讬讬讛 讻砖讬注讜专 诪讬诇 讜诇砖讗专 驻讜住拽讬诐 诇讗 讬砖专 讘注讬谞讬讛诐 驻讬专讜砖 讛讙讗讜谞讬诐 讚砖讬注讜专 讛爪诇讬讬讛 讛讜讗 讻讚讬 讛讬诇讜讱 诪讬诇 诇讻谉 讻转讘讜 住转诐 讚砖讬注讜专 诪诇讬讞讛 讻砖讬注讜专 爪诇讬讬讛 讗讜转讛 讞转讬讻讛 注爪诪讛 诇驻讬 注讘讬讛 讜讙讚诇讛. 讻诇诇讜 砖诇 讚讘专 讬住讜讚 讜砖讜专砖 讗讞讚 讬砖 诇讛诐 诇讻诇 讛驻讜住拽讬诐 讘注谞讬谉 住诪讱 砖讬砖 诇讛诐 砖爪专讬讱 诇砖讛讜转 讛讘砖专 讘诪诇讞讜 讜讛讬讬谞讜 讻砖讬注讜专 爪诇讬讬讛 讻诪讜 砖讻转讘转讬 专拽 砖讛诐 诪讞讜诇拽讬诐 讘讗讬讻讜转 讜诪讛讜转 砖讬注讜专 爪诇讬讬讛. 讻谉 谞专讗讛 诇讬:



讗诪专 砖诪讜讗诇 讗讬谉 讛讘砖专 讬讜爪讗 诪讬讚讬 讚诪讜 讗讗"讻 诪诇讞讜 讬驻讛 讬驻讛 讜诪讚讬讞讜 讬驻讛 讬驻讛 讻讜'. 讻转讘 讛专讗"砖 讝"诇 讜讝"诇 讜讘砖专 砖谞转讘砖诇 讘诇讗 诪诇讬讞讛 爪专讬讱 住' 诇讘讟诇 讻诇 讛讞转讬讻讛 讚诇讗 讬讚注讬谞谉 讻诪讛 讚诪讗 谞驻讬拽 诪讬谞讬讛 讜讗诐 讬砖 住' 讘转讘砖讬诇 讗讝 讛转讘砖讬诇 诪讜转专 讜讬砖 讗讜住专讬谉 讛讘砖专 讻讬讜谉 砖谞转讘砖诇 讘讚诪讜 讜讬砖 诪转讬专讬谉 诇驻讬 砖讛讚诐 砖谞驻诇讟 谞转讘讟诇 讘住' 讜讗诐 谞砖讗专 讘讜 诪拽爪转 讚诐 讛讜讬 讚诐 讛讗讘专讬诐 砖诇讗 驻讬专砖 讜讻谉 诪住转讘专 讚诇讗 砖讬讬讱 讛讻讗 讗讬驻砖专 诇住讜讞讟讜 讗住讜专 讚诇讗 谞讗住专 讛讘砖专 诪注讜诇诐 讜讚诪讬讗 诇爪诇讬 讘诇讗 诪诇讬讞讛 讚诪讛 砖谞驻诇讟 讛讗讜专 砖讜讗讘讜 讜诪讛 砖谞砖讗专 讘转讜讻讜 讛讜讬 讚诐 讛讗讘专讬诐 砖诇讗 驻讬专砖 讻讜' 注讻"诇.$ 讜拽砖讛 诇讬 注诇 诪讛 砖讻转讘 讚诇讗 砖讬讬讱 讛讻讗 讗驻砖专 诇住讜讞讟讜 讗住讜专 讚诇讗 谞讗住专 讛讘砖专 诪注讜诇诐 讚诪砖诪注 讚讗诇讜 讛讬讛 谞讗住专 讛讘砖专 驻注诐 讗讞转 砖讜讘 讗讬谞讜 讞讜讝专 诇讛讬转专 诇注讜诇诐 讗驻讬诇讜 讗讞专 砖谞转讘讟诇 讘住' 讜注讜讚 诪讚讻转讘 讚诇讗 砖讬讬讱 讛讻讗 诪砖诪注 讚讜拽讗 讛讻讗 讗讘诇 讘注诇诪讗 砖讬讬讱 讗驻砖专 诇住讜讞讟讜 讗住讜专 讗注"讙 砖讗讬谉 讛讗讬住讜专 诪讘砖专 讜讞诇讘 讜讛诇讗 讘住讜祝 驻专拽 讙讬讚 讛谞砖讛 讻转讘 讛专讗"砖 讻诪讛 诪拽讜诪讜转 讚谞讬讞讬 诇驻讬专讜砖 专讘讬谞讜 讗驻专讬诐 讚诇讗 讗诪专讬谞谉 讗驻砖专 诇住讜讞讟讜 讗住讜专 讗诇讗 讚讜拽讗 讗 讘讘砖专 讘讞诇讘 讜诇讗 讘砖讗专 讗讬住讜专讬谉 诪砖诪注 讚住讘专 讻讜转讬讛 讚讗诇"讻 诇讗 讛讬讛 诪讗专讬讱 讻诇 讻讱 讘诪讗讬 讚谞讬讞讗 诇讚讘专讬讜 讜讘转砖讜讘讜转讬讜 诪砖诪注 讜讚讗讬 砖讛讜讗 住讜讘专 讻讚讘专讬 专讘讬谞讜 讗驻专讬诐 砖讻转讘 讻"讟 讝讬转讬诐 砖诇 讛讬转专 砖谞驻诇 讘讜 讝讬转 砖诇 讞诇讘 讜讘拽讚专讛 讗讞专转 讛讬讜 诇' 砖诇 讛讬转专 讜谞驻诇 诇转讜讻讛 讝讬转 砖诇 讚诐 讜谞转注专讘讜 讬讞讚 讗诇讜 砖转讬 转注专讜讘讜转 讚诪讜转专讬诐 讚讟注诐 讞诇讘 砖讘讜 讘讟诇 讘住' 讜讻谉 讟注诐 讚诐 砖讘讜 讘讟诇 讘住' 讜讗诐 讗讬转讗 讚住讘专 讻专"转 讚讘讻诇 讛讗讬住讜专讬谉 讗诪专讬谞谉 讞转讬讻讛 注爪诪讛 谞注砖讛 谞讘讬诇讛 讛讬讛 爪专讬讱 住' 讻谞讙讚 讻诇 讛诇' 讝讬转讬诐 砖讝讬转 讛讗讬住讜专 诪注讜专讘 讘讛谉 讜讻谉 讻转讘 讛讟讜专 讬"讚 讘讛讚讬讗 讘住讬诪谉 爪"讘 砖讚注转 讛专讗"砖 讻讚讘专讬 专讘讬谞讜 讗驻专讬诐 讜讝"诇 讜驻住拽 讛专讘讬谞讜 讗驻专讬诐 讚诇讗 讗诪专讬谞谉 讗驻砖专 诇住讜讞讟讜 讗住讜专 讗诇讗 讘讘砖专 讘讞诇讘 讗讘诇 讘砖讗专 讗讬住讜专讬谉 讻讙讜谉 讻讝讬转 讞诇讘 砖谞讘诇注 讘讞转讬讻讛 讜讗讬谉 讘讛 住' 诇讘讟诇讛 讜谞讗住专讛 讜讗讞"讻 讘砖诇讛 注诐 讛讗讞专讜转 讗讬谉 爪专讬讱 讗诇讗 住' 讻讚讬 讻讝讬转 讛专讗砖讜谉 讜讗讝 讗驻讬诇讜 讛讞转讬讻讛 注爪诪讛 讞讜讝专转 诇讛讬讜转 诪讜转专转 讜专"转 驻住拽 讚讗祝 讘砖讗专 讗讬住讜专讬谉 讗驻砖专 诇住讜讞讟讜 讗住讜专 讻讜' 讜讗"讗 讛专讗"砖 讝"诇 讛住讻讬诐 诇讚注转 讛专讘讬 讗驻专讬诐 注讻"诇 讛讟讜专.$ 讜诪讬讛讜 讘讛讗 讻讘专 讛讬讛 讗驻砖专 诇讜诪专 讚诪讛 砖讻转讘 讛专讗"砖 讚诇讗 砖讬讬讱 讛讻讗 讗驻砖专 诇住讜讞讟讜 讗住讜专 讻讜' 讻讚讬 诇讬讬砖讘 讗驻讬诇讜 诇讚注转 专"转 讜住讬讬注转讜 讻转讘 讻谉 讗讘诇 诇拽讜砖讟讗 讚诪讬诇转讗 讘诇讗讜 讛讻讬 谞讬讞讗 砖讛讞转讬讻讛 注爪诪讛 诪讜转专 讗讞专 砖谞转讘讟诇讛 讘住' 讻讚注转 讛讟讜专 砖讛讘讗转讬 砖讻转讘 讜讗讝 讗驻讬诇讜 讛讞转讬讻讛 注爪诪讛 讞讜讝专转 诇讛讬讜转 诪讜转专转 讜诪住讬拽 讚讻谉 讛住讻讬诐 讛专讗"砖 讜讻讛"讙 诪诪砖 爪专讬讱 诇讜诪专 诪讛 砖讻转讘 讛专讗"砖 讘驻专拽 讘转专讗 讚注"讗 讙讘讬 讬讬谉 谞住讱 砖谞驻诇 诇讘讜专 讜谞驻诇 砖诐 拽讬转讜谉 砖诇 诪讬诐 讻讜' 讜讛讗 讚诇讗 讗诪专讬谞谉 讞转讬讻讛 注爪诪讛 谞注砖讬转 谞讘讬诇讛 讜讗讜住专转 讻诇 讛讞转讬讻讜转 讛讬讬谞讜 诇驻讬 砖诇讗 谞驻诇 诪谉 讛讬讬谉 讛讗讬住讜专 讻讚讬 谞转讬谞转 讟注诐 讘讛讬转专 讗诇讗 讘诪砖讛讜 谞讗住专 讜讻诇 讚讘专 砖谞讗住专 讘诪砖讛讜 诇讗 讗诪专讬谞谉 讞转讬讻讛 注爪诪讛 谞注砖讬转 谞讘讬诇讛 爪专讬讱 诇讜诪专 讚诇讬讬砖讘 讗驻讬诇讜 诇讚注转 专"转 讜住讬讬注转讜 讻转讘 讻谉 讗讘诇 诇拽讜砖讟讗 讚诪讬诇转讗 讘诇讗讜 讛讻讬 谞讬讞讗 讚诇讗 讗诪专讬谞谉 讞转讬讻讛 注爪诪讛 谞注砖讬转 谞讘讬诇讛 讗诇讗 讚讜拽讗 讘讘砖专 讘讞诇讘 讜诇讗 讘砖讗专 讗讬住讜专讬谉.$ 讗诪谞诐 讬讜转专 谞讻讜谉 讘注讬谞讬 诇讬讬砖讘 讚诪讛 砖讻转讘 讛专讗"砖 讚诇讗 砖讬讬讱 讛讻讗 讗驻砖专 诇住讜讞讟讜 讗住讜专 讻讜' 诇拽讜砖讟讗 讚诪讬诇转讗 讻转讘 讻谉 诪驻谞讬 讚住"诇 讻诪讜 砖讻转讘 讛专砖讘"讗 讘讞讚讜砖讬讜 讘驻专拽 讻诇 讛讘砖专 讚讗驻讬诇讜 专讘讬谞讜 讗驻专讬诐 诪讜讚讛 讚讘讻诇 讗讬住讜专讬谉 讗诪专讬谞谉 讗驻砖专 诇住讜讞讟讜 讗住讜专 诇注谞讬谉 讗讜转讛 讞转讬讻讛 注爪诪讛 砖谞讗住专讛 驻注诐 讗讞转 讚砖讜讘 讗讬谞讛 讞讜讝专转 诇讛讬讜转 诪讜转专转 诇注讜诇诐 诇驻讬 砖讛讗讬住讜专 砖讘讛 讗讬谞讜 谞驻诇讟 诪诪谞讛 诇讙诪专讬 讜讗讬谞讜 谞讻诇诇 诇转讜讱 讛讛讬转专 砖讘拽讚讬专讛.$ 讜讻谉 讻转讘讜 讘讛讚讬讗 专讘讬谞讜 讘专讜讱 讘住驻专 讛转专讜诪讛 住讬' 谞"讘 讜讛专讜拽讞 讘住讬' 转谞"讘 讜讛诪专讚讻讬 讘住讜祝 驻专拽 讙讬讚 讛谞砖讛 讜专讜讘 讛诪讞讘专讬诐 诇讚注转 专讘讬谞讜 讗驻专讬诐 讚诇讗 讗诪专 讚讘讻诇 讗讬住讜专讬谉 诪诇讘讚 讘讘砖专 讘讞诇讘 诇讗 讗诪专讬谞谉 讗驻砖专 诇住讜讞讟讜 讗住讜专 讗诇讗 讚讜拽讗 诇注谞讬谉 砖讗诐 谞驻诇讛 讗讜转讛 讞转讬讻讛 砖谞讗住专讛 讻讘专 诇拽讚讬专讛 砖讗讬谉 爪专讬讱 住' 讻谞讙讚 讻诇 讛讞转讬讻讛 讗诇讗 讻谞讙讚 讛讗讬住讜专 讛讘诇讜注 讘讛 讗讘诇 诪"诪 讗讜转讛 讞转讬讻讛 注爪诪讛 讻讬讜谉 砖谞讗住专讛 驻注诐 讗讞转 砖讜讘 讗讬谞讛 讞讜讝专转 诇讛讬讜转 诪讜转专转 诇注讜诇诐 讜诇讗 讻诪讜 砖讻转讘 讛讟讜专 诇讚注转 专讘讬谞讜 讗驻专讬诐 讚讗驻讬诇讜 讛讞转讬讻讛 注爪诪讛 讞讜讝专转 诇讛讬讜转 诪讜转专转 讜诪讬讛讜 讗讻转讬 拽砖讛 诪讛 砖讻转讘 讛专讗"砖 讜讚诪讬讗 诇爪诇讬 讘诇讗 诪诇讬讞讛 讚诪讛 砖谞驻诇讟 讛讗讜专 砖讜讗讘讜 讜诪讛 砖谞砖讗专 讘转讜讻讜 讛讜讬 讚诐 讛讗讘专讬诐 砖诇讗 驻讬专砖 讻讜' 诪讗讬 转讬拽谉 讘讚诪讬讜谉 讝讛 讛诇讗 住讘专讗 讝讜 讘注爪诪讛 砖讻转讘 讙讘讬 爪诇讬 讚诪讛 砖谞砖讗专 讘转讜讻讜 讛讜讬 讚诐 讛讗讘专讬诐 砖诇讗 驻讬专砖 讻讘专 讻转讘讛 讙讘讬 讘讬砖讜诇 讜诪讗讬 讗讜诇诪讬讛 讚讛讗讬 诪讛讗讬 讜谞专讗讛 诇讬 讚诪砖讜诐 砖讛专讗"砖 讛专讙讬砖 讘注讜诪拽 讞讻诪转讜 砖讬砖 诇砖讚讜转 谞专讙讗 讘讟注诐 砖讻转讘 讛讜讗 讘砖诐 讛诪转讬专讬谉 讻诪讜 砖讻转讘 讘砖"讚 讜讝"诇 讜讬砖 砖讛讬讜 专讜爪讬谉 诇讛转讬专 讗讜转讛 讞转讬讻讛 注爪诪讛 讗讞专 砖谞转讘讟诇讛 讘住' 砖讛讚诐 砖讬爪讗 诪谉 讛讞转讬讻讛 谞转讘讟诇 讘专讜讟讘 讘住' 讜讗诐 谞砖讗专 诪谉 讛讚诐 讘讞转讬讻讛 砖诇讗 讬爪讗 诇讞讜抓 诇讗 谞讗住专 讘讻讱 讚讚诐 讛讗讘专讬诐 砖诇讗 驻讬专砖 诪讜转专 讗诪谞诐 讗谞讜 谞讜讛讙讬谉 诇讗住讜专 讗讜转讛 讞转讬讻讛 注爪诪讛 讗祝 讻砖讬砖 住' 诇讘讟诇讛 诪砖讜诐 讚注诇 讬讚讬 讘讬砖讜诇 驻讬专砖 讛讚诐 诪诪拽讜诐 诇诪拽讜诐 讜讛讜讬 讻讗诇讜 驻讬专砖 诇讞讜抓 诪讛 砖讗讬谉 讻谉 讘爪诇讬 注"讻 讛专讬 讗转讛 专讜讗讛 诪驻讜专砖 讗讬讱 砖讛讜讗 住讜转专 讟注诐 讛诪转讬专讬谉 讘诪讛 砖讛讜讗 诪讞诇拽 讘讬谉 讘讬砖讜诇 诇爪诇讬 讛讬诇讻讱 讛讜讻专讞 讛专讗"砖 讝"诇 诇讻转讜讘 讜讚诪讬讗 诇爪诇讬 讘诇讗 诪诇讬讞讛 讻讜' 诇驻讬 砖专爪讛 诇讛讝讛专 诪住转讬专转 讘注诇 砖"讚 讜讻诇 注爪诪讜 诇讗 讘讗 诇诇诪讚 讘讚诪讬讜谉 讝讛 诇讛砖讜讜转 讘讬砖讜诇 诇爪诇讬 讗诇讗 讘注讘讜专 讝讛 诇讜诪专 砖讗讬谉 砖讬讬讱 诇讞诇拽 讘讬谉 讘讬砖讜诇 诇爪诇讬 讚讻砖诐 讚讘砖专 爪诇讬 讘诇讗 诪诇讬讞讛 诪讜转专 诇讗讻诇讜 讗祝 注诇 驻讬 讚讘讜讚讗讬 驻讬专砖 讛讚诐 讘转讜讱 讛讞转讬讻讛 讘驻谞讬诐 诪诪拽讜诐 诇诪拽讜诐 注诇 讬讚讬 爪诇讬讬讛 砖讛专讬 讗讬谉 谞讜讛讙讬谉 诇讚拽讚拽 讗诐 谞爪诇讛 讻诇 爪专讻讜 砖驻诇讟 讻诇 讚诪讜 讜讗驻"讛 讗讜讻诇讬谉 讗讜转讜 讜讛讬讬谞讜 注诇 讻专讞讱 诪讟注诐 砖讻转讘讜 讛转讜住驻讜转 讘驻专拽 讻讬爪讚 爪讜诇讬谉 讜讘驻"拽 讚讞讜诇讬谉 讙讘讬 讛砖讜讞讟 讘砖讘转 讜讘讬讜诐 讛讻驻讜专讬诐 讜讻谉 讻转讘 讛专讗"砖 讘注爪诪讜 砖诐 砖讗讬谉 诇讗住讜专 诇讗讻讜诇 讘砖专 砖诇讗 谞爪诇讛 讻诇 爪专讻讜 讗祝 注诇 驻讬 讚讘讜讚讗讬 驻讬专砖 讛讚诐 讘转讜讱 讛讞转讬讻讛 诪诪拽讜诐 诇诪拽讜诐 注诇 讬讚讬 爪诇讬讬讛 诇驻讬 砖诇讗 讞砖讬讘 讻诇诇 讻讚诐 讛讗讘专讬诐 砖驻讬专砖 讻诇 讝诪谉 砖诇讗 驻讬专砖 诇讙诪专讬 讞讜抓 诇讞转讬讻讛 讜讗"讻 讛"讛 讘讘讬砖讜诇 诇讗 讞砖讬讘 讻诇诇 讻讚诐 讛讗讘专讬诐 砖驻讬专砖 诪讛 砖驻讬专砖 讛讚诐 讘转讜讱 讛讞转讬讻讛 讘驻谞讬诐 诪诪拽讜诐 诇诪拽讜诐 讜讞讝专 讜谞讘诇注 讘转讜讻讜 讻诇 讝诪谉 砖诇讗 驻讬专砖 诇讙诪专讬 讞讜抓 诇讞转讬讻讛 讜讗诇 讝讛 讻讜讜谉 专讘讬谞讜 讬专讜讞诐 讝"诇 讘住驻专 讗讚诐 讜讞讜讛 讘讞诇拽 讛' 谞转讬讘 讟"讜 讗讜转 讻"讛 砖讻转讘 讜讝"诇 讜讬砖 诪转讬专讬谉 讜讻谉 注讬拽专 讻讬 诪讛 砖谞砖讗专 讘转讜讻讛 砖诇讗 谞驻诇讟 讘转讘砖讬诇 讛讜讛 诇讬讛 讚诐 讛讗讘专讬诐 砖诇讗 驻讬专砖 讻诪讜 讘爪诇讬 砖讗驻讬诇讜 砖讬爪讗 诪诪谞讜 诪讛 砖谞砖讗专 讘转讜讱 讛讘砖专 诪讜转专 注讻"诇.$ 讜讚讘专 讘专讜专 讛讜讗 讚诪讛 砖讻转讘 讻诪讜 讘爪诇讬 砖讗驻讬诇讜 砖讬爪讗 诪诪谞讜 专"诇 砖讗驻讬诇讜 砖讬爪讗 诪诪谞讜 诪诪拽讜诐 讞讘讜专讜 讘转讜讱 讛讞转讬讻讛 诪诪拽讜诐 诇诪拽讜诐 诪讜转专 讻讬讜谉 砖谞砖讗专 讘转讜讱 讛讘砖专 讜诇讗 驻讬专砖 诇讙诪专讬 讞讜抓 诇讞转讬讻讛 诇讗 讞砖讬讘 讚诐 讛讗讘专讬诐 砖驻讬专砖 讘谉 谞"诇 :



讗诪专 砖诪讜讗诇 讗讬谉 讛讘砖专 讬讜爪讗 诪讬讚讬 讚诪讜 讗讗"讻 诪讜诇讞讜 讬驻讛 讬驻讛 讻讜'. 讻转讘 讛诪专讚讻讬 讜讝"诇 讻转讘 专讘讬谞讜 砖诪砖讜谉 诪砖讗谞抓 讜砖砖讗诇转 注诇 转专谞讙讜诇转 砖讞讜讟讛 砖谞转讞讘讛 讘诪讞讘转 专讜转讞 注诇 讛讗砖 讻讚讬 诇诪讜诇讙讛 讜讛转讬专 讗讜转讛 讛转诇诪讬讚 讛转专谞讙讜诇转 注爪诪讛 讗诐 讬砖 讘诪讬诐 住' 诪讻诇 讛转专谞讙讜诇转 讜转诪讛转讬 讗讬讱 讬转讬专 讘砖专 诇拽讚讬专讛 讘诇讗 诪诇讬讞讛 注诇 讞谞诐 转诪讛转' 讚讜讚讗讬 讗诪转 讛讚讘专 讘讞转讬讻转 讘砖专 转驻诇 砖讘砖诇讜 讘拽讚专讛 讗诐 讬砖 讘诪讬诐 住' 诪讻诇 讛讞转讬讻讛 讞转讬讻讛 注爪诪讛 砖专讬讗 诪诪讛 谞驻砖讱 讚讗诐 谞驻诇 讚诐 砖诇讛 讘转讜讱 讛诪讬诐 谞转讘讟诇 讘诪讬诐 讜讗诐 诇讗 谞驻诇 讚诐 讛讗讘专讬诐 砖诇讗 驻讬专砖 诪讜转专 讗讘诇 转专谞讙讜诇转 讜讚讗讬 专讗讜讬 诇讛讞诪讬专 讗祝 注诇 驻讬 砖讬砖 讘诪讬诐 住' 诪驻谞讬 讻讘讚 讜讘谞讬 诪注讬诐 讚讻诪讗谉 讚诪谞讞讬 讘讚讬拽讜诇讗 讚诪讬讗 讜讚诐 讛谞驻诇讟 诪讛诐 谞讘诇注 讘转专谞讙讜诇转 讜讗讬谉 专讙讬诇讜转 诇讛砖讛讜转讛 讘诪讬诐 专拽 讻讚讬 诪诇讬讙讛 讜诇讗 注讚 砖转转讘砖诇 讻讜诇讛 讜谞诪爪讗 砖讘诇注讛 讚诐 讛讻讘讚 讜讛诪注讬讬诐 讜诇讗 讞讝专 讜谞驻诇讟 诇转讜讱 讛诪讬诐 讜讗驻讬诇讜 砖讛转讛 注讚 砖谞转讘砖诇 讬砖 诇讚诪讜转讛 诇讻讞诇 讘住' 讜讻讞诇 注爪诪讜 讗住讜专 讜讗祝 注诇 驻讬 砖讬砖 诇讞诇拽 讘讬谉 讛诇讘 诇讚诐 讜诇讚诪讜转讜 诇诪讜诇讬讬转讗 讜诇讬转谉 讻专注讬讜 讜讘谞讬 诪注讬讜 诇转讜讻讜 讚驻专拽 讻讬爪讚 爪讜诇讬谉 诇讗 讚诪讬 讚讛转诐 讚专讱 爪诇讬讬讛 讜讛讻讗 讚专讱 讘讬砖讜诇 讜讬砖 诇讞讜砖 砖讛专讜转讞讬谉 讞讜诇讟讬谉 讚诐 讛谞讘诇注 讘转专谞讙讜诇转 砖谞驻诇讟 诪讘谞讬 诪注讬讛 诇转讜讻讛 讜砖讜讘 诇讗 讬爪讗转 讻讜' 注讻"诇 讜拽砖讛 诇讬 注诇 讚讘专讬讜 砖讛专讬 讙诪专讗 注专讜讻讛 讛讬讗 讘驻专拽 讻诇 讛讘砖专 讚讗讬谉 诪讞讝讬拽讬谉 讚诐 讘讘谞讬 诪注讬诐 讜讗"讻 讗讬讱 讻转讘 讚讗讬讻讗 诇诪讬讞砖 砖谞驻诇讟 讚诐 讘谞讬 诪注讬讛 诇转讜讻讛 讜爪专讬讱 诇讜诪专 讚讗讬讬专讬 讻砖专讜讗讬谉 讚讗住诪讬拽 讚讗讝 诪讞讝讬拽讬谉 讘讛诐 讚诐 讻诪讜 砖讻转讘 讛专"谉 讘驻专拽 讻诇 讛讘砖专 讚祝 转砖讻"讗 注"讗 讘砖诐 讛专诪讘"谉 砖讚拽讚拽 诪讚讗诪专讬谞谉 讗讬谉 诪讞讝讬拽讬谉 讘讛诐 讚诐 讜诇讗 讗诪专讬谞谉 讗讬谉 讚诐 讘讘谞讬 诪注讬诐 砖"诪 讚讚讜拽讗 诪住转诪讗 讗讬谉 诪讞讝讬拽讬谉 讘讛诐 讚诐 讗讘诇 讗讬 专讜讗讬谉 讚讗住诪讬拽 讞讬讬砖讬谞谉 讜讘注讬 诪诇讬讞讛 注"讻. 讗讬 谞诪讬 诪讬讬专讬 讘砖讜诪谉 砖诇 讘谞讬 诪注讬讬诐 讚讘砖讜诪谉 讛讚讘讜拽 讘讛诐 诪讞讝讬拽讬谉 讚诐 讻诪讜 砖讻转讘 讛专讗"砖 讜讝"诇 讗注"讙 讚讗讬谉 诪讞讝讬拽讬谉 讚诐 讘讘谞讬 诪注讬诐 诪讻诇 诪拽讜诐 讘砖讜诪谉 讛讚讘讜拽 讘讛诐 讬砖 讘讛 讚讗讬转 讘讬讛 砖讜专讬拽讬 讜诇讻讱 谞讛讙讜 诇诪讜诇讞诐 注"讻. 讜讻谉 讻转讘 讛专讘 讛诪讙讬讚 讘驻"讝 诪讛诇讻讜转 诪讗讻诇讜转 讗住讜专讜转 讘砖诐 讛专砖讘"讗 讝"诇 讜讻谉 讻转讘 讛专"谉 讘砖诐 讛转讜住驻讜转 讜谞专讗讛 诇讬 讚讗驻讬诇讜 讗诐 讛转专谞讙讜诇转 讝讜 讛讬讛 谞诪诇讞 诪诇讬讞讛 讙诪讜专讛 诇拽讚讬专讛 拽讜讚诐 讛诪诇讬讙讛 谞诪讬 住讘专 专讘讬谞讜 砖诪砖讜谉 讚讗住讜专 讗祝 注诇 驻讬 砖讬砖 讘诪讬诐 住' 讻谞讙讚 讻诇 讛转专谞讙讜诇转 讚讝讬诇 讘转专 讟注诪讗 砖讻转讘 诪驻谞讬 讻讘讚 讜讘谞讬 诪注讬讛 讚讻诪讗谉 讚诪谞讞讬 讘讚讬拽讜诇讗 讚诪讬讗 讜讬砖 诇讞讜砖 砖讛专讜转讞讬谉 讞讜诇讟讬谉 讚诐 讛谞讘诇注 讘转专谞讙讜诇转 砖谞驻诇讟 诪讘谞讬 诪注讬讛 诇转讜讻讛 讻讜' 讜讟注诐 讝讛 砖讬讬讱 讗驻讬诇讜 讗诐 讛转专谞讙讜诇转 讛讬讛 谞诪诇讞 讜驻诇讟 讻诇 讚诪讜 诇讞讜抓 拽讜讚诐 讛诪诇讬讙讛 诪砖讜诐 讚讗讬谉 讛诪诇讞 砖注诇 讛转专谞讙讜诇转 诪驻诇讬讟 诇讚诐 砖诇 驻谞讬诪讬 砖讬砖 讘讻讘讚 讜讘谞讬 诪注讬讛 诪砖讜诐 讚讻诪讗谉 讚诪谞讞讬 讘讚讬拽讜诇讗 讚诪讬讗 讜讬砖 诇讞讜砖 砖讛专讜转讞讬谉 讞讜诇讟讬谉 讻讜' 讜讗讬谉 讚讘专 讝讛 爪专讬讱 讛专讘讛 讞讝讜拽 诇驻讬 砖讻谉 诪砖诪注 讘讛讚讬讗 诪讚讘专讬讜 诪讚讻转讘 诇讗 讚诪讬 讚讛转诐 讚专讱 爪诇讬讬讛 讜讛讻讗 讚专讱 讘讬砖讜诇 讛专讬 讗转讛 专讜讗讛 讘驻讬专讜砖 砖讛讜讗 诪讚诪讛 讚讬谉 讝讛 砖诇 转专谞讙讜诇转 诇诪讜诇讬讬转讗 讚专讱 讘讬砖讜诇 讜讗诇讜 讙讘讬 诪讜诇讬讬转讗 讚专讱 讘讬砖讜诇 诇讬讻讗 诪讗谉 讚驻诇讬讙 讚讗住讜专 讗驻讬诇讜 讗诐 诪诇讞 诇讘砖专 讛讞讬爪讜谉 诪诇讬讞讛 讙诪讜专讛 讜驻诇讟 讻诇 讚诪讜 诪讟注诐 讚讗讬谉 讛诪诇讞 砖注诇 讘砖专 讛讞讬爪讜谉 诪驻诇讬讟 讚诐 砖诇 讘砖专 驻谞讬诪讬 砖诇讗 谞诪诇讞 讘驻谞讬 注爪诪讜 讜讗"讻 讻诇 砖讻谉 讛讻讗 砖讘砖专 讛驻谞讬诪讬 讛讜讗 讻讘讚 砖讬砖 讘讛 讛专讘讛 讚诐 讜讗讬谉 诇讛拽砖讜转 讗诐 讻谉 讻讬讜谉 砖讛砖讜讗诇 诇讗 讛讬讛 诪转诪讬讛 专拽 讗讬讱 讬转讬专 讘砖专 诇拽讚讬专讛 讘诇讗 诪诇讬讞讛 讚诪砖诪注 讗讘诇 讗诐 讛转专谞讙讜诇转 讛讬讛 谞诪诇讞 诇拽讚讬专讛 拽讜讚诐 讛诪诇讬讙讛 讛讜讛 谞讬讞讗 诇讬讛 诪讛 砖讛转讬专 讛转诇诪讬讚 讛转专谞讙讜诇转 注爪诪讛 讜诇诪讛 诇讗 讛砖讬讘 诇讜 专"砖 讚讘转专谞讙讜诇转 专讗讜讬 诇讛讞诪讬专 讗驻讬诇讜 讗诐 讛转专谞讙讜诇转 讛讬讛 谞诪诇讞 诇拽讚讬专讛 拽讜讚诐 讛诪诇讬讙讛 诪讟注诐 砖讛讜讗 讻转讘 讚讬砖 诇讞讜砖 砖讛专讜转讞讬谉 讞讜诇讟讬谉 讻讜' 讜讗讬 讗驻砖专 诇讜诪专 砖诇讗 讛砖讬讘 诇讜 讻谉 诪驻谞讬 砖讙诐 讛砖讜讗诇 诇讗 谞转讻讜讬谉 讘讗诪专讜 讗讬讱 讬转讬专 讘砖专 诇拽讚专讛 讘诇讗 诪诇讬讞讛 讗诇讗 诪驻谞讬 讘砖专 讛驻谞讬诪讬 讚讛讬讬谞讜 讛讻讘讚 讜讘谞讬 诪注讬讛 砖诇讗 谞诪诇讞讜 讘驻谞讬 注爪诪谉 讜讗驻讬诇讜 讗诐 讛转专谞讙讜诇转 讛讬讛 谞诪诇讞 诇拽讚讬专讛 讙诐 讻谉 讬砖 诇转诪讜讛 讗讬讱 讬砖 诇讛转讬专 讚讗诐 讻谉 拽砖讛 诇诪讛 讻转讘 诇讜 专"砖 注诇 讞谞诐 转诪讛转 讻讜' 砖讛专讬 讘讚讬谉 转诪讛 讻讬讜谉 砖专"砖 注爪诪讜 讻转讘 诇讗住讜专 诪讟注诐 讝讛 砖转诪讛 讛砖讜讗诇 注诇 讛转诇诪讬讚 讜讬砖 诇讜诪专 诇驻讬 砖讻诇 注爪诪讜 砖诇 专"砖 诇讗 讬爪讗 诇诇诪讚 讘谞讚讜谉 讝讛 砖谞砖讗诇 注诇讬讜 专拽 讻诪讜 砖讛讬讛 讛诪注砖讛 讜诇驻讬讻讱 诇讗 讞砖砖 诇讛砖讬讘 诇讜 砖讛讬讛 专讗讜讬 诇讛讞诪讬专 讘转专谞讙讜诇转 讗驻讬诇讜 讗诐 讛讬讛 谞诪诇讞 诇拽讚讬专讛 讛讜讗讬诇 砖讛诪注砖讛 砖讛讬讛 诇讗 讻讱 讛讬讛. 讜注讜讚 谞专讗讛 诇讬 讚诇讗 讞讬诇拽 专"砖 讘讬谉 讞转讬讻转 讘砖专 诇转专谞讙讜诇转 讗诇讗 讚讜拽讗 诪驻谞讬 讻讘讚 讜讘谞讬 诪注讬诐 砖讘转讜讻讛 诪砖讜诐 讚讛讜讬 讻驻讜专砖 讛讚诐 诪讞转讬讻讛 诇讞转讬讻讛 讜诇驻讬讻讱 讻转讘 讚讘转专谞讙讜诇转 专讗讜讬 诇讛讞诪讬专 讗讘诇 讘转专谞讙讜诇转 讚诇讬讻讗 讘讛 讻讘讚 讜讘谞讬 诪注讬诐 诇讗 注诇讛 注诇 讚注转讜 诇讗住讜专 讗诇讗 讚诪讬讗 诇砖讗专 讞转讬讻转 讘砖专 砖谞转讘砖诇 讘拽讚讬专讛 讘诇讗 诪诇讬讞讛 砖诪讜转专 诪诪讛 谞驻砖讱 诪讟注诐 砖讻转讘 专"砖 讚讗诐 谞驻诇 讚诐 砖诇讛 讘转讜讱 讛诪讬诐 谞转讘讟诇 讘诪讬诐 讻讜' 讜诇讗 讗诪专讬谞谉 讚诪讗讞专 砖讛讬讗 讞诇讜诇讛 讗讬讻讗 诇诪讬讞砖 讚驻讬专砖 讛讚诐 诪诇诪注诇讛 诇诪讟讛 讘转讜讱 讛讞诇诇 讜讛专讬 讛讜讗 讻驻讜专砖 诪讞转讬讻讛 诇讞转讬讻讛 诪驻谞讬 讚砖转讬 转砖讜讘讜转 讬砖 讘讚讘专 砖讗讬 讗驻砖专 讘砖讜诐 驻谞讬诐 诇讜诪专 讻谉 讞讚讗 讚讗"讻 拽砖讛 讗讬讱 讻转讘 讚讜讚讗讬 讗诪转 讛讚讘专 讘讞转讬讻转 讘砖专 转驻诇 砖讘砖诇讜 讘拽讚讬专讛 讗诐 讬砖 讘诪讬诐 住' 诪讻诇 讛讞转讬讻讛 讞转讬讻讛 注爪诪讛 砖专讬讗 诪诪讛 谞驻砖讱 讻讜' 砖讛专讬 讬砖 诇砖讚讜转 谞专讙讗 讘讛讱 诪诪"谞 砖讗讬谉 诇讜 诪拽讜诐 讻诪讜 砖住转专 讘注诇 砖"讚 诇讛讱 诪诪"谞 讜讻转讘 讜讝"诇 诪砖讜诐 讚注诇 讬讚讬 讘讬砖讜诇 驻讬专砖 讛讚诐 诪诪拽讜诐 诇诪拽讜诐 讜讛讜讬 讻讗讬诇讜 驻讬专讜砖 诇讞讜抓 诪讛 砖讗讬谉 讻谉 讘爪诇讬 注讻"诇 讗诇讗 诪讗讬 讗讬转 诇讱 诇诪讬诪专 讚住讘专 专"砖 讻诪讜 砖转讬专抓 讛专讗"砖 讝"诇 诇住转讬专转 讘注诇 砖"讚 砖讛讘讗转讬 砖讻转讘 讘驻专拽 讻诇 讛讘砖专 讜讝"诇 讘砖专 砖谞转讘砖诇 讘诇讗 诪诇讬讞讛 爪专讬讱 住' 诇讘讟诇 讻诇 讛讞转讬讻讛 讚诇讗 讬讚注讬谞谉 讻诪讛 讚诪讗 谞驻拽 诪讬谞讬讛 讜讗诐 讬砖 住' 讘转讘砖讬诇 讗讝 讛转讘砖讬诇 诪讜转专 讜讬砖 讗讜住专讬诐 讛讘砖专 讻讬讜谉 砖谞转讘砖诇 讘讚诪讜 讜讬砖 诪转讬专讬诐 诇驻讬 砖讛讚诐 砖谞驻诇讟 谞转讘讟诇 讘住' 讜讗诐 谞砖讗专 讘讜 诪拽爪转 讛讜讬 讚诐 讛讗讘专讬诐 砖诇讗 驻讬专砖 讜讻谉 诪住转讘专 讻讜' 讜讚诪讬讗 诇爪诇讬 讘诇讗 诪诇讬讞讛 讚诪讛 砖谞驻诇讟 讛讗讜专 砖讜讗讘讜 讜诪讛 砖谞砖讗专 讘转讜讻讜 讛讜讬 讚诐 讛讗讘专讬诐 砖诇讗 驻讬专砖 讻讜' 注讻"诇 讜讗讬讻讗 诇诪讬讚拽 诪讗讬 讞讬讚砖 诇谞讜 讛专讗"砖 讘讚诪讬讜谉 讝讛 砖讻转讘 讜讚诪讬讗 诇爪诇讬 讘诇讗 诪诇讬讞讛 讻讜' 砖讛专讬 住讘专讗 讝讜 讘注爪诪讛 砖讻转讘 讙讘讬 爪诇讬 讚诪讛 砖谞砖讗专 讘转讜讻讜 讛讜讬 讚诐 讛讗讘专讬诐 砖诇讗 驻讬专砖 讻讘专 讻转讘讛 讙讘讬 讘讬砖讜诇 讜诪讗讬 讗讜诇诪讬讛 讚讛讗讬 诪讛讗讬 讜谞专讗讛. 诇讬 讚诪砖讜诐 砖讛专讗"砖 讛专讙讬砖 讘注讜诪拽 讞讻诪转讜 砖讗驻砖专 诇住转讜专 讛讟注诐 砖讻转讘 讛讜讗 讘砖诐 讛诪转讬专讬谉 讻诪讜 砖讻转讘 讘注诇 砖"讚 砖讛讘讗转讬 讜诇驻讬讻讱 讛讜讻专讞 讛专讗"砖 诇讻转讜讘 讜讚诪讬讗 诇爪诇讬 讘诇讗 诪诇讬讞讛 讻讜' 讻讚讬 诇转专抓 住转讬专转 讘注诇 砖"讚 砖讗讬谉 砖讬讬讱 诇讞诇拽 讘注谞讬谉 讝讛 讘讬谉 讘讬砖讜诇 诇爪诇讬 讜专"诇 讚讻砖诐 讚讘砖专 爪诇讬 讘诇讗 诪诇讬讞讛 诪讜转专 诇讗讻诇讜 讗祝 注诇 驻讬 讚讘讜讚讗讬 驻讬专砖 讛讚诐 讘转讜讱 讛讞转讬讻讛 讘驻谞讬诐 诪诪拽讜诐 诇诪拽讜诐 注诇 讬讚讬 爪诇讬讛 砖讛专讬 讗讬谉 谞讜讛讙讬谉 诇讚拽讚拽 讗诐 谞爪诇讛 讻诇 爪专讻讜 砖驻诇讟 讻诇 讚诪讜 讜讗驻"讛 讗讜讻诇讬谉 讗讜转讜 讜讛讬讬谞讜 注"讻 诪讟注诐 砖讻转讘讜 讛转讜住驻讜转 讘驻专拽 讻讬爪讚 爪讜诇讬谉 讜讘驻"拽 讚讞讜诇讬谉 讙讘讬 讛砖讜讞讟 讘砖讘转 讜讘讬讜诐 讛讻驻讜专讬诐 讜讻谉 讻转讘 讛专讗"砖 注爪诪讜 砖诐 砖谞讛讙讜 讻谉 诪砖讜诐 讚诇讗 讞砖讬讘 讚诐 讛讗讬讘专讬诐 砖驻讬专砖 诪讛 砖驻讬专砖 讛讚诐 讘转讜讱 讛讞转讬讻讛 讘驻谞讬诐 诪诪拽讜诐 诇诪拽讜诐 讻诇 讝诪谉 砖诇讗 驻讬专砖 诇讙诪专讬 讞讜抓 诇讞转讬讻讛 讻讚讞讝讬谞谉 讘讻讻专 砖讞转讱 注诇讬讜 讘砖专 讻讜' 讜讗"讻 讛讜讗 讛讚讬谉 讘讘讬砖讜诇 讗注驻"讬 讚讘讜讚讗讬 驻讬专砖 讛讚诐 讘转讜讱 讛讞转讬讻讛 讘驻谞讬诐 诪诪拽讜诐 诇诪拽讜诐 注诇 讬讚讬 讘讬砖讜诇 诇讗 讞砖讬讘 讻讚诐 讛讗讘专讬诐 砖驻讬专砖 讻诇 讝诪谉 砖诇讗 驻讬专砖 诇讙诪专讬 讞讜抓 诇讞转讬讻讛 讜讗"讻 讗讬讱 砖讬讬讱 诇讞诇拽 讘讬谉 讞转讬讻转 讘砖专 砖讗讬谉 讘讛 讞诇诇 诇转专谞讙讜诇转 砖讬砖 讘讛 讞诇诇 诇讛讬转专 讗诐 诇讗 谞砖讗专 讘讛 讻讘讚 讜讘谞讬 诪注讬讛 讚讛讗 讞讚 讟注诪讗 讛讜讗 讚讻诇 讝诪谉 砖诇讗 驻讬专砖 讛讚诐 诇讙诪专讬 讞讜抓 诇讞转讬讻讛 诇讗 讞砖讬讘 讚诐 讛讗讘专讬诐 砖驻讬专砖 讜讻谉 讻转讘 讘讬转 讬讜住祝 讘讛讚讬讗 讘讟讜专 讬"讚 住讬诪谉 注"讜 砖讗讬谉 诇讞诇拽 讘讬谞讬讛诐 讙讘讬 诪讛 砖讻转讘 讘砖诐 住诪"讙 砖转专谞讙讜诇转 讗讜 讗讜讜讝 爪专讬讻讬诐 诪诇讬讞讛 讙诪讜专讛 诇爪诇讬 讻诪讜 诇拽讚讬专讛 讛讜讗讬诇 砖讛诐 讞诇讜诇讬诐 讜驻讬专砖 讛讚诐 诪诇诪注诇讛 诇诪讟讛 讘转讜讱 讛讞诇诇 讜讛专讬 讛讜讗 讻驻讜专砖 诪讞转讬讻讛 诇讞转讬讻讛 讜讛讜讗 讻转讘 讚讗讬谞谉 爪专讬讻讬谉 诪诇讬讞讛 专拽 讻诪讜 砖讗专 讘砖专 诇爪诇讬 讜谞转谉 讟注诐 诇讚讘专 讜讝"诇 诪砖讜诐 讚讻讬讜谉 砖讛注讜祝 砖诇诐 讚诐 讛驻讜专砖 诪诇诪注诇讛 诇诪讟讛 讘转讜讱 讛讞诇诇 讛讜讬 讻讚诐 讛驻讜专砖 讘讞转讬讻讛 诪爪讚 讝讛 诇爪讚 讝讛 讚砖专讬 讻诪讜 砖谞转讘讗专 讘专讗砖 讛住讬诪谉 讜诇讗 砖谞讬 诇谉 讘讬谉 讬砖 讞诇诇 讘讬谉 爪讚 讝讛 诇爪讚 讝讛 诇讗讬谉 讘讬谞讬讛诐 讞诇诇 注讻"诇. 讜砖诐 讘专讗砖 讛住讬诪谉 讛讘讬讗 讚讘专讬 讛转讜住驻讜转 讜讛专讗"砖 讚驻"拽 讚讞讜诇讬谉 砖讛讘讗转讬 砖讻转讘讜 讚讗讬谉 讞砖讬讘 讚诐 讛讗讘专讬诐 砖驻讬专砖 诪讛 砖驻讬专砖 讛讚诐 讘转讜讱 讛讞转讬讻讛 讘驻谞讬诐 诪诪拽讜诐 诇诪拽讜诐 注诇 讬讚讬 爪诇讬讛 讻讬讜谉 砖诇讗 驻讬专砖 讛讚诐 诇讙诪专讬 讞讜抓 诇讞转讬讻讛 讜讗诇 讝讛 谞转讻讜讬谉 讘讬转 讬讜住祝 讘诪讛 砖讻转讘 讻诪讜 砖谞转讘讗专 讘专讗砖 讛住讬诪谉, 讜注讜讚 讬砖 讛讻专讞 讗讞讚 讚诇讗 讗诪专 专"砖 讗诇讗 讚讜拽讗 讘转专谞讙讜诇转 讝讜 砖谞砖讗专 讘讛 讻讘讚 讜讘谞讬 诪注讬讛 诪诇砖讜谉 专"砖 注爪诪讜 砖讛讜注转拽 讘转砖讜讘讜转 诪讬讬诪讜谞讬 讜讛讬诇讱 诇砖讜谞讜 讗讘诇 讘转专谞讙讜诇转 讝讜 讜讚讗讬 专讗讜讬 诇讛讞诪讬专 讻讜' 诪讚诇讗 讻转讘 住转诐 讗讘诇 讘转专谞讙讜诇转 专讗讜讬 诇讛讞诪讬专 讗诇讗 讚拽讚拽 诇诪讬谞拽讟 讝讜 诪砖诪注 讘讛讚讬讗 讻讚驻讬专砖转讬 讜讗注"讙 讚驻砖讜讟 讛讜讗 讻转讘转讬 诇驻讬 砖专讗讬转讬 诪讬 砖讛讘讬讗 讚讘专讬 专"砖 诇驻住拽 讛诇讻讛 讜讻转讘 注诇讬讜 讜讝"诇 讜谞专讗讛 讚讛讜讗 讛讚讬谉 讗讬 诇讬讻讗 讘讛 讘谞讬 诪注讬诐 讚讗住讜专 讘转专谞讙讜诇转 诇讻讜诇讬 注诇诪讗 讚诪讗讞专 砖讛讬讗 讞诇讜诇讛 讗讬讻讗 诇诪讬讞砖 讚驻讬专砖 讛讚诐 诪诪拽讜诐 诇诪拽讜诐 讜讗住讜专 讻讛"讙 讗驻讬诇讜 讘砖注转 讛讚讞拽 讜讛驻住讚 诪专讜讘讛 注讻"诇. 讜讗谞讬 谞驻诇讗转讬 讛驻诇讗 讜驻诇讗 讚讗"讻 诇诪讛 驻住拽 讙讘讬 讞转讬讻转 讘砖专 砖谞转讘砖诇 讘诇讗 诪诇讬讞讛 讻讚注转 讛诪转讬专讬谉 讗祝 讗讜转讛 讞转讬讻讛 讗诐 讛讬讛 砖注转 讛讚讞拽 讗讜 讘诪拽讜诐 讛驻住讚 诪专讜讘讛 讜谞住转讬讬注 诪讘讬转 讬讜住祝 砖驻住拽 住转诐 讘砖诇讞谉 注专讜讱 讚讙诐 讗讜转讛 讞转讬讻讛 诪讜转专转 讗驻讬诇讜 讘诇讗 砖注转 讛讚讞拽 讜讛驻住讚 诪专讜讘讛 讜注讜讚 诪讗讞专 砖讛专讗"砖 讛住讻讬诐 诇讚讘专讬 讛诪转讬专讬谉 讜讻讚讗讬 讛讜讗 诇住诪讜讱 注诇讬讜 讘砖注转 讛讚讞拽 讗讜 讘诪拽讜诐 讛驻住讚 诪专讜讘讛 讜讛诇讗 讛专讗"砖 注爪诪讜 诇讗 讛住讻讬诐 诇讚讘专讬 讛诪转讬专讬谉 讗祝 讗讜转讛 讞转讬讻讛 讗诇讗 诪讟注诐 砖讛讜讗 讻转讘 讜讚诪讬讗 诇爪诇讬 讘诇讗 诪诇讬讞讛 讻讜' 讜讻讚驻讬专砖转讬 讜诪诪讬诇讗 诇驻讬 讟注诐 讝讛 讗讬谉 砖讬讬讱 诇讞诇拽 讘讬谉 讞转讬讻转 讘砖专 诇转专谞讙讜诇转 讜讻诪讜 砖讻转讘 讘讬转 讬讜住祝 讘讛讚讬讗 讜讛注转拽转讬 诇砖讜谞讜 诇注讬诇 讜讗"讻 拽砖讛 诪诪讛 谞驻砖讱 讗讬 住讘专 讚讗注"驻 砖诇讗 驻讬专砖 讛讚诐 诇讙诪专讬 诇讞讜抓 诪谉 讛转专谞讙讜诇转 讗诇讗 讘驻谞讬诐 诪诪拽讜诐 诇诪拽讜诐 讞砖讬讘 讚诐 讛讗讬讘专讬诐 砖驻讬专砖 讗"讻 讛"诇 诇讗住讜专 讙诐 讻谉 讙讘讬 讞转讬讻转 讘砖专 讗驻讬诇讜 讘砖注转 讛讚讞拽 讜讛驻住讚 诪专讜讘讛 诪讟注诐 讝讛 注爪诪讜 讚注诇 讬讚讬 讘讬砖讜诇 驻讬专砖 讛讚诐 讘转讜讱 讛讞转讬讻讛 诪诪拽讜诐 诇诪拽讜诐 砖诇讗 谞驻诇 讘诪讬诐 讜讛讜讬 讻讗诇讜 驻讬专砖 诇讙诪专讬 诇讞讜抓 讜讗讬 住讘专 讚讻诇 讝诪谉 砖诇讗 驻讬专砖 讛讚诐 诇讙诪专讬 诇讞讜抓 诇讗 讞砖讬讘 讚诐 讛讗讘专讬诐 砖驻讬专砖 讗"讻 讛"诇 诇讛转讬专 讙"讻 讙讘讬 转专谞讙讜诇转 讘砖注转 讛讚讞拽 讗讜 讘诪拽讜诐 讛驻住讚 诪专讜讘讛 讜讛专讘讛 讬讜转专 转诪讬讛 讗谞讬 注诇 诪讛 砖讻转讘 讜谞专讗讛 讚讛讜讗 讛讚讬谉 讗讬 诇讬讻讗 讘讛 讘谞讬 诪注讬诐 讚讗住讜专 讘转专谞讙讜诇转 诇讻"注 讗砖转诪讬讟转讬讛 诪讛 砖讻转讘 讛专讜拽讞 讘住讬' 转诇"讟 讘砖诐 讛专讬讘"拽 讜讻诇 专讘谞讬 诪讙谞爪"讗 讜砖驻讬专"讗 砖讛讬讜 诪转讬专讬谉 讗驻讬诇讜 讛注讜祝 注爪诪讜 砖谞转讘砖诇 注诐 讛讻讘讚 砖诇讜 讜讗注"驻 砖讛讻讘讚 讛讬讛 讚讘讜拽 讘注讜祝 讗诐 讬砖 住' 讘注讜祝 讘爪专讜祝 讛诪讬诐 讜讛转讘砖讬诇 砖讘拽讚讬专讛 讻谞讙讚 讛讻讘讚 讜讻谉 驻住拽 讘讛讚讬讗 讛讟讜专 讬"讚 讜诪讛专"讬 拽讗专讜 讝"诇 讘砖诇讞谉 注专讜讱 讘住讜祝 住讬诪谉 注"讙 讜讞诇讬诇讛 诇讜诪专 砖诇讗 转讞砖讘 讘注讬谞讬讜 讚注转 讛讟讜专 讘讛讬讜转讜 注讟专转 转驻讗专转 讛驻讜住拽讬诐 讻诇 砖讻谉 讘讛爪讟专祝 注诪讜 讛专讜拽讞 讜讛专讬讘"拽 讜讻诇 专讘谞讬 诪讙谞爪"讗 讜砖驻讬专"讗 讜讘驻专讟 砖讛住讻讬诐 注诪讛诐 诪讛专"讬 拽讗专讜 讝"诇 砖讛讜讗 讗讘 诇讻诇 讛讗讞专讜谞讬诐 讜讗"讻 诇诪讛 讻转讘 讗讜转讛 转专谞讙讜诇转 讟专驻讛 诇讻讜诇讬 注诇诪讗 讚讗讟讜 拽讟诇讬 拽谞讬讗 讘讗讙诪讗 谞讬谞讛讜 讛谞讬 驻讜住拽讬诐 讛谞讝讻专 讜讗讬谉 诇讜诪专 砖讗讬谉 诪讚讘专讬 讛驻讜住拽讬诐 讛谞讝讻专讬诐 住转讬专讛 注诇 讚讘专讬讜 诪砖讜诐 讚砖讗谞讬 讛转诐 讚诪讬讬专讬 砖讛注讜祝 讛讬讛 谞诪诇讞 诪诇讬讞讛 讙诪讜专讛 诇拽讚讬专讛 拽讜讚诐 砖谞转讘砖诇 讜讝讛 诪讜讻专讞 讚讗诇"讻 诇讗 讛讬讛 住讙讬 讘住' 讻谞讙讚 讛讻讘讚 讘诇讘讚 讚讛讗 讗祝 诇讚讘专讬 讛诪转讬专讬谉 讗讜转讛 讞转讬讻讛 注爪诪讛 讗讞专 砖谞转讘讟诇讛 讘住' 诪"诪 爪专讬讱 住' 讻谞讙讚 讻诇 讛讞转讬讻讛 诪讟注诐 讚诇讗 讬讚注讬谞谉 讻诪讛 讚诪讗 谞驻拽 诪讬谞讬讛 讻诪讜 砖讻转讘 讛讟讜专 讬"讚 讘注爪诪讜 讘住讬诪谉 住"讟 讗讘诇 讗诐 讛注讜祝 诇讗 讛讬讛 谞诪诇讞 诪诇讬讞讛 讙诪讜专讛 诇拽讚讬专讛 拽讜讚诐 砖谞转讘砖诇 讗讝 诪讜讚讜 讛驻讜住拽讬诐 讛谞讝讻专讬诐 诇专"砖 诪砖讗谞抓 讚讛注讜祝 注爪诪讜 讗住讜专 诇注讜诇诐 讚讛讗 诇讬转讗 砖讛专讬 讻讘专 讛讜讻讞转讬 诪讚讘专讬 专"砖 注爪诪讜 讚讗驻讬诇讜 讗诐 讛转专谞讙讜诇转 讛讬讛 谞诪诇讞 诪诇讬讞讛 讙诪讜专讛 诇拽讚讬专讛 拽讜讚诐 讛诪诇讬讙讛 谞诪讬 讗住讜专 诪讟注诐 砖讛讜讗 讻转讘 讚讬砖 诇讞讜砖 砖讛专讜转讞讬谉 讞讜诇讟讬谉 讻讜' 讜讚诪讬讗 诇诪讜诇讬转讗 讚专讱 讘讬砖讜诇 讜诇讻谉 讗诐 讗讬转讗 砖讛驻讜住拽讬诐 讛谞讝讻专讬诐 住"诇 讛讱 住讘专讗 砖诇专"砖 诇讗 讛讬讜 诪转讬专讬谉 讛注讜祝 注爪诪讜 讗讞专 砖谞转讘讟诇 讛讻讘讚 讘住' 讗祝 注诇 驻讬 砖讛注讜祝 讛讬讛 谞诪诇讞 诪诇讬讞讛 讙诪讜专讛 诇拽讚讬专讛 诪砖讜诐 讚讗讻转讬 讗讬讻讗 诇诪讬讞砖 讚驻讬专砖 讛讚诐 诪谉 讛讻讘讚 砖诇讗 谞诪诇讞讛 讘驻谞讬 注爪诪讛 讜谞讘诇注讛 讘讘砖专 讛注讜祝 讜讗讬谞讜 讬讜爪讗 注讜讚 讜讗住讜专 讻讬 讛专讜转讞讬谉 讞讜诇讟讬谉 讻讜' 讜诇讗 注讜讚 讗诇讗 砖诪驻砖讟 讚讘专讬 讻诇 讛诪转讬专讬谉 讗讜转讛 讞转讬讻讛 诪砖诪注 讘驻砖讬讟讜转 砖讗讬谉 砖讜诐 讗讞讚 诪讛诐 诪住讻讬诐 注诐 专"砖 诪砖讗谞抓 诇讞诇拽 讘讬谉 讞转讬讻转 讘砖专 诇转专谞讙讜诇转 讜讚注转 讬讞讬讚 讛讜讗 讜诇讻谉 转诪讛 讗谞讬 讟讜讘讗 诇诪讛 驻住拽 讻讜讜转讬讛:



专讘 讚讬诪讬 诪诇讞 讘诪诇讞 讙诇诇谞讬转讗. 讻转讘 讛专"谉 讜讝"诇 讜诇注谞讬谉 讛诪诇讞 注爪诪讜 砖诪讜诇讞讬谉 讘讜 诪住转讘专讗 讚砖专讬 讚讗讬 诇讗 讛专讬 讗谞讜 专讜讗讬谉 砖讛诪诇讞 谞讬转讱 注诇 讛讘砖专 讜谞讜转谉 讟注诐 讘讜 讜讛讬讛 专讗讜讬 诇讗住专讜 讗诇讗 讜讚讗讬 诪砖诪注 讚砖专讬讗 讜讗诪专 讛专诪讘"谉 讝"诇 讚讟注诪讗 诇驻讬 砖讛讚诐 谞砖专祝 讘诪诇讞 讜诪讬讛讜 讚讜拽讗 讘讚诐 讛讜讗 讚讗诪专讬谞谉 讛讻讬 讗讘诇 讘砖讜诪谉 讗住讜专 讜讘爪讬专讜 诇讗 注讻"诇. 讜讗谞讬 讗诪专转讬 讘讞驻讝讬 砖诇讗 讻转讘 讛专"谉 讗诇讜 讚讘专讬诐 讗诇讗 讚讘专讬 转诇诪讬讚 讟讜注讛 讛诐 砖转诇讛 注爪诪讜 讘讗讬诇谉 讙讚讜诇 讛专诪讘"谉 讜讻转讘讜 诪讘讞讜抓 讜讟注讛 讛住讜驻专 讜讻转讘讜 讘驻谞讬诐 诪驻谞讬 砖讛专"谉 讙讜驻讗 讻转讘 讘讛讚讬讗 讘砖诐 讛专诪讘"谉 讚讛诪诇讞 注爪诪讜 砖诪讜诇讞讬谉 讘讜 谞注砖讛 谞讘讬诇讛 讜诇讗 讘诪拽讜诐 讗讞讚 讘诇讘讚 讗诇讗 讘砖谞讬 诪拽讜诪讜转 讻转讘 讻谉 讘砖诪讜 讛诪拽讜诐 讗讞讚 讛讜讗 诪讛 砖讻转讘 讙讘讬 讗讬谉 讛讘砖专 讬讜爪讗 诪讬讚讬 讚诪讜 讗讗"讻 诪讜诇讞讜 讬驻讛 讬驻讛 讜讝"诇 讻转讘 讛专诪讘"谉 讝"诇 诪讚讬讞讜 讬驻讛 讬驻讛 砖转讬 讛讚讞讜转 讘诪砖诪注 讗讞转 讘讻诇讬 诪谞讜拽讘 诇讛注讘讬专 讛诪诇讞 讜讗讞转 讘讻诇讬 砖讗讬谞讜 诪谞讜拽讘 诇讛注讘讬专 讟驻讜转 讚诐 砖注诇讬讜 注"讻 讜讗诐 讗讬转讗 讚住讘专 讛专诪讘"谉 讚讛诪诇讞 注爪诪讜 砖诪讜诇讞讬谉 讘讜 砖专讬 讗"讻 拽砖讛 诇诪讛 讻转讘 砖爪专讬讱 讛讚讞讛 讗讞转 诇讛注讘讬专 讛诪诇讞 讛诇讗 讛诪诇讞 注爪诪讜 讛讬转专 讙诪讜专 讛讜讗 讜讗讬谉 讻讗谉 讗讬住讜专 讗诇讗 讟驻讜转 讚诐 砖注诇讬讜 讜讗讬谉 诇讜诪专 讚讛讬讬谞讜 诪砖讜诐 讚讻诇 讝诪谉 砖谞讚讘拽 讛诪诇讞 讘讘砖专 讗讬 讗驻砖专 诇讛讚讬讞 讛讬讟讘 讻诇 讟驻讜转 讚诐 砖注诇讬讜 讜诇讻谉 爪专讬讱 讛讚讞讛 讗讞转 诇讛注讘讬专 讛诪诇讞 讗讘诇 诇讗 诪讞诪转 砖讛诪诇讞 讗住讜专 讚讛讗 诇讬转讗 讚讗"讻 拽砖讛 诇诪讛 讻转讘 砖讛讚讞讛 专讗砖讜谞讛 诇讛注讘讬专 讛诪诇讞 讬讛讬讛 讚讜拽讗 讘讻诇讬 诪谞讜拽讘 讜讛讚讞讛 砖谞讬讛 诇讛注讘讬专 讟驻讜转 讚诐 砖注诇讬讜 讬讛讬讛 讗驻讬诇讜 讘讻诇讬 砖讗讬谞讜 诪谞讜拽讘 讛诇讗 讗讬驻讻讗 诪住转讘专讗 讻讬 讛诪诇讞 注爪诪讜 讛讬转专 讙诪讜专 讛讜讗 讜讗讬谉 讻讗谉 讗讬住讜专 讗诇讗 讟驻讜转 讚诐 砖注诇讬讜 讗诇讗 注"讻 诪讚讻转讘 讗讞转 讘讻诇讬 诪谞讜拽讘 诇讛注讘讬专 讛诪诇讞 砖"诪 讚住"诇 砖讛诪诇讞 注爪诪讜 讗住讜专 讻诪讜 砖讻转讘讜 讛转讜住驻讜转 讜讛专讗"砖 讘驻专拽 讻诇 讛讘砖专 讜砖讗专 驻讜住拽讬诐 讛诪驻讜专住诪讬诐 讜讝"诇 砖讛诪诇讞 砖注诇 讛讘砖专 讗住讜专 砖讛讚诐 诪注讜专讘 讘讜 讜诇讻讱 爪专讬讱 诇讛讚讬讞 讛讘砖专 讬驻讛 讬驻讛 讻讜' 专讗砖讜谞讛 诇讛注讘讬专 讛诪诇讞 讜讛讚诐 讜砖谞讬讛 诇讛注讘讬专 诇讞诇讜讞讬转 讛诪讬诐 砖谞砖讗专讜 讘讜 注"讻. 讜诪讛 砖讛爪专讬讱 砖讬讛讬讛 讛讚讞讛 专讗砖讜谞讛 讚讜拽讗 讘讻诇讬 诪谞讜拽讘 讛讬讬谞讜 诪砖讜诐 砖讝讛 转拽谞讛 讟讜讘讛 砖诇讗 讬爪讟专讱 诇谞驻抓 讻诇 讛诪诇讞 砖注诇讬讜 讗讜 诇砖讟驻讜 讘诪讬诐 讻讚讬 诇讛转讬砖 讻讞 专转讬讞转 讛诪诇讞 拽讜讚诐 砖讬转谞谞讜 讘讻诇讬 砖讗讬谞讜 诪谞讜拽讘 砖诪讚讬讞讜 讘讜 讻讚讬 砖诇讗 讬讛讗 谞讗住专 讛讻诇讬 讜讛讘砖专 诪讛诪诇讞 讛讘诇讜注 诪讚诐 讜讛"诇 讻专讜转讞 讜讛诪拽讜诐 砖谞讬 讛讜讗 诪讛 砖讻转讘 讗讞专 砖谞砖诇诐 驻专拽 讻诇 讛讘砖专 讘诪砖谞讛 讟讬驻转 讞诇讘 砖谞驻诇讛 讘讞转讬讻讛 讻讜' 讜讝"诇 讜讻转讘 讛专诪讘"谉 讝"诇 讜专讘讬谞讜 讬爪讞拽 讝"诇 讞讜诇拽 注诇讬讛诐 讜诪驻专砖 砖诇讗 讗诪专讜 讞诇讘 谞讘讬诇讛 讛讜讗 讗诇讗 讘讘砖专 讘讞诇讘 砖砖谞讬讛诐 谞注砖讬谉 讗讬住讜专 讻讜' 注讚 讜诇驻讬讻讱 诪诇讞 砖诪诇讞讜 讘讜 讘砖专 砖谞转谞讜讛讜 讘拽讚专讛 讗讜 诪诇讞 砖谞诪诇讞 讘讜 谞讘诇讛 讗注"驻 砖讛讞转讬讻讛 注爪诪讛 砖诇 诪诇讞 谞注砖讬转 谞讘讬诇讛 讗讬谞讛 讗讜住专转 讗诇讗 讘砖砖讬诐 讻讬讜爪讗 讘讛 讻讗诇讜 讛讬转讛 讞转讬讻讛 砖诇 讚诐 讗讜 砖诇 谞讘诇讛 讜讗诇讜 讛讬讛 讚讬谞讛 讻诪诇讞 讛讗住讜专讛 诪讞诪转 注爪诪讛 讗讜住专转 讗驻讬诇讜 讘讗诇祝 砖讛诪诇讞 讬砖 讘讛 讘谞讜转谉 讟注诐 讗驻讬诇讜 讘讗诇祝 讜讝讜 住讘专讗 讘专讜专讛 注讻"诇 讛专诪讘"谉 讝"诇 讛专讬 讗转讛 专讜讗讛 讘驻讬专讜砖 砖讛专诪讘"谉 讛住讻讬诐 诇讚注转 专"讬 讚诪诇讞 注爪诪讜 砖诪讜诇讞讬谉 讘讜 讘砖专 谞注砖讬转 谞讘讬诇讛 讜讗诐 谞转谞讜讛讜 讘拽讚专讛 讗讜住专转 注讚 住' 讻讬讜爪讗 讘讛 讜讗讬 讗驻砖专 诇讜诪专 讚诪讛 砖讻转讘 讛专诪讘"谉 讜讝讜 住讘专讗 讘专讜专讛 诇讗 拽讗讬 诇诪讗讬 讚住诪讬讱 诇讬讛 诪讛 砖讻转讘 讜诇驻讬讻讱 诪诇讞 砖诪诇讞讜 讘讜 讘砖专 讻讜' 讗诇讗 拽讗讬 讚讜拽讗 讗专讬砖讗 砖讻转讘 砖诇讗 讗诪专讜 讞诇讘 讙讘讬谞讛 讛讜讗 讗诇讗 讘讘砖专 讘讞诇讘 讻讜' 讚讗"讻 拽砖讛 诇诪讛 讛讘讬讗 讛专诪讘"谉 住讬讜诐 讚讘专讬 专"讬 讜诇驻讬讻讱 诪诇讞 砖诪诇讞讜 讘讜 讘砖专 讻讜' 砖诇讗 诇爪讜专讱 讗诇讗 注"讻 爪专讬讱 诇讜诪专 讚住"诇 讛讻讬 诇驻住拽 讛诇讻讛 讜讗讬谉 诇讛拽砖讜转 讛诇讗 讛专诪讘"谉 讻转讘 讘转砖讜讘讜转讬讜 住讬' 拽住"讜 讜讝"诇 砖诇讗 讗诪专讜 讞转讬讻讛 注爪诪讛 谞注砖讬转 谞讘讬诇讛 讗诇讗 讘讘砖专 讘讞诇讘 讜讻讚注转 专讘讬谞讜 讗驻专讬诐 讜讚专讻讜 讬砖专讛 讜讛诇讻转讜 讘专讜专讛 诪讻诪讛 专讗讬讜转 讜讻谉 讗谞讜 谞讜讛讙讬诐 讜注讜砖讬诐 诪注砖讛 注讻"诇, 讜讗"讻 讗讬讱 讗驻砖专 诇讜诪专 讚诪讛 砖讻转讘 讛专诪讘"谉 讜讝讜 住讘专讗 讘专讜专讛 拽讗讬 讙"讻 诇诪讗讬 讚住诪讬讱 诇讬讛 砖讛专讬 诇讚注转 专讘讬谞讜 讗驻专讬诐 讗讬谉 爪专讬讱 住' 讗驻讬诇讜 讻谞讙讚 讻诇 讛诪诇讞 讚讘住' 讻谞讙讚 讛讗讬住讜专 讛讘诇讜注 讘讜 住讙讬 讻诪讜 砖讻转讘 讛住诪"拽 讜讝"诇 讜讗诐 砖诪讜 讛讘砖专 讘拽讚专讛 讘诇讗 讛讚讞讛 讗讞专 讛诪诇讬讞讛 讛诪诇讞 讗讜住专 讗转 讻诇 讛拽讚讬专讛 注讚 住' 诪谉 讛诪诇讞 讻讗诇讜 讛讬讛 讛诪诇讞 讻讜诇讜 讚诐 讚拽讬"诇 讚讞转讬讻讛 注爪诪讛 谞注砖讬转 谞讘讬诇讛 讙诐 讘砖讗专 讗讬住讜专讬谉 讚诇讗 讻驻讬专讜砖 专讘讬谞讜 讗驻专讬诐 砖讗讜诪专 讚讜拽讗 讘讘砖专 讘讞诇讘 讜讬砖 砖讛讬讜 讗讜住专讬谉 讗驻讬诇讜 讘讗诇祝 讚诇讟注诪讗 注讘讬讚讗 讜诇讬转讗 讚讗讬谉 诇讗住讜专 讬讜转专 讘讚讘专 讛讘诇讜注 诪讗讬住讜专 讬讜转专 诪讚讘专 讛讗讜住专讜 注讻"诇. 讚讬砖 诇讜诪专 讚讗驻讬诇讜 诇讚讘专讬 专讘讬谞讜 讗驻专讬诐 诇讗 诪砖注专讬谞谉 讘住' 讻谞讙讚 讛讚诐 诇讘讚讜 讛讘诇讜注 讘诪诇讞 诪砖讜诐 讚诇讗 讬讚注讬谞谉 讻诪讛 讚诐 讘诇讜注 讘诪诇讞 讛讬诇讻讱 爪专讬讱 诇砖注专 讻谞讙讚 讻诇 讛诪诇讞 讻讚讗诪专讬谞谉 讙讘讬 讻讞诇 讘驻专拽 讙讬讚 讛谞砖讛 讜诇讗 讻讚诪砖诪注 诪讚讘专讬 讛住诪"拽 砖讛讘讗转讬 讜讝讛 诪讜讻专讞 诇讜诪专 讻谉 诇讚注转 讛专砖讘"讗 讜讛讟讜专 讬"讚 砖驻住拽讜 讙诐 讻谉 讘讛讚讬讗 讻专讘讬谞讜 讗驻专讬诐 讜讗驻"讛 驻住拽讜 讚爪专讬讱 住' 讻谞讙讚 讻诇 讛诪诇讞. 砖讜讘 诪爪讗转讬 砖讻转讘 讛专"谉 砖诐 讘专讬砖 讚讘讜专 讛诪转讞讬诇 转谞谉 讘驻讬专拽讬谉 讟讬驻转 讞诇讘 砖谞驻诇讛 讘讞转讬讻讛 讻讜' 讜讝"诇 讜诪讛 砖讛讘讬讗讜 专讗讬讛 诪谉 讛诪诇讬讞讛 讗讬讻讗 诇诪讬诪专 砖讛讚诐 谞砖专祝 讜讻诇讛 讘转讜讱 讛诪诇讞 诇讙诪专讬 注"讻. 讜讝讛 诪讜专讛 砖讛专"谉 讙讜驻讬讛 讻转讘 讗诇讜 讚讘专讬诐 砖讛讘讗转讬 诇注讬诇 讜注诪讚转讬 诪专注讬讚 讜诪砖转讜诪诐 讻砖注讛 讞讚讗 驻讛 拽讚讜砖 讬讗诪专 讚讘专 讝讛 讞讚讗 砖讛专讬 讗转讛 讛专讗讬转 诇讚注转 诪转讜讱 讚讘专讬 讛专"谉 讙讜驻讗 讘砖谞讬 诪拽讜诪讜转 砖讛讘讗转讬 砖讻转讘 诇讛讬驻讱 讘砖诐 讛专诪讘"谉 讚讛诪诇讞 注爪诪讜 砖诪讜诇讞讬谉 讘讜 讗住讜专 讜注讜讚 拽砖讛 讛诇讗 讛拽讜砖讬讗 砖诇讜 砖讛拽砖讛 讚讗讬 诇讗 讛专讬 讗谞讜 专讜讗讬谉 砖讛诪诇讞 谞讬转讱 注诇 讛讘砖专 讻讜' 砖讘住讘转讛 讛讻专讬讞 讚讛诪诇讞 注爪诪讜 砖专讬讗 诪注讬拽专讗 诇讬转讗 讚讻讘专 讛专讙讬砖讜 讘拽讜砖讬讗 讝讜 讛转讜住驻讜转 讜讛专讗"砖 讘驻专拽 讻诇 讛讘砖专 讜专讜讘 讛驻讜住拽讬诐 讛诪驻讜专住诪讬诐 砖讛诐 住讛"转 讘住讬' 谞"讘 讜住诪"讙 讘讞诇拽 诇"转 住讬诪谉 拽诇"讝 讜讛专砖讘"讗 讘转"讛 讛讗专讜讱 讜诪讞讜 诇讛 诪讗讛 注讜讻诇讬 讘注讜讻诇讗 讜诪讬 砖专讜爪讛 诇讟注讜诐 讟注诪讬诐 诇砖讘讞 讬注讬讬谉 注诇讬讛诐 讜诇讗 注讜讚 讗诇讗 讘讛专"谉 讙讜驻讗 讛讘讬讗 砖诐 讟注诐 讗讞讚 砖讻转讘 专"讬 讘注诇 讛转讜住驻讜转 讜讝"诇 讜讝讛讜 讟注诐 讛讻砖专 诪诇讬讞转 讘砖专 砖讗注"驻 砖讛诪诇讞 讘诇讜注 诪讚诐 讜谞注砖讛 讞转讬讻讛 谞讘讬诇讛 讜讛诪诇讞 谞讜转谉 讟注诐 讘讘砖专 讗驻"讛 讗讬谉 讛讘砖专 谞讗住专 讘讻讱 砖讗讬谉 讛讚诐 讛讗讜住专 谞讘诇注 讘讘砖专 讚讗讬讬讚讬 讚讟专讬讚 诇诪驻诇讟 诇讗 讘诇注 讝讛讜 讚注转 专"讬 讝"诇 讗讘诇 讗讬谞讜 诪讞讜讜专 讻讜' 注讚 讜诪讛 砖讛讘讬讗讜 专讗讬讛 诪谉 讛诪诇讬讞讛 讗讬讻讗 诇诪讬诪专 砖讛讚诐 谞砖专祝 讜讻诇讛 讘转讜讱 讛诪诇讞 诇讙诪专讬 注"讻 讛专讬 讗转讛 专讜讗讛 讘驻讬专讜砖 讗讬讱 砖讛专"谉 转诇讛 注爪诪讜 讘讞讙讜专转讜 讜讚讞讛 讘讙讬诇讗 讚讞讬讟讬转讗 讛讟注诐 砖讻转讘 专"讬 讘诇讬 讟注诐 讜专讗讬讛 讜讛拽砖讛 讗诇讬 讬讜转专 诪讻诇 讛讗 讚诇注讬诇 讛讜讗 讝讛 砖讛专讬 讛专"谉 讙讜驻讬讛 讻转讘 砖诐 讟注诐 诇诪讛 讗讬谉 讛诪诇讞 讞讜讝专 讜讗讜住专 讛讘砖专 讚讻讬讜谉 讚讞转讬讻讛 注爪诪讛 谞注砖讬转 谞讘讬诇讛 诪讘砖专 讘讞诇讘 诇诪讚谞讜 讗讬谉 讗讜诪专讬诐 讻谉 讗诇讗 讚讜诪讬讗 讚讘砖专 讘讞诇讘 讜讗讬谉 讘讘砖专 讘讞诇讘 拽诇讬驻讛 诪谉 讛转讜专讛 讚讚专讱 讘讬砖讜诇 讗住专讛 转讜专讛 讜诇驻讬 讟注诐 讝讛 注"讻 爪专讬讱 诇讜诪专 砖讛专"谉 讙讜驻讬讛 住"诇 讚讛诪诇讞 注爪诪讜 讗住讜专 专拽 砖讗讬谉 砖讬讬讱 诇讜诪专 讘讜 讞转讬讻讛 注爪诪讛 谞注砖讬转 谞讘讬诇讛 讚讜诪讬讗 诇专讜转讞 讚爪诇讬 讚诪讬讬转讬 砖诐 诇注讬诇 诪讝讛 砖讗住讜专 诪讬讛讗 讻讚讬 拽诇讬驻讛 专拽 砖讗讬谉 砖讬讬讱 诇讜诪专 砖讗讜转讛 拽诇讬驻讛 谞注砖讬转 谞讘讬诇讛 讜讗诐 讻谉 诇诪讛 讻转讘 讻讗谉 砖讛诪诇讞 注爪诪讜 诪讜转专 诪讟注诐 诇驻讬 砖讛讚诐 谞砖专祝 讘诪诇讞 讜爪专讬讱 谞讙专 讚讬驻专拽讬谞讛讜 讜诪讬 砖讚注转讜 专讞讘讛 诪讚注转讬 讬转专抓 讚讘专讬讜 讜讬砖讗 讘专讻讛:



讗诪专 砖诪讜讗诇 讗讬谉 诪谞讬讞讬谉 讘砖专 诪诇讬讞 讗诇讗 注诇 讙讘讬 讻诇讬 诪谞讜拽讘 讻讜'. 讻转讘 讛专讗"砖 讘砖诐 谞讬诪讜拽讬 讛专"专 驻专抓 讛诪讜诇讞 讘砖专 讘讻诇讬 砖讗讬谞讜 诪谞讜拽讘 讗住讜专 讗驻讬诇讜 诪讛 砖讞讜抓 诇爪讬专 讚讻讬讜谉 砖诪诇讞 诪讬讚 讛讚诐 驻讬专砖 讜讬讜爪讗 诪诪拽讜诐 诇诪拽讜诐 讜讗讬谞讜 讬讜爪讗 诇讙诪专讬 讻讬讜谉 砖讗讬谞讜 诪谞讜拽讘 讻讜' 讜讛专讗"砖 讞讜诇拽 注诇讬讜 讜诪"诪 讻诇 讛讗讞专讜谞讬诐 讛住讻讬诪讜 讻讚注转 诪讛专"祝 讜讻谉 谞讜讛讙讬谉 讜讛拽砖讛 讛专讘 诪讛专讗"讬 讘讛讙讛讜转 砖"讚 讘住讬' 讟' 讚讛讗 拽讬"诇 讚讘砖专 诇爪诇讬 讗"爪 诪诇讬讞讛 讙诪讜专讛 讜诪谞讛讙 讛讻讬 讛讜讗 讜讙诐 讗讬谉 谞讜讛讙讬谉 诇讚拽讚拽 讗诐 谞爪诇讛 讻诇 爪专讻讜 砖驻诇讟 讻诇 讚诪讜 讜讗注驻"讻 讗讜讻诇讬谉 讗讜转讜 讗注"驻 讚驻讬专砖 讛讚诐 讘转讜讱 讛讞转讬讻讛 注爪诪讛 诪诪拽讜诐 诇诪拽讜诐 注诇 讬讚讬 爪诇讬讛 讻讚讗讬转讗 讘讛讚讬讗 讘转讜住驻讜转 讘驻专拽 讻讬爪讚 爪讜诇讬谉 讘砖诐 专"转 讗诇诪讗 砖讗讬谉 讗谞讜 讞砖讘讬谞谉 讗讜转讛 驻专讬砖讛 砖驻讬专砖 讛讚诐 讘转讜讱 讛讞转讬讻讛 注爪诪讛 诪诪拽讜诐 诇诪拽讜诐 讜诇讗 驻讬专砖 诇讙诪专讬 讞讜抓 诇讞转讬讻讛 讜讞讝专 讜谞讘诇注 讘转讜讻讜 讻讗诇讜 讛讜讬 讚诐 砖驻讬专砖 讜讗"讻 诇诪讛 讗谞讜 讗讜住专讬谉 讗驻讬诇讜 诪讛 砖讞讜抓 诇爪讬专 讻砖谞诪诇讞 讘讻诇讬 砖讗讬谞讜 诪谞讜拽讘 诪讟注诐 讻讬讜谉 讚驻讬专砖 讛讚诐 讘转讜讱 讛讞转讬讻讛 注爪诪讛 诪诪拽讜诐 诇诪拽讜诐 讞砖讘讬谞谉 诇讬讛 讻讚诐 讛讗讘专讬诐 砖驻讬专砖 讜讞讝专 讜谞讘诇注 讘转讜讻讜 讜转讬专抓 讚讻砖谞诪诇讞 讘讻诇讬 砖讗讬谞讜 诪谞讜拽讘 专讗讜讬 诇讛讞诪讬专 讛讜讗讬诇 讜诇讗 注砖讛 讘转拽谞转 专讘谞谉 讜诇讗 讚诪讬 诇爪诇讬 砖讛谞讬讞 诪拽讜诐 诇讚诐 诇爪讗转 讜讘砖讘讬诇 砖诇讗 讛诪转讬谉 诇爪诇讜转 讻诇 爪专讻讜 诇讗 注讘专 讘诪讬讚讬 讗转拽谞转讗 讚专讘谞谉 讜讻转讘 讛讗砖讬专"讬 讘驻专拽 讻诇 讛讘砖专 讘砖诐 专砖讘"诐 讚讛讬讻讗 讚注讘讬讚 讻转拽谞转讗 讚专讘谞谉 诇讗 讛讟专讬讞讜讛讜 讬讜转专 讗注"讙 讚讗讬讻讗 爪讚 诇讗住讜专 讜讛讜讗 讛讚讬谉 讗讬驻讻讗 讻讜' 注"砖 讜讗谞讬 讗讜诪专 讚讗砖转诪讬讟转讬讛 诪讛 砖讻转讜讘 讘讛讙讛讜转 诪专讚讻讬 讚住讜祝 讞讜诇讬谉 讘砖诐 诪讛专"祝 诪专讗 讚砖诪注转讗 砖讛讜讗 讘注爪诪讜 讛专讙讬砖 讘拽讜砖讬讗 讝讜 讜转专爪讛 讚诪住转诪讗 诇讗 讛讜讛 砖转讬拽 诪诇讛讝讻讬专讜 诪讗讞专 讚诪讛专"祝 讛讜讗 诪专讗 讚砖诪注转讗 讜讝"诇 讜讗诐 转讗诪专 讗诐 诪讛讗讬 讙讬住讗 诇讛讗讬 讙讬住讗 讛讜讬 讚诐 讛讗讘专讬诐 砖驻讬专砖 讗"讻 讛讬讻讬 砖专讬谞谉 讘砖专 爪诇讜讬讛 讜诇讗 砖谞诪诇讞讛 讜讗驻讬诇讜 讻讬 诇讗 谞爪诇讬转 讻诇 爪专讻讛 讜讛讗 讘诇注 讛讗讬 讘砖专 注诇 讬讚讬 爪诇讬讛 讜讬"诇 讻讘讜诇注讜 讻讱 驻讜诇讟讜 讜讗注"讙 砖注讚讬讬谉 讗谞讜 专讜讗讬诐 讚诐 讘讞转讬讻讛 讗讜转讜 诇讗 驻讬专砖 讻诇诇 讻讬 驻讬专砖 诪注讟 诪注讟 讗讘诇 诪讛 砖驻讬专砖 诪诪拽讜诐 诇诪拽讜诐 谞驻诇讟 诪讬讚 讜转讚注 讚讛讗 诪讜诇讬讬转讗 砖专讬谞谉 诪讛讗讬 讟注诪讗 讜讗注"讙 砖讬砖 讘转讜讻讜 讘砖专 砖诇讗 谞诪诇讞讛 讜谞讘诇注 讘讘砖专 讛讗讞专 诪砖讬讟转 诪讛专"祝 注讻"诇. 讜讛讗诪转 砖讚讘专讬讜 爪专讬讻讬谉 讘讬讗讜专 讚讛讗 拽讬"诇 讚诪诇讬讞 讛讜讬 讻专讜转讞 讚爪诇讬 讜讗"讻 诇诪讛 诇讗 讗诪专讬谞谉 谞诪讬 讚诪讛 砖驻讬专砖 诪诪拽讜诐 诇诪拽讜诐 注"讬 讛诪诇讬讞讛 谞驻诇讟 诪讬讚 讜爪专讬讱 诇讜诪专 讚诪讛专"祝 住"诇 讚讗注"讙 讚拽讬"诇 讚诪诇讬讞 讛讜讬 讻专讜转讞 讚爪诇讬 讛"诪 诇讛讞诪讬专 讻讙讜谉 讗诐 谞诪诇讞讜 讬讞讚讜 谞讘诇讛 讜讻砖专讛 讚讛讜讬 诇讛讜 讻讞诐 讘转讜讱 讞诐 讗讘诇 诇讛拽诇 诇讜诪专 讘诪诇讬讞讛 讻讘讜诇注讜 讻讱 驻讜诇讟讜 诇讗 讻诪"砖 讛诪专讚讻讬 讘驻专拽 讻诇 讛讘砖专 讜砖讗专 驻讜住拽讬诐. 讜诇讻诇 讛转专讜爪讬诐 谞转讬讬砖讘 讙"讻 诇诪讛 讗谞讜 讗讜住专讬谉 讗诐 谞转讘砖诇 讘砖专 讘诇讗 诪诇讬讞讛 讗驻讬诇讜 讗诐 讗讬讻讗 住' 讻谞讙讚讜 诪讟注诐 讚注"讬 讘讬砖讜诇 驻讬专砖 讛讚诐 讘转讜讱 讛讞转讬讻讛 注爪诪讛 诪诪拽讜诐 诇诪拽讜诐 讜讛讜讬 讻讗诇讜 驻讬专砖 诇讞讜抓 讜诇诪讛 诇讗 讗住专讬谞谉 讙"讻 诪讛讗讬 讟注诪讗 讘砖专 砖谞爪诇讛 讘诇讗 诪诇讬讞讛 讙诪讜专讛 讻谉 谞专讗讛 诇讬:



专讘 砖砖转 诪诇讞 诇讬讛 讙专诪讗 讙专诪讗 讻讜' 讗诇讗 诇讗 砖谞讗 讻转讘 砖诐 讛诪专讚讻讬 讜讝"诇 讻转讘 专讘讬谞讜 讘专讜讱 讘住驻专 讛讞讻诪讛 谞砖讗诇转讬 注诇 讞转讬讻转 讘砖专 转驻诇 砖谞转注专讘讛 讘讬谉 讞转讬讻讜转 诪诇讜讞讜转 讘讻诇讬 砖讗讬谞讜 诪谞讜拽讘 讜拽讘诇讛 讛讞转讬讻讛 讚诐 诪谉 讛讞转讬讻讜转 讜诪爪讗讜 讗讜转讛 诪讛讜 砖讬转讬专讜讛 注诇 讬讚讬 诪诇讞 砖讬讜爪讬讗 讛讚诐 诪诪谞讛 讜讗住专转讬 讻讬 讗诪专转讬 讛讚诐 讛谞讘诇注 诪注爪诪讜 讘讞转讬讻讛 讛讛讬讗 讬爪讗 注诇 讬讚讬 诪诇讞 讗讘诇 讛讚诐 讛谞讘诇注 诪诪砖 讘讞转讬讻讛 注诇 讬讚讬 讞转讬讻讜转 讗讬住讜专 讻讬 讛讱 注讜讘讚讗 讗讬谞讜 讬讜爪讗 注讜讚 诇讗 注诇 讬讚讬 诪诇讞 讜诇讗 注诇 讬讚讬 讚讘专 讗讞专 讚讗驻讬诇讜 讘讻诇讬 诪谞讜拽讘 讗诪专讬谞谉 讚讚讙讬诐 讜注讜驻讜转 砖诪诇讞诐 讝讛 注诐 讝讛 讗住讜专讬诐 讛讚讙讬诐 诪砖讜诐 讚专驻讜 拽专诪讬讬讛讜 讜讘注讬讚谞讗 讚驻诇讟讬 注讜驻讜转 讘诇注讬 讚讙讬诐 诪谞讬讬讛讜 讛专讬 诇讱 讻讬讜谉 砖讘诇注讜 讚讙讬诐 诪谉 讛注讜驻讜转 讛讚诐 诇讬转 诇讛讜 转拽谞转讗 讛讻讬 谞诪讬 讛讻讗 讻讜' 注讻"诇. 诇讻讗讜专讛 讛讬讛 谞专讗讛 讘注讬谞讬 诇驻专砖 讛讗讬 讞转讬讻转 讘砖专 转驻诇 讚拽讗诪专 专讘讬谞讜 讘专讜讱 讚诇讗 讗讬讬专讬 砖讛讞转讬讻讛 讘砖专 诇讗 讛讬转讛 注讚讬讬谉 诪诇讜讞讛 讚讘讻讛讗讬 讙讜讜谞讗 讜讚讗讬 砖专讬 讚诇讗 讙专注 诪讗诐 谞驻诇讛 诇爪讬专 砖讻转讘 讘砖注专讬 讚讜专讗 砖注专 讚' 讜砖讗专 驻讜住拽讬诐 讛诪驻讜专住诪讬诐 讚诪讜转专 注诇 讬讚讬 诪诇讞 诪砖讜诐 讚讗讬讬讚讬 讚讬驻诇讜讟 讚诐 讚讬讚讬讛 讬驻诇讜讟 讙诐 讻谉 讚诐 砖讘诇注 诪诪拽讜诐 讗讞专 讗诇讗 诪讬讬专讬 砖讛讬转讛 诪诇讜讞讛 讜讛讜讚讞讛 讜注讻砖讬讜 讛讜讗 转驻诇 讜诇讻谉 讗住讜专讛 讻砖讘诇注讛 诪谉 讛爪讬专 讚砖讜讘 讗讬谉 诇讜 转拽谞讛 讘诪诇讬讞讛 讻讬讜谉 讚诇讬讻讗 诇诪讬诪专 讗讬讬讚讬 讚讬驻诇讜讟 讚诐 讚讬讚讬讛 讻讜'. 讜注讜讚 讚讗诐 讗讬转讗 讚讛讗讬 讞转讬讻转 讘砖专 转驻诇 讗讬讬专讬 讻驻砖讜讟讜 砖诇讗 讛讬转讛 注讚讬讬谉 诪诇讜讞讛 讗"讻 拽砖讛 诪讗讬 专讗讬讛 诪讬讬转讬 诪讚讙讬诐 讜注讜驻讜转 砖诪诇讞诐 讝讛 注诐 讝讛 砖讛讚讙讬诐 讗住讜专讬诐 讜诇讬转 诇讛讜 转拽谞转讗 讘诪诇讬讞讛 讛讻讬 谞诪讬 讛讻讗 砖讛专讬 讗讬谉 讛谞讚讜谉 讚讜诪讛 诇专讗讬讛 讻诇诇 讚讗诇讜 讚讙讬诐 讘注讬讚谞讗 讚讘诇注讬 讛讚诐 诪谉 讛注讜驻讜转 讗讬谞谉 转驻诇 砖讻讘专 驻诇讟讜 讻诇 讚诪谉 讜爪讬专谉 砖讘讙讜驻谉 注"讬 讛诪诇讬讞讛 讜诇讻谉 转讜 诇讬转 诇讛讜 转拽谞讛 讘诪诇讬讞讛 讻讬讜谉 讚诇讬讻讗 诇诪讬诪专 讗讬讬讚讬 讚讬驻诇讟讜 注讜讚 讚诐 讚讬讚讛讜 讬驻诇讟讜 讙"讻 讛讚诐 砖讘诇注讜 诇讗驻讜拽讬 讞转讬讻讛 讝讜 砖诇讗 讛讬转讛 注讚讬讬谉 诪诇讜讞讛 讗讬讻讗 诇诪讬诪专 讗讬讬讚讬 讚讬驻诇讜讟 注讜讚 讚诐 讚讬讚讬讛 讻讜'. 讜诪爪讗转讬 讗讜谉 诇讬 讘讚讘专讬 讛专砖讘"讗 讘转讜专转 讛讘讬转 砖讻转讘 讗讞专 砖驻住拽 讚讗住讜专 诇讬转谉 讘砖专 砖诇讗 谞诪诇讞 讻诇诇 注诐 讘砖专 砖谞诪诇讞 拽讜讚诐 驻诇讬讟转讜 讻讜' 讜讝"诇 讜讬砖 诪讙讚讜诇讬 讛诪讜专讬诐 砖讛讜专讜 砖讞讜讝专 讛讜讗 诇讛讻砖专讜 注诐 诪诇讬讞转讜 砖讻砖诐 砖驻讜诇讟 讚诐 砖诇 注爪诪讜 讻讱 驻讜诇讟 讚诐 砖讘诇注 诪讞讜爪讛 诇讜 讜讝讛 谞讻讜谉 讜讙讚讜诇讛 诪讝讜 讗诪专讜 诪拽爪转 专讘讜转讬谞讜 砖讗驻讬诇讜 诪诇讞讜 讘砖专 注诇 讘砖专 砖谞诪诇讞 讜讛讜讚讞 讜讘诇注 讚诐 讞转讬讻讛 讝讜 砖诪诇讞讜 注诇讬讜 讞讜讝专 讛讜讗 讜诪讜诇讞讜 讜讻砖专 讚讻讘讜诇注讜 讻讱 驻讜诇讟讜 讜讻诪讜 砖驻讜诇讟 注诇 讬讚讬 诪诇讞 讚诐 砖诇 注爪诪讜 讻讱 驻讜诇讟 讚诐 砖讘诇注 诪诪拽讜诐 讗讞专 讜讗讬谉 讚讘专 讝讛 谞讻讜谉 讘注讬谞讬 讜专讗讬转讬 住转讬专转 讚讘专 讝讛 诪诪讛 砖讗住专讜 讚讙讬诐 砖诪诇讞谉 注诐 注讜驻讜转 讜讗诇讜 讛讬讛 诇讛诐 讛讬转专 讘诪诇讬讞讛 诇讗 讗诪专讜 讗住讜专讬诐 讜诇讗 讛讬讜 砖讜转拽讬诐 诪诇诇诪讚 注诇讬讛诐 讗转 讛讛讬转专 注讻"诇 讛专讬 讗转讛 专讜讗讛 讘驻讬专讜砖 砖诇讗 讛讘讬讗 住转讬专讛 诪诪讛 砖讗住专讜 讛讚讙讬诐 砖诪诇讞谉 注诐 注讜驻讜转 注诇 讚讬谉 讛专讗砖讜谉 讗诇讗 讗讚专讘讛 讻转讘 注诇讬讜 讜讝讛 谞讻讜谉 讜讛讜讗 诪讛讟注诐 砖讻转讘转讬 讗诪谞诐 讗讞专 专讜讘 讛注讬讜谉 诪爪讗转讬 砖讗讬 讗驻砖专 诇驻专砖 讻谉 讗诇讗 讞转讬讻转 讘砖专 转驻诇 讚拽讗诪专 专"讘 讗讬讬专讬 讻驻砖讜讟讜 砖诇讗 讛讬转讛 注讚讬讬谉 诪诇讜讞讛 讜诇讬转 诇讬讛 讝讛 讛讚讬谉 砖讻转讘 讘砖"讚 砖讛讘讗转讬 讞转讬讻转 讘砖专 砖诇讗 谞诪诇讞 讜谞驻诇 注诇讬讛 爪讬专 讗讜 谞驻诇 诇转讜讱 讛爪讬专 讬讞讝讜专 讜讬诪诇讞谞讜 讜诪讜转专 讚讗讬讬讚讬 讚讬驻诇讜讟 注讜讚 讚诐 讚讬讚讬讛 讻讜' 诪砖讜诐 讚住"诇 砖讗讬谉 讛诪诇讞 诪驻诇讬讟 讗诇讗 讚诐 讛诪讜讘诇注 讘讗讬讘专讬诐 诪注爪诪谉 讗讘诇 讚诐 讛讘讗 诪诪拽讜诐 讗讞专 讗讬谉 讛诪诇讞 诪驻诇讬讟讜 讻诇诇 讗注"驻 砖注讚讬讬谉 讬砖 诇讜 诇驻诇讜讟 讚诐 砖诇 注爪诪讜 讜诇讗 讗诪专讬谞谉 讗讬讬讚讬 讚讬驻诇讜讟 讚诐 讚讬讚讬讛 讻讜'. 讜诪讛 砖讛讘讬讗 专讗讬讛 诪讚讙讬诐 讜注讜驻讜转 砖诪诇讞诐 讝讛 注诐 讝讛 砖讛讚讙讬诐 讗住讜专讬谉 讛讬讬谞讜 诪砖讜诐 讚住"诇 讗讜 讚讗诪专讬谞谉 讛讱 住讘专讗 讻诪讜 砖驻讜诇讟 注诇 讬讚讬 诪诇讬讞讛 讚诐 砖诇 注爪诪讜 讻讱 驻讜诇讟 讚诐 砖讘诇注 诪诪拽讜诐 讗讞专 诇讙诪专讬 讚讛讬讬谞讜 讗注"驻 砖讻讘专 谞诪诇讞 讜驻诇讟 讚诐 砖诇 注爪诪讜 讗驻"讛 驻讜诇讟 讚诐 砖讘诇注 诪诪拽讜诐 讗讞专 注"讬 诪诇讬讞讛 讻诪讜 砖讻转讘 讛专砖讘"讗 讘砖诐 诪拽爪转 专讘讜转讬谞讜 砖讛讘讗转讬 讗讜 讚讗诪专讬谞谉 砖讚诐 讛谞讘诇注 诪诪拽讜诐 讗讞专 讗讬谉 讛诪诇讞 诪驻诇讬讟 诇讙诪专讬 讚讛讬讬谞讜 讗注"驻 砖注讚讬讬谉 讬砖 诇讜 诇驻诇讜讟 讚诐 砖诇 注爪诪讜 讜讛砖转讗 砖驻讬专 诪讬讬转讬 专讗讬讛 诪讚讙讬诐 讜讻讛"讙 诪诪砖 爪专讬讻讬谉 讗谞讜 诇讜诪专 诇讚注转 讛专"谉 讘驻专拽 讻诇 讛讘砖专 讙讘讬 讚讙讬诐 讜注讜驻讜转 砖诪诇讞谉 讝讛 注诐 讝讛 砖讻转讘 讙"讻 讚讬谉 讝讛 注诐 讛讟注诐 砖诇 专讘讬谞讜 讘专讜讱 讜讘住诪讜讱 讗注转讬拽 诇砖讜谞讜 讜讝讛 诪讜讻专讞 讚讗诐 讗讬转讗 讚住讘专 专"讘 讻讚注转 砖"讚 讜砖讗专 驻讜住拽讬诐 砖讛讘讗转讬 讜讛讗讬 讞转讬讻转 讘砖专 转驻诇 讚拽讗诪专 诪讬讬专讬 砖讛讬转讛 诪诇讜讞讛 讜讛讜讚讞讛 讜注讻砖讬讜 讛讜讗 转驻诇 讜诇讻谉 讗住讜专讛 讻砖讘诇注讛 诪谉 讛爪讬专 讗诐 讻谉 拽砖讛 讟讜讘讗 诇诪讛 讛讜爪专讱 专讘讬谞讜 讘专讜讱 诇讬转谉 讟注诐 诇讗住讜专 诪讞诪转 砖讗讬谉 讛诪诇讞 诪驻诇讬讟 讗诇讗 讛讚诐 讛谞讘诇注 诪注爪诪讜 讘讞转讬讻讛 讗讘诇 讚诐 讛谞讘诇注 讘讜 诪诪拽讜诐 讗讞专 讗讬谉 讛诪诇讞 诪驻诇讬讟讜 讜讛讜爪专讱 诇讛讘讬讗 专讗讬讛 诪讚讙讬诐 讜注讜驻讜转 讻讜' 砖专讜讘 讛驻讜住拽讬诐 讛诪驻讜专住诪讬诐 讜讻诪注讟 讻讜诇诐 讞讜诇拽讬诐 注诇 住讘专讗 讝讜 讜住"诇 讚讗诪专讬谞谉 讗讬讬讚讬 讚讬驻诇讜讟 讚诐 讚讬讚讬讛 讻讜' 砖讻砖诐 砖驻讜诇讟 讚诐 砖诇 注爪诪讜 讻讱 驻讜诇讟 讚诐 讛谞讘诇注 讘讜 诪诪拽讜诐 讗讞专 讜讛砖转讗 转讬驻讜拽 诇讬讛 讚讗驻讬诇讜 讗讬 讛讜讛 讗诪专讬谞谉 讻砖诐 砖讛诪诇讞 诪驻诇讬讟 讚诐 砖诇 注爪诪讜 讻讱 诪驻诇讬讟 注诪讜 讚诐 砖讘诇注 讛讞转讬讻讛 诪诪拽讜诐 讗讞专 讗驻"讛 讗住讜专 讻讬讜谉 砖讛讞转讬讻讛 讝讜 讛讬转讛 诪诇讜讞讛 讜驻诇讟讛 讻诇 讚诪讛 讜讛讜讚讞讛 砖讜讘 讗讬谞讛 讞讜讝专转 讜驻讜诇讟转 讛讚诐 砖讘诇注 诪诪拽讜诐 讗讞专 讻讬讜谉 讚诇讬讻讗 诇诪讬诪专 讗讬讬讚讬 讚讬驻诇讜讟 讚诐 讚讬讚讬讛 讻讜' 讻诪讜 砖讻转讘 讛专"谉 讟注诐 讝讛 诇讚注转 专讘讬谞讜 讬讜谞讛 讘驻专拽 讻诇 讛讘砖专 讙讘讬 讚讙讬诐 讜注讜驻讜转 砖诪诇讞诐 讝讛 注诐 讝讛 讜讛讬诇讱 诇砖讜谞讜 讜讻讬 转讬诪讗 讚讙讬诐 砖诪诇讞谉 注诐 注讜驻讜转 讬讞讝专讜 讗讞专 诪诇讬讞讛 诇讛讬转专谉 讛专讗砖讜谉 讗讬讻讗 诇诪讬诪专 砖讗讬谉 讛诪诇讞 诪驻诇讬讟 讗诇讗 讚诐 讛诪讜讘诇注 讘讗讬讘专讬诐 诪注爪诪谉 讗讘诇 讚诐 讛讘讗 诪诪拽讜诐 讗讞专 讗讬谉 讛诪诇讞 诪驻诇讬讟讜 讜诇驻讬 讝讛 讬砖 诇讛讝讛专 砖诇讗 诇讛谞讬讞 讘砖专 转驻诇 讗爪诇 讘砖专 诪诇讜讞 讘注讜讚 砖诪诇讞讜 注诇讬讜 讗注"驻 砖讚注转讜 诇诪诇讜讞 讛转驻诇 诇讗讞专 讻谉 诇驻讬 砖讛转驻诇 讻讬讜谉 砖讗讬谞讜 讟专讜讚 诇驻诇讜讟 讘讜诇注 讛讚诐 砖驻讜诇讟 讛诪诇讬讞 讜讛"诇 讚诐 讛谞讘诇注 讛讘讗 诪诪拽讜诐 讗讞专 砖讗讬谞讜 谞驻诇讟 注诇 讬讚讬 讛诪诇讞 诇讙诪专讬 讗讘诇 讛专讘 专讘讬谞讜 讬讜谞讛 讛转讬专 讜讗诪专 讚诇讗 讚诪讬 诇讚讙讬诐 讚讛转诐 讛讜讗 砖讗讬谉 讘讛谉 讚诐 诪讙讜驻谉 讗诇讗 讗讜转讜 砖讘诇注讜 讜诇驻讬讻讱 讗讬谉 讻讞 讘诪诇讞 诇讛驻诇讬讟讜 讗讘诇 讞转讬讻讛 讝讜 砖讚诪讛 讘转讜讻讛 讻砖诐 砖讛诪诇讞 诪驻诇讬讟 讚诐 砖诇 讙讜驻讛 讻讱 讛讜讗 诪驻诇讬讟 讚诐 讛谞讘诇注 讘讛 诪诪拽讜诐 讗讞专 讜诪讻诇 诪拽讜诐 讗驻讬诇讜 诇驻讬 住讘专讗 讝讜 讻诇 砖谞诪诇讞 讜讬爪讗 诪讬讚讬 讚诪讜 讜讛讜讚讞 讗讬谉 诪谞讬讞讬谉 讗讜转讜 讗爪诇 讘砖专 讗讞专 讘注讜讚 砖诪诇讞讜 注诇讬讜 讜驻讜诇讟 讚诐 诇驻讬 砖讝讛 讘讜诇注 讚诐 驻诇讬讟转 讛讗讞专 讜砖讜讘 讗讬谉 诇讛 转拽谞讛 讘诪诇讬讞讛 讻讜' 注讚 讚讻讬 谞讬讞 诪诇驻诇讜讟 爪讬专 讘诇注 诪讚诪讛 讚讗讬讚讱 讻讚讙讬诐 讜注讜驻讜转 讻讜' 注讻"诇. 讛专讬 讗转讛 专讜讗讛 讘驻讬专讜砖 砖讛专"谉 讻转讘 诪住讘专讗 讚谞驻砖讬讛 讛讟注诐 砖讛讚讙讬诐 讗住讜专讬谉 讻诪讜 砖讻转讘 专讘讬谞讜 讘专讜讱 讜讘讛讻专讞 爪专讬讱 讗转讛 诇讜诪专 讚住"诇 讗讜 讚讗诪专讬谞谉 讛讱 住讘专讗 讻诪讜 砖驻讜诇讟 讻讜' 讻诪讜 砖讻转讘转讬 诇注讬诇 诇讚注转 专讘讬谞讜 讘专讜讱 讜讝讛讜 砖讚拽讚拽 诇诪讬谞拽讟 砖讗讬谞讜 谞驻诇讟 注"讬 讛诪诇讞 诇讙诪专讬 讚讗诇"讻 诇讙诪专讬 诇诪讛 诇讬 讜注讜讚 讚讗诇"讻 讗讬谉 诪拽讜诐 诇诪讛 砖讻转讘 讜诇驻讬 讝讛 讬砖 诇讛讝讛专 砖诇讗 诇讛谞讬讞 诇讚讙讬诐 讚讛转诐 讻讜'. 讜诪"砖 讘砖诐 专讘讬谞讜 讬讜谞讛 讚诇讗 讚诪讬 诇讚讙讬诐 讚讛转诐 讛讜讗 砖讗讬谉 讘讛诐 讚诐 诪讙讜驻谉 诇讗 讘注讬 诇诪讬诪专 讚诇注讜诇诐 讗讬谉 讘讛诐 讚诐 诪讙讜驻谉 讗诇讗 专"诇 注转讛 砖讻讘专 驻诇讟讜 讻诇 讚诪谉 注"讬 诪诇讬讞讛 诇讗 谞砖讗专 讘讛诐 讚诐 讗诇讗 讗讜转讜 砖讘诇注讜 讜诪讚讻转讘 讜诪"诪 讗驻讬诇讜 诇驻讬 住讘专讗 讝讜 讻诇 砖谞诪诇讞 讜讬爪讗 诪讬讚讬 讚诪讜 讜讛讜讚讞 讻讜' 诪砖诪注 讘讛讚讬讗 讚讘砖专 转驻诇 讚拽讗诪专 讘转讞诇讛 讚讘专讬讜 诇讗 讗讬讬专讬 讘谞诪诇讞 讜讛讜讚讞 讜注讻砖讬讜 讛讜讗 转驻诇 讗诇讗 讗讬讬专讬 讻驻砖讜讟讜 砖诇讗 讛讬转讛 注讚讬讬谉 谞诪诇讞 讜讗讬谉 讚讘专 讝讛 爪专讬讱 讛专讘讛 讞讝讜拽 砖讛专讬 讻转讘 讗讘诇 讞转讬讻讛 讝讜 砖讚诪讛 讘转讜讻讛 诪砖诪注 讘驻砖讬讟讜转 讚诪讬讬专讬 砖诇讗 讛讬转讛 注讚讬讬谉 谞诪诇讞 讜讘住讙谞讜谉 讝讛 讗讬讬专讬 专讘讬谞讜 讘专讜讱 讜讻讘专 专讗讬转讬 诪讬 砖驻讬专砖 讚讘专讬 专讘讬谞讜 讘专讜讱 砖讛讘讗转讬 讻诪讜 砖注诇讛 注诇 讚注转讬 诪注讬拽专讗 讜注讻砖讬讜 讛谞谞讬 讬讜住讬祝 诇讛驻诇讗 讛驻诇讗 讜驻诇讗 诇驻讬 诪讛 砖注诇讛 注诇 讚注转讜 诇讛住讻讬诐 讚讘专讬 专讘讬谞讜 讘专讜讱 注诐 讚注转 讘注诇 砖"讚 诇诪讛 诇讗 驻讬专砖 砖讛讞转讬讻讛 讘砖专 转驻诇 讗讬讬专讬 讻驻砖讜讟讜 砖诇讗 讛讬转讛 注讚讬讬谉 诪诇讜讞讛 讻诇诇 讜讗讬讬专讬 砖诇讗 讛讜讚讞 讛讚讞讛 专讗砖讜谞讛 讜讛砖转讗 讛拽讜砖讬讗 砖讛讜拽砖讛 诇讜 讚讻讛讗讬 讙讜讜谞讗 讜讚讗讬 砖专讬 讚诇讗 讙专注 诪讗诐 谞驻诇讛 诇爪讬专 讚诪讜转专 诪注讬拽专讗 诇讬转讗 砖讛专讬 讻讘专 驻讬专砖讛 诪讛专讗"讬 讘讛讙讛讜转 砖"讚 讚诇讗 讻转讘 讘注诇 砖"讚 讘砖专 砖诇讗 谞诪诇讞 砖谞驻诇 诇爪讬专 讚诪讜转专 讗诇讗 讚讜拽讗 讻砖讛讜讚讞 讘转讞诇讛. 砖讜讘 诪爪讗转讬 讘讚专砖讜转 诪讛专讬"诇 讘讚讬谞讬 砖专讬讬转 讛讘砖专 讜诪诇讬讞转讜 砖讻转讘 讜讝"诇 讞转讬讻讛 转驻诇 砖诇讗 谞诪诇讞讛 注讚讬讬谉 讜谞转注专讘讛 讘讬谉 诪诇讜讞讜转 讜谞砖转讛讛 讘讬谞讬讛谉 讗讜转讛 讞转讬讻讛 讗住讜专讛 讜诇讗 诪讜注讬诇 诇诪诇讞讛 砖谞讬诐 讗诪谞诐 讗诐 讛讜讚讞讛 讟专诐 砖谞转注专讘讛 讬讞讝讜专 讜讬讚讬讞谞讛 讜讬诪诇讞谞讛 注讻"诇. 讜讬专讗讛 诇讬 诪驻砖讟 诇砖讜谞讜 砖砖讗讘 讗诇讜 讛诪讬诐 诪讘讗专 讛诪专讚讻讬 讜讛讘讬谉 讗转 讚讘专讬讜 注诇 住讙谞讜谉 讝讛 砖驻讬专砖转讬 讗诪谞诐 诇驻讬 讛讗诪转 谞专讗讛 诇讬 讘专讜专 讚讙诐 驻讬专讜砖 讝讛 讗讬谞讜 谞讻讜谉 讜诇讗 注诇讛 诪注讜诇诐 注诇 讚注转 专讘讬谞讜 讘专讜讱 讚讗"讻 拽砖讛 讙诐 讻谉 讛拽讜砖讬讗 砖讛拽砖讬转讬 诇注讬诇 讚诇讗 讛"诇 诇专讘讬谞讜 讘专讜讱 诇讚讞讜拽 注爪诪讜 诇诪爪讜讗 讟注诐 诇讗住讜专 诇讞诇拽 讘讬谉 讚诪讜 诇讘讬谉 讚诐 讛谞讘诇注 讛讘讗 诪诪拽讜诐 讗讞专 讜诇讛讘讬讗 专讗讬讛 诪讚讙讬诐 讜注讜驻讜转 砖诪诇讞谉 讝讛 注诐 讝讛 讻讜' 砖专讜讘 讛驻讜住拽讬诐 讞讜诇拽讬诐 注诇 住讘专讗 讝讜 讻谞讝讻专 转讬驻讜拽 诇讬讛 讚讗住讜专 诪砖讜诐 讚讛讜讬 讻讞转讬讻讛 砖诇讗 讛讜讚讞讛 讜谞诪诇讞讛 讚讗住讜专 讗诇讗 诪讞讜讜专转讗 讻诪讜 砖讻转讘转讬 砖专讘讬谞讜 讘专讜讱 驻诇讬讙 讘讝讛 注诇 讘注诇 砖"讚 讜住讘讬专讗 诇讬讛 讚讗诐 谞驻诇 讘砖专 砖诇讗 谞诪诇讞 诇爪讬专 讗讬谉 诇讜 转拽谞讛 讻诇诇 诪讟注诐 砖讻转讘 讛讜讗 讘谞讚讜谉 讝讛 讛讚诐 讛谞讘诇注 诪注爪诪讜 讘讞转讬讻讛 讛讛讬讗 讬爪讗 注诇 讬讚讬 诪诇讞 讗讘诇 讛讚诐 讛谞讘诇注 诪诪砖 讘讞转讬讻讛 注诇 讬讚讬 讞转讬讻讜转 讛讗讬住讜专 讗讬谞讜 讬讜爪讗 注讜讚 诇讗 注诇 讬讚讬 诪诇讞 讜诇讗 注"讬 讚讘专 讗讞专. 讜专讗讬讛 讙诇讜讬讛 讜诪驻讜专住诪转 诇讚讘专讬 诪诪讛 砖讻转讘 讘讬转 讬讜住祝 讘讟讜专 讬"讚 住讬诪谉 住"讟 讜讝"诇 讻转讘 讘砖"讚 砖注专 讚' 讞转讬讻讛 砖诇讗 谞诪诇讞讛 讜谞驻诇 注诇讬讛 爪讬专 诪讘砖专 诪诇讜讞 讗讜 谞驻诇 诇转讜讱 讛爪讬专 讬讞讝讜专 讜讬讚讬讞谞讛 讜讬诪诇讞谞讛 讻讜' 讜讘住讬诪谉 砖讗讞专 讝讛 讬转讘讗专 讚诇讚注转 讛专砖讘"讗 讜讛专"谉 讻诇 讝讛 讗住讜专 讜注讬讬谉 砖诐 注讻"诇. 讜讻讜讜谞转讜 讘讝讛 诪讛 砖讻转讘 讘住讬诪谉 砖讗讞专 讝讛 讘砖诐 讛专砖讘"讗 讜讛专"谉 讚讗住讜专 诇讬转谉 讘砖专 砖诇讗 谞诪诇讞 讻诇诇 注诐 讘砖专 砖谞诪诇讞 拽讜讚诐 驻诇讬讟转讜 诇驻讬 砖讛讘砖专 讝讛 砖诇讗 谞诪诇讞 讘讜诇注 诪诪讛 砖讞讘讬专讜 驻讜诇讟 讜讛"诇 讚诐 讛谞讘诇注 讛讘讗 诪诪拽讜诐 讗讞专 砖讗讬谞讜 谞驻诇讟 注"讬 讛诪诇讞 诇讙诪专讬 讻讜' 讜讝讛讜 诪诪砖 讻讚注转 专讘讬谞讜 讘专讜讱. 讛专讬 拽诪谉 诪讘讜讗专 诇讚注转 讘讬转 讬讜住祝 砖专讘讬谞讜 讘专讜讱 驻诇讬讙 讘讝讛 注诇 讛砖"讚 注诐 讛讬讜转 砖讻讘专 砖讚讬转讬 谞专讙讗 讘讞讚讜砖讬 注诇 讚讘专讬 讘讬转 讬讜住祝 砖讗讬谉 讚讘专讬讜 讘讝讛 谞讻讜谞讬诐 讻诇诇 诇驻讬 砖讬"诇 讚讗祝 讛专砖讘"讗 讜讛专"谉 诪讜讚讜 诇讘注诇 砖"讚 讜诇讗 讗住专讜 专拽 诇讻转讞诇讛 诇讛谞讬讞讜 讗爪诇 爪讬专 砖讛专讬 讛专砖讘"讗 讻转讘 注诇 住讘专转 讘注诇 砖"讚 讜住讬讬注转讜 讜讝讛 谞讻讜谉 讜讙诐 诪讚讘专讬 讛专"谉 讘驻专拽 讻诇 讛讘砖专 讙讘讬 讗讬谉 讬讜爪讗 诪讬讚讬 讚诪讜 讗讗"讻 诪讜诇讞讜 讬驻讛 讬驻讛 讻讜' 讜讙讘讬' 诪讛 砖讻转讘 讙讘讬 讗讬谉 诪谞讬讞讬谉 讘砖专 诪诇讬讞 讗诇讗 注诇 讙讘讬 讻诇讬 诪谞讜拽讘 诪砖诪注 讘讛讚讬讗 砖讛住讻讬诐 诇住讘专转 专讘讬谞讜 讬讜谞讛 讝"诇 砖讻转讘 讻住讘专转 砖"讚 砖讞讜讝专 诇讛讬讜转 诪讜转专 注诐 诪诇讬讞转讜 砖讻诪讜 砖驻讜诇讟 讚诐 砖诇 注爪诪讜 讻讱 驻讜诇讟 谞诪讬 讚诐 砖讘诇注 讛讘讗 诪诪拽讜诐 讗讞专 讜诪讬讛讜 诇讻转讞诇讛 讻"注 诪讜讚讜 讚讗住讜专 诇讛谞讬讞讜 讗爪诇 爪讬专 讚讜拽 讜转砖讻讞 诪讻诇 诪拽讜诐 讗讬谉 砖讜诐 讗讚诐 讬讻讜诇 诇讛讻讞讬砖 砖专讘讬谞讜 讘专讜讱 驻诇讬讙 注诇 讛砖注专讬 讚讜专讗 诪讟注诐 砖讻转讘转讬 讜讞转讬讻转 讘砖专 转驻诇 讗讬讬专讬 讻驻砖讜讟讜 讜注讚讬讬谉 爪专讬讻讬谉 讗谞讜 诇诪讜讚注讬 讚诇注谞讬谉 注讬拽专 讛讚讬谉 诇讗讜 讚讜拽讗 讻诇讬 砖讗讬谞讜 诪谞讜拽讘 讗诇讗 谞拽讟 讻诇讬 砖讗讬谞讜 诪谞讜拽讘 诪砖讜诐 讚诪注砖讛 砖讛讬讛 讻讱 讛讬讛 讜讝讛 谞"诇 讘专讜专:



讘砖诪注转讗 讻砖专讛 砖讬谞拽讛 诪谉 讛讟专驻讛 讻讜'. 讻转讘 讛诪专讚讻讬 讚祝 转砖"谞 注"讙 讜讝"诇 讜诇驻注诪讬诐 专讙讬诇讜转 讛讜讗 诇讬拽讞 讛拽讬讘讛 注诐 注讜专讛 讜谞讜转谞讬谉 讗讜转讛 讘讻诇讬 诪诇讗 诪讬诐 讜砖讜讛讛 砖诐 讝诪谉 诪专讜讘讛 讻讚讬 砖讬拽专讜砖 讛爪诇讜诇 讜驻注诪讬诐 诪砖讛讬谉 讗讜转讛 讘诪讬诐 注诐 注讜专讛 讬讜诐 讗讜 讬讜诪讬诐 讜谞专讗讛 讚讗住讜专 诇讛砖讛讜转讜 讻诇 讻讱 讝诪谉 讙讚讜诇 讻讜'. 讜讗注"讙 讚爪讜谞谉 讛讜讗 诪"诪 讘讜诇注讬谉 讝讛 诪讝讛 注诇 讬讚讬 砖专讬讬' 讝诪谉 讙讚讜诇 讻讚讗诪专讬谞谉 讘砖专 讘讞诇讘 讞讬讚讜砖 讛讜讗 讚讗讬转专讜 诇讬讛 讻讜诇讬 讬讜诪讗 讘讞诇讘讛 砖专讬 讻讜' 讜诪讛讗讬 讟注诪讗 讗住讜专 诇砖专讜转 讘砖专 讬讘砖 诪诇讬讞 讘诪讬诐 讻讚讬 诇诪转拽 讛讘砖专 注讚 砖讬讚讬讞谞讜 讘诪讬诐 转讞诇讛 讗诪谞诐 讗诐 诇讗 讛讚讬讞讜 讜砖专讗讜 讘诪讬诐 讘讚讬注讘讚 诪讜转专 砖讗讬谉 讛讗讬住讜专 专拽 诪讞诪转 诪诇讞 砖注诇讬讜 讛讘诇讜注 诪讚诐 讜讛专讬 讬砖 住' 讻谞讙讚 讛讚诐 砖讘讘砖专 注讬讬谉 驻"讘 讚讘讬爪讛 住驻专 讛转专讜诪讛 讜住驻专 讛诪爪讜转 注讻"诇 讛诪专讚讻讬. 讜讛讚讘专 讘专讜专 讚诪讛 砖讻转讘 讜诪讛"讟 讗住讜专 诇砖专讜转 讘砖专 讬讘砖 诪诇讬讞 讘诪讬诐 诪讬讬专讬 讘诪讬诐 爪讜谞谞讬谉 讜讛讗讬住讜专 讛讜讗 讚讜拽讗 诇砖专讜转讜 讬讜诐 砖诇诐 讚讜诪讬讗 诇砖专讬讬转 讛拽讬讘讛 讘诪讬诐 爪讜谞谞讬谉 讚讗注"讙 讚爪讜谞谉 讛讜讛 诪"诪 讘讜诇注讬谉 讝讛 诪讝讛 注"讬 砖专讬讬' 讝诪谉 讙讚讜诇 讜转讚注 诪讚讻转讘 讜诪讛"讟 讗住讜专 讻讜'. 讜注讜讚 讚住转诐 诪讬诐 讛谞讝讻专讬谉 讘讻诇 诪拽讜诐 讛讬讬谞讜 爪讜谞谞讬谉 讜讻谉 讛讜讗 诪讘讜讗专 讘讗专 讛讬讟讘 讘住驻专 讛诪爪讜转 砖讻转讘 讛诪专讚讻讬 讚讬谉 讝讛 讘砖诪讜 讜讝"诇 讬砖 谞讜讛讙讬谉 讘讞转讬讻转 讘砖专 诪诇讜讞 讻砖专讜爪讬谉 诇讬转谉 讗讜转讛 讘拽讚讬专讛 讜讛讬转讛 诪诇讜讞讛 讬讜转专 诪讚讗讬 讜爪专讬讱 诇砖专讜转 讗讜转讛 讘诪讬诐 砖诪讚讬讞讬诐 讗讜转讛 拽讜讚诐 讛砖专讬讬讛 讻讬 砖专讬讬讛 诪讘诇注转 讚诐 砖讘诪诇讞 讘转讜讱 讛讞转讬讻讛 讗驻住 讗讬谉 砖专讬讬讛 诪讘诇注转 讛讚诐 砖讘诪诇讞 讘转讜讱 讛讞转讬讻讛 讗诐 讗讬谉 砖讜专讬谉 讗讜转讛 讬讜诐 砖诇诐 讻讗砖专 讘讗专谞讜 诇诪注诇讛 讘注谞讬谉 讛拽讬讘讛 注"讻 讻谉 谞"诇:





爪诇"讞

转讜住' 讘讚"讛 讘砖专 讘讛诪讛 讟讛讜专讛 讜讻讜' 讛讛"讚 讘砖专 注讜祝 诇专讘谞谉 讚讗住讜专 诪谉 讛转讜专讛 讚讚讜拽讗 专"注 讛讜讗 讚讗诪专 讞讬讛 讜注讜祝 讗讬谞谉 诪谉 讛转讜专讛 讜谞驻拽讗 诇谉 诪讚讚专讬砖 诇拽诪谉 讗转 砖讗住讜专 诪砖讜诐 谞讘讬诇讛 讜讻讜' 讜诇驻讬 讚讘专讬讛诐 讬驻诇讗 诇诪讛 讛讝讻讬专 转"拽 讘讛诪讛 讘讚讘专讬讜 讜讛讜讛 诇讬' 诇诪讬诪专 讘砖专 讟讛讜专讛 讘讞诇讘 讟讛讜专讛 讜讗讬 诇讗驻讜拽讬 讚讙讬诐 讝讛 讻讘专 诪驻讜专砖 讘专讬砖 讛驻专拽 讻诇 讛讘砖专 讗住讜专 诇讘砖诇 讘讞诇讘 讞讜抓 诪讘砖专 讚讙讬诐 讗诇讗 讜讚讗讬 讚讘讛诪讛 诇讗驻讜拽讬 讞讬讛 讜注讜祝 讗转讬 讜讻讚讘专讬 讛专讬"祝 砖转"拽 讛讬讬谞讜 专"注 讜注讬讬谉 讘专讗"砖 讗诇讗 讚拽砖讬讗 讗讬 住"讚 讚转"拽 讘讛诪讛 诇讗驻讜拽讬 讞讬讛 讜注讜祝 讗转讬 讗"讻 拽砖讛 诇诪讛 诇讗 谞拽讟 转"拽 讗讻讬诇讛 讘讚讘专讬讜 讜讛讜讛 诇讬讛 诇讜诪专 讘砖专 讘讛诪讛 讟讛讜专讛 讜讻讜' 讗住讜专 讘讘讬砖讜诇 讜讘讗讻讬诇讛 讜讘讛谞讗讛 讜讗讬 诪砖讜诐 讻讬讜谉 讚谞拽讟 讛谞讗讛 砖讜讘 讙诐 讗讻讬诇讛 讘讻诇诇 讜拽"讜 讛讜讗 讗讻转讬 讛讬讛 诇讜 诇驻专砖讜 诇讚讬讜拽讗 讚讘讛诪讛 讚讜拽讗 讛讗 讞讬讛 讜注讜祝 讗驻讬诇讜 讘讗讻讬诇讛 讗讬谞讜 讗住讜专. 讜讗驻砖专 诇讜诪专 讚讘砖诇诪讗 讘讬砖讜诇 讜讛谞讗讛 讚讬讜拽讗 砖驻讬专 讚讞讬讛 讜注讜祝 讗驻讬诇讜 讗讬住讜专讗 诇讬讻讗 讗讘诇 讗讻讬诇讛 讙诐 讞讬讛 讜注讜祝 讗祝 砖讗讬谞讜 讗住讜专 诪谉 讛转讬专讛 诪"诪 讗住讜专 注讻"驻 诪讚专讘谞谉 讜诇驻讬 讝讛 诪讜讻讞 讚讘讬砖讜诇 讜讛谞讗讛 诇讬讻讗 讘讞讬讛 讜注讜祝 讗驻讬诇讜 讗讬住讜专 讚专讘谞谉 讜诪讝讛 拽讜砖讬讗 注诇 讚注转 讛讘"讞 讚讙诐 诇专"注 讞讬讛 讜注讜祝 讗住讜专讬诐 讘讘讬砖讜诇 讜讛谞讗讛 诪讚专讘谞谉 讻诪讜 砖讗住讜专讬诐 讘讗讻讬诇讛 诪讚专讘谞谉:


讜注讻"驻 诇砖讟转 讛转讜住' 讚转"拽 住讜讘专 讙诐 讞讬讛 讜注讜祝 诪谉 讛转讜专讛 拽砖讬讗 诇诪讛 谞拽讟 讘讛诪讛 讜专爪讬转讬 诇讜诪专 讚讻讜讜谞转 讛转"拽 诇诪注讜讟讬 讞诇讘 砖讗讬谉 讘讜 讗讬住讜专 讘讘"讞 诪砖讜诐 讚讗讬谉 讗讬住讜专 讞诇 注诇 讗讬住讜专 讜诇讻讱 谞拽讟 讘砖专 讜诇讗 谞拽讟 住转诐 讘讛诪讛 讟讛讜专讛 讘讞诇讘 讘讛诪讛 讟讛讜专讛 讗住讜专 诇讛讜专讜' 讚讜拽讗 讘砖专 讜诇讗 讞诇讘 讜讗祝 讘诇砖讜谉 转讜专讛 讞诇讘 讘讻诇诇 讘砖专 讜讻讚诪砖诪注 讘讚讘专讬 讛转讜住' 注"讘 讘讚"讛 讜砖讗谞讬 讛讻讗 诪"诪 诇砖讜谉 讞讻诪讬诐 诇讞讜讚. 讜诇驻讬 讝讛 讛讜爪专讱 诇砖谞讜转 诪砖谞转讜 讘讘讛诪讛 讚讗讬 讛讜讛 谞拽讟 住转诐 讘砖专 讟讛讜专讛 讜讛讬讛 讻讜诇诇 讙诐 讞讬讛 诇讗 讛讬讛 讗驻砖专 诇诪注讜讟讬 讞诇讘 砖讛专讬 讘讞诇讘 讞讬' 讜讚讗讬 讞诇 讘砖专 讘讞诇讘 讚诇讗 砖讬讬讱 讗讬住讜专 讞诇 注诇 讗讬住讜专 讚讞诇讘 讞讬' 诇讗 讗讬转住专 讻诇诇 讗诇讗 讚诇驻讬 讝讛 拽砖讛 讻讬讜谉 讚住讘专 转"拽 讗讬谉 讗讬住讜专 讞诇 注诇 讗讬住讜专 讜住讘专 讛讬拽砖讗 讚谞讘诇讛 讗"讻 诪诪讬诇讗 讗讬诪注讟 讟诪讗讛 砖讛专讬 讻砖诐 砖讚专砖讬谞谉 讻诇 砖讬砖 讘讜 诪砖讜诐 谞讘讬诇讛 讬砖 讘讜 诪砖讜诐 讘砖专 讘讞诇讘 讛讛"谞 讚专砖讬谞谉 诇讛讬驻讱 砖讻诇 砖讗讬谞讜 讗住讜专 诪砖讜诐 谞讘讬诇讛 讗讬谉 讘讜 诪砖讜诐 讘讘"讞 讜讘讟诪讗讛 诇讬讻讗 讗讬住讜专 谞讘讬诇讛 诇诪"讚 讗讬谉 讗讬住讜专 讞诇 注诇 讗讬住讜专 讜诪诪讬诇讗 讗讬谉 讘讜 诪砖讜诐 讘讘"讞 讗驻讬诇讜 讘讘讬砖讜诇 砖讛专讬 讬诇驻讬谞谉 讘讘"讞 诪谞讘讬诇讛. 讜诇驻讬 讝讛 专爪讬转讬 诇讜诪专 讞讜抓 诇讚专讻谞讜 诪讛 砖讬砖 诇讚拽讚拽 讚专"注 讚专讬砖 讛谞讱 讙讚讬 讙' 讝讬诪谞讬 诇诪注讜讟讬 讞讬讛 讜注讜祝 讜讟诪讗讛 讜专砖"讬 讛讙讬讛 讘讚讘专讬 专"注 注讜祝 讜讞讬讛 讜讻讜' 讜讛讬讬谞讜 诪砖讜诐 诇讛讬讜转 讚讘专讬讜 讻住讚专谉 讚讜讚讗讬 注讜祝 诪诪注讟讬谞谉 讬讜转专 诪讙讚讬 诪诪讛 讚诪注讟讬谞谉 讞讬讛 讚讞讬讛 注讻"驻 讘讻诇诇 讘讛诪讛 讜讗"讻 诪讙讚讬 拽诪讗 诪诪注讟讬谞谉 注讜祝 讜讻讬讜谉 砖讻讘专 讬砖 诇谞讜 诪讬注讜讟 注诇 注讜祝 注诇 讻专讞讱 讗讬讚讱 讙讚讬 诇诪注讜讟讬 讞讬讛 讜注讻"驻 讟诪讗讛 讛讜讝讻专 讘讚讘专讬 专"注 讘讗讞专讜谞讛 讜讗"讻 讛住讘专讗 讬讜转专 诇诪注讜讟讬 讞讬讛 讜注讜祝 诪诪讛 讚谞诪注讟 讘讛诪讛 讟诪讗讛 砖讝讛 注讻"驻 讛讜讗 讘讛诪讛 讜诇讻讱 讻诇 讝诪谉 砖诇讗 讚专砖谞讜 讛谞讱 拽诪讗讬 诇诪注讜讟讬 讞讬讛 讜注讜祝 讗讬 讗驻砖专 诇诪注讟 讟诪讗讛 讚诪讜拽诪讬谞谉 讛诪讬注讜讟 诇诪住转讘专 讜诇驻讬 讝讛 拽砖讛 诇转"拽 讚诇讗 诪诪注讟讬谞谉 讞讬讛 讜注讜祝 诪诪讛 诪诪注讟 讟诪讗讛 讜讗祝 讚讗讬讬转专 诇讬讛 讞讚 讙讚讬 谞讜拽讬 诇诪住转讘专 诇诪注讜讟讬 注讜祝 讜诇诪讬诪专 讚诇转"拽 讛住讘专讗 讬讜转专 诇诪注讟 讟诪讗讛 诪诪讛 讚谞诪注讟 注讜祝 讗"讻 讛讜讗 住讘专讜转 讛驻讜讻讜转 讘讬谉 转"拽 诇专"注. 讜讗诪专转讬 讚转"拽 诪诪注讟 讟诪讗讛 讬讜转专 诪讞讬讛 讜注讜祝 诪砖讜诐 讚讗讬讛讜 住"诇 讗讬谉 讗讬住讜专 讞诇 注诇 讗讬住讜专 讜讗"讻 讟诪讗讛 讘诇讗"讛 注诇 讗讻讬诇讛 驻讟讜专 讗诇讗 砖注诇 讛讘讬砖讜诇 诇讗 砖讬讬讱 讗讬住讜专 讞诇 注诇 讗讬住讜专 诇讻讱 讚专砖讬谞谉 讙讚讬 诇讛讜爪讬讗 讗转 讛讟诪讗讛 讻讚讬 砖讬砖讜讜讛 讚讬谉 讘讬砖讜诇 诇讚讬谉 讗讻讬诇讛 诪砖讗"讻 讗诐 诇讗 谞讚专讜砖 讙讚讬 诇讛讜爪讬讗 讟诪讗讛 专拽 诇讛讜爪讬讗 讞讬讛 讗讜 注讜祝 讬讛讬讛 讘讟诪讗讛 讞讬诇讜拽 讚讬谉 讘讬砖讜诇 诪讚讬谉 讗讻讬诇讛 讜专"注 诇砖讟转讜 讚诪讜拽诪讬谞谉 诇拽诪谉. 讚住"诇 讗讬住讜专 讞诇 注诇 讗讬住讜专 讗"讻 讗讬谉 讞讬诇讜拽 讗诐 诪讜拽诪讬谞谉 讛诪讬注讜讟 诇讞讬讛 讗讜 诇注讜祝 讗讜 诇讟诪讗讛 讘讻诇 注谞讬谉 讚讬谉 讗讻讬诇讛 砖讜讛 诇讚讬谉 讘讬砖讜诇 讜讗讝 谞砖讗专 注诇 讛住讘专讗 讜讗讜拽诪讬谞谉 拽诪讗 拽诪讗 诇诪住转讘专 讬讜转专 讜诇讻讱 拽讗诪专 讙讚讬 诇讛讜爪讬讗 注讜祝 讙讚讬 诇讛讜爪讬讗 讞讬讛 讜讙讚讬 讘转专讗 诇讛讜爪讬讗 讟诪讗讛. 讜讘讝讛 诪转讜专抓 拽讜砖讬讬转 诪讛专砖"讗 砖讛拽砖讛 诇诪讛 诇讗 拽讗诪专 讚专"注 住"诇 讗讬谉 讗讬住讜专 讞诇 注诇 讗讬住讜专 讜讗讬爪讟专讬讱 讙讚讬 诇讛讜爪讬讗 讟诪讗讛 讘讘讬砖讜诇 讜诇讚讬讚讬 谞讬讞讗 讚讗"讻 讛讜讛 拽砖讛 诇诪讛 谞拽讟 讙讚讬 讘转专讗 诇讛讜爪讬讗 讟诪讗讛 讜讛专讬 讞讝讬谞谉 讚诇转"拽 谞讛驻讜讱 讛讜讗 讚讚专砖讬谞谉 讬讜转专 诇讛讜爪讬讗 讟诪讗讛 诪诪讛 讚谞讚专讜砖 诇讛讜爪讬讗 讞讬讛 讗讜 注讜祝. 讗诇讗 讚诇驻讬 讝讛 拽砖讛 诇砖诪讜讗诇 讚诪讜拽诪讬谞谉 诇讬讛 讚住讘专 讗讬住讜专 讞诇 注诇 讗讬住讜专 讜讚专砖 讙讚讬 诇讛讜爪讬讗 讟诪讗讛 讜拽砖讛 讚讻讬讜谉 讚住"诇 讗讬住讜专 讞诇 注诇 讗讬住讜专 讜诇讚讬讚讬讛 专拽 讞讚 讙讚讬 诪讬讜转专 讚转专讬 讗讬爪讟专讬讱 讞讚 诇讞诇讘 讜诪转讛 讜讞讚 诇砖诇讬诇 讗"讻 讛讱 讙讚讬 讞讚 讚诪讬讜转专 讬讜转专 专讗讜讬 诇讜诪专 诇诪注讜讟讬 注讜祝 讗讜 讞讬讛 诪诪讛 讚谞诪注讟 讟诪讗讛 讜讻住讚专讜 讚专"注. 讜谞专讗讛 讚讙诐 诇专"注 诪住转讘专 讟驻讬 诇讛讜爪讬讗 讟诪讗讛 讜讛讗 讚谞拽讟 讟诪讗讛 讘讗讞专讜谞讛 注讻砖讬讜 砖讬砖 诇谞讜 讙' 诇讬诪讜讚讬诐 讜讗讬诪注讟讜 讻讜诇讛讜 住讬讚专 讚讘专讬讜 讜谞拽讟 讟诪讗讛 讘讗讞专讜谞讛 诇讛讜专讜转 诇谞讜 讚讬谉 讞讚砖 讗砖专 诇讚注转讬 谞讞诇拽讜 讘讜 讛讟讜专 讜讛专诪讘"诐 讚讛专诪讘"诐 讘驻"讟 诪诪"讗 讛诇讻讛 讙' 讻转讘 讗讬谉 讗住讜专 诪谉 讛转讜专讛 讗诇讗 讘砖专 讘讛诪讛 讟讛讜专讛 讘讞诇讘 讘讛诪讛 讟讛讜专讛. 讛专讬 砖讙诐 讘讞诇讘 讛转谞讛 砖讬讛讬讛 讞诇讘 讘讛诪讛 讜诇讚讬讚讬讛 讘砖专 讘讛诪讛 讘讞诇讘 讞讬讛 讗讬谞讜 诪谉 讛转讜专讛 讜讻谉 诇砖讜谉 讛砖"注 讘住讬诪谉 驻"讝 讛讜讗 讻诇砖讜谉 讛专诪讘"诐 讗讘诇 诇砖讜谉 讛讟讜专 砖诐 讛讜讗 讻谉 讜讗讬谞讜 谞讜讛讙 讗诇讗 讘讟讛讜专讛 讻讙讜谉 讘砖专 讘讛诪讛 讟讛讜专讛 讘讞诇讘 讟讛讜专讛 讛专讬 砖诇讗 讛讝讻讬专 讘讛诪讛 讗诇讗 讘转讞诇转 讚讘专讬讜 讘讘砖专 讗讘诇 讘住讜祝 讚讘专讬讜 讘讞诇讘 诇讗 讛讝讻讬专 专拽 讟讛讜专讛 讗讘诇 诇讗 讛讝讻讬专 讘讛诪讛 讜诪砖诪注 诪讚讘专讬讜 讚讘砖专 讘讛诪讛 讟讛讜专讛 砖讘砖诇讜 讘讞诇讘 讞讬讛 讟讛讜专讛 讛讜讗 诪谉 讛转讜专讛 讜砖讜诐 讗' 诪诪驻专砖讬 讛讟讜专 诇讗 讛专讙讬砖 讘讝讛. 讜讚注 砖讘讚讘专讬 讛专诪讘"诐 爪"注 砖诪转讞诇讛 讻诇诇 讗讬谞讜 讗住讜专 诪谉 讛转讜专讛 讗诇讗 讘砖专 讘讛诪讛 讟讛讜专讛 讘讞诇讘 讘讛诪讛 讟讛讜专讛 讜诪诪讬诇讗 讻讘专 砖诇诇 讛专诪讘"诐 讟诪讗讛 讗驻讬诇讜 讘讛诪讛 讜讻谉 讞讬讛 讜注讜祝 讗驻讬诇讜 讟讛讜专讛 讜讗注驻"讻 讞讝专 讜驻讬专砖 讘驻讬专讜砖 讜讻转讘 讗讘诇 讘砖专 讘讛诪讛 讟讛讜专讛 砖讘砖诇讜 讘讞诇讘 讘讛诪讛 讟诪讗讛 讗讜 讘砖专 讘讛诪讛 讟诪讗讛 砖讘砖诇讜 讘讞诇讘 讘讛诪讛 讟讛讜专讛 诪讜转专 诇讘砖诇 讜讻讜' 讛专讬 砖驻讬专砖 砖谞讬 讛谞讜砖讗讬诐 讚讛讬讬谞讜 讘讬谉 砖讛讘砖专 讛讜讗 讟诪讗讛 讜讛讞诇讘 讟讛讜专讛 讘讬谉 砖讛讘砖专 讛讜讗 讟讛讜专讛 讜讛讞诇讘 讛讜讗 讟诪讗讛 讜讗讞"讻 讘讞讬讛 讜注讜祝 讻转讘 讜讻谉 讘砖专 讞讬讛 讜注讜祝 讘讬谉 讘讞诇讘 讞讬讛 讘讬谉 讘讞诇讘 讘讛诪讛 讗讬谞讜 讗住讜专 讜讻讜' 讛专讬 砖诇讗 讛讝讻讬专 讗诇讗 谞讜砖讗 讗讞讚 讜讛讜讗 砖讛讘砖专 讛讜讗 讘砖专 讞讬讛 讗讘诇 讛谞讜砖讗 讛砖谞讬 讚讛讬讬谞讜 讘砖专 讘讛诪讛 砖讘砖诇讜 讘讞诇讘 讞讬讛 诇讗 讛讝讻讬专 讘驻讬专讜砖. 讜讗讜诇讬 诪驻谞讬 砖讚专讻讜 砖诇 讛专诪讘"诐 砖讗讬谞讜 诪驻专砖 讘驻讬专讜砖 讗诇讗 诪讛 砖谞转驻专砖 讘砖"住 讜讘讟诪讗讛 砖谞讬 讛谞讜砖讗讬诐 谞转驻专砖讜 讘诪砖谞讛 讘专讬砖讗 讗讘诇 讞讬讛 讜注讜祝 讘讚讘专讬 专"注 谞驻专砖 讘砖专 讞讬讛 讜注讜祝 讗讘诇 讞诇讘 讞讬讛 诇讗 谞转驻专砖 讘驻讬专讜砖 讘诪砖谞讛 讜诇讻讱 诇讗 驻讬专砖讜 讛专诪讘"诐 讘驻讬专讜砖 讜住诪讱 注诇 转讞诇转 讚讘专讬讜 砖讻转讘 讘讞诇讘 讘讛诪讛 讟讛讜专讛 讜诪诪讬诇讗 砖诇诇 讞诇讘 讞讬讛 讗诇讗 讚讘讚讘专讬 砖诪讜讗诇 拽砖讛 讚拽讗诪专 讘讞诇讘 讗诪讜 讜诇讗 讘讞诇讘 讟诪讗讛 诇诪讛 诇讗 讗诪专 讘讞诇讘 讗诪讜 讜诇讗 讘讞诇讘 讞讬讛 砖讛讜讗 专讘讜转讗 讬讜转专 砖讛专讬 讘讘砖专 讟诪讗讛 诇讬讻讗 砖讜诐 转谞讗 砖讬住讘讜专 砖讛讜讗 讚讗讜专讬讬转讗 讜讘讘砖专 讞讬讛 专讬讛"讙 讜讚讗讬 住讜讘专 砖讛讜讗 讚讗讜专讬讬转讗 讻讚诪讜讻讞 讘诪住拽谞讗 讚砖诪注转讗 (讚祝 拽讟讝 注"讗) 讜讻谉 诇讚注转 讛转讜住' 转"拽 住讜讘专 砖讛讜讗 讚讗讜专讬讬转讗 讜讗"讻 讛讬讛 诇讜 诇砖诪讜讗诇 诇讛砖诪讬注谞讜 专讘讜转讗 讬讜转专 讜诇讗 讘讞诇讘 讞讬讛 讜讗诐 谞讬诪讗 讚砖诪讜讗诇 驻住拽 讻专讬讛"讙 讚讞讬讛 讚讗讜专讬讬转讗 讜诪诪讬诇讗 讙诐 讛讞诇讘 砖诇 讞讬讛 讚讗讜专讬讬转讗 讗"讻 讛讬讗 讙讜驻讛 拽砖讬讗 讗讬讱 驻住拽 讛专诪讘"诐 讻专"注 讜讗祝 砖讛诇讻讛 讻专"注 诪讞讘讬专讜 诪"诪 讗讬谉 讗讞专 讛讻专注转 讛讗诪讜专讗 讻诇讜诐 讜讻讬讜谉 砖砖诪讜讗诇 讛讻专讬注 讜砖讜诐 讗诪讜专讗 诇讗 谞讞诇拽 注诇讬讜 讗讬讱 谞驻住讜拽 讚诇讗 讻讜讜转讬讛. 讜讗驻砖专 诇讜诪专 讘讝讛 讚砖诪讜讗诇 诇砖讬讟转讬讛 讚讚专砖 讞讚 诇专讘讜转 讞诇讘 讜诪诪讬诇讗 诇讬讻讗 诇诪注讜讟讬 讞讬讛 讗讘诇 讛专诪讘"诐 诇砖讟转讜 讚驻讜住拽 砖诐 讛诇讻讛 讜' 砖讗讬谉 讗讬住讜专 讘砖专 讘讞诇讘 讞诇 注诇 讗讬住讜专 讞诇讘 讜诇讗 注诇 讗讬住讜专 谞讘讬诇讛 讜讻讬讜爪讗 讜讛讬讬谞讜 诪砖讜诐 讚驻住拽 讘驻诇讜讙转讗 讚专' 讗诪讬 讜专讘 讗住讬 讘讛讱 诇讬砖谞讗 讚诪专 讗诪专 讞讚讗 讜讻讜' 讜诇讗 驻诇讬讙讬 讜诪诪讬诇讗 诇讛谞讱 讗诪讜专讗讬 讗讬讬转专 讛讱 讙讚讬 讚讚专讬砖 砖诪讜讗诇 诇专讘讜转 讞诇讘 诇诪注讜讟讬 讞讬讛 讜注讜祝 住"诇 讚讗"爪 诪讬注讜讟 砖讻讘专 谞转诪注讟 诪讚专砖讗 讚专讬讛"讙:


讜注讜讚 谞"诇 讚谞拽讟 砖诪讜讗诇 讜诇讗 讘讞诇讘 讟诪讗讛 讜诇讗 谞拽讟 讜诇讗 讘讞诇讘 讞讬讛 诪砖讜诐 讚讘讗诪转 讬砖 诇讚拽讚拽 注诇 讚讬谞讜 砖诇 讛专诪讘"诐 砖讻转讘 讚讜拽讗 讘讞诇讘 讘讛诪讛 讚讛专讬 讻砖诐 砖讚专砖讬谞谉 讙讚讬 诇讛讜爪讬讗 讗转 讛讟诪讗讛 讜讗驻"讛 讗讬爪讟专讬讱 讘讞诇讘 讗诪讜 诇讛讜爪讬讗 讞诇讘 讟诪讗讛 讛讻讬 谞诪讬 诇专"注 讚讚专讬砖 讙讚讬 诇讛讜爪讬讗 讞讬讛 讙讚讬 诇讛讜爪讬讗 讟诪讗讛 讻讬 讛讬讻讬 讚讘注讬 讘讙讚讬 转专转讬 讞讚讗 诇诪注讜讟讬 讟诪讗讛 讜讞讚讗 诇诪注讜讟讬 讞讬讛 讛讻讬 谞诪讬 讗讬爪讟专讬讱 讘讞诇讘 转专转讬 诇讬诪讜讚讬诐 诇诪注讜讟讬 讞诇讘 讟诪讗讛 讜讞诇讘 讞讬讛 讜讻讬讜谉 讚诇讗 诪讬讬转专 专拽 讞讚 讘讞诇讘 讗诪讜 讚讛专讬 讙' 讘讞诇讘 讗诪讜 讻转讬讘讬 讜转专转讬 讘注讬谞谉 诇诪注讜讟讬 讞诇讘 讝讻专 讜讞诇讘 砖讞讜讟讛 讜诇讗 讗讬讬转专 专拽 讞讚 诪谞"诇 诇诪注讜讟讬 讞诇讘 讟诪讗讛 讜讞诇讘 讞讬讛 讚诇诪讗 专拽 诇诪注讜讟讬 讟诪讗讛 诇讞讜讚 讜诇讻讱 诇讗 讛讝讻讬专 砖诪讜讗诇 专拽 讜诇讗 讘讞诇讘 讟诪讗讛. 讜讘谞讬 讛专讘谞讬 诪讜讛专"专 讬注拽讘拽讗 讛砖讬讘 诇讬 注"驻 驻讬专讜砖 专砖"讬 讘讚"讛 讘讞诇讘 讗诪讜 诪砖诪注 砖诇讗 谞讗住专 讞诇讘 讗诇讗 诪诪讬谉 砖谞讗住专 讘砖专 讜讻讜' 讛诇讻讱 讞诇讘 讻讙讚讬 讚讛讗 讗诪讜 讻转讬讘 讜讻讜' 讜诪注转讛 讗诪专 讘谞讬 讛谞"诇 讚诇专"注 讻讬讜谉 讚诪转专讬 讙讚讬 讗讬诪注讟讜 讞讬讛 讜讟诪讗讛 砖讜讘 诪讞讚 讘讞诇讘 讗诪讜 讗讬诪注讜讟讬 讞诇讘 讟诪讗讛 讜讞诇讘 讞讬讛 讚讛讗 讗诪讜 讻转讬讘 讚讛讬讬谞讜 诪讬谞讜 讜讛谞讛 讗讞"讻 谞专讞讬讘 讛讚讘专 讘住讘专讗 讛谞"诇. 讜讗诪谞诐 讻注转 讗谞讬 讗讜诪专 讗祝 讗诐 讚讘专讬 讘谞讬 谞讻讜谞讬诐 诪"诪 讛讜讛 诇讬讛 诇砖诪讜讗诇 诇讗讞讜讝 讘诇讬砖谞讗 讘讞诇讘 讗诪讜 讜诇讗 讘讞诇讘 讞讬' 砖讛讜讗 专讘讜转讗 讟驻讬. 讜诪注转讛 讗谞讬 讗讜诪专 砖讛专诪讘"诐 诇砖讬讟转讜 讜讛讟讜专 诇砖讬讟转讜 讚讛谞讛 讛专诪讘"诐 讘驻"讟 诪讛' 讻诇讗讬诐 讛诇讻讛 讝' 讜讛诇讻讛 讞' 驻住拽 砖讗讬谉 讛注讜砖讛 诪诇讗讻讛 讘砖谞讬 诪讬谞讬 讘讛诪讛 讜讞讬讛 诇讜拽讛 诪谉 讛转讜专讛 讗诇讗 讘诪讬谉 讗' 讟诪讗 讜诪讬谉 讗' 讟讛讜专 讗讘诇 讗诐 砖谞讬讛诐 讟讛讜专讬诐 讗讜 砖谞讬讛诐 讟诪讗讬诐 讛讜讗 专拽 诪讚专讘谞谉 讜谞讞诇拽 注诇讬讜 讛讟讜专 讘讬讜"讚 住讬诪谉 专爪"讝 讚讻诇 砖谞讬 诪讬谞讬谉 讗驻讬诇讜 砖谞讬讛诐 讟讛讜专讬诐 讛讜讗 诪谉 讛转讜专讛 讘诪诇讗讻讛 讻诪讜 讘讛专讘注讛. 讜诪注转讛 诇讚注转 讛专诪讘"诐 讗讬讻讗 诇诪讬诪专 讚诪讜讚讛 砖诪讜讗诇 讚讙诐 讞诇讘 讞讬讛 讗讬诪注讟 诪讞诇讘 讗诪讜 讜讻住讘专转 讘谞讬 讜砖诪讜讗诇 谞拽讟 讜诇讗 讘讞诇讘 讟诪讗讛 砖讗讝 诪诪讬诇讗 讬讚注讬谞谉 诇诪注讟 讞诇讘 讞讬讛 诪拽"讜 讜诪讛 讟诪讗讛 砖谞讗住专讛 注诪讜 讘讙讚讬 讘讞专讬砖讛 诪谉 讛转讜专讛 诇讗 谞讗住专 讞诇讘讛 讞讬讛 讟讛讜专讛 砖诇讗 谞讗住专讛 注诪讜 讘讞专讬砖讛 拽"讜 砖诇讗 谞讗住专 讞诇讘讛. 讜注讜讚 砖诪讛讬 转讬转讬 诇专讘讜讬讬 讞诇讘 讞讬讛 讗讬 诪讗诪讜 讘拽"讜 砖诇讗 谞讗住专讛 讘讛专讘注讛 诪注讬拽专讗 讚讚讬谞讗 驻讬专讻讗 砖讻谉 谞讗住专讛 讘砖讞讬讟讛 讜讗讬 诪驻专讛 讜专讞诇 诇讬讻讗 砖讜诐 拽"讜 讜讗讬 讘讬讜讻讬讞 讜转讞诇转 讛讚讬谉 诪讗诪讜 讜讗讞"讻 驻专讛 讜专讞诇 讬讜讻讬讞 讗"讻 讛讜讛 讞讚讗 诪转专转讬 讜讗讝 讗驻讬诇讜 诇讗 讛讚专 讚讬谞讗 驻专讻讬谞谉 讻诇 讚讛讜 讻讚诇拽诪谉 (讚祝 拽讟讝) 专讬砖 注诪讜讚 讗' 注"砖 讜讗"讻 讙诐 讻讗谉 驻专讻讬谞谉 诪讛 诇讛谞讛讜 砖讻谉 诪讬谉 讘讛诪讛 讻诪讜转讜 讗讘诇 讗讬 讛讜讛 谞拽讟 砖诪讜讗诇 讘讞诇讘 讗诪讜 讜诇讗 讘讞诇讘 讞讬讛 讛讜讛 讗诪讬谞讗 讚讜拽讗 讞讬讛 讗讬诪注讟 讗讘诇 讞诇讘 讟诪讗讛 讗转讬讗 讘拽"讜 诪驻专讛 讜专讞诇 砖讗讬谞谉 讗住讜专讬诐 注诪讜 讘讞专讬砖讛 讗住讜专讬诐 讘讞诇讘 拽"讜 诇讟诪讗讛 砖谞讗住专讛 注诪讜 讘讞专讬砖讛 讜诇讬讻讗 诇诪驻专讱 诪讬讚讬 诇讻讱 讗讬爪讟专讬讱 砖诪讜讗诇 诇讜诪专 讜诇讗 讘讞诇讘 讟诪讗讛 讗讘诇 诇注讜诇诐 讚讙诐 讞诇讘 讞讬讛 讗讬诪注讜讟. 讗讘诇 讛讟讜专 诇砖讬讟转讜 讚讙诐 驻专讛 讜专讞诇 讗住讜专讬诐 注诐 讛讙讚讬 讘讞专讬砖讛 讚讻诇 砖谞讬 诪讬谞讬谉 讗驻讬诇讜 讟讛讜专讬诐 讗住讜专讬诐 讘讞专讬砖讛 讜讻诪讜 讻谉 讞讬讛 注诐 讘讛诪讛 讗驻讬诇讜 砖谞讬讛诐 讟讛讜专讬诐 讜谞住转专 讻诇 讛谞"诇 讜讗"讻 拽砖讛 诇诪讛 讗诪专 砖诪讜讗诇 讜诇讗 讘讞诇讘 讟诪讗讛 讜诇讗 讗诪专 专讘讜转讗 讬讜转专 讜诇讗 讘讞诇讘 讞讬讛 讗诇讗 讜讚讗讬 砖讘讗诪转 诇讗 讗讬诪注讟 诪讞诇讘 讗诪讜 专拽 讞讚讗 讗讘诇 砖诪讙讚讬 讗讬诪注讜讟讬 转专转讬 讛讬讬谞讜 诪转专转讬 讙讚讬 讜讻讬讜谉 讚诇讗 诪驻砖讟讗 讚讙讚讬 讗讬诪注讟讜 专拽 诪讬讬转讜专讬 砖讜讘 诪讞诇讘 讗诪讜 诇讗 诪诪注讟讬谞谉 专拽 讛诪住转讘专 讬讜转专 讚讛讬讬谞讜 讟诪讗讛 讗讘诇 讞诇讘 讞讬讛 诇讗 讗讬诪注讟. 讝讛讜 讛谞诇注"讚 讘讚注转 讛讟讜专. 讜讘讙讜祝 住讘专转 讘谞讬 讛专讘谞讬 砖讗诪专 讚诪讞讚 讘讞诇讘 讗诪讜 讗讬诪注讟讜 转专讜讬讬讛讜 讗讜诪专 讗谞讬 砖讬砖 讻讗谉 诪拽讜诐 诇讚讬谉 讚诇讗 讗转讬讬谉 转专讜讬讬讛讜 诪讞讚 讘讞诇讘 讗诪讜 讚讟诪讗讛 讜讚讗讬 讗讬谞讛 讗诪讜 讚讙讚讬 讗讘诇 讞讬讛 诪砖讻讞转 诇讛 讗诪讜 讚讙讚讬 讚诇注讜诇诐 讗讬谞讜 诪转注讘专 讟诪讗 诪谉 讛讟讛讜专 讻讚讗诪专讬谞谉 讘讘讻讜专讜转 (讚祝 讝 注"讗) 诪砖讗"讻 讞讬讛 讜讘讛诪讛 诪转注讘专讬诐 讝讛 诪讝讛 诇专"讗 讜诪讞诇讜拽转讜 讜住讜讙讬讬讗 讚讻讜诇讬 砖"住 讻专"讗 讜诪讞诇讜拽转讜 讜注讬讬谉 砖诐 讘讘讻讜专讜转 讜诪注转讛 诇诪"讚 讞讜砖砖讬谉 诇讝专注 讛讗讘 注讝 砖讘讗 注诇 讛爪讘讬讛 讛讜诇讚 讛讜讗 诪讬谉 讙讚讬 诪爪讚 讗讘讬讜 讜讗诪讜 讛讬讗 讞讬讛 讙诪讜专讛 讜诪砖讻讞转 讘讙讚讬 诪诪砖 讞诇讘 讗诪讜 讞诇讘 讞讬讛 诪砖讗"讻 讘讟诪讗讛 讜讟讛讜专讛 诇讗 诪砖讻讞转 讘讙讚讬 讟讛讜专 讞诇讘 讗诪讜 讟诪讗讛 砖讛专讬 讗讬谉 讛讟诪讗 诪转注讘专 诪谉 讛讟讛讜专 讜注讜讚 讻诇 讛讬讜爪讗 诪谉 讛讟诪讗 讟诪讗 讜讗讬谉 讗讬住讜专 讘讘"讞 谞讜讛讙 讘讟诪讗讛 讜讗"讻 诇讗 谞驻拽讗 转专讜讜讬讬讛讜 诪讞讚讗 讘讞诇讘 讗诪讜 讜诪注转讛 诪住转讘专 讻讚注转 讛讟讜专 讚讘砖专 讘讛诪讛 讘讞诇讘 讞讬讛 讗住讜专 诪谉 讛转讜专讛:


讜讘讝讛 讗驻砖专 诇转专抓 讙诐 讚讘专讬 讛专诪讘"诐 砖讛转讞诇转讬 诇讚拽讚拽 讚讘专讬砖 讚讘专讬讜 讻转讘 讘砖专 讘讛诪讛 讟讛讜专讛 讘讞诇讘 讘讛诪讛 讟讛讜专讛 讛专讬 砖砖诇诇 讞诇讘 讞讬讛 讻诪讜 砖砖诇诇 讘砖专 讞讬讛 讜讘住讜祝 讻转讘 讘砖专 讞讬讛 讜讻讜' 讜诇讗 驻讬专砖 讘砖专 讘讛诪讛 讘讞诇讘 讞讬讛. 讜谞诇注"讚 讚讗祝 砖讻转讘转讬 诇注讬诇 讚诪讞讚 讘讞诇讘 讗诪讜 诇讗 讗讬诪注讟 讗诇讗 讞诇讘 讟诪讗讛 讜诇讗 讞诇讘 讞讬讛 诪"诪 讘拽专讗 讗讬谞讜 诪驻讜专砖 专拽 讞诇讘 诪讬谞讜 诪诪砖 讗讜 讞诇讘 讗讞讜转讜 讛拽讟谞讛 讗讘诇 讞诇讘 讗讞讜转讜 讛讙讚讜诇讛 讚讛讬讬谞讜 驻专讛 诇驻讬专讜砖 专讗砖讜谉 砖诇 专砖"讬 诇拽诪谉 讗讜 专讞诇 诇驻讬专讜砖 砖谞讬 诇讗 讗转讬' 讗诇讗 诪讚讬谞讗 讗"讻 讙诐 讗诐 讞诇讘 讞讬讛 讚讗讜专讬讬转讗 诪"诪 讘诪讬谞讛 诇讗 诪砖讻讞转 砖讛专讬 讘砖专 讞讬讛 讗讬谞讜 讗住讜专 讜诇讗 诪砖讻讞转 讗诇讗 砖讗讬谞讜 诪讬谞讜 讗"讻 诪讚讬谞讗 讗转讬 讜诇讗 诪驻讜专砖 讘拽专讗. 讜讙诐 讝讛 讗诐 讗讬诪注讜讟 诪讘讞诇讘 讗诪讜 讬讞讚 注诐 讟诪讗讛 讻住讘专转 讘谞讬 转诇讬讗 讘驻诇讜讙转讗 讚讞讜砖砖讬谉 诇讝专注 讛讗讘 讚诇诪"讚 讗讬谉 讞讜砖砖讬谉 讗"讻 诇讗 诪砖讻讞转 讙讚讬 讘谉 爪讘讬讛 讜讙诐 讘讞讬讛 诇讗 诪砖讻讞转 讗诐 讙讚讬 讻诪讜 讘讟诪讗讛 讜砖驻讬专 讗讬诪注讟讜 转专讜讜讬讬讛讜 诪讞讚 讘讞诇讘 讗诪讜. 讜讛谞讛 讻讘专 谞讜讚注 讚专讻讜 砖诇 讛专诪讘"诐 砖讻诇 诪讛 砖讗讬谞讜 诪驻讜专砖 讘诪拽专讗 讗祝 讚讗转讬 讘讗讞讚 诪讬"讙 诪讚讜转 诇讗 谞拽专讗 讗爪诇讜 讚讘专讬 转讜专讛 专拽 讚讘专讬 住讜驻专讬诐 讻诪讘讜讗专 讘讚讘专讬讜 讘驻"讗 诪讛' 讗讬砖讜转 讛诇讻讛 讙' 讜讛谞讛 讛专诪讘"诐 注爪诪讜 驻住拽 讘驻' 讬"讘 诪讛' 砖讞讬讟讛 讛诇讻讛 讬"讗 砖讛讚讘专 住驻拽 讗诐 讛诇讻讛 讻讞谞谞讬讗 讚住讘专 讞讜砖砖讬谉 诇讝专注 讛讗讘 讜注讬讬谉 讘讬"讚 住讬诪谉 讟"讝 讘砖"讱 住"拽 讬"讚. 讜诪注转讛 讻诇 讚讘专讬 讛专诪讘"诐 注讜诇讬诐 注诇 谞讻讜谉 砖讘专讬砖 讚讘专讬讜 讻转讘 讗讬谞讜 讗住讜专 诪谉 讛转讜专讛 讗诇讗 讘砖专 讘讛诪讛 讟讛讜专讛 讘讞诇讘 讘讛诪讛 讟讛讜专讛 驻讬专砖 诇讱 讻讗谉 砖讞诇讘 讙"讻 讬讛讬讛 讞诇讘 讘讛诪讛 讜砖诇诇 讞诇讘 讞讬讛 诪砖讜诐 砖讗驻讬诇讜 讬讛讬讘谞讗 诇讱 砖讞讜砖砖讬谉 诇讝专注 讛讗讘 砖讗讝 诇讗 讗讬诪注讟 讞诇讘 讞讬讛 诪讘讞诇讘 讗诪讜 诪"诪 注讻"驻 讗讬谞讜 诪驻讜专砖 讘拽专讗 讜诇讗 讗转讬 专拽 诪讚讬谞讗 讚拽"讜 讜诇讗 诪拽专讬 诇讚讬讚讬讛 诪谉 讛转讜专讛 专拽 诪讚"住 讜讘住讜祝 讚讘专讬讜 砖讻转讘 砖讘砖专 讞讬讛 讘讞诇讘 讘讛诪讛 诪讜转专 诇讘砖诇 砖讘拽讬讛 诇讘砖专 讘讛诪讛 讘讞诇讘 讞讬讛 讜诇讗 驻讬专砖 讘讜 诇讗 讗讬住讜专 讜诇讗 讛讬转专 诪砖讜诐 讚诪住驻拽讗 诇讬讛 讗诐 讞讜砖砖讬谉 诇讝专注 讛讗讘 讜诇讗 讗诪注讟 讞诇讘 讞讬讛 讜讗住讜专 讗讜 讗讬谉 讞讜砖砖讬谉 讜诪诪讬诇讗 讗讬诪注讟 诪讘讞诇讘 讗诪讜 谞诪讬 讞诇讘 讟诪讗 讜诪讜转专 讜讛谞讬讞讜 讛专诪讘"诐 注诇 住驻讬拽讜 讜诇讗 讗诪专 讘讜 诇讗 讗讬住讜专 讜诇讗 讛讬转专 讜讗"讻 讙诐 讚注转 讛专诪讘"诐 讻讚注转 讛讟讜专 诪诪砖 讜砖诪讜讗诇 诇讟注诪讬讛 讚讗讬讛讜 讗诪专 (讘讚祝 注讟 注"讗) 讛诇讻讛 讻讞谞谞讬讛 讚讞讜砖砖讬谉 诇讝专注 讛讗讘 诇讻讱 诇讚讬讚讬讛 诇讗 讗讬诪注讟 讞诇讘 讞讬讛 讻诇诇 讜诪注转讛 砖驻讬专砖谞讜 讚讞诇讘 讞讬讛 讗住讜专 讗祝 诇专"注 讚讚专讬砖 讙讚讬 诇讛讜爪讬讗 讞讬讛 讗"讻 讗讬讻讗 诇诪讬诪专 讚讙诐 诇专"注 诪住转讘专 讬讜转专 诇讛讜爪讬讗 讟诪讗讛 诪诇讛讜爪讬讗 讞讬讛 讜注讜祝 讜讛讗 讚讚专讬砖 讙讚讬 讛砖诇讬砖讬 诇讛讜爪讬讗 讟诪讗讛 讛讬讬谞讜 诪砖讜诐 讚转诇转 讘讞诇讘 讗诪讜 讚专砖讬谞谉 诇诪注讜讟讬 讝讻专 讜砖讞讜讟讛 讜讘讛诪讛 讟诪讗讛 讜讛讬讬谞讜 讻讚驻讬专砖 专砖"讬 讻讬讜谉 讚讙讚讬 诇讛讜爪讬讗 讟诪讗讛 讗"讻 讘讞诇讘 讗诪讜 讛讬讬谞讜 诪讬谞讜 讚讙讚讬 讜讛谞讱 转诇转讗 讘讞诇讘 讗诪讜 拽诪讗 诇诪注讜讟讬 讝讻专 讚诇讗 砖讬讬讱 讘讜 讗诐 讻诇诇 讜转谞讬谞讗 诇诪注讜讟讬 砖讞讜讟讛 砖注转讛 讗讬谞讜 专讗讜讬 砖讜讘 诇讛讬讜转 讗诐 讻诇诇 讜转诇讬转讗讬 讛讬讬谞讜 诪讛 砖讗讬谞讛 专讗讜讬' 诇讛讬讜转 讗诐 讚讙讚讬 讜讗讬 讛讜讛 讚专砖讬谞谉 讙讚讬 讛砖诇讬砖讬 诇讛讜爪讬讗 讞讬讛 讗"讻 讙诐 讘讞诇讘 讗诪讜 诇讗 讛讬讬谞讜 讬讻讜诇讬谉 诇讚专讜砖 专拽 诇讛讜爪讬讗 讞诇讘 讞讬讛 讜讝讛 讘讗诪转 讗讬谞讜 诇讻讱 诪讛驻讱 专"注 讜讚专讬砖 讙讚讬 转谞讬谞讗 诇讛讜爪讬讗 讞讬讛 讜讙讚讬 砖诇讬砖讬 诇讛讜爪讬讗 讘讛诪讛 讟诪讗讛 讜讗讝 讚专砖讬谞谉 讙诐 讘讞诇讘 讗诪讜 专拽 诇讛讜爪讬讗 讞诇讘 讟诪讗讛. 讜讛谞讛 转专爪转讬 讚讘专讬 讛专诪讘"诐 讜讚讘专讬 讛讟讜专 讗讘诇 讚讘专讬 讛诪砖谞讛 诇讗 转专爪转讬 砖讙诐 诪砖谞转讬谞讜 讗诪专讛 讘讞诇讘 讘讛诪讛 讟讛讜专讛 讜讛谞讛 诇驻讬 讚讘专讬 讛转讜住' 住讜讘专 转谞讗 讚讬讚谉 讞讬讛 讜注讜祝 讚讗讜专讬讬转讗 讜讗"讻 讙诐 讘讘砖专 讚谞拽讟 讘砖专 讘讛诪讛 拽砖讛 讚诇讗 讛讜讛 诇讬讛 诇诪讬诪专 专拽 讘砖专 讟讛讜专讛 讜讛谞讛 讻转讘转讬 诇注讬诇 讘专讗砖讬转 讛讚讘专讬诐 讚转谞讗 讚讬讚谉 住讜讘专 讗讬谉 讗讬住讜专 讞诇 注诇 讗讬住讜专 讜谞拽讟 讘砖专 诇诪注讜讟讬 讞诇讘 讜诇讻讱 谞拽讟 讘讛诪讛 讜讻讚讬 砖诇讗 谞讟注讛 讚讘讛诪讛 讚讜拽讗 谞拽讟 讜讻专"注 讚讚专讬砖 讙讚讬 诇讛讜爪讬讗 讞讬讛 诇讛讻讬 谞拽讟 讙诐 讞诇讘 讘讛诪讛 讜讘讝讛 诇讻"注 讙诐 讞诇讘 讞讬讛 讘讻诇诇 砖讛专讬 讗讬谉 诇谞讜 专拽 讘讞诇讘 讗诪讜 讞讚讗 诪讬讜转专 讜讚讬 诇讛讜爪讬讗 讞诇讘 讟诪讗讛 讜讗"讻 讜讚讗讬 讚讞讬讛 讘讻诇诇 讘讛诪讛 讘讞诇讘 讜讛讛"讚 讘专讬砖讗 讘讘砖专 讘讛诪讛 讟讛讜专讛 诇讗讜 讚讜拽讗:


讜讛谞讛 注转讛 谞讞讝讜专 诇转讞诇转 讛讚讘专讬诐 讻讬讜谉 讚转谞讗 讚讬讚谉 住讜讘专 砖讗讬谞讜 谞讜讛讙 讘讞诇讘 讜住讜讘专 砖谞讜讛讙 讘讞讬讛 讜注讜祝 诇讚讘专讬 讛转讜住' 讜讗"讻 讛谞讱 转诇转讗 讙讚讬 诪讛 讚专讬砖 讘讛讜 讞讚讗 诇专讘讜转 砖诇讬诇 讜讞讚讗 诇诪注讜讟讬 砖诇讬讗 讜讗讬讚讱 诪讛 讚专讬砖 讘讬讛. 讜讗讬谉 诇讜诪专 诇讛讜爪讬讗 讟诪讗讛 讘讘讬砖讜诇 讗讜 诇讛讜爪讬讗 讚诐 讘讘讬砖讜诇 砖讻讬讜谉 讚讗讬转 诇讬讛 讛拽讬砖讗 讚谞讘讬诇讛 讜住讘专 讗讬谉 讗讬住讜专 讞诇 注诇 讗讬住讜专 讜诪诪讬诇讗 讗讬谉 讗讬住讜专 谞讘讬诇讛 谞讜讛讙 讘讟诪讗讛 讜讙诐 讘讚诐 讘诇讗"讛 讗讬谉 讗讬住讜专 谞讘讬诇讛 谞讜讛讙 讜讻诪"砖 讛转讜住' 讘讚"讛 讚诐 诇讗讜 讙讚讬 讛讜讗 讜诪诪讬诇讗 讗讬诪注讟讜 诪讘砖专 讘讞诇讘 砖讛专讬 讛讜拽砖 诇谞讘讬诇讛 讜讙诐 讻谉 讗诪专讬谞谉 讻诇 砖讗住讜专 诪砖讜诐 谞讘讬诇讛 讗住讜专 诪砖讜诐 讘讘"讞 讜讻谉 诇讛讬驻讱 砖讻诇 砖讗讬谞讜 讗住讜专 诪砖讜诐 谞讘讬诇讛 讗讬谞讜 讗住讜专 诪砖讜诐 讘讘"讞:


讜讗讜诇讬 诇转"拽 诇讗 诪讬讬转专讬 专拽 转专讬 讙讚讬 讜讞讚讗 讗讬爪讟专讬讱 诇讙讜驻讬讛 砖讛专讬 讘住谞讛讚专讬谉 (讚祝 讚 注"讘) 驻专讬讱 诇诪"讚 讬砖 讗诐 诇诪住讜专转 讗拽专讗 讗谞讬 讘讞诇讘 讗诪讜 讜拽讗诪专 专讘 讗讞讗 讗诪专 拽专讗 诇讗 转讘砖诇 讚专讱 讘讬砖讜诇 讗住专讛 转讜专讛 讜驻讬专砖讜 讛转讜住' 讚讘诇讗 讘讬砖讜诇 砖专讬 诇讗驻讜拽讬 讞诇讘 讚讙诐 讘诇讗 讘讬砖讜诇 讗住讜专 讜讗"讻 讗讬 诇讗 讛讜讛 讻转讘 讙讚讬 讻诇诇 专拽 诇讗 转讘砖诇 讘讞诇讘 讗诪讜 讛讬讬转讬 讗讜诪专 讗拽专讗 讗谞讬 讘讞诇讘 讜拽专讗 诪讬讬专讬 讘讞讬讛 砖诇讗 讚专讱 讘讬砖讜诇 诪讜转专 砖讛专讬 讞诇讘 讞讬讛 诪讜转专 讜讗住专讜 注诐 讛讘砖专 讚专讱 讘讬砖讜诇 讜讗讬爪讟专讬讱 讙讚讬 诇讛讜专讜转 讚讙诐 讘讘讛诪讛 讗讬讬专讬 讜讗"讻 注诇 讻专讞讱 砖诇讗 讗拽专讗 讘讞诇讘 专拽 讘讞诇讘 专拽 转专讬 讞讚 诇讛讜爪讬讗 砖诇讬讗 讜讞讚 诇专讘讜讬讬 砖诇讬诇 讜专"注' 诇砖讬讟转讜 讚住讜讘专 讘住谞讛讚专讬谉 讬砖 讗诐 诇诪拽专讗 讜讘诇讗"讛 拽专讬谞谉 讘讞诇讘 讜诇注讜诇诐 讚转"拽 诇讗 爪专讬讱 拽专讗 诇讟诪讗讛 讻讬讜谉 讚住讜讘专 讗讬谉 讗讬住讜专' 讞诇 注诇 讗讬住讜专 讜住讜讘专 讛拽讬砖讗 讚谞讘讬诇讛:


讜讘讝讛 转专爪转讬 拽讜砖讬讬转 诪讛专砖"讗 讻讗谉 讘讙诪专讗 讚诪拽砖讛 诪谞讛"诪 讜讛拽砖讛 诪讛专砖"讗 讜讚讬诇诪讗 诪讛拽讬砖讗 讚谞讘讬诇讛 讜讗谞讬 讗讜诪专 讚专"注 讜讚讗讬 诇讬转 诇讬讛 讛拽讬砖讗 讚谞讘讬诇讛 诇驻讬 诪讛 砖讻转讘 讛转讜住驻讜转 讘讚祝 拽讗 注"讘) 讘讚"讛 专"注 讚诇诪住拽谞讗 诇讗 讗诪专讬谞谉 讗讬驻讜讱 讜专"注 住"诇 讗讬谉 讗讬住讜专 讞诇 注诇 讗讬住讜专. 讜讙诪' 讚拽讗诪专 诇拽诪谉 住讘专 讗讬住讜专 讞诇 注诇 讗讬住讜专 讛讬讬谞讜 讗诐 砖诪讜讗诇 住讘专 讘讞讬讛 讜注讜祝 讜讘讛诪讛 讟诪讗讛 讻专"注 讗"讻 讛讬讻讬 讚专讬砖 讜诪砖谞讬 讚住讘专 砖诪讜讗诇 讗讬住讜专 讞诇 讜讻讜' 讜讗"讻 专"注 注爪诪讜 诇讬转 诇讬讛 讗讬住讜专 讞诇 注诇 讗讬住讜专 讜讗"讻 注诇 讻专讞讱 诇讬转 诇讬讛 讛拽讬砖讗 讚谞讘讬诇讛 讚讗讬 讗讬转 诇讬讛 讗"讻 诇诪讛 诇讬 拽专讗 诇讛讜爪讬讗 讟诪讗讛 讜讛专讬 讟诪讗讛 讗讬谞讛 讘讻诇诇 谞讘讬诇讛 讜讗"讻 诪拽砖讛 诇专"注 诪谞"诇 讜诪讛 讚诪拽砖讛 讜谞讬诇祝 诪讬谞讬讛 讛讬讬谞讜 诇专讘谞谉 讚讗讬转 诇讛讜 讛拽讬砖讗 讚谞讘讬诇讛 讜诪拽砖讛 讜谞讬诇祝 诪谞讬讛 诇讗驻讜拽讬 诪讛拽讬砖讗 讚讙讘讬诇讛 讜诪转讜专抓 诪讛 砖诪拽砖讬诐 讛注讜诇诐 讚诪转讞诇讛 诪拽砖讛 诪谞讛"诪 讜讗"讻 讛住讘专讗 讞爪讜谞讛 讚讙讚讬 讚讜拽讗 讜讗"讻 讗讬讱 讗驻砖专 讚谞讬诇讬祝 诪讬谞讬讛 讗"讻 拽专讗 诇诪"诇 砖讛专讬 讘诇讬 砖讜诐 拽专讗 讗诪专讬谞谉 讙讚讬 讚讜拽讗 讜诪讛专"诐 砖讬祝 谞讚讞拽 讘讝讛 讜诇讚讬讚讬 谞讬讞讗 讚拽讜砖讬讬转 诪谞讛"诪 讛讬讬谞讜 诇专"注 讜拽讜砖讬讬转 讜谞讬诇讬祝 诪讬谞讬讛 讛讬讬谞讜 诇专讘谞谉:


注讜讚 谞诇注"讚 诇转专抓 诪讛 讚谞拽讟 讘砖专 讘讛诪讛 讟讛讜专讛 砖讛专讬 诇驻讬 讚讘专讬 讛转讜住' 转"拽 住"诇 讙诐 讞讬讛 讜注讜祝 诪谉 讛转讜专讛 讜讗讜诪专 讗谞讬 砖讛专讬 诇讻讗讜专讛 讬砖 诇讚拽讚拽 讘讚讘专讬 讛转讜住' 砖讻转讘讜 讜谞驻拽讗 诇谉 诪讚讚专讬砖 诇拽诪谉 讗转 砖讗住讜专 诪砖讜诐 谞讘讬诇讛 讜讻讜' 讜诇讻讗讜专讛 诪讬 讛讻专讬讞诐 诇讝讛 砖讛专讬 讻讬讜谉 讚专"注 爪专讬讱 诪讬注讜讟 诇讞讬讛 讜注讜祝 诪讻诇诇 砖讗讬 诇讗讜 诪讬注讜讟讗 诪诪讬诇讗 讻诇诐 讘讻诇诇 讙讚讬 讛诐 讚诪讛 讚讗诪专讜 讙讚讬 讗驻讬诇讜 驻专讛 讜专讞诇 诇讗讜 讚讜拽讗 讗诇讗 讛讻诇 讘讻诇诇 讜讙讚讬 讛专讬 讻诪讜 讗讬 讛讜讛 讻转讘 讘讛诪讛 讜讘讛诪讛 讗驻讬诇讜 讞讬讛 讜注讜祝 讘诪砖诪注 讻讚讗诪专讬谞谉 讘诪住' 讘"拽 (讚祝 谞讚 注"讘) 讚讗讬谉 诇讜诪专 讚讙诐 专"注 讗讬爪讟专讬讱 诪讬注讜讟讗 诇讗驻讜拽讬 诪讛拽讬砖讗 讚谞讘讬诇讛 砖讛专讬 讛讜讻讞转讬 讚专"注 诇讬转 诇讬讛 讛拽讬砖讗 讚谞讘讬诇讛 讜讻谉 诪砖诪注 诪驻专砖"讬 诇拽诪谉 (讚祝 拽讬讚 注"讗) 讘讚"讛 讘讞诇讘 讗诪讜 讜讻讜' 讚专"注 诪砖讜诐 讚住讜讘专 讙讚讬 讗驻讬诇讜 驻专讛 讜专讞诇 诪砖诪注 诇讬讛 讜诇驻"讝 讗讬爪讟专讬讱 诪讬注讜讟讗 诇讞讬讛 讜注讜祝 [讜注讜讚 砖讗驻讬诇讜 谞讬诪讗 讚专"注 讚专讬砖 诪讬注讜讟 讚诇讗 诇讬诇讬祝 诪谞讘讬诇讛 诪"诪 诇讗 讗讬爪讟专讬讱 讛转讜住' 诇驻专砖 讟注诪讗 讚转"拽 讬讜转专 诪讟注诪讗 讚专"注] 讜讗"讻 诪讛 讞住专 诇讛讜 诇讛转讜住' 讚转"拽 讚专讬砖 讻讜诇讛讜 讙讚讬 诇讻讚砖诪讜讗诇 讜诪诪讬诇讗 诇讬讻讗 砖讜诐 诪讬注讜讟 诇讞讬讛 讜注讜祝 讗诇讗 讜讚讗讬 讻讜讜谞转 讛转讜住' 砖讗诐 讝讛 讛讬讛 讟注诪讗 讚转"拽 讗"讻 讻讜诇讛讜 转诇转讗 讙讚讬 讘讻诇诐 讙诐 讞讬讛 讜注讜祝 讘诪砖诪注 讜诪诪讬诇讗 讗住讜专讬诐 讙诐 讘讘讬砖讜诇 讜讘讛谞讗讛 诪谉 讛转讜专讛 讗"讻 诇诪讛 讗诪专 转谞讗 拽诪讗 讘砖专 讘讛诪讛 讟讛讜专讛 讜讛讜讛 诇讬讛 诇诪讬诪专 住转诐 讘砖专 讟讛讜专讛 讜诇讻谉 讗讜诪专 讗谞讬 讚讻讜讜谞转 讛转讜住驻讜转 专拽 讚转"拽 驻诇讬讙 注诇 专"注 讜讛谞讛 诪讛 讚讗诪专 专"注 讞讬讛 讜注讜祝 讗讬谞诐 诪谉 讛转讜专讛 注诇 讻专讞讱 讛讬讬谞讜 讗讻讬诇讛 砖讛专讬 讘住讜祝 砖诪注转讗 诪住讬拽 讚诇专"注 诪讚专讘谞谉 讗住讜专 讗驻讬诇讜 讘砖专 讞讬讛 讜注讜祝 讜讛讬讬谞讜 讘讗讻讬诇讛 讚讘讘讬砖讜诇 诪讜转专 讗驻讬诇讜 诪讚专讘谞谉 讜讻诪"砖 讻诇 讛讗讞专讜谞讬诐 诇讗驻讜拽讬 诪讚注转 讛讘"讞 讜讗"讻 讻讜讜谞转 讛转讜住' 讚转"拽 住讜讘专 讚讞讬讛 讜注讜祝 诪谉 讛转讜专讛 讛讬讬谞讜 讘讗讻讬诇讛 讜诇讗 讘讘讬砖讜诇 讜讛谞讗讛 讜讟注诐 讛讚讘专 诇讞诇拽 讘砖诇 转讜专讛 讘讬谉 讗讻讬诇讛 诇讘讬砖讜诇 讜讛谞讗讛 讛讬讬谞讜 诪砖讜诐 讚转诇转 讝讬诪谞讬 讻转讬讘讬 诇讗 转讘砖诇 讜讚专讬砖 专' 讬砖诪注讗诇 诇拽诪谉 讞讚 诇讗讬住讜专 讗讻讬诇讛 讜讞讚 诇讗讬住讜专 讛谞讗讛 讜讞讚 诇讗讬住讜专 讘讬砖讜诇 讜讗讜诪专 讗谞讬 讚讛讱 诇讗 转讘砖诇 讚住诪讬讱 诇谞讘讬诇讛 拽讗讬 注诇 讗讻讬诇讛 讜诪注谞讬谞讜 讚拽专讗 砖讛专讬 讘谞讘讬诇讛 讘讗讻讬诇讛 讗讬讬专讬 讚诇讗 转讗讻诇 讻诇 谞讘讬诇讛 讻转讬讘 讜住诪讬讱 诇讗 转讘砖诇 讙讚讬 讘讞诇讘 讗诪讜 讜讗"讻 诪注谞讬谞讜 讚拽专讗 讘讗讬住讜专 讗讻讬诇讛 诪讬讬专讬 讜讘讛讱 讛讜讗 讚讗诪专讬谞谉 讻诇 砖讬砖 讘讜 诪砖讜诐 谞讘讬诇讛 讬砖 讘讜 诪砖讜诐 讘讘"讞 诇讗讬住讜专 讗讻讬诇讛 讗讘诇 讘讬砖讜诇 讜讛谞讗讛 诇讗 讗讬转拽砖 诇谞讘讬诇讛 讻诇诇 讜讗"讻 诇讘讬砖讜诇 讜讛谞讗讛 诇讗 讗讬转专讘讜 讞讬讛 讜注讜祝 讜砖驻讬专 拽讗诪专 转"拽 讘砖专 讘讛诪讛 讜讻讜' 诪砖讜诐 讚讗住讜专 诇讘砖诇 讜讗住讜专 讘讛谞讗讛 拽讗诪专 讜讘讝讛 讜讚讗讬 讘讛诪讛 讚讜拽讗 诇讗驻讜拽讬 讞讬' 讜讘讝讛 讙"讻 诪转讜专抓 拽讜砖讬讬转 诪讛专砖"讗 讚讙诪专讗 诪拽砖讛 诪谞讛"诪 注诇 讘讬砖讜诇 讜讛谞讗讛 砖诇讗 讛讜拽砖讜 诇谞讘讬诇讛 讜讻讗砖专 讗诪专 讚讻转讬讘 讙讚讬 注讝讬诐 讛拽砖讛 讜谞讬诇讬祝 诪讬谞讬讛 驻讬专讜砖 诇讗讻讬诇讛 讚讙诐 讗讻讬诇讛 讙讚讬 讚讜拽讗 讜讗讬爪讟专讬讱 讛注讝讬诐 诇住转讜专 讛诇讬诪讜讚 诪谞讘讬诇讛 讜诪转讜专抓 讙诐 拽讜砖讬讬转 诪讛专"诐 砖讬祝 讜诇转"拽 讚讜拽讗 驻专讛 讜专讞诇 讘诪砖诪注 讜诇讗 讘讛诪讛 住转诐 讜诇讗 爪专讬讱 讘讘讬砖讜诇 讜讛谞讗讛 诪讬注讜讟 注诇 讞讬讛 讜注讜祝. 讜讗诐 转讗诪专 讗"讻 讻讬讜谉 讚诇转"拽 讗祝 讚讞讚 诪讛谞讬 拽专讗讬 讗转专讘讬 讞讬讛 讜注讜祝 讗驻"讛 讘讗讬谞讱 讚诇讗 讗讬转专讘讜 诇讗 讙诪专讬谞谉 诪讛讗讬讱 讗"讻 拽砖讛 讗讬讱 讚专讬砖 专"注 诪转诇转讗 讙讚讬 转诇转讗 讚专砖讜转 讜讛专讬 讻讜诇讛讜 诇诪注讜讟讬 讟诪讗讛 诇讞讜讚 讗讬爪讟专讬讱 讜爪专讬讱 拽专讗 讘讘讬砖讜诇 讜讘讛谞讗讛 讜讘讗讻讬诇讛 讜讻谉 砖诪讜讗诇 讗讬讱 讚专讬砖 转诇转讗 讚专砖讜转 诪讙讚讬. 讜讛谞诇注"讚 讚转"拽 住"诇 讻专"讬 讚讞讚 诇讗讬住讜专 讗讻讬诇讛 讜讞讚 诇讗讬住讜专 讛谞讗讛 讜讞讚 诇讗讬住讜专 讘讬砖讜诇. 讗讘诇 专"注 讜砖诪讜讗诇 住"诇 讚讻讜诇讛讜 拽专讗讬 讘讘讬砖讜诇 讗讬讬专讬 讜讗讻讬诇讛 讜讛谞讗讛 讬诇驻讬 诪砖讗专 诇讬诪讜讚讬诐 讚砖讗专 转谞讗讬 讜讗诪讜专讗讬 诇拽诪谉 (讚祝 拽讬讚 注"讘 讜讚祝 拽讟讜) 注讬讬谉 砖诐 讜诇讻讱 讚专砖讬 讻讜诇讛讜 讙讚讬 讜讗"转 转"拽 讗讬讱 讬诇讬祝 诪讘讞诇讘 讗诪讜 转诇转讗 讚专砖讜转 诇诪注讜讟讬 讝讻专 讜砖讞讜讟讛 讜讟诪讗讛 讬砖 诇讜诪专 讚住讜讘专 讻诪讜 砖住讜讘专 转谞讗 讚讘专讬讬转讗 诇拽诪谉 (讚祝 拽讬讚 注"讗) 诇驻专砖 讚诪讞讚 讘讞诇讘 讗诪讜 诪诪注讟 讻讜诇讛讜:


讜讘讝讛 谞讬讞讗 诪讛 砖讻转讘 讛专诪讘"诐 讘驻讬专讜砖 讛诪砖谞讛 讘驻"讙 讚讻专讬转讜转 讘诪砖谞讛 讚讬砖 讗讜讻诇 讜讻讜' 讚讗讬住讜专 讛谞讗讛 诪拽专讬 讗讬住讜专 诪讜住讬祝 讜讛拽砖讛 讛专诪讘"诐 诪讛讗 讚讘砖专 讘讞诇讘 讗讬谞讜 讞诇 注诇 讞诇讘 讜讛专讬 讘讘"讞 讗住讜专 讘讛谞讗讛 讜讛讜讛 诇讬讛 讗讬住讜专 诪讜住讬祝 讜转讬专抓 讛专诪讘"诐 讚讘讘"讞 诇讗 讻转讘 拽专讗 诪讬讜讞讚 诇讛谞讗讛 讜讗讬住讜专 讛谞讗讛 讚讘砖专 讘讞诇讘 诪讗讻讬诇讛 谞驻拽讗 讚讻诇 诪拽讜诐 砖谞讗诪专 诇讗 转讗讻诇 讗讞讚 讗讬住讜专 讗讻讬诇讛 讜讗讞讚 讗讬住讜专 讛谞讗讛 讜讻讜' 讜讗"讻 讗诐 谞讗住专 讘讗讻讬诇讛 讗住讜专 讘讛谞讗讛 讗讘诇 讻诇 讝诪谉 砖诇讗 谞讗住专 讘讗讻讬诇讛 讗讬谞讜 讗住讜专 讘讛谞讗讛 讜讻讬讜谉 砖讗讬谉 讗讬住讜专 讘讘"讞 讞诇 诇注谞讬谉 讗讻讬诇讛 诪诪讬诇讗 讗讬谉 讻讗谉 讗讬住讜专 诪讜住讬祝 讜诇讗 谞讗住专 讘讛谞讗讛 讜诇驻讬 讝讛 诇转谞讗 讚讘讬 专"讬 讚讚专讬砖 讙"驻 诇讗 转讘砖诇 讗讞讚 诇讗讬住讜专 讗讻讬诇讛 讜讻讜' 讜讗"讻 讬砖 拽专讗 诪讬讜讞讚 诇讛谞讗讛 讜砖驻讬专 讛讜讛 讗讬住讜专 诪讜住讬祝 讗诇讗 砖住"诇 诇讛专诪讘"诐 砖讗讬谉 讛诇讻讛 讻转谞讗 讚讘讬 专"讬 讘讝讛 讜诇驻讬 讝讛 诪讗讬 诪拽砖讛 讻讗谉 讛诪拽砖讛 讜住讘专 砖诪讜讗诇 讗讬住讜专 讞诇 注诇 讗讬住讜专 讜讻讜' 讜诪讗讬 拽讜砖讬讗 讜讚诇诪讗 砖诪讜讗诇 住讜讘专 讻转谞讗 讚讘讬 专"讬 讜讗"讻 讛讜讛 诇讬讛 讗讬住讜专 诪讜住讬祝. 讗诪谞诐 诇驻讬 诪"砖 谞讬讞讗 讚注"讻 砖诪讜讗诇 诇讗 住"诇 讻转谞讗 讚讘讬 专"讬 讚讗"讻 讛讬讻讬 讚专讬砖 讻讜诇讛讜 讙讚讬 讜讻讜诇讛讜 讘讞诇讘 讗诪讜 讻诇 讞讚 诇讚专砖讗 讘驻"注 讜讻谞"诇:


讗诇讗 讚诇驻讬 讝讛 拽砖讛 诇拽诪谉 讘驻诇讬讙转讗 讚专' 讗诪讬 讜专' 讗住讬 讚拽讗诪专 讘讗讻讬诇讛 讚讻"注 诇讗 驻诇讬讙讬 讚诇讗 诇拽讬 讻讬 驻诇讬讙讬 讗讘讬砖讜诇 讜讻讜' 讜诪"讚 诇讗 诇拽讬 诇讛讻讬 讗驻讬拽 专讞诪谞讗 讘诇砖讜谉 讘讬砖讜诇 讻讬讜谉 讚注诇 讗讻讬诇讛 诇讗 诇拽讬 讗讘讬砖讜诇 谞诪讬 诇讗 诇拽讬 讜讛谞讛 讻讬讜谉 讚讗诪专 讚讗驻拽讬' 诇讗讻讬诇讛 讘诇砖讜谉 讘讬砖讜诇 讗"讻 注诇 讻专讞讱 讛讬讬谞讜 讻转谞讗 讚讘讬 专"讬 讚讞讚 诇讗 转讘砖诇 诇讗讬住讜专 讗讻讬诇讛 讜讻讜' 讜讗"讻 讛讬讗 讙讜驻讛 拽砖讬讗 讗讗讻讬诇讛 讙讜驻讛 诇诇拽讬 讚讗讬住讜专 诪讜住讬祝 讛讜讗:


讜谞专讗讛 讻讗砖专 谞砖讬诐 诇讘 诇讚讘专讬 诪讛专砖"讗 砖讻转讘 讘讚讘专讬 专砖"讬 讘讚"讛 讗讬谉 讗讬住讜专 讞诇 注诇 讗讬住讜专 讜诇讗 谞驻讬拽 诪拽专讗 讚诇讙讜驻讬讛 讜讻讜' 讜讻转讘 诪讛专砖"讗 讜讝"诇 驻讬专讜砖讜 转诪讜讛 诇驻讬 诪讛 砖讛讜讻讬讞 诇注讬诇 诇讚讞讜转 讛讙讬专住讗 讜讻讜' 讜讗驻砖专 砖讝讛讜 诪驻讬专讜砖 砖砖诪注 讗讘诇 诇驻讬专讜砖讜 爪"诇 讞讚 诇专讘讜讬讬 砖诇讬诇 讜讞讚 诇诪注讜讟讬 砖诇讬讗 讜讞讚 诇诪注讜讟讬 讟诪讗讛 讜讗讬爪讟专讱 诇诪注讜讟讬 讗驻讬诇讜 讘讘讬砖讜诇 讚讛讜讛 讞讚 讗讬住讜专讗 讗讘诇 拽砖讛 诇驻讬 讝讛 诇拽诪谉 诇专"注 谞诪讬 讛诪"诇 讚住讘专 讗讬谉 讗讬住讜专 讞诇 注诇 讗讬住讜专 讜讗讬爪讟专讬讱 诇讟诪讗讛 诇讘讬砖讜诇 讚诇讗 讛讜讛 讗诇讗 讞讚 讗讬住讜专讗 注讻"诇 诪讛专砖"讗. 讜讘谞讬 讛谞讞诪讚 讛讞转谉 砖诪讜讗诇 砖讬' 转讬专抓 讚讛讙诪专讗 诇拽诪谉 专讜爪讛 诇转专抓 讚讘专讬 专"注 讙诐 诇讛讱 诇讬砖谞讗 讚驻诇讬讙讬 讗讘讬砖讜诇 讜诪"讚 诇讗 诇拽讬 讻讬讜谉 讚注诇 讗讻讬诇讛 诇讗 诇拽讬 讗讘讬砖讜诇 谞诪讬 诇讗 诇拽讬 讜讗"讻 诇讚讬讚讬讛 讗讬 讛讜讛 住讘专 专"注 讗讬谉 讗讬住讜专 讞诇 注诇 讗讬住讜专 诇诪讛 爪专讬讱 拽专讗 诇诪注讜讟讬 讟诪讗讛 讜诇讛讻讬 拽讗诪专 讚住讘专 专"注 讗讬住讜专 讞诇 注诇 讗讬住讜专 讜讘讝讛 讗祝 砖讝讛 砖住讜讘专 讗讬谞讜 诇讜拽讛 诇讗 住讘专 讻专"注 讛讬讬谞讜 诪砖讜诐 讚讗讬讛讜 住讘专 讗讬谉 讗讬住讜专 讞诇 注诇 讗讬住讜专 讜讝讛讜 驻诇讜讙转讗 讚讻诪讛 转谞讗讬 讜讛谞讛 砖驻讬专 拽讗诪专 讘谞讬 讘讝讛 讜讛拽砖讜 讻诪讛 诪讘讞讜专讬 讛讬砖讬讘讛 讗"讻 讛讚专讗 拽讜砖讬讬转 讛诪讛专砖"讗 诇讚讜讻转讗 讚诪讛 讬注谞讛 专砖"讬 诇驻讬专讜砖讜 诇讛讱 诇讬砖谞讗 讻讬讜谉 讚诇讗 诇拽讬 讗讗讻讬诇讛 讙诐 讗讘讬砖讜诇 诇讗 诇拽讬 讗"讻 讗讬讬转专 讞讚 讙讚讬. 讜讗讜诪专 讗谞讬 诇转专抓 讚讘专讬 专砖"讬 讘砖诇砖讛 驻谞讬诐 讛驻谉 讛讗讞讚 讜谞转专抓 讙"讻 拽讜砖讬讬转 讛转讜住' 讘讚"讛 讻讬讜谉 讚注诇 讗讻讬诇讛 讜讻讜' 转讬诪讗 讗讬诪讗 讗讬驻讻讗 讻讚讗诪专 讘住诪讜讱 讜讘讗诪转 拽讜砖讬讬转 讛转讜住' 讞讝拽讛 诪讗讚 讞讚讗 讚诇讞讜诪专讗 专讗讜讬 诇讛拽讬砖 讜注讜讚 讗讬讱 讬讛讬讜 讛谞讱 转专讬 讗讬讻讗 讚讗诪专讬 住讘专讜转 讛驻讜讻讜转 诇讙诪专讬. 讜注讜讚 砖讛专讬 注讬拽专 讛拽讜砖讬讗 砖讗诪专 诇讬诪讗 讘讛讗 拽诪驻诇讙讬 讛讬讬谞讜 诪砖讜诐 讚讘讝讛 谞讞诇拽讜 讘讜 转谞讗讬 讜讗讬讱 讬讞诇拽讜 讘讜 讗诪讜专讗讬 讜讛讬讬谞讜 讻诪讜 住讜讙讬讬转 诇讬诪讗 讻转谞讗讬 讚讻诇 讛砖"住 讜讗"讻 讛讬讛 讬讻讜诇 诇讜诪专 讚驻诇讬讙讬 讘讬谉 讘讗讻讬诇讛 讘讬谉 讘讘讬砖讜诇 讜讚讻"注 讗讬谉 讗讬住讜专 讞诇 注诇 讗讬住讜专 讗诇讗 讚驻诇讬讙讬 讘住讘专讗 讝讜 讚诪"住 讛讜讗讬诇 讜诇讗 诇拽讬 讗讗讻讬诇讛 诇讗 诇拽讬 讗讘讬砖讜诇 讜诪"住 诇讛讬驻讜讱 诪讚诇拽讬 讗讘讬砖讜诇 诇拽讬 谞诪讬 讗讗讻讬诇讛. 讜谞专讗讛 讚讛谞讱 转专转讬 讗讬讻讗 讚讗诪专讬 诇讗 驻诇讬讙讬 讜转专讜讜讬讬讛讜 讗讬转谞讛讜 讜谞拽讚讬诐 诪讛 讚讗诪专讬谞谉 诇注讬诇 (讚祝 拽讞 注"讘) 讞爪讬 讝讬转 讘砖专 讜讞爪讬 讝讬转 讞诇讘 砖讘砖诇谉 讝注"讝 专讘 讗讜诪专 诇讜拽讛 注诇 讗讻讬诇转讜 讜讗讬谞讜 诇讜拽讛 注诇 讘讬砖讜诇讜 讜诇讜讬 讗诪专 讗祝 诇讜拽讛 注诇 讘讬砖讜诇讜 讜讻谉 转谞讬 诇讜讬 讘诪转谞讬转讬谉 讻砖诐 砖诇讜拽讛 注诇 讗讻讬诇转讜 讻讱 诇讜拽讛 注诇 讘讬砖讜诇讜 讜讗讜诪专 诪砖诪注讜转 讛诇砖讜谉 讻砖诐 砖诇讜拽讛 讜讻讜' 诪砖诪注 砖诪转讜讱 砖讛诐 诪爪讟专驻讬诐 诇讗讻讬诇讛 诇讻讱 诪爪讟专驻讬诐 诇讘讬砖讜诇. 讜诪注转讛 讗谞讬 讗讜诪专 诇诪"讚 讗讬谉 讗讬住讜专 讞诇 注诇 讗讬住讜专 讞爪讬 讝讬转 讞诇讘 讜讞爪讬 讝讬转 讞诇讘 砖讘砖诇谉 讗讬谞讜 诇讜拽讛 砖讛专讬 讘讘讬砖讜诇 讗讬谉 讘讜 砖注讜专 讜诇讜诪专 讻砖诐 砖诇讜拽讛 注诇 讗讻讬诇转讜 讛专讬 诇讗讻讬诇讛 讗讬谉 讗讬住讜专 讜讻讜' 讜诇讜诪专 诪讚诇拽讬 注诇 讘讬砖讜诇讜 讜讻讜' 讙"讻 讗讬 讗驻砖专 诇讜诪专 砖讛专讬 注诇 讘砖讜诇讜 讗讬谉 讘讜 砖注讜专 讜诪讛 讚讗诪专 诇讛讻讬 讗驻拽讛 诇讗讻讬诇讛 讘诇砖讜谉 讘讬砖讜诇 讻讬讜谉 讚注诇 讗讻讬诇讛 讜讻讜' 讛讻讜讜谞讛 诇讛讻讬 讗驻拽讛 诇讗讻讬诇讛 讘诇砖讜谉 讘讬砖讜诇 诇讛讞诪讬专 注诇 讛讘讬砖讜诇 砖讬诇拽讛 注诇 讞爪讬 讝讬转 诪讝讛 讜讞爪讬 讝讬转 诪讝讛 讜讻讗谉 诪讚诇讗 诇拽讬 注诇 讗讻讬诇讛 诇讗 诇拽讬 讗讘讬砖讜诇 讜诪"讚 诇讜拽讛 讻住讘专 讗祝 砖讗讬谞讜 诇讜拽讛 讘讝讛 注诇 讗讻讬诇讛 诇讗讜 诪砖讜诐 讚诇讬讻讗 砖注讜专 讗诇讗 诪砖讜诐 讚讗讬谉 讗讬住讜专 讞诇 注诇 讗讬住讜专 讜讻讜' 讜讻讬讜谉 讚诇讘讬砖讜诇 讞讚 讗讬住讜专 讛讜讗 诪讞砖讘 砖注讜专 讜诇讜拽讛. 讜讗讬讻讗 讚讗诪专讬 讗讘讬砖讜诇 讻"注 诇讗 驻诇讬讙讬 讜讻讜' 诇讗 诇讞诇讜拽 注诇 住讘专讗 讛专讗砖讜谞讛 讘讗 讚讘讞爪讬 讝讬转 住讘专讗 专讗砖讜谞讛 谞讻讜谞讛 讚诇讬讻讗 诇诪讬诪专 诇讛讬驻讱 讻拽讜砖讬讬转 讛转讜住' 砖讛专讬 注诇 讘讬砖讜诇 诇讬讻讗 砖注讜专 讗讘诇 讗讬讻讗 讚讗诪专讬 诪讜拽讬 驻诇讜讙转讬讬讛讜 讘讝讬转 砖诇诐 诪讝讛 讜讝讬转 砖诇诐 诪讝讛 讜讗讝 讜讚讗讬 诇讗 讗诪专讬谞谉 诪讚诇讗 诇拽讬 讗讗讻讬诇讛 讜讻讜' 砖讛专讬 讛讘讬砖讜诇 讬砖 讘讜 讘驻"注 砖注讜专 讛专讗讜讬 诇讜 讜驻诇讬讙讬 诇讛讬驻讱 讗讬 讗诪专讬谞谉 诪讚诇拽讬 讗讘讬砖讜诇 诇拽讬 谞诪讬 讗讗讻讬诇讛:


讜诪注转讛 诇讗 拽砖讛 诪讛 砖讛拽砖讜 讛转诇诪讬讚讬诐 注诇 诪讛专砖"讗 讚诪讛 讬注谞讛 诪讛讱 诇讬砖谞讗 诪讚诇讗 诇拽讬 讗讗讻讬诇讛 讜讻讜' 讗"讻 诇驻讬专讜砖 专砖"讬 注爪诪讜 讙讚讬 诪讬讜转专 砖讝讛 讗讬谞讜 拽讜砖讬讗 讚注"讻 诇讗 讗诪专讬谞谉 诪讚诇讗 诇拽讬 讜讻讜' 讗诇讗 讻讞爪讬 讝讬转 诪讻诇 讗讞讚 讗讘诇 讘讝讬转 砖诇诐 诪讻诇 讗讞讚 讜讚讗讬 诇讗 讗诪专讬谞谉 讜讗"讻 讙讚讬 讗讬爪讟专讬讱 诇讛讜爪讬讗 讗转 讛讟诪讗讛 砖诇讗 讬诇拽讛 注诇 讘讬砖讜诇讜 讗驻讬诇讜 讘讝讬转 砖诇诐 诪讻诇 讗'. 讗诇讗 讚诇驻讬 讝讛 拽砖讛 讗"讻 诪讛 讛拽砖讛 讛讙诪专讗 诪驻讙讜诇 讜讻讜' 讛专讬 砖诐 砖讘砖诇谉 拽转谞讬 讜诇讛讻讬 讞讬讬讘 讜诪讛 讚诪砖谞讬 诪讛专砖"讗 讚驻专讬讱 诇讛讱 诇讬砖谞讗 诪讚诇讗 诇拽讬 讗讗讻讬诇讛 讜讻讜' 诇讚讬讚讬 谞住转专 讝讛 讚讗讬讛讜 诪讬讬专讬 讘讞爪讬 讝讬转 诪讻诇 讗讞讚 讜讚诇诪讗 讘专讬讬转讗 诪讬讬专讬 讘讝讬转 砖诇诐 诪讻诇 讗讞讚:


讛驻谉 讛砖谞讬 讜讛讜讗 讘讛拽讚讬诐 诪讛 讚讗诪专讬谞谉 诇拽诪谉 (讚祝 拽讟讝 注"讗) 讛谞讬 讛讗 讗驻拽讬谞讛讜 诇讚砖诪讜讗诇 拽住讘专 专"注 讗讬住讜专 讞诇 注诇 讗讬住讜专 讜讻讜' 讜诪讚诇讗 诪讜拽讬 讛讙诪专讗 讚专"注 诇讬转 诇讬讛 讚砖诪讜讗诇 诪讻诇诇 砖讻诇 讝诪谉 砖讛讘专讬专讛 讘讬讚讬谞讜 诇讗讜拽诪讬 讙讚讬 诇专讘讜讬讬 讬讜转专 诪讜拽诪讬谞谉 诇讬讛 诇专讘讜讬讬 诪讚谞讜拽讬 诇讬讛 诇诪注讜讟讬 讞讬讛 讜注讜祝 讜讗"讻 砖驻讬专 诪拽砖讛 讛讙诪专讗 讜专"注 讛讗 讗驻拽讬谞讛讜 诇讚砖诪讜讗诇. 讜讗讬谉 诇讜诪专 讚诇讗 住讘专 诇讚砖诪讜讗诇 讚讛讬讗 讙讜驻讛 拽砖讬讗 诪谞"诇 诇专"注 诇讚专讜砖 诇诪注讜讟讬 讬讜转专 谞讬讞讗 诇讚专讜砖 诇专讘讜转 讞诇讘 讜诇讛讻讬 讛讜讻专讞 诇讜诪专 讚专"注 住讘专 讗讬住讜专 讞诇 注诇 讗讬住讜专 讜诇讗 爪专讬讱 拽专讗 诇专讘讜讬讬 诇讞诇讘:


讜讛谞讛 讘讚讘专讬 专砖"讬 讬砖 诇讚拽讚拽 讚谞讚讞拽 讘诪"讚 讗讬谉 讗讬住讜专 讞诇 讜讻讜' 讚讚专讬砖 讙讚讬 诇讛讜爪讬讗 砖诇讬讗 砖讛讜讗 谞讙讚 住讘专转 讛讙诪' 讜诪讛 讞住专 诇讜 诇讜诪专 讚讛谞讱 讗诪讜专讗讬 住讘专讬 讻专"注 讜讗讬爪讟专讻讜 讻讜诇讛讜 讙讚讬 讗诇讗 讛讜讗 讛讚讘专 讗砖专 讚讘专转讬 讚讗"讻 讛讬讗 讙讜驻讛 拽砖讬讗 诇诪讛 讚专讬砖 讙讚讬 诇讛讜爪讬讗 讞讬讛 讗讜 注讜祝 讬讜转专 谞讜讞 诇讚专讜砖 诇专讘讜转 讞诇讘 讜诇诪讛 讛讜讗 驻讜讟专 讘讞诇讘 讜诇讛讻讬 谞讚讞拽 专砖"讬 砖讘讗诪转 讛讜讗 讚讜专砖 讙讚讬 讙讚讬 诇专讘讜转 讜讻诇 讝讛 讘转讞诇讛 讗讘诇 讘诪住拽谞讗 讚拽讗诪专 讚诇讛讻讬 讗驻拽讬讛 诇讗讻讬诇讛 讘诇砖讜谉 讘讬砖讜诇 诪讚诇讗 诇拽讬 讗讗讻讬诇讛 讜讻讜' 讗"讻 诇讬讻讗 诇诪讬诪专 讻诇诇 讚诪专讘讛 讞诇讘 诪讬讬转讜专讗 讚讙讚讬 砖讗讬住讜专 讞诇 注诇 讗讬住讜专 讗"讻 诇诪讛 讗驻拽讬讛 诇讗讻讬诇讛 讘诇砖讜谉 讘讬砖讜诇 讜讻讬讜谉 讚诇讬讻讗 诇诪讬诪专 诇讚讬讚讬讛 诇专讘讜转 讞诇讘 诪诪讬诇讗 砖讜讘 砖驻讬专 讘讬讚讬谞讜 诇讜诪专 讚讚专讬砖 讻讜诇讛讜 讙讚讬 讻专"注. 讗诇讗 讚诇驻讬 讝讛 诪诪讬诇讗 谞住转专 拽讜砖讬讬转 诪讛专砖"讗 砖讛拽砖讛 诇拽诪谉 诇专"注 谞诪讬 谞讬诪讗 讚住讘专 讗讬谉 讗讬住讜专 讜讻讜' 讜诇讗 诪专讘讛 讞诇讘 讚讗"讻 讛讬讗 讙讜驻讛 拽砖讬讗 诇诪讛 讚专讬砖 诇诪注讜讟讬 讞讬讛 讜诇讗 讚专讬砖 诇专讘讜讬讬 讞诇讘 讜讻谞"诇:


讛驻谉 讛砖诇讬砖讬 讛讜讗 注"驻 诪讛 砖讻转讘转讬 讚诇转谞讗 讚讘讬 专"讬 讚讚专讬砖 转诇转讗 诇讗 转讘砖诇 讻诇 讞讚 诇注谞讬谉 讘驻"注 讜诇讬讻讗 诇诪讚专砖 诪讻讜诇讛讜 转诇转讗 讙讚讬 专拽 讞讚 讚专砖讗 讜讗"讻 诪讛 讚讜讞拽讬讛 讚专砖"讬 讘讛讛讜讗 诪"讚 讚住讘专 讗讬谉 讗讬住讜专 讞诇 注诇 讗讬住讜专 诇诪讬诪专 讚住讘专 讚砖诇讬讗 爪专讬讻讗 拽专讗 讜诪讛 讞住专 诇专砖"讬 诇讜诪专 讚讛讛讜讗 诪"讚 住讘专 讻专' 讬砖诪注讗诇. 讗诪谞诐 注"驻 诪讛 砖讻转讘转讬 讘砖诐 讛专诪讘"诐 讚诇讛讻讬 诇讗 诪讞砖讘 讘讘"讞 讗讬住讜专 诪讜住讬祝 诪砖讜诐 讚讛谞讗讛 诇讗 谞讗住专讛 讘驻谞讬 注爪诪讜 专拽 诪讻诇诇讗 讚讗讻讬诇讛 讜诪注转讛 讗讬 住"讚 讚讛讱 诪"讚 住讘专 讻专' 讬砖诪注讗诇 讗"讻 诪诪讬诇讗 讛讜讛 讘砖专 讘讞诇讘 讗讬住讜专 诪讜住讬祝 讜诇诪讛 讗讬谞讜 诇讜拽讛 讜讻诇 讝讛 讘转讞诇转 讛住讜讙讬讗 讗讘诇 讻讚诪住讬拽 讚诇讛讻讬 讗驻拽讬讛 诇讗讻讬诇讛 讘诇砖讜谉 讘讬砖讜诇 讚诇讗 诇拽讬 讜讛专讬 讗祝 砖讘讘讬砖讜诇 诇讗 砖讬讬讱 讻诇诇 讗讬谉 讗讬住讜专 讞诇 讜讻讜' 诪"诪 诇讛讻讬 讻转讘讛 讛转讜专讛 诇砖讜谉 讗讞讚 注诇 讘讬砖讜诇 讜讗讻讬诇讛 砖讬讛讬讛 讛讚讬谉 砖讜讛 讘讛诐 讗"讻 讙诐 讛谞讗讛 讛谞讗诪专讛 讘讗讜转讜 诇砖讜谉 讜讗驻拽讬讛 讘诇砖讜谉 砖谞讗诪专讛 讘讜 讛讗讻讬诇讛 讙"讻 讗讬谞讜 诇讜拽讛 注诇讬讛 讜讗讬谞讛 讞诇讛 讻诪讜 砖诇讗 讞诇 讗讬住讜专 讛讗讻讬诇讛 讜诇讗 讛讜讛 讗讬住讜专 诪讜住讬祝 讻诇诇 讗驻讬诇讜 诇诪讗谉 讚住讘专 讻专' 讬砖诪注讗诇 讜讗"讻 诇讗 讚讞讬拽 诇讬讛 注诇诪讗 诇讛讛讜讗 诪"讚 讘讛谞讬 转诇转讗 讙讚讬 讻诇诇 讚讻讜诇讛讜 讗讬爪讟专讻讜 诇专讘讜转 砖诇讬诇 讜讻谞"诇:


讜注诇 驻讬 讛拽讚诪转讜 砖诇 讛专诪讘"诐 讘讗讬住讜专 诪讜住讬祝 讛谞"诇 讛谞讛 谞讞讝讬 讗谞谉 讘讘砖专 讘讞诇讘 砖谞讞诇拽讜 讘讜 讻诪讛 转谞讗讬 讜讻诪讛 讗诪讜专讗讬 诪谞讬谉 砖讘砖专 讘讞诇讘 讗住讜专 讘讗讻讬诇讛 讜讘讛谞讗讛 讜谞砖讘讜拽 转谞讗讬 讜谞讞讝讬 讗诪讜专讗讬 讻讬 讻诇诇讗 讘讗诪讜专讗讬 注讚讬祝 讜讛谞讛 专讘 讗砖讬 讗诪专 诪诇讗 转讗讻诇 讻诇 转讜注讘讛 讜讛谞讗讛 讬诇讬祝 讻讚专' 讗讘讜讛讜 讚讻诇 诪拽讜诐 砖谞讗诪专 诇讗 转讗讻诇 讗讞讚 讗讬住讜专 讗讻讬诇讛 讜讻讜' 讜注"驻 讝讛 讛讜讗 讛拽讚诪转讜 砖诇 讛专诪讘"诐 砖讛讛谞讗讛 注讬拽专 讗讬住讜专讛 谞驻讬拽 诪讙讜 讗讻讬诇讛 讜专讬砖 诇拽讬砖 讬诇讬祝 诪讗诇 转讗讻诇讜 诪诪谞讜 讘砖诇 诪讘讜砖诇 讜讙"讻 谞驻拽讗 诇讬讛 讛谞讗讛 诪讗讜转讜 拽专讗 砖讚讬谞讜 讻诪讜 讛驻住讞. 讜专' 讬讜讞谞谉 谞驻拽讗 诇讬讛 诪讝讜 砖砖谞讛 专讘讬 诇讗 转讗讻诇谞讜 讘讘砖专 讘讞诇讘 讛讻转讜讘 诪讚讘专 讻讚诇拽诪谉 (讚祝 拽讟讜 注"讘) 讜讛谞讗讛 谞驻拽讬 诇讬' 诪讻讬 注诐 拽讚讜砖 讛谞讗诪专 讘讘砖专 讘讞诇讘 注爪诪讜. 讜诪注转讛 谞讞讝讬 讗谞谉 讛诇讻转讗 讻诪讬 讜诇驻讬 讛讛砖拽驻讛 讛专讗砖讜谞讛 讛诇讻讛 讻专讘 讗砖讬 讚讘转专讗 讛讜讗 讜讛讬讬谞讜 讟注诪讬讛 讚讛专诪讘"诐 讘驻讬专讜砖 讛诪砖谞讛 讘驻"讙 讚讻专讬转讜转 讜讗诪谞诐 讚讘专讬 专讘 讗砖讬 诪转拽讬讬诪讬诐 讗诇讬讘讬讛 讚专' 讗讘讜讛讜 讚讗诪专 诇讗 转讗讻诇讜 讗讬住讜专 讛谞讗讛 讘诪砖诪注 讗诪谞诐 诇讞讝拽讬讛 讘驻住讞讬诐 (讚祝 讻讗 注"讘) 讚住"诇 讘讞诪抓 讘驻住讞 诪诇讗 讬讗讻诇 讗"讻 诇讬讻讗 诇诪讬诇祝 讗讬住讜专 讛谞讗讛 讘讘"讞 诪诇讗 转讗讻诇 讻诇 转讜注讘讛 讜讗"讻 诇讚讬讚讬讛 爪专讬讱 诇诪讬诇祝 讗讜 诪讚专"诇 讗讜 诪讚专"讬 讜诪诪讬诇讗 专讬砖 诇拽讬砖 讜专' 讬讜讞谞谉 讛诇讻讛 讻专' 讬讜讞谞谉 讜讬诇驻讬谞谉 诪诇讗 转讗讻诇谞讜 讜讛谞讗讛 诪注诐 拽讚讜砖 讜诪诪讬诇讗 讬砖 诇讛谞讗讛 驻住讜拽 诪讬讜讞讚 讜讛讜讛 诇讬讛 讗讬住讜专 诪讜住讬祝. 讜讘讝讛 砖讜讘 讗讬谉 诪拽讜诐 诇驻诇讜讙转讗 讚专' 讗诪讬 讜专讘讬 讗住讬 讘诪讘砖诇 讞诇讘 讘讞诇讘 讜驻诇讜讙转讬讬讛讜 讛讜讗 专拽 讗讬 讗讬住讜专 讘讘"讞 讗讬谞讜 讗讬住讜专 诪讜住讬祝 谞诪爪讗 讗诇讬讘讗 讚讛诇讻转讗 讗讬谉 砖讜诐 诪拽讜诐 诇诪讞诇拽讜转诐 讜讘讝讛 讗转讬 诇讬 砖驻讬专 讚注转 讛专讬"祝 讜讻讜讜谞转讜 砖讛讜讗 讛砖诪讬讟 讘讛诇讻讜转讬讜 讻诇 讛讱 驻诇讜讙转讗 讚专' 讗诪讬 讜专' 讗住讬 讜讗祝 讚诇注谞讬谉 讗讻讬诇讛 诇讗 讛讬讛 诇讜 诇讛讘讬讗 讘讛诇讻讜转讬讜 诇驻讬 砖讘诇讗"讛 讗住讜专 诪砖讜诐 讞诇讘 讜讛专讬"祝 讗讬谞讜 诪讘讬讗 诪讛 砖谞讜讙注 诇诪诇拽讜转 讗讘诇 注讻"驻 讛讬讛 诇讜 诇讛讘讬讗 诇讬讚注 讗诐 讗住讜专 诇讘砖诇 讞诇讘 讘讞诇讘 讚诇诪"讚 诪讚讗讗讻讬诇讛 诇讗 诇拽讬 讗讘讬砖讜诇 谞诪讬 诇讗 诇拽讬 讗讬住讜专讗 谞诪讬 诇讬讻讗 砖讗讬谉 讗讬住讜专 讘砖专 讘讞诇讘 讙诐 诇注谞讬谉 讘讬砖讜诇 讞诇 注诇 讚讘专 讛讗住讜专 讜诇诪讛 讛砖诪讬讟 讛专讬"祝 讜诇讗 讛讻专讬注 讛诇讻讛 讻诪讗谉 讜诇讚讬讚讬 谞讬讞讗 砖讛讜讗 驻住拽 诇讛讚讬讗 讘诪住讻转 驻住讞讬诐 讻讞讝拽讬讛 讜诪诪讬诇讗 讘讘"讞 讛讜讗 讗讬住讜专 诪讜住讬祝 讻谞"诇:






image1.png
e 9T WNSE




